
Mulţumiri 


Realizările extraordinare sunt întotdeauna rezultatul interacți- 
unii minunate dintre oameni diverși. 


Am avut privilegiul de a învăţa de la niște oameni cu adevărat 
unici. Din păcate, este imposibil să menţionez numele tuturor aici, 
dar vreau să îmi exprim recunoştinţa profundă față de ei. Aș vrea, 
totuși, să menţționez câteva persoane care m-au influenţat în mod 
special: reverendul dr. Winfried Noack, Peter Hâvelmann, primul 
meu coach, care m-a învăţat nu doar principiile de bază ale succesu- 
lui, ci și frumuseţea unei relații de încredere, Shami Dhillon, maes- 
trul comunicării, și miliardarul Daniel S. Peña Sr., care m-a inițiat în 
lumea finanţelor la nivel înalt. 


Această carte este atât rezultatul relațiilor mele cu ei, cât și al 
criticii constructive din partea editorilor mei de la Campus 
Publishing, doamna Querfurth și domnul Schickerling. Ei nu mi-au 
făcut niciodată treaba ușoară, dar se pare că acest lucru este benefic 
pentru dezvoltare. 


Prefaţă 


Ce îi împiedică pe majoritatea oamenilor să trăiască viaţa pe 
care o visează? Răspunsul este simplu. Banii! Banii reprezintă o 
anumită atitudine față de viață; ei reflectă starea noastră de spirit. 
Banii nu intră accidental în posesia noastră. Sunt o formă de ener- 
gie: cu cât cheltuim mai multă energie pentru lucrurile importante 
din viață, cu atât mai mulți bani vor veni către noi. Oamenii de mare 
succes au abilitatea de a acumula mulţi bani. Unii îi economisesc, 
iar alții îi folosesc pentru a-și ajuta semenii. Oamenii aceștia au în 
comun abilitatea de a continua să facă bani. 


Nu ar trebui să supraestimăm importanţa banilor. Când devin 
esenţiali? Atunci când ai nevoie de ei și nu îi ai! Când ai probleme 
financiare, tinzi să te gândești mult prea mult la bani. Trebuie să ne 
redefinim atitudinea faţă de bani. În loc să ne dicteze fiecare acțiu- 
ne, ar trebui să servească doar la „susținerea” tuturor aspectelor 
vieții noastre. 


Toată lumea are visuri. Avem o anumită idee despre cum vrem 
să ne trăim viaţa şi despre ce ni se cuvine. În adâncul nostru vrem 
să credem că avem de jucat un anumit rol, care va face lumea un loc 
mai bun în care să trăim. Din păcate, văd mult prea des cum rutina 
zilnică și „realitatea” stau în calea realizării visurilor noastre. Din ce 
în ce mai mult, uităm că merităm să ne trăim visurile. 


Treptat, cădem victimă ideii că nu ne putem elibera din situația 
noastră actuală și începem să facem compromisuri. „Imaginea” mo- 
dului în care vrem să ne trăim viaţa dispare în cele din urmă și, 
înainte să ne dăm seama, viaţa a trecut pe lângă noi. 


Am deja mai bine de un deceniu de când îmi dedic timpul și 
energia conceptelor de bani, succes și fericire. De-a lungul anilor, 
am învăţat să privesc banii din perspective diferite, căci banii ne pot 
împiedica să profităm la maximum de potenţialul nostru, dar ne pot 
ajuta totodată să fim cât putem noi de buni. 

Vreau să fiu coachul tău financiar personal; vreau să te învăţ 
cum să-ți creezi propria mașină de făcut bani. Vreau să împărtășesc 
cu tine ce am învăţat din experiența personală. Să ai bani nu în- 
seamnă doar libertate, înseamnă și să poţi trăi o viață mai indepen- 
dentă. Când în sfârșit am înţeles asta, am simţit nevoia să transmit 
aceste cunoștințe fiecărei persoane pe care o întâlnesc și care râv- 
nește la libertatea adevărată. Sunt convins că absolut fiecare dintre 
noi poate deveni bogat, exact cum absolut fiecare dintre noi poate 
învăţa să piloteze, să facă salturi în apă sau chiar să programeze un 
computer. Există totuși niște lucruri de bază importante pe care 
trebuie să le înveți mai întâi. 


Există mai multe metode pentru a face primul milion. O metodă 
este descrisă în această carte și constă în urmărirea celor patru 
strategii enumerate mai jos. 


1. Economisește un anumit procent din venitul tău. 

2. Investește-ţi economiile. 

3. Mărește-ţi venitul. 

4. Economisește un anumit procent din toate măririle de venit. 


Dacă faci asta - având în vedere unde te situezi acum din punct 
de vedere financiar -, vei acumula între unul și două milioane de 
euro într-un interval de timp de cincisprezece până la douăzeci de 
ani. Acesta nu este un miracol. Dacă, de exemplu, vrei să câștigi 
această sumă în jumătate din timp, de exemplu în șapte ani, atunci 
va trebui să aplici cât mai multe dintre strategiile descrise în aceas- 
tă carte. Fiecare strategie pe care o adopți te va ajuta să îţi atingi 
scopul mai repede. 

Cum poţi deveni bogat în şapte ani? Înţelegi că nu vorbim doar 
despre banii pe care îi vei acumula, ci și despre persoana care vei 
deveni. 


Cu siguranță, nu e un lucru ușor, dar e mult mai dificil să trăiești 
viața pe care o vrei dacă ești limitat de finanţele tale. Dacă totuși 
urmezi sfaturile din această carte, atunci poți fi sigur că îţi vei atin- 
ge scopul. În cadrul seminarelor mele, am ajutat mii de oameni 
aflați pe drumul către libertatea financiară și încă mă minunez cum 
le schimbă viaţa aceste cunoștințe. 

Nu vei deveni bogat cumpărând această carte; nu vei deveni 
bogat nici dacă doar citești această carte; vei avea succes numai 
dacă vei adopta strategiile din această carte și le vei integra în viața 
ta. Abilitățile tale adevărate vor ieși atunci la suprafață. 


Acum, hai să pornim împreună pe acest drum. Primul pas este 
să evaluăm situaţia ta financiară actuală. Pe pagina următoare vei 
găsi un chestionar în acest scop. Continuă lectură doar după ce afli 
unde te situezi din punct de vedere financiar. 


Sper că această carte nu te va face doar bogat, ci îţi va oferi și o 
viziune cu adevărat valoroasă. Nu te cunosc personal, dar știu că, 
dacă citești aceste cuvinte, trebuie să fii o persoană specială, care 
nu este dispusă să se mulțumească cu situația actuală. Ești o persoa- 
nă care vrea să își scrie singură scenariul vieți. Vrei să-ți modelezi și 
să-ți proiectezi viitorul și să-ţi faci viața unică. 

Sper foarte mult că această carte va contribui la realizarea sco- 
purilor tale. 


Bodo Schăfer 


Nota autorului: 


Am folosit forma masculină în această carte doar pentru a facilita 
citirea; vreau să știi că mă adresez femeilor și bărbaţilor deopotrivă 
și că nu am intenția să supăr pe nimeni. 


Chestionar: 
Care este situaţia ta financiară? 


Te rog să nu începi să citești această carte până nu completezi răs- 
punsurile la aceste întrebări. 


1. Cum ţi-ai evalua venitul? 


O Excelent O Suficient 
O Foarte bine O Slab 

O Bine O Foarte slab 
O Satisfăcător 


2. Cum ţi-ai estima activele nete? 


O Excelent O Suficient 
O Foarte bine O Slab 

O Bine O Foarte slab 
O Satisfăcător 


3. Cum ţi-ai estima investițiile? 


O Excelent O Suficient 
[] Foarte bine O Slab 

O Bine O Foarte slab 
O Satisfăcător 


4. Cum ţi-ai evalua cunoștințele despre bani și capital? 


O Excelent O Suficient 
[] Foarte bine O Slab 

O Bine O Foarte slab 
O Satisfăcător 


5. Ai planuri financiare bine definite și știi exact ce vrei, cât cos- 
tă și de unde vei obține banii? 


O Excelent O Suficient 
[] Foarte bine O Slab 

O Bine O Foarte slab 
O Satisfăcător 


6. Ai un coach pentru chestiuni financiare? 
[| Da O Nu 


7. Majoritatea persoanelor pe care le cunoști sunt 
O Mai bogate decât tine 
O Într-o situaţie financiară similară cu a ta 


O Mai puțin înstărite decât tine? 


8. Economisești cel puțin 10-20% din venitul tău lunar? 
O0 Da 
O Uneori 


O Nu 


9. Donezi în mod regulat către organizaţii de binefacere? 
O0 Da O Nu 


10. Crezi că meriţi să ai foarte mulţi bani? 


O Da 
L] Nu m-am gândit niciodată la asta 
O Nu 


11. Cât timp ai putea trăi din banii tăi dacă nu ai mai câștiga 
niciun ban? 


luni 


12. Poţi să-ţi imaginezi ziua în care vei putea trăi din dobânda 
pe care o câștigi la economiile tale? 
O0 Da O Nu 


13. Ai fi mulțumit dacă următorii cinci ani s-ar desfășura în ace- 
lași fel ca ultimii cinci ani? 
O0 Da O Nu 


14. Ştii ce simți cu adevărat în legătură cu banii? 
O Exact 

O Mai mult sau mai puțin 

O Nu 


15. Cum ţi-ai descrie situația financiară actuală? 
16. Dacă ai putea da un nume pentru a te descrie din punct de vede- 


re financiar, care ar fi (ex. Scrooge McDuck!, Novice, Ratat, Tipul 
Ghinionist, Magnetul de Bani, Antreprenor etc.)? 


17. Banii 
O susțin felul în care îţi trăiești viaţa? 


[] dictează felul în care îţi trăieşti viața? 


18. Cum ţi-ai evalua cunoștințele despre fondurile de investiţii? 


O Excelent O Suficient 
O Foarte bine O Slab 
O Bine O Foarte slab 


O  Satisfăcător 


1 Un faimos personaj de desene animate, unchiul lui Donald Duck și cel mai bogat perso- 
naj din lume în universul fictiv Disney. Este denumit după Ebenezer Scrooge, personajul 
principal din Poveste de Crăciun de Charles Dickens, un om bogat, dar zgârcit. (n.tr.) 


19. Cum ţi-ai estima cunoștințele despre acțiuni? 


O Excelent O Suficient 
O Foarte bine O Slab 

O Bine O Foarte slab 
O Satisfăcător 


20. Cunoști criteriile de bază pentru a investi și le aplici? 
O0 Da O Nu 


21. Simţi că banii sunt importanţi pentru tine? 
Nu 

Oarecum 

Destul de 


Foarte 


DUUUU 


Sunt extrem de importanţi 


22. Care este atitudinea ta față de bani, cifre și finanţe? 


23. Per ansamblu, cum ţi-ai descrie situaţia financiară după ce 
ai răspuns la aceste întrebări? 


O Excelent O Suficient 
[] Foarte bine O Slab 

O Bine O Foarte slab 
O Satisfăcător 


24. Cum te simți acum? 


Principiile de bază 


1 


Ce vrei de fapt? 


„Cauţi deja de prea mult timp. 
Acum renunţă la căutare și învață să găsești.” 


Heinz Körner, Johannes 


Conflictul este unul clasic: există o diferenţă între cum ne simțim în 
adâncul nostru și cum este viața noastră de fapt. Ideea despre cum 
ar trebui să ne trăim viaţa este adesea la fel de diferită de realitate 
cum e ziua față de noapte. 


Cu toții vrem să ne dezvoltăm și să fim fericiţi. In adâncul nos- 
tru, cu toții dorim să aducem o schimbare în bine în această lume. 
Cu toţii vrem să credem că merităm o viaţă bună. 


Care sunt șansele de a deveni bogat? 


Și atunci ce ne oprește să ne îndeplinim visurile? Ce ne împiedică să 
obținem ceea ce dorim cel mai mult? Desigur, mulţi dintre noi trăim 
în medii care nu sunt tocmai propice îmbogățirii. Nici măcar guver- 
nul nu dă un exemplu bun, căci an de an se afundă tot mai adânc în 
datorii și creşte impozitele pentru a plăti dobânda. 


Sistemul nostru educaţional nu reușește să ne ofere răspunsuri 
la întrebări cruciale, cum ar fi: „Cum pot duce o viață fericită?” și 
„Cum pot deveni bogat?”. La școală învăţăm despre cum William 
Cuceritorul l-a învins pe Harold în bătălia de la Hastings, în 1066. 
Nu suntem învățați cum să facem primul nostru milion. Atunci cine 
ar trebui să ne învețe cum să devenim bogați? Părinţii noștri? 


Majoritatea dintre noi nu avem părinţi bogaţi, așa că orice sfat pe 
care ei ar putea să ni-l dea în privința bogăției ar fi probabil irele- 
vant. În plus, societatea noastră încurajează supraconsumul, şi nici 
prietenii și colegii noștri nu prea ne stimulează. Așa că mulți oa- 
meni pierd ceea ce eu consider a fi un drept din naștere: fericirea şi 
prosperitatea. 


Când mă uit la viaţa mea de astăzi, sunt profund recunoscător. 
Trăiesc exact viața pe care am visat dintotdeauna s-o trăiesc și sunt 
liber din punct de vedere financiar. 


Totuși, nu a fost întotdeauna așa. Ca mulți dintre voi, am avut perioa- 
de când m-am simţit aproape paralizat de îndoială și de confuzie. 


Experiențele unice ne modelează 


Cu toții am avut experienţe care au avut o influență îndelungă asu- 
pra noastră. E vorba de acele momente cruciale care ne fac să ne 
schimbăm atitudinea față de oameni, oportunităţi, bani, lume și 
imaginea noastră despre lume. Astfel de evenimente ne schimbă 
viaţa în bine sau în rău. 


Când am împlinit șase ani, a avut loc o întâmplare care a lăsat o 
impresie de neșters asupra mea și mi-a stabilit clar atitudinea față 
de bani. Tatăl meu a fost internat în spital în urma cirozei hepatice. A 
trebuit să rămână spitalizat un an întreg, pentru că avea nevoie de 
repaus complet. I s-a spus, de asemenea, să se abțină de la citit pe 
cât de mult posibil. 


Într-o zi, l-am auzit pe doctor spunându-i mamei mele că nu 
mai avusese până atunci un pacient care să primească atâţia vizita- 
tori. În fiecare zi veneau câte şase oameni să îl viziteze, chiar dacă 
ar fi trebuit să fie în repaus complet. Așa am descoperit că tatăl meu 
lucra din patul de spital. Era avocat și în timpul liber înființase ceea 
ce numea un „cabinet pentru săraci”. Oferea consultanţă juridică 
gratuită celor nevoiași. Mama l-a mustrat imediat și i-a cerut să nu 
mai lucreze, căci altfel nu va ieși viu din spital. Chiar și doctorii au 
încercat să-l convingă să „înțeleagă de vorbă bună”. Dar tata era în- 
căpățânat și a continuat să facă ceea ce simţea el că e corect. 


Obișnuiam să stau la căpătâiul lui ore în șir, ascultând ce îi spu- 
neau vizitatorii săi. Şi ştii ce? Era vorba întotdeauna despre bani. Se 
plângeau întruna. Dădeau vina mereu pe circumstanţe sau pe alți 
oameni pentru problemele lor financiare. Nu înţelegeam limbajul 
juridic, așa că mi se părea a fi mereu același subiect: dificultăți fi- 
nanciare, dificultăți financiare, dificultăți financiare etc. La început, 
mi s-a părut interesant să stau și să-i ascult vorbind, dar, după un 
timp, totul a început să mă irite. Am început să capăt o repulsie pro- 
fundă față de sărăcie. Sărăcia îi făcea pe oameni nefericiti. Îi făcea să 
vină gârboviţi să îl viziteze pe tatăl meu în spital și să-l implore să-i 
ajute. 

Această scenă din spital m-a inspirat să devin bogat și atunci 
am decis că voi fi milionar până la vârsta de treizeci de ani. 


Să decizi nu e suficient 


Acela nu a fost însă începutul unei povești de succes peste noapte. 
Într-adevăr, mi-am atins scopul până la vârsta de treizeci de ani, dar 
cu cinci ani înainte de asta aveam datorii, un exces de greutate de 
optsprezece kilograme și mă îndoiam de mine însumi. Din cauza 
situaţiei financiare tensionate, banii deveniseră punctul central al 
existenței mele. 


Banii au doar importanţa pe care le-o atribuim. lar când ai pro- 
bleme financiare, devin mult prea importanți. 


Aveam însă credința că totul se va îmbunătăţi. Cumva știam că 
totul va ieși bine. Dar nimic nu se întâmplă dacă tot ce faci este să 
speri. 

Speranţa este un tranchilizant intelectual, un mijloc ingenios 
de autoamăgire. Pe cine așteptăm? Ce așteptăm? Pe Dumnezeu? 
Destinul? Dumnezeu cu siguranţă nu este un babysitter cosmic 
care să ne răsplătească când nu facem nimic. Există un sâmbure 
de adevăr în proverbul: Doar nebunii trăiesc în speranţă și în 
așteptare. 

Valorile noastre trebuie să fie compatibile 
cu scopurile noastre 


Eram disperat. Cum puteam să mai am datorii, deși câștigam o sumă 
respectabilă de bani? 


Am fost uimit când am aflat în sfârșit răspunsul la această între- 
bare. In adâncul meu, nu credeam cu adevărat că banii sunt un lucru 
bun. Chiar eu îmi sabotam succesul. 


Tatăl meu a murit în cele din urmă, după o boală de opt ani. Și 
oamenii continuau să spună că murise de prea multă muncă. 


In niciun caz nu voiam să am același sfârșit. Pe de altă parte 
însă, nici nu voiam să fiu ca acei oameni săraci care îl vizitaseră pe 
tatăl meu în spital și îl imploraseră să le ofere consultanţă juridică. 


Voiam să fiu bogat, dar în același timp voiam să fac cât mai pu- 
ţin efort pentru asta. 


După moartea tatălui meu, mama a căutat refugiu în religie. 
Credea cu fermitate că „e mai ușor pentru o cămilă să intre prin 
urechea acului decât pentru un om bogat să intre în împărăţia lui 
Dumnezeu”. Pe de o parte, voiam să fiu bun și credeam că a fi sărac 
înseamnă a fi bun. Pe de altă parte, voiam să fiu bogat pentru că 
disprețuiam sărăcia. 

Aceste valori contradictorii mă trăgeau în toate direcțiile. Cât 
timp aceste valori se aflau în discordanță, știam că nu voi ajunge 
nicăieri. 

În cel mai bun caz, am încercat să devin bogat. Și, așa cum se 
întâmplă de obicei când facem o încercare, asta ne împiedică să 
luăm măsuri concrete. Lăsăm deschisă o ușă de rezervă. Oamenii 
care încearcă așteaptă de fapt ca ceva să îi împiedice să reușească. 


Aşteptăm obstacole pentru că nu suntem convinși că lucrul pe 
care îl căutăm este într-adevăr bun pentru noi; nu simțim că sun- 
tem destul de buni ca să ne atingem efectiv țelul. 

Optimism și încredere în sine 


Lasă-ţi tot optimismul la o parte pentru o clipă. De ce? Îţi voi expli- 
ca. Optimismul este într-adevăr o caracteristică pozitivă și te ajută 
să vezi totul într-o lumină pozitivă. Dar optimismul este înșelător, 
dacă nu este combinat cu alte attribute, și este adesea confundat cu 
încrederea în sine. 


În timp ce optimismul îţi permite să vezi lucrurile într-o lumină 
pozitivă, încrederea în sine îți permite să faci față aspectelor mai 
dificile ale vieţii. Viaţa nu este doar o simfonie de note frumoase și 
înalte, ea are și note întunecate și joase. Oamenii care au încredere 
în sine nu trebuie însă să se teamă de situaţii nefavorabile. 


O persoană este încrezătoare în sine când ştie că poate conta pe 
ea însăși pe baza experienţei sale trecute. O persoană încrezătoare în 
sine nu poate fi oprită de nimeni și de nimic, pentru că știe că poate 
face față obstacolelor care i-ar putea ieși în cale. Și-a demonstrat-o 
deja în numeroase ocazii. În capitolul 3, vei afla cum îţi poţi dezvol- 
ta încrederea în sine într-un interval de timp foarte scurt. 


O situaţie financiară solidă este esenţială pentru a-ţi dezvolta 
încrederea în sine. Finanţele lasă puţin loc pentru optimism nejus- 
tificat. Extrasele tale de cont sunt clare și directe; nu ai cum să te 
amăgești. Dacă vrei să-ți mărești încrederea în sine, atunci trebuie 
să-ți pui situaţia financiară în ordine. Situația ta financiară trebuie 
să-ți demonstreze că nimic nu te poate opri. 

Nu trebuie să permiţi ca situaţia financiară să îți saboteze în- 
crederea în sine, pentru că fără încredere în sine trăiești doar o 
existență minimă. Nu vei ști niciodată ce ești capabil să realizezi. Nu 
îți vei asuma riscuri. Nu vei crește ca persoană. Nu vei face ceea ce 
ești capabil să faci. Nu îți vei exploata potenţialul. O persoană fără 
încredere în sine nu face nimic, nu are nimic și nu este nimic. 


Toate acestea nu au nimic de-a face cu optimismul. Contul tău 
din bancă trebuie să-ți demonstreze că finanţele îți susţin felul în 
care trăieşti. Finanţele tale trebuie să-ţi dea încredere în propriile 
abilități. Şi despre asta este această carte. Este despre organizarea 
situației tale financiare, astfel încât finanţele să nu lucreze 

împotriva ta, ci pentru tine. Banii îţi pot face viața mai ușoară sau o 
pot face mai dificilă. 


Unde te situezi? 


Simţi că eşti menit pentru lucruri mai mari? Crezi că „nu se poate ca 
asta să fie totul”? Meriţi mai mult decât ceea ce ai în prezent? Este 
doar o chestiune de timp până vei fi bogat? 


Lasă-ţi tot optimismul la o parte pentru o clipă. Cum s-a dezvol- 
tat venitul tău personal în ultimii șapte ani? Notează în spaţiul de 
mai jos cât de multa crescut sau a scăzut venitul tău în ultimii șapte 
ani. 


euro 


Această cifră te pune pe gânduri, dar este eficace. Dacă vei con- 
tinua la fel în următorii şapte ani, atunci vei vedea probabil aceeaşi 
cifră. Această tendință chiar se va accentua în anii ce vor veni. 


Dacă totuşi vrei un rezultat diferit, atunci trebuie să iei măsuri. 
Trebuie să pornești într-o direcție diferită, iar primul pas este să îți 
schimbi felul de a gândi. 

Felul tău de a gândi te-a făcut cine ești astăzi. Continuând să 
gândești în același fel, nu îţi vei atinge scopurile. 

Ce simţi cu adevărat în legătură cu banii? 

Ai un dialog continuu cu tine însuţi. Dacă în adâncul tău simţi că 
banii sunt răi sau nefaști, nu vei deveni niciodată bogat. Deci, ce simţi 
cu adevărat în legătură cu ei? Vom discuta mai mult despre această 
întrebare în capitolul 5. 

Vei descoperi cum privești banii, la un nivel profund. Și vei 
vedea cum îţi poți schimba atitudinea față de ei. 

Banii sunt buni 


Când aveam 26 de ani, am cunoscut un om care m-a învățat princi- 
piile de bază ale bogăției. La doar patru ani după aceea, puteam trăi 
din dobânda banilor mei. Acest lucru s-a întâmplat atât de repede 
pentru că visurile, valorile, scopurile și strategiile mele erau în sfâr- 
şit compatibile unele cu altele. 


Fie că o crezi sau nu, banii chiar schimbă o mulțime de lucruri 
în viață. Se poate să nu îţi rezolve toate problemele și cu siguranță 
nu sunt tot ce contează. Totuși, grijile financiare chiar tind să-ți um- 
brească fericirea. Banii îți permit să abordezi alte probleme într-un 
mod mai elegant. Vei avea, de asemenea, ocazia să cunoşti oameni 
noi, să vizitezi locuri fascinante, să te dedici unei munci mai intere- 
sante, să câștigi încredere în tine, să dobândești mai multă recu- 
noaștere și să profiți de alte oportunități. 


Cele cinci zone ale vietii noastre 


> 


Pentru a simplifica lucrurile, voi împărți viaţa în cinci zone: sănăta- 
te, finanţe, relații, emoţii și scopul în viață. Fiecare dintre aceste 
zone este la fel de importantă. 


Dacă nu suntem sănătoși, atunci nimic nu este important. Dacă 
nu ne putem controla emoțiile, atunci nu putem, de exemplu, să ne 
motivăm să facem ceea ce ne-am propus. Relaţiile bune sunt funda- 
mentale. Când vorbesc de scop în viață, mă refer la a face ceea ce îţi 
place cu adevărat să faci, ceea ce corespunde talentului tău și ceea 
ce le aduce beneficii celorlalți. Finanţele noastre aparțin acestei 
zone. 


Nu ar trebui să te ocupi niciodată de activități nedorite doar pen- 
tru recompense financiare. Ai nevoie de ceea ce numesc „libertate 
financiară”. 


la fiecare dintre aceste zone și atribuie-i câte un deget de la 
mână. Să zicem că degetul mijlociu reprezintă finanţele tale. Acum, 
cineva ia un ciocan și lovește acest deget. Ai spune oare: „Nicio pro- 
blemă, e doar un deget. Mai am încă patru”? Sau ţi-ai dedica toată 
atenţia degetului care simte durere? 

Este important ca aceste cinci zone să fie în armonie una cu 
alta. Trebuie să stăpânești această noțiune în fiecare dintre cele 
cinci zone. O persoană cu probleme financiare nu a reușit să echili- 
breze aceste cinci zone. Problemele financiare vor umbri întotdeau- 
na celelalte zone. Banii sunt esenţiali pentru o viață echilibrată și 
armonioasă. 


De ce se îmbogăţesc oamenii într-un interval scurt de timp? Ei 
reușesc să realizeze acest lucru pentru că au destui bani care lu- 
crează pentru ei. Ei vor să aibă o mașină de făcut bani în loc să fie o 
mașină de făcut bani. Ei vor să aibă destui bani pentru a trăi o viață 
cu adevărat armonioasă. 


Cum se face că majoritatea oamenilor nu se ocupă de activi- 
tăți ideale? Pur și simplu pentru că nu au fonduri disponibile. 
Este un cerc vicios. Mulţi oameni nu reușesc să se implice în ac- 
tivitatea aleasă de ei doar pentru că nu știu cum pot câștiga bani 
făcând asta. Totuși, este binecunoscut faptul că nimeni nu acu- 
mulează o mulțime de bani făcând ceva ce nu îl bucură în mod 
deosebit. Prin urmare, neavând bani, persoana rămâne prinsă în 
rutina realizării unei munci nedorite, așa că nu reușește să câști- 
ge sume considerabile. 


Soluţia este să îţi transformi hobby-ul preferat într-o carieră. 
Câştigă bani cu hobby-ul tău. Poţi face asta doar dacă îţi acorzi timp 
să identifici ceea ce îţi place cu adevărat să faci și în ce constau ta- 
lentele tale. 


Cu mulţi ani în urmă, am întâlnit un om foarte bogat în New 
York, iar deasupra biroului său erau agăţate cuvintele: „Oamenii 
care lucrează toată ziua nu vor avea niciodată timp să facă bani”. 
Evident, ar trebui să ne acordăm timp pentru a gândi. Când am 
întrebat la ce ar trebui să ne gândim, el mi-a răspuns: „Cunoaște-te 
pe tine însuți și află ce îţi place să faci. Și apoi gândește-te cum 
poți câștiga bani făcând ceea ce îţi place să faci. Ar fi de preferat să 
îți pui această întrebare în fiecare zi și să cauţi zilnic răspunsuri 
mai bune”. 

Optimizezi sau minimalizezi? 


Avem nevoie de timp în care să ne gândim la noi înșine, pentru a 
descoperi ce ne face realmente fericiți. Vom fi cu adevărat buni la 
ceva doar când respectivul lucru ne va umple de pasiune și entuzi- 
asm. În acel moment, banii vor curge către noi aproape de la sine. 
Ne trebuie timp să ne dăm seama care sunt talentele noastre și să 
dezvoltăm abilități din aceste talente. Avem nevoie de timp cu noi 
înșine pentru a ne scrie propriul scenariu de viaţă și a-l transforma 
într-o capodoperă. Dacă nu îţi acorzi timp să faci asta, îţi vei irosi 
viața. Ne trebuie timp ca să luăm decizii fundamentale și să ne 
forțăm să luăm măsuri în conformitate cu aceste decizii. În acest 
fel, fiecare va decide conștient la un moment dat în viaţa sa să 
optimizeze sau să minimalizeze. 


Optimizarea înseamnă să înveţi cum să folosești cel mai bine 
timpul, posibilităţile, talentele, banii și chiar pe celelalte persoane. 
Este vorba de obținerea celui mai bun rezultat posibil. Dacă vrei să 
îți optimizezi viața, atunci ar trebui să te străduiești întotdeauna 
să fii cât se poate de bun. 


Majoritatea oamenilor însă trec prin viaţă la întâmplare, fără 
planuri concrete. Ei minimalizează. Scopul lor este doar să supra- 
viețuiască zilei de azi. Pentru astfel de oameni, săptămâna de lucru 
este doar o întrerupere necesară între weekenduri. Ei muncesc 
pentru a câștiga bani, și nu pentru a găsi împlinire. Ei nu își recu- 
nosc talentele, și nici nu sunt conștienți de oportunităţile din fața 
lor. 


Planificarea este primordială 


Mulţi oameni își planifică vacanţele cu mai multă atenţie decât își 
planifică viaţa. Totuși, există doar două posibilități: ori îți plănuiești 
viața tu însuţi, ori o vor plănui alții pentru tine. 

Mulţi oameni au încercat de câteva ori să facă planuri și au eșuat. 
Cineva a spus cândva: „Cu cât plănuiesc mai mult, cu atât mă lovește 
mai mult soarta. Prin urmare, nu mai plănuiesc, așa că soarta nu mă 
mai afectează atât de mult”. Există un motiv simplu pentru care atât 


28 DRUMUL CĂTRE LIBERTATEA FINANCIARĂ 


de mulți oameni nu se țin de planurile lor. Ei nu reușesc să îmbine 
visurile, scopurile, valorile și strategiile unele cu altele. 


Timp de doisprezece ani, profesorul Thomas Stanley de la 
Universitatea de Stat din Georgia, din Statele Unite, a studiat viața 
celor bogați. A ajuns la concluzia că acești oameni erau printre cei 
mai fericiți oameni din lume pentru că visurile, scopurile, valorile și 
strategiile lor erau în armonie unele cu celelalte. 


Cei patru stâlpi, adică visurile, scopurile, 
valorile și strategiile reprezintă 
baza pe care îţi poţi construi averea 


Ceea ce faci cu viaţa ta nu depinde în primul rând de voinţa ta de 
fier, ci mai degrabă de visurile, scopurile, valorile și strategiile tale. 


În capitolele următoare ne vom ocupa sistematic de aceşti pa- 
tru stâlpi. Așa îţi vei construi fundația pentru bogăţie în următorii 
șapte ani. Este incredibil ce poate realiza o persoană atunci când 
armonizează aceste patru forțe. 


VISURI 


Ce ai face 
dacă ai avea 
o cantitate 
nelimitată de 
timp și bani? 


SCOPURI 


Ce vrei să fii? 
Ce vrei să 
faci? Ce vrei 
să ai? 


VALORI 


Ce este cu 
adevărat 
important 
pentru tine? 
De ce este 
important? 


STRATEGII 


Ai cunoştinţele, 
abilitatea şi 
planul pentru 
a-ți atinge 
scopurile? 

Visurile 


Visurile tale sunt un bun indicator pentru ceea ce te-ar face fericit. 
Gândește-te ce ai face dacă ai avea destul timp și bani. Ai fi surprins 
să afli cât de multe dintre visurile tale necesită susținere 
financiară. 


Scopurile 


Trebuie apoi să-ţi formulezi scopurile pornind de la aceste visuri. În 
această etapă trebuie să iei o decizie conștientă. Atât timp cât nu ne 
luăm un angajament, vom continua doar să visăm. Așa că întrea- 
bă-te ce vrei să fii, ce vrei să faci și ce vrei să ai. Pe parcursul acestei 
cărți, vei învăţa o cale simplă de a-ţi clarifica scopurile și atunci vei 
lua o decizie conștientă. 


Valorile 


Acum ajungem la un punct foarte important: visurile și scopurile 
trebuie să fie în armonie cu valorile tale. 


Întreabă-te ce vrei cu adevărat. Ce anume este absolut vital 
pentru tine? În capitolul 5 vei descoperi care este atitudinea ta 
adevărată față de bani. Valorile tale nu sunt invariabile; sunt mai 
degrabă o selecție de posibilități. Această alegere a fost stabilită de 
timpuriu în viața noastră. Suntem influențați de părinții noștri și de 
mediu și ne-am însușit valorile lor. 

Astăzi însă, putem face o alegere. 


Eşti liber să-ți stabilești propriul set de valori, căci ele nu sunt 
bătute în cuie. Unele dintre valorile noastre contrazic circumstanțe- 
le, cum a fost în cazul meu. Amintește-ţi când, pe de o parte, voiai să 
fii bogat, iar pe de altă parte, credeai că trebuie să muncești pe 
brânci ca să atingi acea ţintă. 

Dacă valorile noastre ne trag în mai multe direcţii, atunci nu 
vom ajunge nicăieri. Este așadar important ca valorile tale să cores- 
pundă scopurilor tale. Vei afla exact cum poți face asta tot în 


30 DRUMUL CĂTRE LIBERTATEA FINANCIARĂ 


capitolul 5. Vei căpăta control asupra vieţii tale doar după ce vei 
decide conștient ce valori vrei să te ghideze. 


Strategiile 


Când visurile, scopurile și valorile tale sunt în armonie unele cu 
altele, atunci trebuie să dezvolți strategii care îţi vor permite să ac- 
ţionezi cu succes. În această carte vei citi despre strategiile care te 
vor face bogat. Aș vrea să îţi fac o scurtă prezentare. 


În capitolul 6, vei descoperi cum să îţi gestionezi datoriile actu- 
ale. Ai nevoie de cunoștințe și abilitate pentru a elabora un plan. 
Trebuie să știi cum să obţii fondurile necesare. În capitolul 7, vei 
afla cum îți poţi crește spectaculos venitul. 


In capitolul 8, vei învăţa cum să îţi păstrezi banii, pentru că a 
avea un venit mare nu este suficient ca să te facă bogat. Devii bogat 
doar din banii pe care îi economisești. 


Apoi, în capitolele 9, 10 și 11 vei afla cum să produci bani. 


În capitolul 12, vei afla cum să faci un plan detaliat al scopurilor 
tale financiare. 


În cele din urmă, ne vom asigura că îţi vei pune în aplicare pla- 
nul. Ai nevoie de cineva care îţi va arăta cum să devii bogat. În capi- 
tolul 13, vei învăţa cum să găsești o astfel de persoană. Vei afla, de 
asemenea, cum să creezi un mediu optim care să-ți permită să îţi 
atingi scopurile, un mediu care să te forțeze să perseverezi. 


Capitolul 14 demonstrează că asta nu e tot ce contează, întrucât 
există o diferență între succes și fericire. Succesul înseamnă să obţii 
ce vrei, fericirea înseamnă să îţi placă ce obţii. Din acest motiv, îţi 
voi arăta cea mai bună cale să te bucuri de banii tăi. 


Inainte de asta, ne vom concentra pe ceea ce este necesar pen- 
tru a deveni bogat. In capitolul 3, vei vedea cum poți face miracole. 


E ușor să devii bogat. Dacă acest lucru este adevărat, atunci 
trebuie să ne întrebăm de ce nu sunt mai mulți oameni bogați. Vei 
afla răspunsul la această întrebare în capitolul 4. 

Aș dori însă mai întâi să discut în capitolul următor despre cel 
mai important concept necesar pentru a crea bogăţie și fericire. Cât 
timp nu ne dăm seama că putem prelua controlul deplin asupra 
vieții noastre, vom fi niște simple victime. Totul începe cu atitudi- 
nea de a ne ține viaţa în propriile mâini. 

Înainte să continui lectura, te rog citeşte cuprinsul. Subliniază 
subiectele care te interesează cel mai mult. Factorul decisiv este 
ceea ce faci cu această carte. Cu fiecare ocazie, pune-ţi întrebările: 
„Cum mi se aplică mie asta?”, „Cum pot lua măsuri imediate?” 
Integrează conţinutul acestei cărți în viața ta și acționează în con- 
formitate. Aceasta se aplică și exerciţiilor scrise individuale. Ţine 
minte: nimeni nu a devenit bogat doar citind. Puterea nu stă în cu- 
noștinţe, ci în cunoștințele care sunt aplicate. 


Acum, hai să începem să îţi construim averea. Poţi deveni bogat 
în şapte ani. Poate chiar mai devreme... 


Rezumat al punctelor forte 
Banii au întotdeauna importanţa pe care le-o atribuim. Însă, 
când ai probleme financiare, devin mult prea importanți. 


Valorile și scopurile noastre trebuie să fie în armonie unele cu 
celelalte; altfel, nu vom ajunge nicăieri. 


Optimismul îți permite să vezi totul într-o lumină pozitivă. 
Increderea în sine te ajută să faci față aspectelor mai dificile ale 
vieții. 

O persoană are încredere în sine când știe că poate conta pe ea 
însăşi pe baza experienţelor sale anterioare. 


Felul tău de a gândi te-a făcut cine ești astăzi. Același fel de a 
gândi nu te va duce acolo unde vrei să ajungi. 


Succesul înseamnă să fii cât poţi tu de bun. Fericirea înseamnă 
să îți placă ceea ce ai devenit. 


Problemele financiare îți umbresc toate celelalte zone ale vieţii. 


Decide dacă vrei să ai o mașină de făcut bani sau dacă tu vei fi 
una pentru tot restul vieţii. 


Fă o carieră din hobby-ul tău preferat. 
Oamenii care lucrează toată ziua nu vor avea timp să facă bani. 


Vei obţine controlul asupra vieţii tale doar după ce vei decide 
conștient ce valori vrei să te ghideze. 


Ceea ce faci cu viața ta nu depinde în primul rând de o voință de 
fier, ci mai degrabă de visurile, scopurile, valorile și strategiile 
tale. 


2 


Ce înseamnă responsabilitatea? 


„Pe cel încărcat cu vină, îl încarci și cu putere”? 


Dr. Wayne Dyer, How to Be a No-Limit Person 
(Cum să fii o persoană fără limite) 


Este imposibil să strângem o avere dacă nu recunoaștem că sun- 
tem întotdeauna responsabili pentru ceea ce ni se întâmplă. Nu 
sunt de vină guvernul, circumstanţele, partenerul, copilăria noas- 
tră, sănătatea sau situaţia noastră financiară. Noi suntem cei 
responsabili. 


„Stai puțin”, vei spune, „cum rămâne cu boala, cum rămâne cu ghini- 
onul? Dacă mă înșală cineva? Dacă are loc un accident care nu este 
din vina mea? Chiar suntem întotdeauna responsabili?” 

Hai să ne imaginăm că, din senin, cineva îți lovește mașina par- 
cată. Eşti responsabil? Nu ești responsabil pentru ce a făcut cealaltă 
persoană, dar ești responsabil pentru reacţia ta. Ai putea să-ţi iei 
pușca și să îl împuști pe ticălos „în legitimă apărare”. 

Poate îți vei freca palmele de bucurie, știind că asigurarea va 
acoperi daunele și vopseaua de pe mașină poate fi acum reînnoită. 
În aceste circumstanţe, ai putea chiar scoate un profit. 


Prin urmare, nu ești responsabil pentru fiecare incident. În 
schimb, ești întotdeauna responsabil pentru felul în care interpre- 
tezi evenimentele și pentru felul în care reacționezi la ele. 


? În orig. - “To whom you give the blame, you give the power. (n.red.) 

Responsabilitate 


Desigur, există întâmplări care ne rănesc fizic și economic și ne fac 
să ne îngrijorăm. 

Nu incidentul în sine este relevant, ci mai degrabă felul în care 
reacționăm față de el. Indiferent de ceea ce se petrece, noi decidem 
dacă ne afectează sau nu identitatea. 


Să luăm o portocală. Ce iese dacă o strângem în palmă? „O între- 
bare prostească”, vei spune, „suc de portocale, desigur”. Ce iese din 
aceeași portocală dacă o strivim? Suc de portocale. Și dacă aș arun- 


ca portocala de perete? Suc de portocale, din nou. 


Portocala nu este „responsabilă” pentru ceea ce îi fac, dar este 
responsabilă pentru sucul pe care îl produce. Portocala reacționea- 
ză întotdeauna cu ceea ce are în interior. În același fel, noi suntem 
responsabili pentru ceea ce se întâmplă în interiorul nostru, pentru 
atitudinea și pentru reacţiile noastre. 


Responsabilitatea înseamnă să fii capabil să răspunzi potrivit. 
Suntem întotdeauna responsabili pentru reacţiile și interpretările 
noastre. Desigur, e greu să recunoaștem că deținem controlul asu- 
pra propriilor noastre reacţii, în special când răspunsul nu a fost 
unul bun. Nu are sens să te cerți doar pentru că cealaltă persoană a 
început. 


Există şi alte soluții în afară de ceartă și război. Să pornim în 
urmărirea unui șarpe veninos care ne-a mușcat nu face decât să 
pompeze și mai repede veninul în sângele nostru. Ar fi mai bine să 
luăm măsuri imediate pentru a extrage veninul. În loc să începem 
într-o ceartă, ar trebui să ne oprim și să ne gândim cum să interpre- 
tăm întâmplarea. De exemplu, am putea să ne întrebăm dacă nu 
cumva ceea ce a făcut partenerul a fost doar o reacţie la comporta- 
mentul nostru nepotrivit. 


Reacţia noastră este răspunsul față de o întâmplare. Suntem 
responsabili pentru acest răspuns. Hai să ne uităm mai atent la cu- 
vântul „responsabilitate”. Este format din „răspuns” și „abilitate”. În 
consecință, responsabilitatea înseamnă a răspunde cu abilitate. 


Ce înseamnă responsabilitatea? 35 


A răspunde la ceartă cu ceartă sau la provocare cu război nu 
este cu siguranţă soluţia optimă. 


Majoritatea oamenilor fug de responsabilitate. Auzim întot- 
deauna aceleași trei răspunsuri când oamenii nu vor să își asume 
responsabilitatea: 


„Genele sunt de vină.” 
„Părinţii sunt de vină.” 


„Mediul este de vină.” 


Un tânăr a înjunghiat mortal doi oameni. Nişte jurnaliști l-au în- 
trebat despre viața sa și ce l-a determinat să comită crima. 

El le-a spus că a crescut într-o familie „disfuncțională”. De când 
se știa, tatăl său alcoolic o bătea pe mama sa. Trăiau din ceea ce fura 
tatăl lui. Desigur că a început și el să fure de la vârsta de șase ani. 
Fusese deja închis pentru tentativă de omor, iar acum se confrunta 
din nou cu închisoarea pentru două omoruri. Și-a încheiat povestea 
prin cuvintele: „În aceste circumstanţe, cum aş fi putut deveni 
altceva?” 


Tânărul avea un frate geamăn. Când jurnaliștii au descoperit 
acest lucru, i-au făcut o vizită acestuia. Spre surprinderea lor, era 
exact opusul fratelui său. Era un avocat respectat. Avea o reputaţie 
impecabilă și lucra în consiliul municipal și în cel parohial. Era căsă- 
torit, avea doi copii și ducea, în mod evident, o viață de familie foarte 
fericită. 

Jurnaliștii au fost uluiți. Când a fost întrebat cum s-a putut dez- 
volta în acest fel, a spus aceeași poveste ca fratele său. Și-a încheiat 
povestea spunând: „După toţi acei ani în care am văzut la ce duce 
acest tip de viață, cum aș fi putut deveni altceva?” 

Au avut aceleași gene, aceiași părinţi, aceeași copilărie și ace- 
lași mediu. Au avut, în schimb, două interpretări și două răspunsuri 
complet diferite la circumstanţe. Cum au putut doi indivizi care au 
trăit în condiții identice să ducă vieți atât de divergente? Poate că 
amândoi au întâlnit pe cineva care a avut o influență pozitivă asu- 
pra lor și numai unul a răspuns acestui stimul. E posibil ca amândoi 

să fi avut aceeași carte în mână și să fi început să o citească. Poate că 
numai unul a terminat-o. Adevărul este că nu știm. În orice caz, cei 
doi au mers pe drumuri complet diferite. 


În ciuda adversităţilor, noi suntem responsabili. Noi decidem 
cum vrem să interpretăm situația și cum reacționăm față de ea. Hai 
să presupunem că s-ar aduna toți banii din lume și fiecare persoană 
ar primi numai 5.000 de euro. Ce s-ar întâmpla? Până seara, unii 
oameni ar avea cu 3.000 de euro mai puțin, iar alții ar avea mai bine 
de 5.000 de euro. După câteva săptămâni, am avea din nou oameni 
bogaţi și oameni săraci. Cercetătorii susțin că, în decurs de un an, 
distribuţia banilor ar fi aceeași ca la început. 


Cum ar trebui să reacţionezi la această carte? 


Apropo, acum că discutăm subiectul responsabilităţii, eu sunt res- 
ponsabil pentru ceea ce scriu în această carte. Tu ești responsabil 
pentru ceea ce înveţi din această carte. 


Același lucru se aplică și seminarelor mele. Aflăm în repetate 
rânduri cum, după seminar, oamenii au reușit să își crească venitul. 
Unii chiar l-au dublat. Majoritatea au economisit cel puţin 20% din 
venitul lor și au început să își construiască averea. 

Mulţi au început să facă sport, să mănânce și să trăiască mai sănă- 
tos. Meditaţia de grup i-a determinat pe mulţi să înceapă să mediteze 
15 minute pe zi; au reușit să elimine în întregime stresul din viață. 
Primim apeluri telefonice de la foști participanţi care au obţinut între 
12 și 20% de pe urma investiţiilor lor timp de mulţi ani la rând. 


Suntem în special mulțumiți atunci când oamenii și-au schim- 
bat în mod evident atitudinea față de bani și fac fapte bune cu veni- 
tul lor crescut. Ar trebui să auzi satisfacția din vocea lor. Și-au 
achitat datoriile și au descoperit noi surse de venit. Majoritatea au 
învăţat să le placă banii și să se simtă confortabil cu ei. 


Dar mai sunt și dintre aceia care au participat la seminarele 
mele și nu au făcut nimic cu cunoștințele acumulate. Poate sperau 
că voi flutura o baghetă magică pentru a le schimba viața și că le voi 
umple subsolurile cu lingouri de aur. 

„Alţii sunt de vină” 


Cu puţin timp în urmă, m-am întâlnit cu un tânăr care participase la 
seminarul nostru, „Progres către succesul financiar”, cu trei ani mai 
devreme. M-a întâmpinat cu cuvintele: „Nu a mers. Ce m-ai învățat 
tu nu m-a ajutat”. Comentariile sale m-au deranjat, căci voiam cu 
adevărat să ajut și să aduc schimbări în bine. Tânărul a povestit: „La 
început a fost grozav. La sfârșitul primului an, câștigasem deja cu 
15.000 de euro mai mult și economisisem 25% din ei. În al doilea 
an, aveam 36.000 de euro în cont și îmi plătisem toate datoriile. 
Împreună cu doi prieteni am înfiinţat un Club de Economii, exact 
cum ai recomandat. Am investit bani împreună și am obținut un 
câștig mediu de 17,3% anual. Totuși, undeva pe parcurs am renunțat 
și am încetat să mai economisesc. Și știi ce am făcut cu economiile 
mele? Sunt chiar afară. Un Porsche nou-nouți...” 


Acest om îşi schimbase convingerile. Își ținuse finanţele sub con- 
trol timp de doi ani și începuse să își construiască averea. Văzuse 
chiar că mergea. Apoi a devenit neglijent și „și-a omorât gâsca de 
aur”? ca să își poată cumpăra o mașină. Nu a vrut însă să își asume 
vina. 


Cine este responsabil? Nu este oare uman să le faci reproșuri al- 
tora? Punctul-cheie de reţinut este: Pe cel încărcat cu vină, îl încarci și 
cu putere. Este foarte ușor și tentant să îi acuzi pe alţii. De ce? Pentru 
că ieși neșifonat. Compania este de vină că nu îmi pot dezvolta abi- 
lităţile; partenerul meu este de vină; nu pot face asta din cauza să- 
nătății mele etc. Vrem să aibă putere asupra noastră compania, 
partenerul sau sănătatea noastră? Gândește-te la asta. Cel care are 
vina, are și puterea. Din acest motiv, îmi asum de bunăvoie vina, 
pentru că prefer să am putere asupra propriei mele vieţi. 


Consecințe și greșeli 


Cum rămâne cu greșelile noastre din trecut? Cine este responsabil 
pentru ele? lată câteva exemple de incidente care au repercusiuni 
într-o etapă ulterioară: Un om divorţează și trebuie să plătească 


3 Referire la fabula lui Esop, Gâsca de aur, de Fraţii Grimm. (n.red.) 

pensie alimentară. Cineva își distruge sănătatea și, în consecinţă, 
trebuie să respecte o dietă strictă. Altcineva are datorii mari și tre- 
buie să depună o declaraţie de venit pentru datornici. Altă persoană 
comite o crimă și trebuie să facă închisoare. 


Este clar. Noi suntem responsabili pentru acţiunile noastre și, 
prin urmare, trebuie să suportăm consecinţele. Cine ridică un capăt 
al băţului, trebuie să-l ridice și pe celălalt. Dacă admitem acest lucru, 
atunci ar trebui să fim inspirați să trăim mai responsabil. 


Ei bine, cum rămâne cu toate acele evenimente care s-au petre- 
cut deja? În multe cazuri, trebuie să admitem că nu avem control 
asupra consecinţelor greșelilor noastre. Asta nu înseamnă însă că 
putem transfera responsabilitatea asupra trecutului. Suntem res- 
ponsabili pentru cum interpretăm consecinţele și cum reacționăm 
față de ele. Reacția noastră la ceea ce rezultă din greșelile noastre 
afectează calitatea momentului următor. Întrebarea este dacă vrem 
sau nu să fim capabili să controlăm momentul următor. Sau ar tre- 
bui ca greșelile noastre și consecinţele lor să aibă puterea să dicteze 
evenimentele viitoare? Absolut orice emoție negativă își pierde din 
putere din momentul în care ne asumăm responsabilitatea. 


Viitorul este în mâinile tale 


Cea mai bună cale să te pregătești pentru viitor este să îl proiectezi 
tu însuți. Crezi că poţi face asta? Dacă nu, atunci ești ca majoritatea 
oamenilor care nu sunt conștienți de posibilitățile pe care le vor 
avea în următorii zece ani. 


Capacitatea de a recunoște că îţi poți modela viitorul începe 
cu trecutul tău. Această abilitate apare atunci când știi că te-ai 
schimbat foarte mult în trecut. Noi nu vedem micile schimbări 
treptate pe măsură ce se petrec. De fapt, modificările sunt atât de 
minuscule, încât trec neobservate. 


Întreabă-te unde erai acum zece ani. Cum erai ca persoană, ca 
personalitate, ca expert, ca partener? Care erau experiențele tale, 
scopurile și competențele tale? Cum te descurcai cu oamenii și care 
era situația ta financiară? Te rog să-ți notezi mai jos răspunsurile. 

Cu cât te gândești mai mult, cu atât mai bine vei vedea cât de 
responsabil ai fost. Vei fi mult mai conștient, pentru că, dacă a fost 
posibil să te schimbi în așa mare măsură în ultimii zece ani, gândeș- 
te-te doar ce ai putea face în următorii zece ani. 


Te-ai fi gândit vreodată acum zece ani că vei fi ceea ce ești astăzi? 
Ce decizii au fost în principal responsabile pentru ceea ce ești, pentru 
ceea ce faci și pentru ceea ce ai astăzi? 


Tu singur ai luat aceste decizii. Tu ţi-ai stabilit dorinţele și aspi- 
rațiile. Tu ai avut puterea în propriile mâini. Încă o dețţii. Poţi începe 
prin a reduce perioada de timp de la zece ani la șapte. Poţi stabili 
acum ceea ce vrei să fii peste șapte ani. Poţi decide ce vrei să ai și ce 
vrei să faci. Gândește-te amănunțit la asta, pentru că, dacă lucrezi 
împreună cu această carte, atunci vei obține ce vrei. 


Va deveni viziunea ta realitate? Trecutul te ajută să ai încredere 
că se va împlini. Prelungește-ţi experienţele și rezultatele pozitive 
și notează-le undeva. Dacă faci asta, vei fi mai conștient de ele, iar 
încrederea în tine va crește și ea. 

Asumă-ţi responsabilitatea 
și lărgește-ţi sfera de control 


Poţi controla și influența anumite lucruri în mod direct - voi numi 
asta sfera ta de control -, iar alte lucruri s-a putea să te intereseze, 
dar nu le poţi influența. Gândește-te la persoana care ţi-a izbit ma- 
șina parcată. Cu siguranță e un lucru care te privește, așa că se află 
în universul tău personal, dar se află în afara controlului tău. 


Univers personal 


Sferă de control 


Orice s-ar întâmpla în universul tău personal, tu ești responsa- 
bil pentru felul în care reacționezi și interpretezi evenimentele. 


Asta nu înseamnă însă că trebuie să ne mulțumim cu dimensiu- 
nea sferei noastre de control. Toţi știm, din proprie experiență, că 
putem lărgi această sferă. Când eram copii, sfera noastră de control 
era destul de mică. La 20 de ani, ea era considerabil mai mare, iar 
din acel moment și până astăzi a devenit cu siguranță mai extinsă. 
Bogăția apare atunci când mărim sfera asupra căreia deținem 
controlul. 


Dacă decidem că o problemă este în afara controlului nostru, și 
deci neabordabilă, atunci felul nostru de a gândi este însăși proble- 
ma. Atunci când dăm vina pe alţii sau pe circumstanţe, renunțăm la 
putere. Dacă ne văităm și ne plângem, dăm dovadă doar de slăbiciune. 

Abilitatea noastră de a ne influența situația într-o manieră 
pozitivă se diminuează și, într-un final, dispare complet. Dacă 
într-adevăr vrem să ne îmbunătăţim situaţia, atunci putem începe 
imediat. 


Soluţia vine din interior; nu o vom găsi în forțe exterioare. 
Putem să ne asumăm responsabilitatea aici și acum pentru ceea ce 
se întâmplă în universul nostru personal. Putem lărgi simultan 
sfera noastră de control. Am reușit să facem asta în trecut, deci o 
putem face și în viitor. 


Când aveam 16 ani, am decis să mă mut în California. Când am 
ajuns acolo, totul era diferit de cum mă așteptasem. Stăteam pe pat, 
în camera mea de hotel, și mă simțeam îngrozitor de descurajat. Nu 
înțelegeam engleza pe care o vorbeau americanii. Engleza mea era 
practic inexistentă. Cum puteam să mă duc la școală și să câștig 
bani? Aveam o problemă. Am plâns teribil și m-am simţit deznădăj- 
duit. Totuși, încet dar sigur, mândria și îndrăzneala au luat locul 
disperărării. La urma urmei, venisem în California pentru a-mi do- 
vedi abilitățile. Știusem de la început că nu va fi ușor. 


Există patru moduri de a ne lărgi sfera de control: 


1. Părăsește-ţi zona de confort 


Trebuie să ne părăsim zona de confort - acea zonă unde ne simțim 
bine și în siguranță. 

Când stăteam pe pat în hotelul acela din California, eram mult 
în afara zonei mele de confort. Totuși, odată ce am început să-mi 
găsesc locul, sfera de control a crescut substanţial. Nu a durat mult 
până să mă simt ca acasă în orice ţară. Atunci s-a petrecut ceva fas- 
cinant: am început să mă simt în largul meu în afara zonei mele de 
confort. 


În cazul în care călătoreşti frecvent, ai avut experiența asta. 
Fiecare călătorie te scoate din mediul tău familiar. La urma urmei, 
să înveţi despre culturi noi și diferite este chiar ceea ce îţi place la 
călătorii. Ai învăţat deci să te simţi confortabil în afara zonei tale de 
confort. 

Dacă ne facem un obicei din a înlocui fiecare provocare pe care 
am reușit să o depășim cu o nouă provocare și mai mare, atunci 
sfera noastră de control va crește cu rapiditate. Cred, de asemenea, 
că această atitudine se apropie cel mai mult de natura omului și de 
destinul său. Ne simțim cu adevărat plini de viață atunci când pășim 
pe un teren nou, ne dedicăm cu totul și apoi reușim. Bineînţeles că 
vaporul e mai în siguranță când se află în port, dar nu pentru asta a 
fost construit vaporul. Avem nevoie de securitate, dar avem nevoie 
şi de schimbare și aventură. Creștem atunci când îndrăznim să în- 
cercăm lucruri noi și să acceptăm provocări noi. Oamenii cu cele 
mai mari sfere de control sunt aproape întotdeauna în afara zonei 
lor de confort. Ei aproape că se plictisesc dacă nu pot înlocui o criză 
cu alta. Exact ca un atlet care trebuie să facă exerciţii fizice pentru a 
se simți viu, şi noi avem nevoie de mereu alte provocări. 


2. Problemele 


Și problemele reprezintă oportunităţi bune pentru a ne mări sfera 
de control. O problemă există pentru că se află în interiorul univer- 
sului nostru personal, dar în afara sferei noastre de control. 


Fiecare complicație poate ascunde în mod inerent oportunitatea 
de a crește. Dacă ne întrebăm doar cum putem rezolva dificultatea, 
atunci nu facem mare lucru. Am putea însă să ne întrebăm cum să 
creăm circumstanţele care să împiedice reapariţia acestei situații. 
Noua situaţie va reprezenta întotdeauna o creștere în sfera noastră 
de control. 


De exemplu, hai să spunem că vii acasă de la o petrecere și des- 
coperi că cineva ţi-a jefuit locuinţa. Ușa a fost forțată și lipsesc foar- 
te multe lucruri. Dacă vrei doar să rezolvi problema, atunci chemi 
un lăcătuș și compania de asigurări. Dar, dacă vrei să creezi o situa- 
ție care va face ca asta să nu se mai întâmple, atunci adopți alte 
măsuri. Ai putea să instalezi un sistem de alarmă și să-ți cumperi un 
câine. 

Univers personal 


Sferă de control 


Creând condiţii foarte nefavorabile pentru un eventual hoţ, ţi-ai 
lărgit sfera de control. Casa ta este păzită chiar dacă tu nu ești fizic 
prezent. 

Nu ajungi înstărit dacă eviți dificultăţile. Cine vrea să aibă bani, ar 
trebui să aibă în vedere o listă lungă de probleme. 


3. Întrebările potrivite 


Am discutat deja despre calitatea întrebărilor, care determină și 
calitatea vieții. De ce? Avem o conversaţie continuă cu noi înșine. 
Creierul continuă să pună întrebări la care răspundem. 


Dacă ne întrebăm: „Pot să reușesc?”, atunci nu excludem posibi- 
litatea eșecului. Cuvântul „pot”, folosit singur, ne duce cu gândul la 
îndoială. O întrebare mai bună ar fi: „Cum pot să reușesc?”. Aceasta 
elimină orice probabilitate a eșecului. Vei avea succes. Întreabă-te 
„cum”. Asta îţi permite să cauţi posibilităţi, care se află în afara sfe- 
rei tale de control. 


Prima noastră întrebare nu ar trebui să fie „de ce?”, ci mai de- 
grabă „cum?”. „Cum?” caută răspunsuri, în timp ce „de ce?” caută 
scuze. Găsim ceea ce căutăm. Cine vrea și găsește scuze nu are ne- 
voie să își lărgească sfera de control pentru că, la urma urmei, el nu 

este de vină. El renunţă astfel la puterea sa. Cine întreabă „cum” va 
găsi în curând răspunsuri care îl vor conduce în afara sferei sale de 
control, pentru că întrebarea sa îl implică și pe „de ce?”. Pe de altă 
parte, întrebarea „de ce?” nu îl include și pe „cum?” şi nu ne moti- 
vează să căutăm soluții. 

„Ce pot face?” este, de asemenea, o întrebare fundamentală. 
Imaginează-ți doar ce s-ar fi întâmplat în California dacă m-aș fi 
concentrat pe ceea ce nu puteam face și pe ceea ce nu știam. Aș fi 
găsit multe motive să mă întorc imediat acasă. 


Există multe obstacole în calea tinerilor de șaisprezece ani aflaţi 
într-o țară străină. Dacă m-aș fi gândit prea mult la asta, nu aș fi 
câștigat niciun ban. 


In schimb, a trebuit să mă concentrez pe ceea ce eram capabil 
să fac. 


Prin urmare, întrebările potrivite sunt: „Ce pot face, ce știu și 
care sunt posibilitățile mele?”. Spre exemplu, puteam să vorbesc 
limba germană. În consecinţă, am predat germană. Apropo, engleza 
mea era atât de slabă, încât nu aș fi fost capabil să predau nici cinci 
minute, dacă ar fi trebuit să explic ceva în engleză. Așa că am decis 
să țin lecţiile în întregime în germană. La început a fost greu, dar 
elevii mei au învăţat destul de repede. Astăzi știu că aceasta este cea 
mai bună metodă pentru a stăpâni o limbă străină. 


Dacă ne întrebăm „cine este de vină”, atunci căutăm scuze. Dacă 
spunem: „Tu ești de vină”, atunci eliminăm toate șansele pentru o 
schimbare pozitivă. 


De asemenea, problema vinovăţiei ne-ar duce mereu înapoi în 
trecut. Întrebarea corectă din punct de vedere gramatical ar fi; 
„Cine a fost de vină?” 


Este însă imposibil să îți mărești retroactiv sfera de control. 
Avem nevoie de energia noastră pentru prezent. De asemenea, în- 
trebările noastre ar trebui să se concentreze pe ceea ce putem face 
acum. 

Permite-mi să dau un ultim exemplu de întrebare care îţi poate 
extinde sfera de control. Majoritatea oamenilor încurcă momentele 
potrivite pentru a întreba cum și dacă. Cu toţii știm că este 

important să fii capabil să iei decizii rapide. În ciuda acestui lucru, 
multor oameni le este greu să facă asta. De ce? Pentru că se gândesc 
deja cum ar face totul. „Cum?” este o întrebare bună, dar nu dacă 
vrei să iei o decizie. 

Hai să luăm din nou exemplul călătoriei mele în California. 
Imaginează-ți doar ce s-ar fi întâmplat dacă m-aș fi întrebat: „Cum 
exact m-aș pune pe treabă dacă mă hotărăsc să merg acolo?” Crezi 
că aş fi plecat vreodată? 


Când iei o decizie, întreabă-te cu privire la „dacă”. Apoi, vei pune 
automat întrebarea „de ce?”. De ce ar trebui să te apuci de ceva? Ce 
motive există pentru a o face? „Cum” este relevant doar într-o etapă 
ulterioară. 


Odată ce ai luat decizia, nu ar trebui să te mai întorci la „dacă”. 
Când întâmpini prima problemă, nu te poți întreba: „A fost decizia 
mea într-adevăr cea corectă? Poate ar trebui mai degrabă să fac 
altceva”. 


În loc să te gândești cum vei începe să rezolvi problema, ţi-ai 
putea pune întrebarea iniţială, „dacă”. Cunoaștem cu toții persoane 
care stau o veșnicie să ia o decizie și care se răzgândesc repede. 
Ordinea corectă a întrebărilor este după cum urmează: 


1. Deceartrebui să faci asta? Decide dacă răspunsul tău este da 
sau nu. 


2. Cum vei începe să faci asta? Cum vei rezolva următoarea pro- 
blemă? Ţine minte întotdeauna care sunt motivele tale pentru a 
persevera. 


Întrebările pe care ni le punem determină direcţia în care mer- 
gem. Ele fac ca sfera noastră de control să se diminueze sau să se 
mărească. 

4. Lărgirea universului tău personal 


Universul tău personal conţine tot ceea ce te afectează, tot ce este 
important și de interes pentru tine. Dacă simți că un lucru este im- 
portant, vrei să exerciți o anumită influență asupra lui. Automat 
începi să te întrebi cum îţi poţi extinde sfera de control, pentru că 
vrei să aranjezi lucrurile după bunul tău plac în universul tău 
personal. 


Hai să ne imaginăm că Steven Small și Bobby Big lucrează în ace- 
lași departament într-o companie multinațională. Dacă Steven 
Small este interesat doar de ceea ce se întâmplă în departamentul 
lui, atunci sfera sa de control nu trebuie să fie foarte mare. 


În schimb, Bobby Big se gândeşte la direcția în care merge com- 
pania, la păstrarea clienţilor și la strategia sa de marketing. Pentru 
a avea mai multă influență, Bobby Big interacționează cu multe alte 
departamente ale companiei. Este nemulțumit pentru că nu a văzut 
încă sediul principal al companiei. El ştie ce face concurenţa. Sfera 
de control a domnului Big devine inevitabil mai mare. 


Cercetările au arătat că baza de clienți a unei companii crește 
direct proporțional cu universul definit al companiei. Multe afaceri 
se concentrează în primul rând pe clienţii lor și se întreabă de ce 
cumpără clienţii. Alte corporații se concentrează pe toate aspectele, 
cu excepţia clienţilor lor. Apoi se întreabă: „De ce nu cumpără acești 
oameni de la noi? Cum îi putem face să vină la noi?”. Universul com- 
paniei din urmă este mult mai mare, iar datorită acestui lucru, își va 
crește în curând baza de clienți. 


Este mai ușor să trăieşti fără responsabilitate? 


Suntem responsabili pentru ceea ce facem, dar și pentru ceea ce nu 
facem. Uneori, tentaţia de a evita responsabilitatea este foarte pu- 
ternică. Pare adesea mai ușor și mai plăcut să nu trebuiască să îţi 
asumi responsabilitatea tot timpul. În schimb, trebuie să plătim un 
preț foarte mare când facem asta, pentru că, atunci, vom deveni 
unealta altor oameni și vom fi forțați să trăim o viață pe care alții o 
hotărăsc pentru noi. 

Obținem cea mai mare satisfacție atunci când ne exploatăm în 
întregime potențialul. Definiția mea pentru succes este să fiu cât pot 
eu de bun. Mă simt cu adevărat plin de viaţă atunci când lucrez la 
capacitatea mea maximă. 


Asumă-ţi responsabilitatea 
pentru finanţele tale 


Mulţi oameni sunt neglijenți când vine vorba de finanțele lor. Unde 
ar fi trebuit să înveţe să fie altfel? Părinţii nu sunt de obicei modele 
edificatoare. Nici la școală nu exista vreun opţional numit Cum să îmi 
construiesc averea. Societatea încurajează oamenii să cumpere 
mult. Supraconsumul domnește. 


Majoritatea oamenilor din jurul nostru nu sunt nici ei exemple 
bune. Este „modern” să te plângi că nu ai destui bani. Proverbe pre- 
cum: „Banii nu fac casăbună cu nebunii” sunt binecunoscute. Pentru 
cei mai mulţi, banii sunt un subiect plictisitor și neplăcut. „Poţi avea 
bani, dar nu ar trebui să vorbești despre ei” și „Banii nu sunt totul”. 


Am văzut însă în capitolul 1 că banii sunt chiar foarte impor- 
tanți. Dacă nu acorzi atenţie banilor și ulterior ajungi într-o situație 
dificilă, vor deveni mult prea importanţi. Nu trebuie să lași banii să 
joace un rol principal în viaţa ta. Asta înseamnă că trebuie să îţi 
asumi responsabilitatea. 


Evident, ar fi absurd să presupui că banii sunt răspunsul la ori- 
ce problemă. Ar fi însă la fel de nesăbuit să îţi închipui că a avea bani 
te-ar împiedica să cunoşti oameni interesanți, să vizitezi locuri fas- 
cinante, să-ți dezvolți potenţialul sau să te concentrezi pe alte 
activități. 

Doar viitorul va decide ce vom face cu banii noștri. Ceea ce facem 
pentru banii noștri va produce efecte în viitor. Ne clădim viitorul 
precum un proiectant: desenăm o schiță a felului în care vom trăi 
mâine. La urma urmei, babilonienii antici știau deja că „deciziile 
înțelepte ne însoțesc prin viață pentru a ne ajuta și a ne face fericiți. 
Cu aceeași certitudine, deciziile neînțelepte ne vor bântui, ne vor 
chinui și tortura”. 

Vei vedea că banii sunt mult mai frumoși decât cred cei mai 
mulți oameni. De asemenea, să construiești o avere e mai ușor de- 
cât îți imaginezi. Trebuie însă să îți asumi responsabilitatea și să ai 
grijă de bani. Sărăcia nu se ivește fără motiv. Sărăcia apare atunci 
când refuzi să îți asumi responsabilitatea. Pentru a fi înstărit, trebu- 
ie să urmezi câțiva pași de bază, care vor fi explicaţi în detaliu mai 
târziu. Totul începe în mintea ta. Tu și numai tu ești responsabil 
pentru cât de mulţi bani vei avea peste șapte ani. 


Sfat important 


Asumă-ţi responsabilitatea pentru viaţa ta și pentru fi- 
nanțele tale 


e  Părăsește-ți zona de confort. 
e  Gândeșşte-te la probleme ca la oportunități de creștere. 
e Pune întrebările potrivite. 


e  Lărgește-ți universul personal. 


Nu poți influenţa unele întâmplări, dar poţi decide cum să le 
interpretezi și cum să reacționezi față de ele. Dacă faci asta, vei avea 
întotdeauna puterea în mâinile tale. 


Responsabilitatea înseamnă că nimic nu îţi poate schimba ati- 
tudinea sau integritatea, pentru că reacţia tău reflectă ce fel de per- 
soană ești. Tu stabilești cum vei trăi. Această atitudine îţi va permite 
să trăieşti o viață fericită și să fii cât poţi tu de bun. După ce îţi vei 
asuma responsabilitatea, în șapte ani vei fi bogat. 


Rezumat al punctelor forte 


Nu eşti responsabil pentru fiecare incident. În schimb, eşti 
întotdeauna responsabil pentru interpretarea pe care o dai în- 
tâmplărilor și pentru reacţiile tale față de ele. 


Când ai vină, ai și putere. 
Ceea ce ai decis ieri determină prezentul. Ceea ce hotărăști as- 
tăzi îți va defini viitorul. 


Dorinţele sunt vestitorii viitorului nostru. Noi decidem care sunt 
dorințele noastre și astfel stabilim ce vom avea mai târziu. 


Există patru moduri pentru a-ţi lărgi sfera de control: 
1. Părăseşte-ţi zona de confort. 


2. Gândeşte-te la probleme ca la oportunităţi de creștere 
şi întreabă-te: „Cum pot împiedica această problemă să 
apară din nou?” 

Pune întrebările potrivite. 

4. Lărgeşte-ți universul personal, iar sfera de control ţi se 

va mări automat. 


Când vei îmbătrâni, vei regreta doar ceea ce nu ai realizat. 

Să refuzi asumarea responsabilităţii înseamnă să devii nepu- 
tincios. Înseamnă să trăieşti o viață pe care alții o hotărăsc pen- 
tru tine. 


Toate emoțiile negative își pierd din putere din momentul în 
care ne asumăm responsabilitatea. 


Doar tu ești responsabil pentru cât de mulţi bani vei acumula în 
șapte ani. 


3 


Este un milion un miracol? 


„Majoritatea oamenilor supreaestimează 
ceea ce pot realiza într-un an și subestimează 
ceea ce pot dobândi în zece ani.” 


Jim Rohn, The Power of Ambition (Puterea ambiţiei) 


Dacă ar trebui să alegi între a câştiga 50.000 de euro în plus în ur- 
mătoarele șase luni sau 1.000.000 de euro în șapte ani, ce ai prefe- 
ra? Ai opta pentru 50.000 de euro în numerar sau pentru un „cufăr 
plin de oportunități”? Pentru a câștiga mai mulți bani pe termen 
scurt, trebuie să depui probabil ceva efort. Însă, pentru a face 
1.000.000 de euro în șapte ani, trebuie să cheltuiești semnificativ 
mai mult timp și energie. 


Cele cinci niveluri la care se petrec schimbările 


Există mai multe niveluri la care trebuie să aibă loc schimbările. Aș 
vrea să discut toate cele cinci niveluri în această carte. Schimbările 
ample se pot petrece doar când se fac ajustări la toate cele cinci 
niveluri. 


Nivelul 1: Recunoști nemulțumirea față de situaţia ta actuală. Prin 
urmare, decizi să iei măsuri. 

De exemplu, corespondenţa începe să se strângă pe biroul tău și 

decizi să te ocupi de ea până îţi vezi biroul din nou curat. 

Nivelul 2: Nu obţii rezultatele dorite și decizi că planul tău de acţi- 
une nu este suficient. Trebuie să iei niște măsuri pentru 
a ajunge la o soluţie. Te întrebi: „Cum îmi pot îmbunătăţi 
rezultatul? Cum pot lucra mai competent în loc să lucrez 
cu mai multă asiduitate?” 


De exemplu, lucrezi cu sârguință, dar tot nu poţi să o scoţi la capăt 
la sfârșitul lunii. Aplicarea de noi tehnici și strategii ar trebui să îți re- 
zolve problemele. Apropo, mulţi oameni se așteaptă ca aceste tipuri de 
cărţi să îi înveţe formule care produc rezultate. În capitolele următoare 
vei învăţa tehnici, strategii și formule mai concrete. Schimbările 
permanente, decisive au loc însă la nivelurile mai ridicate. 


Nivelul 3: Tehnicile te-au ajutat într-o anumită măsură. Dar, dacă te 
compari cu alți oameni mai de succes, observi că ei par 
să își atingă scopurile fără efort. Ei au probabil prieteni 
influenţi care le deschid anumite uși. 


De exemplu, hai să spunem că te confrunţi cu o problemă neaștep- 
tată și deosebit de dificilă. Timpul și energia pe care le dedici de 
obicei afacerii tale trebuie să fie acum îndreptate către rezolvarea 
acestei probleme. Planurile și programul tău sunt perturbate și afa- 
cerea ta are de suferit. 


Nu mai este ușor să găsești soluția. Acum trebuie să ne îndrep- 
tăm atenţia către dezvoltarea sau creșterea personală. Se pare că 
acesta nu va fi un proces rapid, mai ales fiindcă nu câștigi prieteni 
influenți și de succes aplicând tehnici. 


În această etapă, este esenţial să investeşti timp în a deveni 
persoana care ți-ar plăcea să fii. Permite-mi să-ţi dau un sfat despre 
cum ar putea fi această persoană. Ai probabil modele sau oameni pe 
care îi admiri. Poţi fi la fel de respectat și de admirat ca ei printr-o 
organizare corespunzătoare a vieții. 


Nivelul 4: În măsura în care te gândeşti la alţii şi la tine, reconsideri 
felul în care privești lumea. Mulţi percep lumea noastră 
frumoasă ca pe o junglă. Acești oameni cred că trebuie 
să te lupţi din răsputeri pentru a supravieţui. 

De exemplu, unii oameni nu au încredere în nimeni. Poate că au 
avut niște experienţe negative și, în consecință, sunt mereu cu ochii 
în patru. Sunt suspicioși în legătură cu orice și oricine și caută con- 
stant „șiretlicul” în orice situaţie. De obicei, „șiretlicul” sunt chiar ei, 
pentru că, în general, nu sunt cei mai șarmanţi oameni cu care să ai 
de-a face. De obicei, atitudinea lor îi face pe ceilalţi să se retragă. 


Trebuie să vedem lumea într-o manieră diferită, printr-o nouă 
„pereche de ochelari”. Nu există o singură realitate, doar una pe care 
o percepem. Când privim lumea printr-o nouă „pereche de ochelari”, 
vedem o imagine complet diferită. Binecunoscutul coach de manage- 
ment, Stephen Covey, a povestit următoarea întâmplare: 


Într-o zi, Covey călătorea cu trenul către o întâlnire unde urma 
să facă o prezentare. Voia să folosească timpul din tren pentru a-și 
pregăti discursul. Deodată, în compartiment a intrat un bărbat cu 
trei copii. Copiii erau indisciplinați. Au început să strige și să ţipe. 
Săreau pe scaune și deranjau destul de evident călătorii. Bărbatul, 
probabil tatăl lor, nu făcea nimic altceva decât să privească apatic 
pe fereastră. 


Copiii au devenit chiar mai agitați: au tras de scaune și chiar de 
hainele unor călători. Într-un final, unul a tras o doamnă de păr. 
Tatăl tot nu s-a deranjat. Aceea a fost ultima picătură pentru Stephen 
Covey. Forţându-se să își păstreze autocontrolul, a decis să 
intervină. 

S-a ridicat energic pentru a atrage în mod eficace atenția tatălui. 
„Scuzaţi-mă, domnule, nu vedeţi că deranjează foarte tare pe toată 
lumea din compartiment copiii dumneavoastră? Aţi putea, vă rog, 
să îi ţineţi sub control?” 

Mândru de autocontrolul său și de cât de elocvent își făcuse 
cererea, s-a așezat la loc. Încet, tatăl s-a dezmeticit din amorțeala 
sa, s-a întors către vorbitor și a răspuns cu o voce slabă: „Da, da, îmi 
cer scuze pentru comportamentul copiilor mei. Nu observasem că 
se comportă urât. Soția mea și mama copiilor tocmai a murit acum 
câteva ore. Pur și simplu încă nu știu exact cum să fac față situației. 
Este de neînțeles. Probabil copiii se manifestă și ei în felul lor... scu- 
zele mele”. 

Există cu siguranţă „ochelari” care ne pot face pe noi și pe alţii 
mai fericiți decât dacă am privi totul doar prin alb și negru. Alte 
perechi de ochelari ne vor permite să recunoaștem oportunitățile, 
iar nu capcanele și greșelile. 


Există o „pereche de ochelari” care te face să percepi banii ca pe 
o unealtă care cumpără arme, începe războaie, provoacă lăcomie și 
îi face pe oameni să se simtă singuri. Trebuie să ne amintim că ne 
uităm doar printr-o „pereche de ochelari”. Contează doar care este 
percepția ta. Cu altă „pereche de ochelari”, vom vedea că banii sunt 
folosiți și pentru a construi spitale, pentru a reduce foametea și a 
descoperi medicamente care ne ajută să tăim o viață mai lungă și 
mai sănătoasă. Se pot asigura condiții mai bune de trai cu ajutorul 
banilor. De fapt, se pot obține multe lucruri bune. 


Ce atitudine sau „pereche de ochelari” simți că va atrage bani și 
te va face mai fericit? 


Nivelul 5: Putem provoca cea mai amplă schimbare atunci când ne 
modificăm identitatea sau percepţia pe care o avem des- 
pre noi înșine. 


De exemplu, să prezentăm cazul lui David Diligent, un agent de vân- 
zări. El muncește din greu și stăpânește deja cele mai importante 
tehnici: a făcut progrese în dezvoltarea sa personală, iar oamenilor 
le place să fie în jurul său. Nu se uită la clienţi cu ochi de prădător și, 
în consecință, nu se gândește doar la banii care vor veni din vânzări. 
Acum, își sfătuieşte clienţii bine şi se bucură de încrederea lor. Însă 
clienţii tot nu vin în mod automat la el. Diferenţa-cheie stă în felul în 
care David Diligent se percepe pe sine. Dacă se consideră un agent 
de vânzări, atunci trebuie să își atragă clienţii. Dacă se socotește un 
expert, aceștia îl vor căuta pe el. 


Multe decizii vor fi luate diferit în funcţie de felul în care David 
Diligent se percepe pe sine: ca agent de vânzări sau ca expert. 
Percepția pe care o avem despre noi înșine este o profeție care se 
autoîmplinește. 


Am avut odată un partener de afaceri căruia îi plăcea să se con- 
sidere o victimă. Era convins că era înșelat și că alții profitau de el 

mai mult decât de oricine altcineva. Se încăpățâna să poarte „oche- 
larii toată-lumea-este-rea”. 


Și, dacă îţi vine să crezi, a fost înșelat în trei ocazii diferite de 
aceeași companie. Nu a putut să o demonstreze niciodată și a pier- 
dut astfel o sumă substanţială de bani. Acest incident i-a întărit 
convingerea că el atrăgea înșelătoria ca un magnet. Simţea că era 
prea bun pentru lumea aceasta. Din păcate, nu a reușit să rupă legă- 
turile cu acea companie, din cauza unor obligații contractuale. Nu a 
vrut nici să plece cu totul din companie, pentru că astfel putea să 
continue să facă pe victima. 


În scurt timp, aproape că m-a făcut să îi cred povestea. „Domnule 
Schäfer, niciodată nu suntem destul de atenţi.” La scurt timp după 
aceea, m-am apucat să schițez un „plan de protecţie” împreună cu 
el. La o companie nouă, acesta cu siguranță nu e cel mai inteligent 
mod de a începe. Mai întâi, ai nevoie de o cifră de afaceri pe care să 
o protejezi. În al doilea rând, nu corespundea percepţiei mele despre 
mine însumi. Voiam să văd aspectul pozitiv din această greșeală. 


Sunt convins că totul are o latură pozitivă. 


Așa că am bătut cu pumnul în masă și am zis: „Destul! Nu vreau 
să gândesc așa. Hai să găsim partea bună în faptul că ai fost înșelat 
de trei ori”. Partenerul meu s-a înroșit și părea să se sufoce. „Partea 
bună? Ţi-ai pierdut minţile?” Ca să scurtăm povestea, până la urmă 
am găsit partea bună în faptul că a fost înșelat de trei ori. 

Simțindu-se vinovați, managerii de la vârful companiei au fost 
dispuși să ia măsuri extraordinare pentru a ne ajuta. Am reușit să 
„câştigăm” foarte mulţi bani cu o singură conversație. 


Miracolul se petrece la cinci niveluri 


Dacă vrei să acumulezi un milion rapid și fără efort, doar aplicând 
câteva tehnici, atunci trebuie să te dezamăgesc. Această carte nu 
este o mâncare gata preparată pe care doar s-o încălzești la cuptor. 
Cu alte cuvinte, nu vei crea bogăție doar citind această carte. Asta 
nu va funcționa, pentru că mai întâi trebuie să aibă loc schimbări 

decisive la toate cele cinci niveluri. Dacă ţii cont de toate cele cinci 
niveluri, vei produce miracolul. 


Într-o zi, Petru a venit la lisus și a spus: „Învăţătorule, avem o 
problemă. Mâine trebuie să plătim taxele și nu avem niciun ban”. 
lisus a răspuns: „Nicio problemă”. Petru s-a enervat puţin și a răs- 
puns: „Învățătorule, nu înţelegi. Am spus că trebuie să plătim taxele 
mâine și nu avem niciun ban. Avem o problemă”. lisus a răspuns din 
nou: „Nicio problemă”. 


Este avantajos să te înconjori de oameni care fac tot posibilul să 
rezolve o problemă. Dacă e nevoie, ei se trezesc devreme și se culcă 
târziu. Dacă trebuie, citesc multe articole și cărți despre acel su- 
biect. Vorbesc de asemenea cu cât mai mulți oameni posibil și con- 
tinuă să lucreze la asta până când problema este rezolvată. 


Aceştia sunt oameni pe care nu îi apucă disperarea imediat ce 
este menționat cuvântul „problemă”. De asemenea, ei nu se plâng: 
„O, nu, de ce eu?” 


lisus a rezolvat problema într-un mod foarte simplu. I-a porun- 
cit lui Petru să se ducă la pescuit. Din moment ce Petru era pescar, 
nu i s-a părut că era o cerere neobișnuită. Primul pește pe care l-a 
prins Petru avea o monedă în gură. Acei bani s-au dus la plata 
taxelor. 


Este o lecție simplă de învăţat: 


Nivelul 1: Miracolul se petrece dacă îi oferim o mână de ajutor. 


Nivelul 2: Când te duci la pescuit, e de folos să știi tehnicile 
potrivite. 


Nivelul 3: Ar trebui să fii o personalitate de care alţii sunt atrași 
pentru că ești cunoscut ca fiind puternic și competent. 
Petru s-a dus imediat la lisus pentru că s-a gândit: „lisus 
va ști ce să facă”. 


Nivelul 4: Taxele nu sunt o problemă. Guvernul nu urmărește să te 
stoarcă de bani. 


Nivelul 5: Identitatea ta ar trebui să fie aceea a unei persoane de 
tipul „nicio problemă”. 


Este un milion un miracol? 57 


Lumea este plină de oameni care au făcut miracole. Pentru noi, 
miracolele sunt întâmplări în timp și spaţiu care ne contrazic expe- 
riența; ele sunt de neimaginat din cauza experienței noastre. Mulţi 
oameni consideră că o avere deosebit de mare sau un venit ridicat 
sunt ceva miraculos. Majoritatea își pot imagina un câștig dublu 
față de venitul lor lunar curent, dar simt că a câștiga de cinci sau de 
zece ori mai mult ar fi un fenomen de-a dreptul nemaipomenit. 


A fost o vreme când credeam că un venit de 11.000 de euro pe 
lună ar fi un miracol. Să câștig 28.000 de euro în fiecare lună era de 
neconceput. Doi ani și jumătate mai târziu, am câștigat pentru pri- 
ma dată mai bine de 56.000 de euro într-o lună. Privind în urmă, 
chiar nu părea să fie un miracol atât de mare. Ştiam cum îi obținu- 
sem și știam că muncisem foarte mult pentru miracolul meu în 
numerar. 


Miracolul se petrece atunci când facem schimbări la nivelul al 
treilea, al patrulea și al cincilea. Ne putem pregăti pentru aceste 
schimbări. 

E absurd să stai și să aștepți să se întâmple miracole. Este com- 
parabil cu un atlet care stă în faţa televizorului, se uită la Jocurile 
Olimpice și speră să câștige medalia de aur. Miracolele nu vin la noi; 
noi trebuie să le facem. Cele patru discipline care pot produce mira- 
cole pot fi reunite sub numele de învăţare și creștere continuă: căr- 
tile, jurnalul de succes personal, seminarele și modelele umane. 


Învăţarea și creşterea continuă au devenit un mod de viaţă pen- 
tru mine. Când încetăm să creştem, murim. Învăţarea şi creşterea 
continuă înseamnă să te simţi în viaţă. Înseamnă să fii cât se poate 
de bun. 


Cărţile 


Ai observat vreodată că în casa fiecărei persoane bogate există 
o bibliotecă? Crezi că acești oameni au biblioteci doar pentru că își 
permit să le cumpere? Sau crezi că sunt bogaţi pentru că au citit 
foarte mult la viaţa lor? 

Un om înțelept a spus odată: „O persoană este suma tuturor 
cărților pe care le-a citit”. De ce este cititul atât de important? Pe de 
o parte, este important deoarece cuvintele înseamnă idei, iar aces- 
tea nu pot fi cumpărate. Pe de altă parte, venitul nostru se dezvoltă 
proporţional cu vocabularul nostru. 


Avem un mare avantaj în faptul că, în ziua de azi, cărţile fac par- 
te din viața noastră. Nu a fost întotdeauna așa. Dacă ai fi studiat în 
secolul trecut, nu ai fi avut acces la cărți. Consider un mare avantaj 
faptul că putem citi în doar câteva ore esența multor ani de experien- 
tă și cercetare. Nu mai e nevoie să repetăm aceleași greșeli. Toată 
cunoașterea este scrisă undeva. Totuși, trebuie să facem un efort să 
o căutăm. Avem libertatea de opinie și libertatea presei și am desco- 
perit arta tiparului. 


Vei beneficia de această oportunitate? Citești cărți privind toate 
cele cinci zone ale vieţii tale? Dacă citeşti două cărți pe săptămână, 
atunci vei citi mai bine de 100 de cărți într-un an. În total, sunt 700 
de cărți în șapte ani. Nu crezi că 700 de cărți te-ar schimba? 


Poate că te întrebi cum oare ai putea citi două cărți pe săptămâ- 
nă. Pur și simplu nu ai timp. Atunci, prima carte pe care ar trebui să 
o citeşti ar trebui să fie despre citirea rapidă. La urma urmei, timpul 
înseamnă bani. Dacă exersezi timp de trei ore, atunci vei reuși deja 
să îți mărești viteza la 1.000 de cuvinte pe minut. Asta înseamnă că 
ai putea citi o carte de 300 de pagini în mai puţin de două ore. 


Aş recomanda, de asemenea, ca de fiecare dată când întâlnești 
o persoană interesantă să îți foloseşti timpul în mod înţelept în loc 
să faci conversaţie banală. Întreabă-a care sunt cele două sau trei 
cărți preferate ale sale despre un anumit subiect. Mergi și mai de- 
parte și află de ce i s-au părut aceste cărți atât de interesante. Vei 
afla astfel imediat despre încă trei cărţi care au fost citite de un ci- 
titor competent. 


Intr-un timp foarte scurt, vei ști dacă vrei sau nu să citești și tu 
acele cărți. Am descoperit unele dintre cărțile mele preferate în 
acest fel. 

Jurnalul de succes personal 


Jurnalele sunt cărți formate din pagini goale. Sunt cărți pe care le 
scrii doar pentru tine. 


Toată lumea ar trebui să ţină un jurnal de succes. Notează-ți tot 
ce a mers bine în timpul zilei. Notează, de exemplu, fiecare laudă pe 
care ai primit-o, fiecare apreciere pe care ai obținut-o, dacă ai fost 
disciplinat, dacă ai terminat o sarcină sau dacă ai făcut pe cineva 
fericit. 


Din păcate, nu ne putem baza întotdeauna pe memoria noastră 
pentru a ne aminti aceste evenimente. Ne amintim greșelile și gafe- 
le de unsprezece ori mai ușor și de unsprezece ori mai mult decât 
succesele noastre. În general, tindem să avem o impresie proastă 
despre noi. Mediul din jur și copilăria susţin această tendință nega- 
tivă. Copiii, până la vârsta de doisprezece ani, aud șaptesprezece 
„nu”-uri pentru fiecare „da”. Cel puţin 80% din știri au un caracter 
negativ. Este deci important să ne ridicăm deasupra criticii și să 
obținem o imagine adevărată despre noi înșine. 


S-au păstrat jurnalele unor bărbați și femei de prestigiu. Este 
interesant de remarcat că aceste personalități au început să își 
scrie jurnalele din tinereţe, înainte să fi realizat ceva remarcabil și 
înainte să fi devenit faimoși. Nu puteau ști la acea vreme că vor fi 
glorificaţi într-o zi. E posibil oare ca notițele pe care le-au scris să fi 
contribuit la consacrarea lor? Oricum ar fi, scrierile lor le-au pre- 
lungit gândurile pozitive. 

la-te în serios destul încât să scrii despre tine însuți. 


Înainte să îmi încep ziua de lucru, scriu în jurnalul meu de suc- 
ces şi îmi cresc sistematic încrederea în mine. (În capitolul 7, vei 
învăţa că venitul tău este dependent în mod direct de încrederea ta 
în tine.) 


De-a lungul anilor, am început să țin alte jurnale: am un jurnal 
de idei, în care îmi scriu toate ideile; un jurnal de relaţii, unde scriu 
tot ceea ce mă face foarte fericit; un jurnal de învățăminte, în care 
notez ce am învățat din greșelile mele, așa încât să nu le repet, și 
alte câteva jurnale. 

Încrederea în sine nu este un accident. Nu putem avea niciodată 
suficientă. Dacă stagnăm sau progresăm depinde întotdeauna de 
faptul că deținem sau nu încrederea de a risca să facem pasul 
următor. 


Observăm iar și iar cum oamenii cu puţină încredere în sine se 
protejează prin evitarea riscului. Dar o persoană care nu își asumă 
riscuri nu va face niciodată nimic, nu va avea niciodată nimic şi nu va 
însemna niciodată nimic. Încrederea în sine este esenţială. Nimic 
nu-ți crește încrederea în sine mai mult decât să ţii cu regularitate 
și cu eficiență un jurnal de succes. 


Acordă-ți un moment să te gândești la ce a mers bine pentru 
tine astăzi sau ieri. Ce ai realizat? Pe cine ai ajutat? Cine ţi-a făcut un 
compliment? 


Dacă ţi-e greu să te gândești la ceva, atunci încrederea ta în sine 
ar avea nevoie de un imbold. Cu cât ai mai puţine lucruri de scris, cu 
atât mai important este să începi să ţii un jurnal de succes imediat. 
Chiar dacă acum explodezi de încredere în tine, te așteaptă urmă- 
toarea sarcină pentru creşterea personală. Încrederea ta în tine va 
determina dacă îți asumi sau nu acest efort. Dacă vrei să știi cât de 
adevărat este acest lucru, pune-ţi întrebarea următoare: 


Presupunând că eșecul este imposibil, ce scop te-ai strădui să 
atingi? (Președinte, autor, campion de Formula 1, salvator al pădurii 
tropicale, proprietar în Canada, partener al unei anumite persoane 
etc.) 


Din comoditate sau dintr-o anumită îndestulare, adesea nu 
reușim să facem următorul pas important. Comoditatea însă este 
doar o scuză. Pur și simplu nu credem că putem reuși. 

Sfat important 


Crește-ți încrederea în tine ținând un jurnal zilnic de succes. 


e Încrederea în noi înșine decide dacă ne asumăm sau 
nu riscuri. 


e Este imposibil să creşti dacă nu îţi asumi riscuri. 


e Mintea, educația și mediul nostru nu încurajează în 
mod normal încrederea în sine. O stimă de sine soli- 
dă înseamnă încredere în sine. Jurnalul tău de succes 
te va face conștient de cât de bun ești. 


e Ținând un jurnal, vei învăța să te concentrezi pe 
punctele tale forte. 


e După un timp, vei începe să observi ce merge bine în 
timpul zilei și să te gândești: „Asta este ceva ce pot 
nota în jurnalul meu de succes”. 


e Aşteptările noastre decid ce vom obţine în cele din urmă. 


e Încrederea în noi înșine determină măsura aşteptă- 
rilor noastre. 


Seminarele 


Seminarele au câteva avantaje în plus față de cărți: le simţim, auzim, 
vedem şi le trăim simultan. Învăţarea este perfecționată atunci când 
sunt implicate mai multe simţuri. Într-un seminar poţi vorbi, de 
asemenea, cu coachul. Am reușit întotdeauna să vorbesc cu coachul 
și să dezvolt o anumită relaţie cu el, chiar și în grupuri mari. 


Seminarele îți permit totodată să evadezi complet din rutina ta 
zilnică de lucru. Aici te poţi observa de la distanță. Este astfel mai 
ușor să faci ceea ce eu numesc „gândire laterală”. Putem să fim des- 
chiși la minte și să privim lucrurile din diferite perspective. Uneori, 
acordăm mai multă atenţie intuiției noastre la aceste evenimente. 


Atmosfera de învăţare concentrată de la seminare este îmbună- 
tățită de faptul că ești înconjurat de alți oameni cu aceleași idei. Se 

întâmplă adesea să dezvolți relații valoroase cu unii dintre oamenii 
noi pe care îi cunoști aici. 

Multe persoane nu participă la seminare pentru că cele bune 
sunt de obicei scumpe. Am decis în tinerețe să particip la cel puțin 
patru seminare pe an. Nu aveam prea mulţi bani la vremea respec- 
tivă și chiar nu-mi puteam permite asta. Totuși, mi-am dat seama că 
nu îmi puteam permite să nu beneficiez în continuare de coaching. 
Preţul pe care îl plătim pentru educația noastră este un fleac în com- 
paraţie cu prețul pe care îl plătim pentru ignoranță. De atunci, nici 
măcar un preţ ridicat nu m-a împiedicat să particip la seminare. Am 
participat la seminare care m-au costat 17.000 de euro. De fiecare 
dată când am făcut asta, timp de două luni, am reușit să câștig în 
plus mai mult decât dublul taxei de înscriere la seminar. 


Ceea ce europenilor li se pare de neconceput este considerat ab- 
solut esenţial în Statele Unite. Companiile americane își trimit anga- 
jaţii la seminare în medie 40 de zile pe an. Aceasta înseamnă că ei nu 
lucrează 40 de zile întregi, iar compania plătește pentru asta. Dar s-a 
dovedit că merită. În Japonia, numărul zilelor este mult mai mare. 


Piața pentru seminare din Statele Unite produce o cifră de afa- 
ceri de peste 391 de miliarde de dolari anual (dublul cifrei de afa- 
ceri a pieţei calculatoarelor personale)! Europenii trebuie să se 
asigure că nu sunt excluși de la această dezvoltare. 


Modelele 


Din momentul în care ne naștem, învăţăm aproape totul prin imita- 
re. Suntem mult mai puternic influențați de mediul din jurul nostru 
decât am vrea să recunoaștem. Nicio carte și niciun curs nu ne influ- 
ențează și modelează mai mult decât oamenii din jur. 


Dacă ne înconjurăm de oameni care sunt mai buni decât noi, vom 
creşte. În schimb, dacă oamenii din jurul nostru sunt mai puţin califi- 
cați decât noi, vom stagna. Tindem să subestimăm influenţa persoa- 
nelor din cercul nostru de cunoștințe și prieteni, pentru că ne place 
să ne considerăm ființe independente. Așa cum a formulat-o ulti- 
mul meu coach: „Dacă dormi cu un câine, te vei trezi cu purici”. 

Acest subiect este extrem de important și foarte dificil de ac- 
ceptat. Consecințele sunt într-atât de serioase, încât am dedicat un 
întreg capitol acestei teme: capitolul 13, intitulat Un coach și o rețea 
de experți. 


Ai nevoie de curaj pentru a face minuni 


La începutul acestui capitol, ai citit proverbul: Majoritatea oameni- 
lor supreaestimează ceea ce pot realiza într-un an și subestimează 
ceea ce pot dobândi în zece ani. Pentru a realiza foarte multe lucruri, 
trebuie să faci schimbări ample la toate cele cinci niveluri. Pentru 
asta e nevoie de timp. Poate că nu vei observa întotdeauna imediat 
rezultatele creșterii, dar ea va „exploda” brusc. 


Bambusul, de exemplu, ilustrează perfect această chestiune. Un 
crescător de bambus plantează o sămânță de bambus în pământ și 
o acoperă cu cenușă. Acolo, ea zace în stare latentă timp de patru 
ani. În fiecare dimineață, fermierul udă zona însămânţată. Face asta 
timp de patru ani. La sfârșitul celui de-al patrulea an, planta în sfâr- 
şit încolțește. Apoi crește 18 metri în 90 de zile! 


În primii patru ani, fermierul nu poate ști cu siguranță dacă să- 
mânța lui a supravieţuit. Dar are încredere că într-o zi aceasta va crește 
și continuă să o ude. Cine gândește pe termen lung trebuie să aibă 
această convingere. Totul este să nu te lași descurajat. Nimic nu te încu- 
rajează mai mult decât să reușești să faci schimbări la toate cele cinci 
niveluri simultan. 


Nu există miracole fără riscuri 


Pentru a strânge avere în decurs de șapte ani, trebuie să fii pregătit 
să îți asumi riscuri. Ce înseamnă riscul pentru tine? Un faimos to- 
reador a spus odată: „Dacă nu ţi-e frică atunci când te lupţi cu un 
taur, nu realizezi prea multe; nu înseamnă nimic nici dacă nu te 
lupți cu taurul pentru că ţi-e frică. Dar dacă ţi-e frică și chiar te lupți 
cu taurul, atunci realizezi foarte multe lucruri”. 

Un om foarte bogata formulat-o astfel: „Orice lucru care merita 
să-l am mă speria de moarte la început”. Dacă nu îţi este frică 

înainte să faci un pas nou, înseamnă că pasul pe care urmează să îl 
faci este prea mic. 


În capitolul 1, am discutat conceptul de a avea realizări mari. Ce 
vreau să spun prin realizări mari? Poate că tu faci ceva care este 
foarte ușor pentru tine, dar alţii te admiră pentru asta. Poate că este 
invers: trebuie să te chinui și să îți depășești fricile, iar oamenii nici 
măcar nu își dau seama de eforturile tale. Acesta este exact motivul 
pentru care nu ar trebui să ne măsurăm în funcţie de alţii, ci mai 
degrabă în funcție de ceea ce putem realiza. Te rog, citește următoa- 
rele propoziţii și gândește-te dacă ești dispus să-ți asumi riscuri. 


e Uităm că poate fi la fel de riscant să continuăm pe drumul pe 
care mergeam înainte. Nu este neapărat mai sigur doar pentru 
că ne este familiar. 


e Viața este un joc. Dacă nu îţi asumi riscuri, nu vei câștiga 
niciodată. 
e  Nimicnueste garantat pe acest pământ, în afară de oportunități. 


e Ja întotdeauna măsuri imediate, pentru că nu poți fi niciodată 
destul de pregătit pentru un mare succes. 


e Singura persoană care nu face niciodată greșeli este persoana 
care nu face niciodată nimic. (Theodore Roosevelt) 


e Durerea nesiguranţei este mult mai mare decât siguranţa durerii. 


e Există riscuri și un preț pentru fiecare plan de acţiune. Dar 
acestea sunt mult mai mici decât riscurile și prețul pe termen 
lung ale unei stări de inacțiune confortabile. (John F. Kennedy) 


e Dacă îți este frică să pierzi, nu vei câștiga niciodată. 


e  Asumă-ți riscuri; nu poţi cădea de pe pământ. (Daniel S. Peña) 


Dacă vrem să aibă loc schimbări, atunci trebuie să ne schimbăm 
mai întâi pe noi înșine. Absolut orice schimbare înseamnă un risc, 
pentru că renunțăm într-un fel sau altul la mediul nostru familiar. 
Creșterea se petrece în afara zonei noastre de confort. Un mentor de-al 
meu spunea întotdeauna: „Părăseşte-ţi zona de confort. Înlocuiește 
fiecare problemă rezolvată cu o problemă nouă, mai mare”. 

În această carte vei găsi, de asemenea, un plan pentru a-ți construi 
averea în decurs de 20 de ani. Vei putea trăi foarte bine din dobânda 
câștigată de pe urma banilor tăi. Poţi însă să acumulezi această avere în 
decurs de șapte ani. Miracolele se petrec atunci când au avut loc schim- 
bări. Trebuie însă să fii pregătit să-ți părăsești zona de confort și să-ți 
asumi riscuri. E nevoie, de asemenea, și de puţin noroc. 


Chiar ai nevoie de noroc? 


Ai nevoie de foarte mult noroc. Cum îl definești? Permite-mi mai întâi 
să îți spun ce nu este norocul. Nu este de dorit atunci când e ceva ce 
se întâmplă pur și simplu unei persoane fără ca aceasta să fi făcut 
vreun efort. 


Frank Sinatra a devenit un succes peste noapte. A avut o apari- 
ție live la televizor și a devenit celebru în toată țara. Când a fost în- 
trebat despre norocul incredibil pe care l-a avut, se pare că ar fi 
răspuns: „În primul rând, nu am dormit toată noaptea; în al doilea 
rând, m-am pregătit zece ani pentru această noapte”. 


Jucătorul profesionist de golf, Bernhard Langer, a aruncat odată 
mingea într-un copac. Nu a căzut, ci a rămas pe o creangă foarte sus. 
Jocul părea să fie pierdut. Langer s-a urcat atunci în copac, s-a așe- 
zat pe creangă și a lovit mingea. Mingea a aterizat în mijlocul pelu- 
zei. El a băgat mingea în gaură și a câștigat turneul. Un jurnalist l-a 
întrebat: „Domnule Langer, ați avut un noroc extraordinar acolo, 
nu-i așa?”. Bernhard Langer a răspuns: „Da, mi-am dat seama că, pe 
măsură ce exersez mai mult, devin mai norocos”. 


Conform unei cercetări minuţioase, norocul extraordinar este de 
multe ori doar rezultatul multor ani neextraordinari de pregătire. 


Cum se ivește norocul? 


Există întotdeauna oameni care sunt extrem de norocoși când vine 
vorba de bani. Dar, dacă examinezi acest noroc puţin mai atent, vei 
recunoaște o pregătire similară. Ca regulă generală, aceștia sunt 
oameni care au învățat să economisească. Au o anumită cantitate de 
bani și au învăţat să profite de oportunităţi. 

Norocul bate la ușa tuturor sub forma oportunităţilor. Unii nu 
aud bătaia, pentru că nu recunosc oportunitatea. Oamenii care își 
fac griji cu privire la modul în care își vor plăti facturile nu vor avea 
loc în gândurile lor pentru conştientizarea oportunităţilor. 


Alții percep oportunităţile, dar nu reușesc să ia decizia de a le ur- 
mări și amână să acționeze pe baza lor. Oportunităţile bune trec în vi- 
teză pe lângă noi. Ele nu așteaptă ca oamenii lenți să le prindă. Trebuie 
să profităm de ele imediat. 


Doar puţini oameni recunosc, au capitalul necesar și profită de 
o oportunitate. Ei sunt norocoși. Foarte puţini oameni caută activ 
oportunități. Ei sunt foarte norocoși. 


Componentele norocului sunt: 


e  economisește capital 
e recunoaște oportunitățile 
e  hotărăște-te repede și profită imediat de oportunități. 


Dacă cineva este incredibil de norocos, atunci s-a dovedit ade- 
sea la înălțimea situaţiei și și-a asumat riscuri. Vedem trandafirii, 
dar nu și spinii lor. Recunoaștem norocul, dar nu și pregătirea. Nu 
vedem erorile. Am fi surprinși să descoperim cum un „băftos” se 
pregătește sistematic. 


Dacă nu înțelegem un lucru, tindem să-l punem pe seama miracolu- 
lui sau a norocului. Am văzut însă că miracolele pot fi „construite” și că 
norocul este rezultatul anilor de pregătire. 


În cele din urmă, atitudinea noastră decide dacă punem mira- 
colele pe seama supranaturalului atunci când nu le putem explica. 
Atitudinea noastră determină, de asemenea, dacă susţinem sau nu 
că suntem pur și simplu ghinioniști. Atunci nu ai fi responsabil și 
ghinionul tău ar fi o scuză excelentă. Totuși, dacă îţi asumi respon- 
sabilitatea, atunci norocul poate fi plănuit. Fiecare persoană are 
șansele sale. 


Întrebarea fundamentală este dacă vrem să ne asumăm întrea- 
ga responsabilitate, chiar și pentru miracole și pentru noroc. Dacă 
răspunsul este da, vei fi uimit de miracolele pe care le poţi face. 
Dacă nu îți asumi responsabilitatea, atunci vei pretinde că ai „avut 

ghinion” (și cine se poate lupta cu asta?). Dacă îţi asumi responsabi- 
litatea, atunci îți poți plănui norocul. 


Este ușor să înfăptuiești miracole? 


Când vei citi capitolul următor, vei afla că nimic nu este greu de în- 
teles. Este chiar simplu să devii bogat. E ușor să înţelegi regulile 
individuale și să le aplici. 

Ai fi capabil să stai astăzi și să citeşti timp de o oră? Ai putea să 
petreci de asemenea cinci minute scriind în jurnalul tău de succes? 
Ar fi posibil să te duci la un seminar de patru ori pe an? Te-ai putea 
înconjura de un grup mai select de oameni? Sigur că poţi, pentru că 
este un concept simplu de înțeles. Nu este însă ușor de făcut. Chiar 
și cele mai simple sarcini pot fi uneori dificile, în special când trebu- 
ie să fie făcute în mod continuu. Să fii disciplinat și să-ți schimbi 
vechile obiceiuri nu sunt lucruri ușoare. De fapt, sunt aproape 
imposibil de realizat. Cât de des am decis să facem ceva și nu am 
făcut-o? Vei găsi răspunsul la această întrebare în capitolul 5. Vei 
vedea că a fi disciplinat și a dobândi noi obiceiuri sunt lucruri care 
încep odată cu schimbarea convingerilor și valorilor tale. Dacă nu le 
schimbi, nu vei fi capabil să dobândești noi obiceiuri; însă, dacă ne 
formăm convingeri noi, atunci nu va fi o problemă să ne schimbăm 
obiceiurile. 


Oportunităţile nu își pierd timpul cu oameni care sunt slab pre- 
gătiți. Când faci pregătiri, începi prin a-ți schimba atitudinea. Crezi 
cu tărie că doar tu ești responsabil? Să fii dispus să îţi asumi întrea- 
ga responsabilitate este esenţial pentru a face un miracol. Oricine 
își asumă responsabilitatea funcționează la cote maxime. 


Rezumat de puncte forte 
Majoritatea oamenilor supreaestimează ceea ce pot realiza 
într-un an și subestimează ceea ce pot dobândi în zece ani. 


O schimbare amplă are loc la cinci niveluri: fapte, tehnici, dez- 
voltare personală, viziune asupra lumii și percepţie de sine. 


Poţi găsi riscurile ascunse în posibilități sau poţi vedea posibi- 
lităţile din spatele riscurilor. 


Este mai satisfăcător să fii milionar, o persoană care are abilitatea 
de a face miracole, decât să deţii un milion. 


Oamenii care au puţină încredere în sine se protejează prin evi- 
tarea riscurilor. 


Pentru a face miracole, trebuie să fii dispus să îţi asumi riscuri. 


Dacă nu ţi-ar fi frică înainte să faci un pas nou, atunci acesta 
este un semn că pasul este prea mic. 


Norocul incredibil este de cele mai multe ori rezultatul multor 
ani nespectaculoși de pregătire. 


Suntem responsabili pentru cât de mult noroc avem și pentru 
numărul de miracole care se petrec în viața noastră. 


4 


De ce nu sunt mai mulți 
oameni bogați? 


„Este o mare diferență între a juca pentru a câștiga 
și a juca pentru a nu pierde. 


Daniel S. Peña, Raising Capital (Creșterea capitalului) 


În Statele Unite, majoritatea oamenilor își încep cariera la vârsta de 
22 de ani. Acesta este probabil și cazul tău. Cât de mari crezi că sunt 
șansele tale de a deveni milionar până împlinești 65 de ani? 

Statistic, șansele sunt de aproximativ 0,2%. Hai să analizăm 
câștigurile brute anuale ale persoanelor angajate într-o ţară 
prosperă. 


e 87,3% câștigă mai puţin de 25.000 de euro anual; 

e 10,4% câștigă între 25.000 de euro - 50.000 de euro; 
e 1,6% câștigă între 50.000 de euro - 100.000 de euro; 
e 0,5% câștigă între 100.000 de euro - 250.000 de euro; 
e 0,1% câștigă între 250.000 de euro - 500.000 de euro; 
Mai puţin de 0,05% câștigă peste 1.000.000 de euro anual. 


E simplu să înveţi principiile de bază ale bogăției, care sunt de- 
scrise în această carte. De ce nu sunt atunci mai mulţi oameni bo- 
gati? Fiindcă e la fel de ușor să rămâi sărac. Bineînţeles că nu e greu 
să scrii în jurnalul de succes zilnic, dar este la fel de simplu să nu o 
faci. Poţi economisi cu ușurință 10% din venitul din fiecare lună, 
dar poţi, de asemenea, să îți cheltuiești toți banii fără efort. E simplu 

să câştigi mai mulţi bani; dar este, de asemenea, ușor să câștigi pu- 
tini bani. Valorile și convingerile noastre decid ce variantă alegem. 

Gândește-te la vacanţă. Unii oameni preferă să stea întinși la 
soare și să se prăjească, în timp ce altora le place să se miște și să 
joace volei pe plajă timp de ore în șir. Ambele categorii cred că varianta 
lor este cea mai bună pentru a petrece o vacanţă și este o alegere 
ușoară pentru ei. 


Oamenii cu puţini bani au caracteristici similare. Ei aderă la 
principii care îi împiedică să strângă o avere. 


Oamenii fără bani nu definesc 
niciodată clar bogăţia 


Ce înseamnă bogăţia pentru tine? Ai definit-o vreodată în cifre? 
Viaţa este ca o companie cu comandă prin poștă. Primeşti exact ceea 
ce comanzi. Nu este suficient să definești bogăţia prin „a dobândi 
foarte mulţi bani într-o bună zi”. Cu siguranţă, nu ai scrie pe coman- 
da ta: „Vă rog să-mi trimiteţi ceva drăguţ”. Ai nevoie de o anumită 
sumă pentru a exprima ce înseamnă bogăţia. Stabileşte ce sumă de 
bani ai vrea să ai şi până când vrei să o acumulezi. 


Până în anul voi avea de euro în posesia mea. 


Nu vei atinge niciodată acest scop dacă nu stabilești o anumită 
sumă. lată un sfat. Poţi oricând să mărești suma respectivă mai târ- 
ziu, dar asigură-te că ţi-o notezi undeva. 

Există trei cerințe atunci când definești bogăţia: trebuie să ai o 
sumă exactă, să îți notezi suma și să fii capabil să o transpui în 
imagini. 

Gândește-te la un pat. Mintea ta vizualizează literele PA.T. sau 
evocă o imagine a unui pat? Este patul proaspăt făcut sau dezordonat? 
Era gol sau era cineva întins pe el? Subconștientul reacționează la 
imagini, nu la cuvinte și numere. 

Dacă vrem cu adevărat să strângem avere, atunci subconștien- 
tul nostru trebuie să acționeze ca un aliat. Drept rezultat, vom fi 
automat capabili să facem ceea ce este necesar. 


I-ai asigurat subconștientului tău imaginile de care are nevoie? 
Ai decupat vreodată fotografii cu o mașină, o casă sau un ceas și le-ai 
purtat cu tine? De fiecare dată când te uitai la aceste fotografii, con- 
solidai imaginea. Asta a funcționat întotdeauna pentru mine. 


Cred că nu ne putem permite să nu o facem. Creierul are nevoie 
de astfel de „hărţi” pentru a fi capabil să se orienteze. Dacă ne lăsăm 
expuși excesului normal și zilnic de stimuli, atunci nu ar trebui să 
ne mirăm că nu progresăm. 

Am cunoscut un tânăr de succes care a avansat de la postul de 
lăcătuș până a ajuns în vârful companiei sale în decursul a șase ani. 


Mi-a spus: „Am făcut rost de o fotografie cu toți oamenii din 
companie care câștigau peste un milion de euro pe an. Voiam nea- 
părat să fiu unul dintre ei. Am decupat capul unei persoane din 
grup şi am lipit în loc o fotografie de-a mea. În fiecare zi mă uitam la 
acea fotografie şi apoi închideam puţin ochii. Îmi imaginam cum ar 
fi să aparţin acestui cerc de persoane. Mă întrebam ce mi-ar spune, 
unde aș călători, ce aș mânca și aș bea și cum m-aș simți în general. 
După aproximativ un an, știam că trebuie să ating acest scop. Mi-am 
impus asta. Această decizie mi-a dat mai multă energie decât îţi poți 
imagina. Cât timp m-am concentrat la scopul meu, nu am simțit 
frică sau îndoieli. Imaginea era deja o realitate pentru mine, chiar 
înainte să fi atins respectivul statut”. 


El şi-a atins scopul în șase ani. Persoana al cărei cap îl decupase 
din fotografie și-a dat demisia și a plecat din companie. 

Aș vrea însă să te anunţ că am obţinut suma de bani pe care 
mi-am imaginat-o acum zece ani. Atunci părea un miracol. Nu am 
un cent mai puțin decât mi-am dorit în acel moment. Știu că această 
metodă este eficace. Totuși, nu am mai mult decât mi-am dorit 
atunci. 

Sfat important 


Stabileşte exact ce vrei și începe un Album de visuri 

e  Lipește într-un album fotografii cu toate elementele 
care vor fi o parte integrantă din viaţa ta. 

e  Gândește-telatotceveiface,totcevei avea și tot ce vei fi. 

e Foloseşte fotografii care îţi trezesc emoții. 

e Uită-te cât mai des la Albumul tău de visuri. 


e [Inchide apoi ochii pentru o clipă și observă tot ce vezi, 
auzi, simți, miroși și guști odată ce devine realitate. 


Oamenii fără bani transformă averea 
într-o ţintă în mișcare 


Atunci când ne simțim fericiţi, tindem să ne stabilim scopuri mai în- 
alte. Când suntem deprimati, le coborâm. Subconștientul nostru însă 
lucrează în funcţie de durată și frecvenţă. Este, prin urmare, impor- 
tant să îți modifici cât mai puţin posibil scopurile pe termen lung. Cu 
cât este mai înalt scopul, cu atât mai puţin va trebui să îl modifici. 

Poate ţi-ai pus deja întrebarea dacă ar fi preferabil să stabilești 
scopuri mai mici, realiste, sau să ţintești spre „castele de nisip” care 
par de neatins? 

După părerea mea, scopurile mai mari sunt mai realiste decât 
cele modeste. Permite-mi să clarific această idee. 

Hai să ne imaginăm că ai un scop modest. Imediat ce o compli- 
caţie se ivește între tine și scopul tău, problema blochează observa- 
rea țintei finale. 


Scop | Problemă 

Când te uiţi spre scopul tău, tot ce vei vedea este problema. 
Scopul tău nu mai este vizibil. Când ne pierdem din vedere scopul, 
frica și îndoielile își fac apariţia. Ştii ce fac mulți oameni pentru a 
evita să înfrunte problema? Caută un nou scop. 

Desigur, în cele din urmă, o nouă problemă se va materializa 
între ei și noul scop și, în aceste împrejurări, pentru a o evita, vor 
stabili probabil un alt scop. 


(=) o... 
A 


Scop nou 


Aşa că, în loc de un scop modest, trebuie să creezi un scop mare. 
In acest fel, o problemă nu va bloca vederea obiectivului tău. Nu îți 
vei pierde din vedere obiectivul. 


©- y 
Problemă Ad 7) 


Există încă un motiv pentru care scopurile măreţe sunt benefi- 
ce: ele ne îmbunătățesc capacitatea de a recunoaște oportunități. 
Oamenii tind să fie atenţi doar când ceva merită osteneala. Astfel, 
dacă avem scopuri mai importante, vom fi interesați de mai multe 
lucruri și în acest fel vom descoperi oportunități suplimentare și 
vom face cunoștință cu oameni noi. 

Cei care au strâns o avere mare au avut de la început scopuri 
înalte. Fiecare problemă e întotdeauna proporțională cu scopul, așa 
că problemele lor erau relativ mici, chiar dacă păreau insurmontabile. 


De exemplu, să luăm cazul lui Ted Turner, fondatorul CNN. Când 
era tânăr, a învăţat următorul principiu de la tatăl său: Stabilește-ţi 
scopuri pe care nu le poți atinge în decursul vieții. 


El și-a propus să creeze cea mai mare staţie de televiziune din 
lume. Îți poți da seama că a întâlnit niște probleme de-a lungul 
drumului. 


Ted Turner a spus: „Nu conta ce probleme se iveau. Erau întot- 
deauna relativ mici comparativ cu scopul meu. Prin urmare, nu 
m-am rătăcit niciodată din cauza dificultăţilor mele. Nu am pierdut 
niciodată din vedere scopul final”. 


Oamenii fără bani nu consideră bogăţia 
o necesitate absolută 


Imaginează-ţi că mergi printr-o pădure și ajungi la o trecătoare. 
Cam la 14 metri și jumătate depărtare, în jos, zărești o geantă. Se 
pot vedea niște bancnote de cinci euro. Cu grijă, începi să cobori în 
trecătoare. Deodată, aluneci pe pietre și în ultimul moment reușești 
să te prinzi de o rădăcină. Vei decide probabil că riscul de a-ţi rupe 
gâtul este prea mare și vei urca înapoi. 

Îţi poţi imagina cum s-ar schimba această situație dacă în trecă- 
toare s-ar afla o fetiță în locul unei genţi? Dacă ar fi rănită și ar plân- 
ge de frică? Mintea ta formulează acum întrebarea într-un mod 
diferit. Nu te mai întrebi: „Să cobor sau nu în trecătoare?”. E de la 
sine înțeles că nu o vei lăsa să zacă acolo. Acum este o chestiune de 
„cum o pot scoate de acolo?”. Să ajuţi fetița este o necesitate 
incontestabilă. 


Vedem în repetate rânduri cum oamenii de succes se pozițio- 
nează conștient într-o situație de necesitate. Ei își iau angajamentul 
în public și se ajunge la punctul în care informează pe toată lumea 
din jurul lor: „Voi cobori în trecătoare. Ori mă vei vedea făcând cu 
mâna când ies la suprafață, ori mă vei găsi mort pe fundul ei”. 

Oamenii care au strâns o avere mare nu sunt neapărat exemple 
perfecte de disciplină de fier. Ei fac pur și simplu ceea ce simt că 
este necesar. Ei nu pot acţiona altfel. Ar fi imposibil pentru ei să fie 
săraci sau mediocri. 


Stă în puterea ta să faci din fiecare scop o necesitate absolută. 
Creează-ţi Albumul de visuri și uită-te la el cu regularitate. Închide 
ochii și imaginează-ți cum ar fi să trăieşti așa. Fă acest exercițiu la fi- 
ecare trei luni și vei observa cum subconștientul tău începe să accepte 
că nu ai putea fi fericit dacă nu ti-ai atinge scopurile și că ar fi extrem 
de dureros pentru tine dacă nimic nu s-ar schimba. Pur și simplu trebu- 
ie să-ți atingi țelurile. Poţi apoi să îţi iei și în faţa altora angajamentul 
că vei urmări obiectivul de a deveni bogat. 

Vei acționa în modul în care toţi se așteaptă de la tine să acțio- 
nezi. Îți anunţi scopul cu atâta convingere, încât ceilalți ar râde de 
tine dacă nu l-ai realiza. În acest fel, nu mai este cale de întoarcere. 
S-ar putea să pară dur și poate nu ești sigur dacă ai într-adevăr ne- 
voie de bogăție. Vei putea să hotărăști acest lucru odată pentru tot- 
deauna în capitolul următor. 


Oamenii fără bani nu perseverează 


Când Winston Churchill era foarte bătrân, a fost invitat să țină un 
discurs la o universitate aflată aproape de locul său de naștere. A 
fost evenimentul suprem în Anglia. Oamenii au venit de peste tot ca 
să-l vadă pe cel mai mare și mai faimos englez în viață. Se zvonea că 
plănuiește să ţină cel mai elocvent discurs al său din totdeauna. Se 
spunea că intenționează să exprime toată înțelepciunea pe care o 
acumulase în decursul vieţii. 


În cele din urmă, a venit ziua aşteptată şi mii de oameni stăteau 
înghesuiți în cel mai mare amfiteatru al universității, așteptându-l 
cu nerăbdare pe marele om și discursul său impresionant. Churchill 
s-a ridicat, s-a dus la microfon și a spus: „Niciodată, niciodată, nicio- 
dată, niciodată să nu renunţi”. 


Apoi s-a aşezat la loc. Acesta fusese finalul discursului său. Nu 
s-a ridicat din nou. După un timp, publicul și-a dat seama că 

Churchill nu a vrut să spună altceva pentru că nimic altceva nu era 
la fel de important pentru el. Să nu renunți era chintesenţa vieţii sale. 


Dacă discursul său se dovedise deja a fi scurt, de ce nu s-a mulțu- 
mit să spună: Niciodată să nu renunţi”? De ce a repetat cuvântul nicio- 
dată de patru ori? Churchill cunoștea prea bine natura umană. 
Oamenii tind să stabilească limite. 


E simplu să găsești un motiv pentru a renunța la obiectivele 
tale. Dacă impunem limite, le vom atinge. Dacă stabilești un scop, 
atunci nimic nu ar trebui să te împiedice să-l atingi - absolut nimic. 
Dacă ceva te poate opri, atunci vei fi, în cele din urmă, descurajat. Ar 
fi mai bine pentru tine să îți păstrezi energia și să nu mai începi 
deloc. 

Când avioanele germane bombardau Londra, consilierii lui 
Churchill îl presau să se predea. Formaseră un cerc în jurul său și 
spuneau: „Îţi dai seama câţi englezi sunt omorâţi cu fiecare bombă 
care cade? Să ne predăm! Germanii vor câştiga oricum. În acest mo- 
ment, are loc o vărsare inutilă de sânge și tu ești responsabil pentru 
asta. Îți vezi conaţionalii pedepsiţi cu cruzime doar pentru că tu ești 
încăpățânat. Fii rezonabil...” Se spune că Churchill și-a ridicat apoi 
pumnii în direcţia avioanelor de luptă germane și a strigat: „Nu mă 
veţi cuceri. Niciodată nu mă voi preda, niciodată, niciodată, 
niciodată!” 

Această situaţie ar fi reprezentat limita pentru mulți oameni. 
Toţi prietenii și consilierii tăi îţi întorc spatele. Aceste persoane 
care te-au ajutat şi ţi-au dat putere se distanțează de tine. Încearcă 
să te facă să te simți vinovat și te declară nebun. 


„Limita” lui Martin Luther nu a fost Biserica Catolică, aceea care 
nu l-a acceptat și care l-a persecutat. Au fost prietenii și aliații săi 
care au încercat să-l facă să se îndoiască. „Dacă greșești? Câte vieți 
omenești vei avea pe conștiință? Nu poți fi sigur că ești dispus să-ţi 
asumi riscul acesta. Ai fi responsabil pentru suferința eternă a aces- 
tor oameni...” 


Desigur, înainte să te lipești de scopul tău ca un timbru de scrisoare, 
trebuie să descoperi dacă într-adevăr vrei să atingi acea țintă. In 

unele cazuri, îţi atingi scopul doar ca să descoperi cu dezamăgire că 
nu te mulțumește. E ca și cum ţi-ai dori să deţii o casă cu o curte 
mare și apoi, când locuiești în sfârșit în casa ta de vis, realizezi că 
este mult prea mult de muncă. Trebuie să tunzi constant gazonul, să 
cureţi, să renovezi, să repari etc. În aceste condiții, ai fi fost mult mai 
fericit într-o casă drăguță la oraş. 


Ai vrea să știi dacă scopul tău te va face într-adevăr mulțumit și 
fericit? Fiindcă s-ar putea să ajungi să călătorești pe un drum dificil 
doar pentru a descoperi la final că voiai de fapt cu totul altceva. 
Totuși, dacă ești absolut sigur, această certitudine îţi va oferi și mai 
multă putere și motivaţie. Te poți testa printr-o metodă simplă: 

Te rog să-ţi notezi un scop mare (casă, mașină, slujbă, activitate, 
companie, partener, călătorie etc.). Descrie-l cât mai amănunțit po- 
sibil. Nu exclude niciun detaliu. 


Acum închide ochii și imaginează-ți cum ar fi să ai casa, mașina, 
slujba sau compania respectivă. Gândește-te cum ar fi o zi obişnui- 
tă. Cum te simţi? Ce trebuie să faci? Ce activități sunt necesare? Ce 
probleme se pot ivi? 


Dacă poți face acest exercițiu timp de zece minute și te simți 
bine, atunci poți fi aproape sigur că vei fi satisfăcut odată ce ţi-ai 
atins scopul. Până la urmă, e avantajos să nu renunți niciodată. 


Oamenii fără bani nu își asumă responsabilitatea 


ă umă ia cui ări um ” vom găsi 
Dacă ne consumăm energia cu întrebări precum „de ce 
uze. uităm î u u că nu pu j 
doar scuze. Ne uităm înspre trecut pentru că n tem schimba 
ceea ce s-a petrecut deja. In schimb, oamenii care se concentrează 
pe „cum?” caută soluții. Ei caută căi pe care pot merge acum sau în 
viitor. 

Suntem întotdeauna responsabili dacă ceva nu reușește. E imposi- 
bil să delegăm responsabilitatea pentru propria viață - nici măcar 
doctorilor, avocaţilor sau consultanţilor fiscali. Ar fi de ajutor, to- 
tuși, să-i privim pe acești specialiști ca fiind managerii noștri care 
ne ajută în chestiuni specifice. Noi rămânem totuși responsabili. 
Trebuie să menţinem controlul și să ne dirijăm managerii. Niciodată 
să nu accepti o situaţie în care altă persoană își asumă responsabili- 
tatea în locul tău. Fie că este vorba de sănătatea ta, de litigiile sau de 
declaraţiile tale fiscale, responsabilitatea îți revine ție. Specialiștii 
te pot ajuta cu aceste chestiuni, dar tu rămâi șeful. 


În mod remarcabil, mulţi oameni sunt din ce în ce mai pregătiţi 
să își asume responsabilitatea pentru eșec decât să dea vina pe alte 
circumstanţe. Cu toate acestea, ei tot nu își asumă responsabilitatea 
pentru realizările lor. 


Te rog să răspunzi la două întrebări simple: 


e Presupunând că depui foarte mult efort, care este cea mai mare 
sumă de bani pe care ai putea să o câștigi în decursul următoa- 
relor 12 luni? 


€ 


e Cum ai stabilit această sumă? 


Ce părere ai despre următorul calcul? Ia venitul din cea mai bună 
lună pe care ai avut-o vreodată în viața ta și înmulțeşte-l cu 12. 
După ce ai făcut asta, adaugă 10% venitului tău lunar cel mai 
mare. Te-ai simţit inconfortabil când ţi-ai calculat cifra? Ţi s-a pă- 
rut nerealistă? 


Dacă da, atunci e timpul să îţi asumi responsabilitatea pentru 
succesul tău. Nu a fost un rezultat al circumstanțelor favorabile sau 
o lună neobișnuită. Nu a fost vorba de noroc, de alți oameni sau de 
constelația de pe cer. Tu ai obținut acel succes și nimeni altcineva. 
Tu ai fost responsabil. Acest lucru înseamnă, desigur, că poţi face 
să se întâmple asta din nou. Poţi crea circumstanţele necesare. 

La urma urmei, ai făcut-o deja o dată. Cu siguranţă poţi repeta 
rezultatul. 


Dacă te autoconvingi să crezi că nu poți realiza asta din nou, 
atunci îţi sabotezi șansa de a-ţi crește stima de sine. De aceea este 
esenţial să obţii din nou, cât mai curând, rezultatul tău cel mai bun. 
Îţi vei dovedi ţie însuţi că tu ai fost responsabil pentru acel succes şi 
că nu s-a datorat unor circumstanţe favorabile. Acceptă faptul că 
ești competent. Asumă-ţi responsabilitatea pentru cele mai bune 
rezultate ale tale. 


Oamenii fără bani nu sunt pregătiţi 
să se dedice 110% 


Dacă ești în căutare de scuze, le vei găsi. lată două dintre cele mai 
periculoase alibiuri. Sunt riscante pentru că acționează ca o atitudi- 
ne față de viaţă. De fapt, ele sunt minciuni sau scuze. 


e „Voi fi mulțumit și pe viitor cu ceea ce am.” 
e „Dacă aş depune foarte mult efort, aș fi cel mai bun.” 


Fiecare dintre aceste scuze conține autoamăgire, frică și stimă 
de sine scăzută. Obţinerea satisfacției este un scop măreț. Vom face 
orice pentru a fi mulțumiți și fericiţi. Dar ce ne face fericiți? Suntem 
fericiți dacă trăim în armonie cu natura noastră umană. Este firesc 
uman să te maturizezi și să ai succes. Creșterea și dezvoltarea pro- 
duc în cele din urmă satisfacţie. 


Te poți gândi la o ocazie de care ești extrem de mândru? Ai rea- 
lizat ceva extraordinar, ceva la care te gândești cu mare satisfacție? 


Nu este corect să susţii că ai făcut posibilă această mare realiza- 
re pentru că nu ai fi fost complet satisfăcut dacă totul ar fi rămas la 
fel? 


Este esențial să fim recunoscători pentru ceea ce avem astăzi. 
Dar să rămânem satisfăcuţi și mâine cu ceea ce avem astăzi contrazi- 
ce nevoia umană de a crește. Un copac crește cât timp este în viaţă. 
O ființă umană care încetează să evolueze începe să moară. Obţinem 
cea mai mare satisfacție când depunem foarte mult efort. 

Mulţi oameni foarte talentaţi găsesc scuze în întreaga lor viață 
și susțin: „Aș putea fi foarte bun dacă aș depune efort”. De ce este 
aceasta o scuză? Gândește-te ce s-ar întâmpla dacă acea persoană 
ar depune într-adevăr foarte mult efort și cu toate acestea ar eșua? 
De aceea se teme. Cine perseverează cât mai mult, elimină ultimele 
sale scuze și trebuie să reușească. Nu se mai poate ascunde în spa- 
tele unei fațade. Îți poţi asuma întreaga responsabilitate pentru 
viața ta doar când te dedici 110%. Nu vrei să ai și nici nu mai ai alte 
scuze. Trebuie să reușești și o vei face. 


Să te dedici 110% înseamnă creștere. Hai să presupunem că ţi-ar 
plăcea ca mușchii tăi să fie ca oţelul. Ridici greutăţi de zece ori. Care 
dintre cele zece repetiţii este cea mai importantă? Când vor crește 
mușchii tăi cel mai mult? Bulgarul care a câștigat cele mai multe 
medalii la proba de haltere declară că este a unsprezecea repetiție. 
Majoritatea oamenilor își propun să realizeze 100% și ajung să atingă 
80%. Dacă te direcționezi în schimb spre 110%, vei realiza cu ușurință 
100%. Îţi vei da repede seama că 100% este relativ. 


Oamenii fără bani nu au un coach bun 


Cel mai important temei al bogăției este să ai un coach. Această 
persoană are infinit mai mult succes decât tine și este pregătită să 
te ia sub aripa sa și să te încurajeze. Fiecare persoană extrem de 
bogată pe care am cunoscut-o a avut la un moment dat un coach și 
cel puţin câteva modele pe care a ajuns să le cunoască bine. 


Toţi oamenii înstăriți pe care îi cunosc sunt extrem de încreză- 
tori în sine. Încrederea se află la un nivel atât de înalt, încât este di- 
ficil pentru ei să-și recunoască greșelile. S-au programat în așa 
manieră încât, în caz de îndoială, ajung întotdeauna într-o poziție 
favorabilă. Nu au niciun fel de dificultate în a se simţi responsabili 
pentru succesul lor. Chiar dimpotrivă. Le place să învârtă lucrurile 
în mintea lor așa încât să se vadă într-o lumină mai bună. 


Există totuși o persoană pe care le place să o laude - coachul lor. 
Ei singuri recunosc că îi datorează acestuia mai mult de 80% din 
succesul lor. Chiar și Ross Perot și Richard Branson au susținut 
acest lucru. 

Hai să luăm drept exemplu atleţii noștri de vârf. De ce au cu toţii 
un antrenor? De ce își păstrează antrenorii chiar după ce au ajuns 
în vârf? Doar un antrenor experimentat poate profita din plin de 
talentele unui atlet în cel mai scurt timp posibil. Ei nu trebuie să 
facă toate greșelile. Pot beneficia de legăturile și experienţa 
antrenorului. 


Hai să spunem că tocmai ai terminat un program universitar de 
patru ani în domeniul silviculturii. Acum poţi aplica pentru slujba 
de pădurar-șef și emigrezi în Canada. Nu știi nimic despre caracte- 
risticile locale ale pădurii și nici despre obiceiurile animalelor și 
particularităţile plantelor. Ţi se oferă șansa să fii pădurarul-șef al 
unei zone frumoase din munți, cu o suprafață de aproape 5.000 de 
hectare. Abia știi de unde să începi. Totuși, afli că un pădurar foarte 
bătrân, domnul Greybeard, locuiește în zonă. 


Descoperi că a locuit aici timp de 67 de ani și cunoaște fiecare 
cărare, fiecare plantă și fiecare animal din zonă. Ştie unde sunt nisi- 
puri mișcătoare și știe unde e cel mai probabil să se producă ava- 
lanșe. Ştie unde sunt toate cuiburile de șerpi și care sunt cei mai 
răspândiți dăunători. Crezi că ar merita să ai parte de coaching din 
partea domnului Greybeard timp de șase luni? Gândește-te doar, vei 
dobândi 67 de ani de experiență în doar șase luni! 


Mai mult, un coach bun va fi capabil să exercite asupra ta exact 
presiunea potrivită, pentru o perioadă mai lungă de timp. În acest 
fel, ești forțat să dai 110%. Vom face orice ca să evităm durerea și să 
resimțim plăcerea. Evitarea durerii este, totuși, cea mai puternică 
dintre cele două. Hai să spunem că ești într-o cameră și faci cea mai 
agreabilă activitate imaginabilă. Deodată, izbucnește un incendiu. 
Dorinţa ta de a evita durerea și de a scăpa de flăcări este mai mare 
decât să îți dedici atenţia către acea activitate minunată de care erai 
absorbit. Un coach bun înțelege interacțiunea dintre durere și plă- 
cere și este, prin urmare, capabil să își motiveze cel mai bine elevul. 
El înțelege că durerea poate motiva mai mult. Știe, de asemenea, că 
prea multă durere poate dăuna. 


In plus, un coach îți monitorizează progresul mai obiectiv decât 
ai face-o tu. Așa că, dacă deviezi de la planul tău, te vei dezamăgi pe 

tine, dar și pe coachul tău. Te supui unei presiuni mai puternice. 
„Trebuie” este mai puternic. Oamenii care sunt orientaţi către suc- 
ces tocmai de aceea nu deviază atunci când sunt supuși controlului. 
În schimb, ei îl acceptă cu bucurie. 

Un coach așteaptă mai mult de la tine decât aștepți chiar tu. 
Aşteptările seamănă cu o busolă. Ele determină direcţia spre care 
ne îndreptăm în viață. Atunci când este folosit acul de măsură al 
coachului, trebuie să îţi dai silința mai mult. 


Sfat important 


Găsește-ți un coach. 


e Un coach financiar ar trebui să aibă cel puţin de zece 
ori mai mulți bani decât tine. 


e Te poate ajuta să eviţi greșelile. 

e  Elîţi încurajează talentele și te împiedică să pierzi 
timpul. 

e Un coach te poate motiva considerabil, în special 
când nu se teme să provoace și puţină durere. 


e [ți monitorizează progresul și îți controlează 
performanța. 


e Adesea te împinge să realizezi obiective mai înalte 
decât ţi-ai stabili tu vreodată. 


Vrei să te asiguri că aplici toate informaţiile din această carte? 
Să ai un coach este calea ideală pentru a realiza acest lucru. 


Nicio altă metodă nu este la fel de rapidă, eficace și nu crește 
posibilitatea unui mare succes precum un coach extrem de compe- 
tent. Firește, sunt și alte întrebări la care trebuie să răspundem. Ce 
definește un coach bun? Cum îl găsești? Cum îl poţi convinge să te 
asiste? Ce reguli trebuie să urmezi? Acestea sunt întrebări impor- 
tante, așa că le-am dedicat capitolul 13. 

Oamenii fără bani se concentrează 
pe slăbiciunile lor 


Te rog să scrii de ce simţi că meriţi să devii foarte bogat și de ce crezi 
că nu meriţi. Care sunt punctele forte și care sunt slăbiciunile tale? 


Puncte forte Slăbiciuni 


În care coloană ai început să scrii mai întâi? Cine se concentrea- 
ză pe slăbiciunile sale nu va deveni niciodată bogat. Desigur, asta nu 
înseamnă neapărat că ar trebui să îţi ignori slăbiciunile. Suntem 
preocupați aici de ordinea în care ţi-ai pus pe listă punctele forte și 
slăbiciunile și, prin urmare, de ceea ce te va face să devii bogat. 


Poate ai auzit deja că poţi obține succesul doar dacă îţi elimini 
complet slăbiciunile. Astăzi nu mai este aceeași situație. Știm acum 
că nu poţi deveni bogat prin eliminarea unei slăbiciuni. Lupta cu 
slăbiciunea ta te va face doar să consumi o cantitate mare de ener- 
gie, pentru ca în final să devii doar mediocru. 


Punctele tale forte te fac bogat 


Punctele tale forte te vor face bogat. Să luăm de exemplu tenisul. 
Lovitura de dreapta a lui Steffi Graf era un punct forte deosebit. De 
câte ori era posibil, ea folosea acest avantaj. În loc să se concentreze 
să-și îmbunătăţească reverul destul de slab, ea încerca întotdeauna 
să alerge după mingi pentru a-și folosi lovitura de dreapta. 


Prin urmare, adversarele sale încercau întotdeauna să lovească 
mingea cât mai mult posibil spre reverul ei. Așa că a trebuit să își 
schimbe antrenamentul pentru a-și îmbunătăţi reverul. Drept con- 
secință, nu s-a mai bucurat de joc. A început să se concentreze pe un 
joc în care să nu piardă în loc să joace pentru a câștiga. 

Este o mare diferenţă între a juca pentru a câștiga și a juca pen- 
tru a nu pierde. 

Câţi oameni nu-și distrug bucuria și nu-și dau peste cap șansele 
de a dobândi bogăţie, încercând cu disperare să își elimine slăbiciu- 
nile? Este adesea o luptă fără speranţă, care îţi strică distracţia. Nu 
îți poţi ignora slăbiciunile, dar nici nu ar trebui să te lupţi cu ele, 
pentru că asta nu te va face bogat. Așadar, trebuie să găsești o soluţie 
pentru slăbiciunile tale. Dacă nu ai devenit un bun contabil până 
acum, probabil nu vei număra niciodată contabilitatea printre 
punctele tale forte. Împacă-te cu ideea şi angajează un contabil. 


Nu îţi poţi lăsa punctele forte la voia întâmplării. Ai nevoie de 
un coach pentru talentele tale. Ai nevoie de o persoană care îţi încu- 
rajează sistematic abilitățile și-ți oferă coaching până când punctele 
tale forte sunt dominante. Excelența aduce bani. În concluzie, gă- 
sește o soluţie pentru slăbiciunile tale și un coach pentru punctele 
tale forte. 


Cât de mare este preţul bogăției? 


Sunt nenumărate povești de groază despre preţul mare pe care tre- 
buie să-l plătești pentru belșug. Nu este neobișnuit să auzi de oa- 
meni obsedați de bani care își distrug sănătatea sau își neglijează 
familia. Nimic nu scapă învinuirii atunci când e vorba de căutarea 
bogăției. 

Atitudinea față de sănătate și familie se reflectă asupra condiţi- 
ei tale fizice și asupra vieţii tale de familie. Dacă banii joacă un rol 
primordial în atitudinea ta, probabil că îţi vei deteriora sănătatea 
mai mult dacă nu ai bani. Lipsa groaznică de fonduri va arunca o 
umbră mai întunecată asupra vieţii tale de familie decât ar face-o 
bogăția. Sunt mai multe șanse să comiți delicte atunci când ai nevo- 
ie de bani decât atunci când te scalzi în ei. 


E destul de simplu să devii bogat. Vei vedea că pașii individuali 
spre a deveni bogat sunt descriși în această carte într-o manieră 
clară și inteligibilă. Desigur, trebuie să plătești un preț. Preţul este 
timpul. Nu ar trebui să îți îndepărtezi familia, dar ai nevoie de timp 

pentru a asimila această carte și de câteva zile pentru a-ți pune în 
ordine finanţele. Va trebui de asemenea să îți acorzi cu regularitate 
câteva ore pe lună. Acel timp însă va fi nesemnificativ în comparaţie 
cu timpul pe care îl vei economisi pe termen lung. 


Un an sabatic 


Imaginează-ți că ai putea să-ți iei liber un an întreg la un moment 
dat în următorii cinci ani. Ai putea face orice îți dorești timp de un 
an întreg și tot ai putea să îți plătești facturile. Ai putea face călătorii 
și orice alte lucruri care îți fac plăcere, pentru care nu ai avea timp 
în mod normal în viața ta. 


Ideea de „sabatic” vine din Vechiul Testament. Semiţii lucrau 
întotdeauna nouă ani și apoi își luau un an liber. Era un timp în care 
omul putea să lase totul baltă și să reflecteze. Putea să examineze 
liniștit direcția vieţii sale și să facă planuri pentru următorul dece- 
niu. Putea face o călătorie sau putea să nu facă nimic. 


După ce lucrasem nouă ani, banii nu îmi mai stânjeneau activi- 
tățile. Deveniseră un factor de sprijin în viața mea, exact cum ar 
trebui să fie. Puteam să trăiesc din dobânda pe care o câștigam de 
pe urma banilor mei. Așa că mi-am luat un an liber. Nu am făcut 
aproape nimic în primele săptămâni. Apoi am călătorit mult și am 
participat la seminare. Am învățat să meditez și am găsit pacea. Am 
citit cărți care mi-au îmbogăţit viața, deși nu aveau legătură cu sluj- 
ba mea anterioară. Am învăţat din nou să îmi ascult vocea interioa- 
ră. Am vrut să îmi planific viitorul și mi-am dat repede seama că nu 
găseam răspunsuri, ci doar întrebări. 


Întrebările continuau să se ivească. Într-un final, am reușit să le 
reduc la două întrebări-cheie: „Cine sunt?” și „Care este scopul meu 
în viață?”. Pentru a găsi răspunsuri, am început să scriu. M-am dus 
în Caraibe, m-am așezat sub un palmier și am decis cu fermitate să 
răspund la fiecare întrebare într-o propoziţie. 


Cred că îți imaginezi cât de valoros a fost acest timp pentru 
mine. După unsprezece zile și multe pagini scrise, a devenit clar. 
Mi-am găsit scopul în viață. Puterea, energia și pasiunea care se 

nasc atunci când afli scopul vieţii tale sunt copleșitoare. Imi desco- 
perisem pasiunea. 


Poate că și tu ai amânat unele lucruri pentru care ai nevoie de 
pace, liniște și timp. Ce ai face dacă ai avea un concediu sabatic de 
un an? Îţi poţi imagina un an întreg care să îți aparţină în totalitate 
şi în care banii nu sunt o problemă? 


Sigur că nu trebuie să fii independent financiar pentru a-ți des- 
coperi scopul în viață. Dar cred că ești de acord cu mine că asta 
ajută. Prea mulţi oameni consideră că nu au timp să se gândească la 
întrebările esenţiale ale vieţii din cauza grijilor zilnice. 


De aceea știu că prețul este mult mai mare dacă nu îţi constru- 
iești averea. Stima ta de sine suferă. Securitatea financiară este 
esenţială pentru o stare optimă de sănătate. Tu investești timp pen- 
tru a dobândi bogăţie în mod inteligent cu ajutorul acestei cărți. 
Această investiție va da rezultate mult mai mari. Într-un final, câş- 
tigi infinit mai mult timp, de exemplu un an sabatic. 

Susţin că este benefic să ai bani. E mai bine să fii bogat și sănă- 
tos decât sărac și bolnav. A avea bani corespunde mai bine naturii 
omului. Este natural să crești și același lucru e valabil și pentru bani. 


Tocmai am pus niște întrebări care probabil că ţi-au dat un sen- 
timent de neliniște. Poate că ele sunt în contradicţie cu cele mai 
profunde valori și convingeri ale tale. Așa că hai să aflăm ce simți cu 
adevărat în legătură cu banii. 


Rezumat de puncte forte 


Scopurile înalte sunt mai realiste decât cele modeste, din mo- 
ment ce problemele nu pot ascunde complet viziunea unui scop 
mare. 

Oamenii de succes au înţeles întotdeauna nevoia de a se pune 
într-o situație „necesară”. Ei nu ar fi niciodată fericiți dacă nu 
și-ar atinge scopurile. 

Dacă stabilești limite, în cele din urmă le vei atinge. 

Asumă-ți responsabilitatea nu doar pentru greșelile tale, ci și 
pentru realizările tale. Dacă te autoconvingi să crezi că nu poţi 
obţine din nou cel mai bun venit al tău, atunci îţi sabotezi ṣan- 
sele de a-ți crește stima de sine, care este esenţială. 

Cine dă 110% elimină ultimele sale scuze și trebuie să reușească. 
Ai nevoie de un coach bun care își va folosi experienţa pentru 
a-ți încuraja talentele. 

O persoană care se concentrează în primul rând pe slăbiciunile 
sale nu va atinge niciodată bogăţia. 

E cu totul altceva dacă jucăm pentru a câștiga sau dacă jucăm 
pentru a nu pierde. 

Unii oameni își distrug bucuria și își dau peste cap șansele dea 
atinge bogăţia atunci când încearcă cu disperare să își elimine 
slăbiciunile. 

Prețul pe care trebuie să-l plătești pentru bogăţie este timpul. 
Totuși, asta nu e nimic în comparaţie cu timpul pe care îl vei 
câștiga prin faptul de a fi bogat. Bogăția îţi permite să reflectezi 
asupra scopului tău în viață, în pace și liniște și fără griji 
financiare. 


5 


Ce simţi cu adevărat 
în legătură cu banii? 


„Situaţia actuală a unei persoane 
reflectă întocmai convingerile sale.” 


Anthony Robbins, The Power Principle (Principiul puterii) 


Dacă te-aș întreba dacă ti-ar plăcea să ai mai mulţi bani, ai răspunde 
probabil: „Ce întrebare ridicolă! Evident că aș vrea mai mulţi bani”. 

Ai dreptate. Firește, te gândești că vrei mai mulţi bani. Ce își 
dorește însă subconștientul tău? Ţii minte când am făcut o compa- 
rație cu compania cu comandă prin poștă? Comanzi exact ceea ce 
ești convins că este bun pentru tine. Practic deții astăzi exact ceea ce 
simţi că este potrivit și bun pentru tine. 

Cât timp simți asta în privinţa banilor, vei plasa întotdeauna 
aceeași „comandă”. Nu va funcționa, chiar dacă tu crezi că vrei mai 
mulți bani. E ca și cum ai aștepta poștașul, sperând că îţi va livra 
ceva diferit (sau mai mult) decât ai comandat. Dacă tu continui să 
„comanzi” același produs, speranţele tale vor fi zadarnice. 


Te rog să răspunzi la următoarele întrebări: 
e Ai cheltuit vreodată mai mulți bani decât intenționai? De ce? 
e  Aivrutvreodată să pierzi în greutate și ai dat greș? De ce? 
e Ai decis vreodată să economisești și nu ai făcut-o? De ce? 


e Ai decis vreodată să nu cumperi haine timp de trei luni și ai fă- 
cut-o în ciuda deciziei tale? De ce? 


e Ţi-ai lăsat vreodată contul bancar fără acoperire? De ce? 

e Ai început vreodată un plan de economii, iar apoi l-ai întrerupt 
sau l-ai oprit complet? De ce? 


e Ai fost vreodată hotărât să realizezi un lucru și nu l-ai dus la 
bun sfârșit? De ce? 


Totuși, probabil că ţi-ai propus să realizezi niște lucruri pe care 
chiar le-ai realizat. De ce? Ce a fost diferit? E posibil oare să exis- 
te în ființa ta interioară „o forță superioară” care ignoră uneori 
planurile și intenţiile tale bune? 


Există o diferenţă între ceea ce vrei și ceea ce crezi. Poate că ţi-ar 
plăcea să ai mai mulți bani, dar simți că banii ar putea să îţi distrugă 
caracterul. 

Hai să descoperim ce simți cu adevărat în adâncul tău în legătură 
cu banii. Vom vedea cum funcționează subconștientul tău. După ace- 
ea, vei analiza cum s-a dezvoltat atitudinea ta față de bani, iar pentru 
asta folosesc termenul set de valori. Vei putea să decizi dacă convin- 
gerile individuale pot susține sau nu realizarea scopurilor tale. Dacă 
este necesar, vei învăța cum să le modifici în funcție de nevoile tale. 


Câţi bani ai la tine? 


Când pleci de-acasă dimineaţa, câţi bani ai de obicei la tine? Scrie mai 
jos suma medie: 


de euro 


De ce această sumă? De ce nu mai mult? De ce nu iei cel puțin 
500 de euro la tine? Majoritatea oamenilor au mai puțin de 50 de 
euro la ei. De ce? Răspunsurile pe care le aud cel mai des la semina- 
rele mele sunt: 


e Mi-e teamă că aş pierde cei 500 de euro. 
e Mi-ar fi teamă că i-aş putea cheltui. 

e Aş putea fi jefuit. 

e Nu m-aş simți confortabil. 


e Nuam această sumă. 

Ce tip de mesaj trimit acești oameni subconștientului lor atunci 
când gândesc așa? Sunt speriaţi și stânjeniţi. Nu au încredere că pot 
avea grijă de o simplă sumă de 500 de euro. Cum s-ar simţi cu sume 
mai mari? Cea mai bună cale de a te pregăti pentru bogăţie este să 
te simţi confortabil cu banii. 


Pentru acest scop, îţi recomand să ai 500 de euro la tine tot tim- 
pul. Ține-i separat de ceilalți bani pe care îi ai la tine și nu îi cheltui. 
Sunt doar rezerva ta. Exact cum o ganteră îţi întărește mușchii, aceas- 
tă metodă îți mobilizează subconștientul să dezvolte o conștientizare 
a bogăției. În cazul în care ai deja la tine suma respectivă, atunci mă- 
rește-o la 1.000 de euro. Nu vei găsi mulți oameni bogaţi care să nu 
aibă cel puţin 500 de euro numerar la ei. Vei descoperi că oamenii 
bogați dezvoltă acest obicei cu mult înainte să devină înstăriți. 


Sfat important 


Poartă întotdeauna 500 de euro numerar la tine. 
e Te simţi bogat. Înveţi să te simţi confortabil cu banii. 
e  Teobișnuieștisăaibani. 
e  Înveţisăai încredere că poţi avea grijă de bani. 
e Îți elimini frica dea pierde bani sau de a fi jefuit. 
e Eşti pregătit pentru o urgenţă și ai întotdeauna des- 


tui bani la tine pentru a da un avans dacă îţi iese în 
cale o achiziţie bună. 


e Îți antrenezi „mușchii disciplinei”. 


e Subconştientul tău te va ajuta să obţii mai mulți bani, 
pentru că recunoaşte că banii te fac fericit. 


Majoritatea acțiunilor și proceselor din corp au loc automat, 
aşa încât nu le conștientizăm. Astfel, nu ne gândim când și cum res- 
pirăm. Aici, setul nostru de valori adânc înrădăcinat ne îndrumă 
subconștientul. Te-ai gândit vreodată cum se aplică asta modului în 
care manevrezi banii? 

Cum te simţi în legătură cu banii și bogăţia? 


Te rog să evaluezi cum te simți în legătură cu banii. Bifează în drep- 
tul propoziţiilor care ți se aplică. Reformulează propoziţiile pen- 
tru a se potrivi cu convingerile tale. 


Banii duhnesc. 


Dacă aș fi bogat, oamenii m-ar iubi doar pentru banii mei. 


Banii îmi scapă printre degete. 


Fiecare să se mulțumească cu meseria lui! 


Ai grijă de mărunțiș și bancnotele vor veni singure la tine. 


Banii îți distrug caracterul. 


Banii pot face lucruri bune. 


Banii nu sunt totul. 


O De fiecare dată când obţin bani, altcineva îi pierde. 


O Poți deveni bogat doar dacă ești dur și egoist. 


E mai ușor pentru o cămilă să treacă prin urechea acului 
decât pentru un om bogat să ajungă în Rai. 


O Banii îi fac pe oameni să fie mândri și aroganți. 


O Vei deveni bogat doar dacă economisești. 


O Dumnezeu îi iubește pe cei săraci. 


O Banii sunt măsura succesului meu. 


O Dacă aș avea foarte mulţi bani, nu m-aș mai bucura de lu- 
crurile mărunte. 


O Banii îi fac pe oameni să fie leneși. 


Banii sunt frumoși și buni. 


Banii sunt energie pură. 


Bogăția te face să fii singur. 


O Iubesc banii. 

Dacă ești bogat, nu ai niciun prieten adevărat. 
Bogăția atrage invidia. 

Bogaţii nu dorm bine noaptea. 

Nu poți lua bogăţia cu tine. 

A avea foarte mulți bani provoacă griji și probleme. 
Dacă m-aș îmbogăți, asta mi-ar distruge sănătatea. 
Voi fi satisfăcut în viitor cu ceea ce am acum. 


Dacă aș vrea și dacă aș depune foarte mult efort, aș fi bogat, 
dar nu doresc acest lucru. 


Dacă m-aș îmbogăţi, asta ar însemna să-mi sacrific familia. 
Banii pot face mult bine. 


Practic, tot ce avem este un rezultat al încercării nobile și 
bune de a face bani. 


Banii te fac fericit. 


Cine crede că banii nu pot cumpăra fericirea, nu știe unde 
să se ducă la cumpărături. 


Banii nu sunt totul, dar fără bani totul este nimic. 
Sunt un eșec total dacă nu am bani. 

Totul este predestinat. 

Sărăcia este rea, demnă de milă și jalnică. 

Numai ratații și oamenii netalentaţi fac economii. 
Fii mulțumit cu ceea ce ai. 

Dacă aş avea o mulțime de bani, aș fi leneș și inactiv. 
Nu merit mai mult decât ce am acum. 


Dacă aș vrea să câștig mai mulţi bani, ar trebui să mă schimb 
atât de mult, încât partenerul meu nu m-ar mai iubi. 


Oamenii buni și inteligenți ar trebui să fie întotdeauna în- 
stăriți. 


Dacă voi fi sau nu bogat este scris în stele. 

Modestia este o virtute. 

Bogăția excesivă este respingătoare. 

Nu am avut niciodată disciplina necesară de a economi. 
Sunt ghinionist. 

Dacă aș fi bogat, aș fi o persoană imorală. 


Dacă ar crește în bogăţie copiii mei, atunci ar fi lipsiți de 
caracter și ar deveni niște drogați. 


Bogăția este nedreaptă. Sunt atâția oameni flămânzi în 
lume! 


In viață sunt lucruri mai importante decât banii. 


Dacă aș câștiga mai mulţi bani, ar trebui doar să plătesc mai 
multe taxe. 


Sunt un magnet pentru bani. 


Ce efecte au convingerile tale? 


Suntem pe cale să determinăm cum a evoluat atitudinea ta față de 
bani. Te rog, mai uită-te o dată la propoziţiile pe care le-ai bifat. Cum 
crezi că ţi-au afectat viața aceste convingeri? Poţi recunoaște deja 
felul în care situaţia ta financiară actuală reflectă convingerile tale? 


E posibil să deţii de fapt ceea ce simţi că este bun pentru tine? 


Trecutul nu este același cu viitorul 


Cu ani în urmă, cântăream 95 de kilograme și uram joggingul. Nimic 
nu mă dezgusta mai tare ca ideea de a merge în pas alert printr-o 
pădure. Simţeam că joggingul e pentru oameni cu un defect 


Ce simţi cu adevărat în legătură cu banii? 95 


congenital. O cantitate imensă de cromozomi trebuie să se fi încâlcit 
pentru ca cineva să iasă prin frig și ploaie ca să alerge în cerc, în loc 
să se cuibărească într-un pat cald. 


În timpul orelor de sport, trebuia să alergăm întotdeuna de la 
vestiar până pe teren. Într-o zi, profesorul meu de sport alerga chiar 
în spatele meu. Cu o mare fineţe pedagogică, a urlat: „Schäfer, trebu- 
ie să alergi, nu să mergi cu pași apăsați. Și un elefant calcă mai ușor 
decât tine. Zgomotul pe care îl faci cu picioarele e îndeajuns să spe- 
rie toată fauna pe o rază de cinci kilometri!” A continuat timp de 
zece minute. Toată clasa era amuzată. Nu aveam încă destulă încre- 
dere în mine încât să pot râde împreună cu ei. Am început să urăsc 
joggingul. Îmi plăceau toate sporturile care mi se păreau că au sens. 
Joggingul, în schimb, mi se părea stupid. De-a lungul anilor, această 
părere s-a transformat într-o convingere profundă. În consecință, 
condiția mea fizică nu era foarte bună. 


Am simţit acest lucru până când l-am întâlnit pe Stu Middleman 
acum câţiva ani, în Hawaii. La vremea aceea, avea puțin peste patru- 
zeci de ani și câștigase aproape fiecare maraton la care te poți gândi, 
stabilind și câteva recorduri mondiale: A alergat într-o cursă de 
1.600 de kilometri în unsprezece zile, în Cursa Munţilor Stâncoși 
(965 de kilometri), în Cursa de 6 Zile din Franța și în Campionatul 
Statelor Unite la peste 160 de kilometri etc. 

Când i-am spus că urăsc joggingul, fața sa a căpătat o expresie de 
propovăduitor, după care mi-a făcut o propunere ridicolă: „Pune-ţi 
pantofii de sport şi hai să mergem la jogging împreună. Îmi dau 
seama din felul în care te miști că ai fi un alergător bun”. Dezvoltase, 
de asemenea, o metodă de a alerga care îți dădea mai multă energie 
și îți permitea să reziști zile întregi din rezervele de grăsime ale 
corpului. Eram curios. Am protestat puţin, spunând că e mijlocul 
zilei, că trebuie să fiu precaut și să-mi ţin cele 95 de kilograme la 
umbră și că nu aș rezista, cu siguranţă, mai mult de cinci minute în 
soarele arzător. Stu era însă hotărât să mă convertească. 


Așa că am început încetișor. În primele minute, Stu mi-a anali- 
zat stilul în detaliu și a numărat lucrurile pe care le făceam bine. 
Mi-a dat, de asemenea, câteva ponturi în legătură cu respiraţia și 

poziționarea mâinilor şi picioarelor. În mod surprinzător, nu am 
obosit. Am alergat în total două ore și jumătate. Eram atât de mân- 
dru, încât a fost chiar distractiv. De atunci, alerg în fiecare zi. De 
zece ani deja cântăresc 77 de kilograme și sunt în formă. Acum mi-e 
greu să înțeleg de ce nu aleargă toată lumea. Te simți atât de sănă- 
tos, atât de viu și plin de energie! 

Orice ai crede despre tine și despre bogăție, îți poți schimba 
atitudinea imediat. 


Descoperă ce simţi cu adevărat 
în legătură cu banii 


Imaginează-ți o cantitate excesivă de bani. Vreau să spun o sumă 
exorbitantă de bani. Scrie ce anume asociezi cu un surplus de capi- 
tal, cu o cantitate abundentă de bani, bunuri și proprietăți. 


Care sunt argumentele pro și contra la a avea o sumă foarte 
mare de bani? Care ar fi avantajele și dezavantajele? Mai uită-te o 
dată la lista de propoziţii pe care le-ai bifat. 


Avantaje Dezavantaje 


Care este proporția de avantaje față de dezavantaje? S-ar putea 
întâmpla să scrii mai multe avantaje decât dezavantaje. Totuși, când 
vorbim despre convingeri și valori, nu suntem preocupați de princi- 

>» 


piul „majoritatea câștigă”. Aici avem de-a face cu principiul puterii 
emoționale. 

O singură convingere poate fi factorul determinant 


Este irelevant câte convingeri şi valori ai sau dacă sunt pozitive sau 
negative. La majoritatea oamenilor, sentimentele negative legate de 
abundența financiară sunt mai puternice decât asocierile pozitive pe 
care le fac cu libertatea financiară. 


De exemplu, una dintre cunoștințele mele a ajuns la concluzia 
că sunt mai multe avantaje atunci când ești bogat. Putea petrece 
mai mult timp cu familia; putea duce o viață mai luxoasă și mai con- 
fortabilă. Putea, de asemenea, să își ofere sieși și familiei sale mai 
mult; el și soția sa nu trebuiau să muncească atât de mult, ci puteau 
avea angajaţi care să îi scutească de o parte din muncă. Puteau să 
călătorească și să cunoască oameni interesanti. 


Practic, acest prieten făcea o singură asociere negativă în legă- 
tură cu bogăţia. Credea că banii îți distrug caracterul. Tăria de ca- 
racter și integritatea erau însă esenţiale pentru el. Era atât de 
important pentru el să aibă un bun caracter, încât ar fi renunțat „cu 
bucurie” la bogăţia sa. Astfel, subconștientul său l-a ajutat să „își 
menţină bunul caracter”. Drept rezultat, a cheltuit prea mult și nu a 
economisit nimic. Privind obiectiv, aceasta a fost o atitudine absur- 
dă pentru cineva atât de inteligent ca el. De fapt, a fost atât de ridi- 
colă, încât nici nu i se potrivea. Totuși, și-a păstrat caracterul „pur și 
curat” în acest fel. 


AVERTISMENT 


Exerciţiile următoare sunt cele mai importante din 
întreaga carte, pentru că totul se construiește por- 
nind de la convingerile tale. Să vrei să devii bogat fără 
să-ţi cunoşti sau să-ţi schimbi valorile și convingerile 
este ca și cum te-ai lupta cu morile de vânt. Nu uita: 
subconștientul tău vrea ce e mai bine pentru tine și se 
asigură că obţii ceea ce tu ești profund convins că e cel 
mai bine pentru tine. 

Dacă tot ce faci este să citeşti această carte, atunci cu siguranță 
vei acumula nişte informaţii folositoare şi interesante. Însă, dacă 
intenţionezi să îţi schimbi situația financiară în mod eficace, atunci 
ar trebui să faci exerciţiile în scris. Este viaţa ta, dar dacă ai investit 
deja timp și bani în cartea aceasta, atunci ai putea să o faci corect și 
să devii semnificativ mai înstărit pe parcurs. 


Care sunt cele mai puternice convingeri 
ale tale legate de bani? 


Cum au evoluat convingerile și valorile tale? 


Am stabilit deja că probabil majoritatea convingerilor și valorilor 
tale au evoluat accidental. E posibil ca oamenii care au jucat un rol 
important în viaţa ta să-ți fi transmis înțelepciunea lor. Uneori este 
suficient doar să observi oamenii din jur. Ai auzit probabil vorbin- 
du-se despre bani de nenumărate ori. Poate ai fost martor la felul în 
care părinţii tăi gestionau banii. 

Notează mai jos de la trei până la zece oameni care te-au influen- 
țat cel mai mult până la vârsta de optsprezece ani (mamă, tată, pri- 
eteni, rude, modele, profesori etc.). 


Cine exercită cea mai mare influență asupra ta astăzi? Permite-mi 
să-ți dau un sfat: oamenii care petrec cel mai mult timp cu tine astăzi 
(partenerul, prietenii, colegii, părinţii, colaboratorii, coechipierii de 
sport) sunt oamenii care au cea mai mare influență asupra ta. 

Ce asociază aceste persoane cu banii? Cum se descurcă ei cu 
banii? Ce sfaturi ți-au dat? 


Persoana 1: 


Persoana 2: 


Persoana 3: 


A intenţionat vreunul dintre acești 
oameni să te rănească? 


Sunt mai multe motive pentru care sfaturile trebuie urmate cu pru- 
denţță. Desigur, în general oamenii au intenții bune când dau sfaturi. 
În majoritatea cazurilor, poţi să-ți crezi părinţii atunci când spun: 
„Ar trebui să o duci mai bine decât am dus-o noi”. Totuși, nu mult 
mai bine, ci doar puţin mai bine. Altfel, succesul tău ar fi dovada eșe- 
cului părinţilor tăi. Sfaturile ar trebui să te îndrepte în direcţia po- 
trivită, dar ar trebui, de asemenea, să definească limitele. Ar trebui 
să ai succes, dar nu prea mult. 


Majoritatea oamenilor care dau sfaturi vor să își justifice propria 
situație. Sfatul unei persoane dezvăluie adesea exact punctul în care 
ea însăși a dat greș. Cineva care te sfătuiește să nu riști și-a limitat 
probabil foarte mult viața pentru că nu și-a asumat riscurile necesa- 
re. Sfaturile sunt adesea o justificare ascunsă pentru situaţia proprie a 
unei persoane. 

In plus, oamenii care dau sfaturi se gândesc de obicei la propriile 
interese. Părinţii care nu vor să se despartă de copiii lor nu i-ar sfătui 
pe aceștia să accepte un post în străinătate. 


Ca regulă, niciodată nu urma sfatul cuiva care nu este într-o po- 
zitie în care ti-ar plăcea să fii. 


Acum știi ce simţi în legătură cu banii. 
Ce urmează? 


Dacă ai convingerile pe care majoritatea oamenilor le au în pri- 
vinţa banilor, nu vei deveni niciodată bogat. Îţi vei sabota eforturile 
și nu vei progresa. Eşti mulțumit de atitudinea ta față de bani? Dacă 
nu crezi că banii sunt buni și frumoși, nu vei deveni niciodată bogat, 
chiar dacă vrei mai mulţi bani. Totul e să îți dezvolţi convingeri care 
te pot ajuta să obţii ce îţi dorești. 

Există o tehnică simplă care îți va permite să-ți schimbi atitudi- 
nea față de bani și convingerile de bază care îți definesc atitudinea 
în decurs de 30 de minute. Trebuie însă mai întâi să clarificăm dacă 
avem dreptul să ne „jucăm” cu convingerile și valorile noastre. 


Sunt banii buni sau răi? 


Sunt deci convingerile individuale despre bani corecte sau 
greșite? 

Spiritele se încing frecvent atunci când se vorbește despre bine 
și rău sau despre corect și greșit. 


Cu multe secole în urmă, se credea că pământul este plat. 
Oricine susținea că e rotund risca să fie ars pe rug. Credeam, de 
asemenea, că plantele sunt verzi, până când am descoperit că obiec- 
tele absorb culorile luminii. Culoarea care nu este absorbită pare să 
fie culoarea obiectului. Niciun lucru nu este de fapt așa cum îl per- 
cep ochii noștri. Nu are rost să clasificăm toate lucrurile ca fiind 
corecte sau greșite, pentru că noi continuăm să facem erori de 
judecată. 

Totuși, felul în care percepem lucrurile ni se pare dificil din mai 
multe motive. Un motiv de bază este nevoia de securitate. Vrem să 
fim capabili să ne bazăm pe noi înșine, precum și pe alţii. Poate că 
nu suntem de acord cu Konrad Adenauer, care a declarat: „Ce-mi 
pasă mie de lucrurile absurde pe care le-am spus ieri?” lată o for- 
mulare chiar mai îndrăzneață: „Ce-mi pasă mie de convingerea mea 
absurdă de ieri?” Un cuvânt care-mi vine în minte aici este „consec- 
vență”. Poate că îți vei reevalua atitudinea după ce vei citi următoa- 
rele cuvinte ale lui Mahatma Gandhi: „Consecvenţa nu este o virtute 
absolută. Dacă am o altă perspectivă astăzi decât am avut ieri, nu 
sunt oare consecvent dacă îmi schimb calea? Sunt inconsecvent cu 
privire la trecutul meu, dar sunt consecvent cu adevărul... Consecvența 
înseamnă urmărirea adevărului, așa cum îl recunoaște fiecare”. 


Când Gandhi s-a căsătorit, avea probabil convingeri diferite 
despre sex şi căsnicie decât a avut mai târziu, când a decis să înce- 
teze să se mai culce cu soţia sa pentru a se concentra complet asu- 
pra misiunii sale. Voia să se dedice în întregime Indiei. Dacă a fost 
sau nu decizia sa „corectă”, asta nu e treaba noastră să judecăm. 


Acesta este exact miezul problemei, pentru că oamenii tind să 
clasifice totul în corect și greșit. A categorisi totul ca „bun” sau „rău” 
este o invenţie a omului. Natura nu face acest lucru. 


Cum evoluează o convingere? 


Un fermier avea un cal frumos și oamenii din satul său erau invi- 
dioși pe el. Spuneau: „Toată lumea ar trebui să aibă un cal frumos ca 
acesta”. Fermierul a răspuns: „Cine știe!?” 


Într-o zi, calul a fugit şi sătenii au spus: „Ghinion”. Fermierul a 
răspuns: „Cine știe!?” 

După câteva săptămâni, calul s-a întors cu alţi trei cai sălbatici 
care îl urmaseră. Sătenilor nu le venea să creadă. „Este atât de noro- 
cos!”, au spus. Fermierul a răspuns din nou: „Cine știe!?” 


În timp ce fiul fermierului încerca să domesticească unul dintre 
caii sălbatici, a căzut și și-a rupt piciorul. Sătenii erau șocați: „Averea 
sa nu i-a adus deloc noroc. Dacă nu ar fi avut caii, fiul său ar fi fost 
încă sănătos”. Fermierul a răspuns: „Cine știe?” 

La scurt timp după aceea a izbucnit un război. Toţi tinerii sănătoși 
din sat au fost înrolați în armată. Fiul fermierului însă a trebuit să 
rămână acasă din cauza piciorului rupt și era foarte supărat din 
cauza asta. Fermierul l-a consolat și a spus: „Cine știe!?” 


Niciunul dintre tinerii care au fost înrolați în armată nu a scăpat 
cu viață. Sătenii au șoptit: „Omul ăsta are un noroc incredibil”. 


Nu există realitate obiectivă. De la Einstein încoace știm că ob- 
servatorul își creează propria realitate. Ceea ce vedem există doar 
pentru că noi vedem într-un anumit fel. Această carte există pentru 
tine doar așa cum vrei să o citești și să o înţelegi. Realitatea unei 
cărți ar fi cu totul diferită pentru un șarpe, căci șarpele poate vedea 
doar în infraroșu. 


Dacă tu oricum îţi creezi propria realitate, nu ar fi mult mai 
ușor să-ți stabilești propriile convingeri? Ţi-ai schimbat deja atitu- 
dinile (convingerile) de mai multe ori în viață. Te-ai îndrăgostit de 
cineva și te-ai despărţit de acea persoană. Ţi-a plăcut o haină, iar 
apoi ți s-a părut urâtă. Poţi, prin urmare, să îţi schimbi convingerile 
și să fii în continuare aceeași persoană. Oricum te-ai privi pe tine 
însuți, ești tot tu. Atitudinea ta față de tine și față de lume te „creea- 
ză”. Ceea ce crezi determină situaţia ta. 


Imaginează-ţi că opinia ta este un blat de masă: 


Convingere / opinie 


Experienţe 

Pentru a forma o convingere dintr-o opinie, ai nevoie de cel 
puțin trei, dar preferabil patru sau mai multe, „picioare de masă” 
(experienţe care confirmă opinia). 

Ai încercat vreodată să cumperi și să vinzi acțiuni? Cum a mers? 
Cunosc mulţi oameni care au cumpărat acțiuni o dată sau de două ori 
și au încălcat toate regulile rezonabile în acele tranzacţii. Bursa de 
valori a căzut. Pentru a preîntâmpina pierderi mai mari, și-au vân- 
dut bunurile cât mai repede posibil. Din cauza acestei experienţe, 
au ajuns să fie convinși că sunt „ghinioniști” la bursa de valori. 
Partea vătămată se întreabă acum cine altcineva a mai avut experien- 
te negative la bursă și, prin urmare, începe să colecționeze cu zel 
„picioare de masă”. Pentru a ne cristaliza opinia, „împrumutăm” expe- 
riențele altora. Căutăm evenimente care ne confirmă opinia. 


Te poţi descurca bine cu banii? Mulţi oameni răspund „nu” și 
caută dovezi care le vor susține convingerile. Situațiile în care ne 
aflăm reprezintă convingerile noastre. 


Banii distrug caracterul omului? Câţi oameni cunoști care să 
confirme această opinie? Poate că parcurgi în grabă ziarul ca să 
aduni mai multe argumente pentru convingerile tale. Ar putea găsi 
acești oameni și dovezi că banii fac lucruri bune? Sigur că ar putea. 
Putem găsi dovezi pentru orice. De aceea există atât de multe religii, 
filosofii, partide politice etc. 


Aga 


îţi schimbi atitudinea faţă de bani 


> 


Cum să 


Nu există convingeri corecte sau greșite. Există o expresie: 
„Bogaţii sunt invidiați de mulţi oameni”. Este adevărat? Este fiecare 
persoană bogată invidiată? Este la fel de corect să susţinem că bo- 
gaţii au mult mai mulți admiratori. E irelevant dacă atitudinea ta 
este corectă sau greșită. Important e dacă te ajută în atingerea sco- 
pului tău. Firește, trebuie mai întâi să îţi stabilești scopurile. Dacă 
nu ai făcut asta deja, notează-le în detaliu. Gândește-te ce ţi-ar plă- 
cea să fii, să ai şi să faci. Începe cu obiectivele pe termen lung, căci 
ele acționează ca o busolă pentru scopurile tale pe termen scurt și 
mediu. 

la în considerare cele cinci zone din viaţa ta: sănătatea, finanțe- 
le, relațiile, emoțiile și scopul în viață. 


Peste șapte ani și mai departe aș dori... 


e să fiu: Cum ți-ar plăcea să te percepi? Cum te-ar vedea alţii? 
e ..săfac: Cum ar fi o zi obişnuită? Ceai face sau ce nu ai mai face? 
e ..săam:Cebunuri,prieteni, sănătate, familie ţi-ar plăcea să ai? 


Peste trei ani și mai departe aș dori... 


e să fiu: Cumţi-arplăcea să te percepi? Cum te-ar vedea alţii? 

e ..săfac: Cum ar fi o zi obișnuită? Ce ai alege să faci sau să nu 
mai faci? 

e să am: Ce bunuri, prieteni, sănătate, familie ți-ar plăcea să ai? 


Mai uită-te o dată la convingerile tale. Care dintre ele te-ar spri- 
jini în realizarea scopurilor tale? Care ţi-ar pune piedici în căutarea 
ta? Ţine minte, tu cauţi întotdeauna dovezi care îţi confirmă convin- 
gerile. Ceea ce vezi este, de fapt, lucrul asupra căruia te concentrezi 
datorită convingerilor tale. De aceea, lumea ta este așa cum crezi 
tu că este. Din acest motiv trebuie să stabilești care dintre 

convingerile tale îți va pune de fapt piedici, din cauză că te forțează 
să te concentrezi asupra chestiunilor greșite. 


Scrie ce convingeri urmărești să schimbi: 


Gândește-te la imaginea mesei. O convingere constă într-o opinie 
(blatul mesei) și diverse experiențe (picioarele mesei) care susțin 
opinia. 

Pentru a modifica o convingere, trebuie mai întâi să înlături 
„picioarele mesei”. Distanţează-te de toate dovezile și privește 
obiectiv opinia respectivă. Apoi gândește-te dacă această opinie are 
sens pentru tine. Dacă nu, atunci pune-o sub semnul întrebării. 

Hai să luăm exemplul „banii distrug caracterul omului”. Am 
enumerat niște întrebări care vor pune la îndoială această opinie 
relativ lipsită de valoare. Vei vedea cum a răspuns la ele un partici- 
pant la seminar, care obișnuia să creadă acest lucru: 


1. De ce este această convingere eronată în aceste condiţii? 


Este inexactă, deoarece cunosc mulți oameni foarte bogaţi care au 
integritate și un caracter puternic. Cunosc, de asemenea, oameni mai 
puţin avuţi care sunt niște ticăloși. Caracterul cuiva nu are, evident, ni- 
mic de-a face cu banii. Bogăția era o caracteristică pozitivă încă din 
Biblie. În Vechiul Testament, toți eroii erau, de asemenea, bogați. 


2. Persoana de la care am învățat această convingere era bogată? 

Nu! Nici nu aș schimba locul cu cei care cred asta. Nu aș vrea să 
am slujba, casa, mașina sau prietenii lor. Nu aș vrea să fiu în locul 
lor, nici nu aș vrea să am convingerile lor. Sunt probabil oameni 
plăcuțţi, dar nu aș vrea să fiu ca ei. 

3. Cât de mare ar fi preţul financiar și emoţional dacă aș conti- 
nua să ader la această convingere? 

Aș continua probabil să mă implic în activităţi care nu îmi plac 
și care m-ar afecta. A fi sărac îți distruge caracterul pentru că te li- 
mitează. Mi-aș pierde tot respectul de sine și aș duce o existență 
minimă. Aș trăi o viață fără entuziasm și m-aș detesta. 

4. Ce preţ ar plăti familia mea și oamenii pe care îi iubesc? 

Nu aș fi capabil să le ofer standardul de viață pe care îl merită. 
Ba chiar ar fi mult mai rău. Ei ar fi condamnaţi la sărăcie în urma 
sfaturilor mele și din cauza exemplului negativ pe care îl reprezint. 
Le-aș împiedica dezvoltarea pentru a-mi justifica propria situație. 

5. Dacă mi-aș schimba convingerea acum, cum mi s-ar îmbună- 
tăți viața? Cum m-aş simţi? 

M-aș concentra asupra aspectelor care mi-ar îmbogăţi viaţa și 
ar face-o frumoasă. Aș căuta oportunităţi. M-aș respecta pe mine 
însumi pentru că sunt sincer cu mine. Aș putea să lucrez la caracte- 
rul meu și la sporirea bogăției mele. Cu cât aș acumula mai mult 
capital, cu atât ar ieși la iveală mai mult din caracterul meu adevă- 
rat. M-aș simți liber. 

Acum ia prima dintre convingerile pe care ai vrea să le modifici 
și răspunde la aceleași întrebări. 


1. De ce este această convingere eronată în aceste condiţii? 


2. Persoana de la care am învăţat această convingere era bogată? 


3. Cât de mare ar fi preţul financiar și emoţional dacă aș conti- 
nua să ader la această convingere? 


4. Ce preţ ar plăti familia mea și oamenii pe care îi iubesc? 

5. Dacă mi-aș schimba convingerea acum, cum mi s-ar îmbună- 
tăți viața? Cum m-aş simţi? 


Dacă îţi schimbi convingerile, 
îti vei schimba viaţa 


Ai făcut deja patru pași esenţiali: 

1. Ai descoperit ce simți în legătură cu banii. De fiecare dată 
când ceva în viaţa ta nu este cum ţi-ar plăcea să fie, află ce convin- 
geri reprezintă cauza principală. 

2. Ai stabilit dacă aceste convingeri te ajută în realizarea scopu- 
rilor tale. Obiectivele tale te-au făcut conștient de ele. Ai izolat pen- 
tru un timp convingerea de dovezile și experienţele sale și asta i-a 
permis să te gândești în mod obiectiv la opinia ta. 

3. Ai examinat opinia în mod critic. În consecinţă, apar îndoieli 
substanţiale în legătură cu acuratețea convingerii vechi. 

4. Acum ești pregătit să îți înlocuiești opiniile vechi cu unele 
noi. Apoi poţi transforma acea opinie într-o convingere, în momen- 
tul în care găsești dovezile și experiențele necesare. 

Poate te gândești acum: „Nu poate fi atât de ușor”. Te invit să 
încerci, cu condiţia, desigur, să o faci în scris. Vei fi inspirat. 


2? 2? 


Banii distrug 
caracterul omului 


Indepărtează picioarele vechi 

Înlocuieşte-ţi opinia veche cu una nouă 


Acum caută o nouă opinie, care te va ajuta mai mult în realizarea 
scopului tău. Ar trebui să fie o opinie care îţi dă putere și prin care 
te poţi concentra pe aspectele importante. Apoi caută dovezile și 
experiențele care vor transforma această opinie într-o convingere. 
Exact cum o masă are nevoie de cel puțin trei picioare pentru a fi 
stabilă, și tu ai nevoie de cel puțin atâtea experienţe pentru a-ţi 
susține convingerea. Poți „împrumuta” cu ușurință dovezile și ex- 
perienţele din viaţa altcuiva. 


Acum ia vechea convingere „banii distrug caracterul omului” și 
hai să formulăm o nouă convingere. De exemplu: „Pot obține multe 
lucruri bune cu banii. Asta depinde de mine și nu de bani”. Acum 
caută dovada acurateţei sale. Hai să vedem ce a scris participantul 
la seminar: 


1. L-am întâlnit odată pe Karl-Heinz Böhm. Și-a folosit faima și 
banii pentru a ajuta oameni din Africa de Est. Banii l-au ajutat să-i 
ajute pe alții. 

2. Fostul meu șef este foarte bogat și a înființat în compania sa 
un departament pentru oamenii cu handicap. l-am admirat adesea 
caracterul. Faptul că are bani i-a oferit de multe ori șansa să ajute 
oamenii în mod practic. 


3. Banii îți descriu caracterul și îţi oferă multe oportunități. 
Dacă voi folosi banii pentru a face mai mult bine sau pentru a face 
mai mult rău depinde de mine. Banii sunt, prin urmare, pe mâini 
bune cu mine. Am deja doi copii adoptivi în Venezuela. 

4. ÎL admir pe Sir John Templeton. Este miliardar și a rămas un 
om modest. Sprijină 18 fundaţii pe care le finanţează și le gestio- 
nează. A renunțat la conducerea companiilor sale pentru a-și dedica 
timpul fundațiilor. 

Cei doi copii 
adoptivi ai 


mei Fostul șef 


K.-H. Böhm Sir John Templeton 


Banii pot realiza fapte bune. Depinde de tine. 
la exemplul tău și transformă-ți vechea convingere: 
Convingerea veche: 


Convingerea nouă: 


Dovezi și experienţe: 

Ai nevoie de trei convingeri pentru a-ţi atinge obiectivele 
financiare: 

1. Ceva trebuie să se schimbe. 

2. Eu trebuie să schimb asta. 

3. Eu pot să schimb asta. 


De fiecare dată când un om reușește să-și modifice efectiv si- 
tuaţia, el a pornit de la sentimentul: „Trebuie să fac o schimbare”. 
Ştie că doar el este responsabil. Are, de asemenea, foarte multă 
încredere în sine, care îi permite să creadă că poate face ajustările 
necesare. 

Napoleon Hill a scris cea mai cunoscută carte despre succes: De 
la ideee la bani*. Cuvintele următoare rostite de mama sa vitregă 
l-au inspirat: 

„Această colibă pe care noi o numim casă este o rușine pentru 
noi și un obstacol pentru copiii noștri. Suntem cu toţii fizic sănătoși 
și nu există niciun motiv să acceptăm sărăcia, când știm bine că ea 
este doar rezultatul lenei sau indiferenţei. Dacă rămânem aici și 
acceptăm condiţiile în care trăim, copiii noștri vor crește și ei în 
aceste circumstanţe și le vor accepta și ei la rândul lor. Nu îmi place 
sărăcia! Nu am acceptat niciodată că sărăcia este destinul meu și 
refuz să încep acum! 


În acest moment, nu ştiu care va fi primul nostru pas pentru a 
scăpa din sărăcie și a atinge libertatea, dar știu că vom reuși să ne 
eliberăm. Nu îmi pasă cât de mult durează și câte sacrificii trebuie 
să facem. Intenţionez să le ofer copiilor noștri avantajul unei educa- 
ţii bune. Mai mult decât atât, vreau ca ei să fie destul de ambiţioși 
pentru a învinge sărăcia. Sărăcia este o boală care devine cronică și 
greu de vindecat odată ce ai acceptat-o. 


Nu este o rușine să te naști sărac. Este însă o rușine să primești 
această moștenire cu convingerea că nu o poţi modifica. Trăim în- 
tr-una din cele mai bogate și mai dezvoltate țări din lume. Aici opor- 
tunităţile le fac cu ochiul celor care fac efortul să le recunoască și să 
profite de ele. În ceea ce priveşte familia noastră, dacă nicio oportu- 
nitate nu ne iese în cale, atunci vom crea noi oportunitatea să scă- 
păm de situaţia noastră prezentă! Sărăcia este ca o paralizie care se 
furişează asupra ta. Îţi distruge dorinţa de libertate, te privează de 
dorința de a te bucura de lucrurile mai bune din viață și subminea- 
ză iniţiativa personală. Îi face, de asemenea, pe oameni să le fie frică 
de boală, de critică și de durere fizică. 


Copiii noștri sunt prea mici să recunoască pericolele care se 
ivesc atunci când accepţi sărăcia ca destin. Eu mă voi asigura însă că 
vor dobândi o conștientizare a bogăției! Se vor aștepta la ea și vor fi 
pregătiți să plătească prețul pentru ea!” 


t Think and Grow Rich, în orig.; Editura Curtea Veche, București, 2013. (n.red.) 

Cum rămâne cu tine? Trebuie să se schimbe situația ta? Dacă da, 
atunci tu trebuie să produci schimbarea și tu poți avea succes în 
această încercare. Dacă trebuie sau nu, asta depinde de convingerile 
tale. Și în acest caz, îți poți reprograma „software-ul”. 


Efectul de pârghie 


Pentru a transforma ceva într-o necesitate absolută, avem nevoie 
de efectul de pârghie, ceea ce înseamnă să aplici presiune la fel ca o 
pârghie. Efectul de pârghie apare atunci când ai suferi o durere ex- 
tremă dacă nu ai face ceva, dar ai avea parte de o mare bucurie dacă 
ai face-o. 


Poți produce artificial efectul de pârghie în felul următor: asociază 
durerea cu faptul că situaţia ta financiară nu se schimbă. 


Scrie toate elementele la care renunțţi cel mai des. Ce ţi-ar lipsi 
cel mai mult dacă nu ai avea niciodată siguranţă sau libertate finan- 
ciară în viață? Cum i-ar afecta acest lucru relațiile, sănătatea, nive- 
lul de stres, stima de sine și nevoia de libertate? Cum te-ai simți 
dacă ar trebui să te chinui așa și mai târziu în viață? 


Doar evitarea durerii nu este suficientă pentru a exercita presiune 
asupra ta. Ai nevoie de durere și de bucurie pentru a face din scopu- 
rile tale o „necesitate” absolută. Este necesar să simţi durere când 
nu îţi atingi ținta și plăcere când o faci. 

Notează-ţi tot ce ai avea dacă ai fi independent financiar și nu ar 
mai trebui să muncești niciodată. Ai putea menţiona acele aspecte 
care sunt plăcute pentru tine și care îi ajută pe alţii. Cum ar afecta 
acest lucru pofta ta de viață, stima ta de sine și relaţiile tale? Câtă 
libertate și plăcere ai avea? Cum ţi-ar afecta această situaţie sănăta- 
tea și scopul în viață? Cum ar îmbogăți asta viața ta și a celor din 
jurul tău? 

Pentru a face din dorinţele tale o necesitate absolută, ai nevoie 
de motive bune. Trebuie să stabilești de ce vrei și de ce trebuie să 
întreprinzi ceva. Pune-ţi întrebarea „de ce?” în loc de „cum?” La în- 
ceput, toţi cei ce au atins scopuri măreţe s-au concentrat, 90% din 
timp, pe „de ce?” şi doar 10% pe „cum?”. Majoritatea oamenilor tind 
să se concentreze 90% din timp pe „cum?” și 10% pe „de ce?”. De 
aceea, cei mai mulți nu își ating niciodată scopurile. 

După ce ai parcurs acest capitol, vei primi cele mai sincere feli- 
citări din partea mea. E nevoie de foarte mult efort, dar astfel ai pus 
bazele pentru bogăţia ta. Acum vei ști cu mai multă exactitate ce 
vrei. 


Ceea ce unii oameni consideră a fi un miracol, tu poți obţine în 
șapte ani. Totul e în mâinile tale. Ai puterea de a-ţi controla propriul 
viitor. Ai o idee exactă despre ceea ce este necesar pentru a deveni 
bogat. Ai făcut primul pas și ai aflat ce simţi cu adevărat în legătură 
cu banii. Dacă a fost nevoie, ţi-ai modificat convingerile astfel încât 
să te ajute în misiunea de a-ţi atinge scopurile. 


Rezumat de puncte forte 


Situaţia actuală a unei persoane reflectă exact convingerile sale. 


Practic, deţii astăzi ceea ce simți că este potrivit și bun pentru 
tine. 

Cea mai bună pregătire pentru bogăţie este să înveţi să te simţi 
confortabil cu banii. 

Sentimentele negative ale majorității oamenilor în legătură cu 


supraabundenţa financiară sunt mai puternice decât asocierile 
pozitive pe care le fac cu libertatea financiară. 


Situaţia financiară în care ai fost crescut te afectează la fel de 
pregnant ca lucrurile pe care le-ai auzit sau le-ai observat ade- 
seori în privința gestionării banilor. 

Dacă vrei să-ți schimbi efectiv situaţia financiară, trebuie mai 
întâi să-ți modifici atitudinea nefavorabilă. 

Să vrei să devii bogat fără să-ți cunoști sau să-ți schimbi convin- 
gerile ar fi la fel de inutil ca lupta cu morile de vânt. 


Sfaturile îți arată calea, dar și limitele. Sfaturile sunt de multe 
ori o justificare ascunsă a situaţiei unei persoane. 


Caută sfaturi acolo unde le poţi găsi cel mai bine, nu unde este 
convenabil. 


Este important să dezvolți convingeri care te vor ajuta să obţii 
ceea ce vrei cu adevărat. 


Este posibil să schimbi orice convingere în decurs de 30 de 
minute. 


Fiecare dintre noi și-a schimbat atitudinea sau opinia în trecut. 
Ceea ce ai reușit deja să faci accidental sau din neatenţie poți 
face acum intenționat. 


Criteriul decisiv pentru convingerile tale trebuie să fie: mă poa- 
te ajuta această opinie în realizarea scopurilor mele? 


De fiecare dată când ceva din viaţa ta nu este așa cum ţi-ar plă- 
cea să fie, află ce convingeri sunt responsabile de asta. 


e Ai nevoie de trei convingeri pentru a-ţi atinge obiectivele 
financiare: 
1. Situaţia trebuie să se schimbe. 
2. Eu trebuie să schimb situaţia. 
3. Eupotsă schimb situaţia. 


e Pentru a transforma ceva într-o necesitate absolută, avem ne- 
voie de efectul de pârghie. Acest efect constă în evitarea durerii 
și resimţirea bucuriei. 

e Poţi crea artificial efectul de pârghie prin asocierea durerii cu 
faptul că nu ţi-ai atins scopul și prin resimţirea bucuriei atunci 
când o faci. 


Fiecare persoană care a atins scopuri măreţe s-a concentrat la 
început 90% din timpul său pe „de ce?” și doar 10% pe „cum?”. 


Îndrumări practice 
pentru realizarea primului milion 


6 


Datoriile 


„Nu accepta niciodată o soluţie pe termen scurt 
pentru o problemă pe termen lung.” 


Daniel S. Peña, Deals and Acquisitions 
(Înţelegeri şi achizitii) 


Pentru mulţi oameni, datorile sunt un lucru firesc. Trei din patru 
gospodării au credite de consum. De ce nu? La urma urmei, cine 
vrea să-și trăiască viaţa ca un avar? 


După ce mi-am terminat studiile, mi-a luat aproximativ un an să 
ajung la o datorie de 42.000 de euro. Nu aveam nicio intenţie să fiu 
ca tatăl meu. De fiecare dată când cumpăra ceva, își scotea carneţe- 
lul și un creion ascuțit și scria: „Bodo, înghețată la cornet, 0,25 de 
euro, 8/3/68”. Toţi erau martori la acest fapt, iar eu eram profund 
jenat! 


Nu simțeam niciun strop de zgârcenie în ființa mea. Achitam 
nota când eu și prietenii mei mergeam la restaurant. Aveam o mași- 
nă mare, căci la urma urmei trebuia să mă prezint bine. Trebuia să 
suport, de asemenea, niște costuri pentru a putea deduce niște arti- 
cole din taxele mele. Apoi a venit minunata invenţie a cardului de 
credit. Nu trebuia niciodată să plătesc personal. Oamenii de la com- 
pania de carduri de credit aveau grijă de facturi... cel puţin la 
început. 


Auzisem de asemenea: „Câștigătorul călătorește prin viață doar 
la clasa I”. Așa că am călătorit la clasa I, unde nu era vin spumant, ci 
șampanie, iar în loc de friptură la minut se servea file. 

Voiam deja să trăiesc în viitor ca o persoană bogată. În curând 
însă, trecutul a început să mă bântuie cu o frecvenţă tot mai mare 
sub formă de facturi, înștiințări de plată și rate din ce în ce mai mari 
ale dobânzilor la credite. Fiind un agent de vânzări bun, cu un venit 
decent, am reușit întotdeauna să obţin un nou credit pentru a-l plăti 
pe cel vechi. Am început să regrupez banii, adică luam credite noi ca 
să reuşesc să plătesc dobânda pentru creditele vechi. Încet, dar si- 
gur, am ajuns într-o spirală descendentă. 


Nu știu care este situaţia ta. Poate că trebuie să citeşti acest ca- 
pitol ca pe proverbiala „ultimă picătură”. Poate nu ai niciun credit 
de consum. Dacă nu ai, citește măcar primele șase pagini. Poate că 
ai un credit de consum foarte mic. În acest caz, citește totuși între- 
gul capitol. Vei câștiga probabil o altă perspectivă, așa cum spune 
motto-ul: „Apără-te de la început”. 


Datorii absurde și datorii inteligente 


Există multe tipuri de datorii. Când cumperi o casă, ipoteca este de 
obicei susținută de valoarea sa. Există, totuși, câteva reguli de ținut 
minte. Altfel, ai reuși doar să iei un credit pentru tine sau pentru 
compania ta. Cred că este extrem de periculos să faci credite de 
consum. Exemple clasice de credite de consum sunt mașinile, mobi- 
la, vacanţele, sistemele audio, televizoarele și aparatele de uz cas- 
nic. Astăzi, mulți tineri cred că locuinţa lor trebuie să fie complet 
mobilată până se mută în ea. Te îndemn cu tărie să te abții să faci 
vreun credit de consum. Ține minte: „Ceea ce vrem nu este același 
lucru cu ceea ce ne trebuie”. 

Situaţia este complet diferită atunci când pui bazele unei compa- 
nii. Fără următorii stâlpi de suport, creşterea rapidă este imposibilă: 
O.P.. (Other People - Alţi Oameni) și O.P.M. (Other People's Money 
- Banii Altor Oameni). 

Hai să studiem avantajele și dezavantajele creditelor de con- 
sum. Vom începe cu avantajele: 

Nu există avantaje. |ţi voi spune în mod evident că un credit de 
consum este stupid, distructiv, demotivant, consumator de energie 
și adesea devine un cerc vicios. 


De ce? Există două moduri în care ne putem consuma energia: 
putem căuta o soluţie pe termen lung sau putem lucra la un „reme- 
diu” de moment. Însă cu o soluţie pe termen scurt ne îndepărtăm de 
scopul nostru pe termen lung. Scopul nostru, să nu uităm, e să deve- 
nim bogați. 

Dacă însă intrăm în datorii ca să ne putem bucura de bogăţia pe 
care nu am câștigat-o încă, devenim mult mai puțin motivaţi să do- 
bândim acea bogăţie. Având o motivaţie scăzută, vom face mai puți- 
ne progrese. Banii pot fi cheltuiţi doar o dată. Dacă ne calculăm 
venitul de astăzi și descoperim că ieșim în minus la socoteală, atunci 
ne vom întreba: „Pentru ce muncim?” 


Ne pierdem motivaţia de a câștiga bani atunci când am cheltuit 
deja banii pe care încercăm să-i câștigăm. Mai mult decât atât, știm 
sau cel puţin bănuim că nu este avantajos creditul de consum. Dacă 
acționăm în cunoștință de cauză împotriva intuiţiei noastre, ne 
pierdem încrederea în sine. O încredere în sine scăzută duce la mo- 
tivație scăzută. 

Ceea ce ne inspiră este în mare parte speranţa că situația noastră 
se va îmbunătăţi în viitor. Vom crea acea îmbunătăţire atunci când 
vom lucra la o strategie pe termen lung care ne va poziționa ca ex- 
perţi. Dacă datoria privată începe să te împovăreze, vei avea mai 
puțin timp și mai puțină motivaţie să-ți implementezi strategia și 
să-ți atingi scopul final. În schimb, va trebui să te concentrezi pe 
chestiuni neimportante, din moment ce s-au transformat subit în 
probleme urgente. 


Dacă e ceva la care ne putem aștepta întotdeauna, acel lucru e 
însuși neprevăzutul. Oricine împrumută bani pentru a cumpăra ceva 
astăzi va trebui să plătească înapoi acei bani cu venitul pe care el 

sau ea îl va câștiga în viitor. Este posibil, totuși, să nu câștigi venitul 
pe care îl anticipezi. 

Mai mult decât atât, se pot ivi circumstanţe neașteptate. Ne 
dăm seama cu toţii că băncile devin agitate dacă nu ne achităm ra- 
tele la timp sau dacă venitul nostru a scăzut din cauza unor circum- 
stanțe neprevăzute. O persoană devine mai puțin motivată și se 
bucură mai puțin de viață atunci când bancherii agitați îi dau 
târcoale. 


Ne dăm seama că este imprudent să ai credit de consum. De ce 
este atunci atât de normal să ai credit de consum? 


Cum apar datoriile? 


Este important să înţelegi că nu ajungi să ai pur și simplu un credit 
de consum fără să vrei. Ai făcut această alegere pentru că ai avut, 
sau încă ai, convingeri eronate. 


Îţi aminteşti cum funcţionează mintea noastră? Vom face orice 
pentru a evita durerea și a ne bucura de plăcere. Datoriile apar pen- 
tru a evita o anumită „durere”. Dacă nu îţi poţi permite să cumperi 
ceea ce-ţi dorești, asta înseamnă că trebuie să te descurci fără acel 
lucru. 


Această lipsă este însă dureroasă pentru tine. Am resimţi însă 
plăcere dacă am cumpăra o rochie nouă sau dacă am rezerva o va- 
canță de vis. Creierul răspunde mai puternic la lucrurile imediate. 
Faptul că mai târziu putem ajunge într-o situație periculoasă dacă o 
să cumpărăm ceea ce nu ne putem permite nu este important pentru 
creier. El vrea să evite durerea și să se bucure de plăcere imediată pe 
termen scurt. 


Oamenii și-au dezvoltat într-adevăr abilitatea de a plănui stra- 
tegic și de a analiza. Totuși, „programul” de a evita durerea prezentă 
și a resimţi plăcere este mai puternic decât „programul” analitic. 


Cu toţii știm că durerea este mult mai mare pe termen lung, 
atunci când suntem înglodaţi în datorii până peste cap, decât dure- 
rea relativ scurtă pe care o simțim atunci când renunțăm să 

cumpărăm ceva. Ce descoperire isteață! Din păcate, asta nu a ajutat 
la scăderea volumului de credite de consum în ultimii 4.000 de ani. 
Datoriile nu iau naștere pe baza raţiunii. 


Pentru a înțelege măsura în care programul evită-durerea-bu- 
cură-te-de-plăcere-acum ne influențează acțiunile, aș dori să-ți spun 
o poveste despre babilonieni. 

Babilonienii antici erau și ei împovăraţi de credite de consum. 
Ei mergeau la strămoșii băncilor de astăzi, cămătarii. Cămătarii pu- 
neau întrebări similare celor pe care le auzim în conversațiile noas- 
tre cu bancherii de astăzi. „Ai garanţie?”. În plus față de garanţiile 
obişnuite, babilonienii se puteau oferi pe ei înşiși. În consecinţă, 
afacerea cămătăriei înflorea enorm. Oricine putea obține credit, 
pentru că oricine se putea oferi pe el însuși drept garanție. Dacă 
babilonianul nu își mai putea achita datoria, era vândut ca sclav. 


Exact cum o casă este vândută la licitaţie, la fel era scoasă la 
mezat și o persoană. Nouă din zece sclavi ajungeau „pe ziduri”. 


Conform descrierilor făcute de istoricii antici precum grecul 
Herodot, impresionantele ziduri de apărare ale Babilonului erau 
una din cele Șapte Minuni ale Lumii Antice. Zidurile, care fuseseră 
extinse de Nabucodonosor, aveau peste 50 de metri înălțime și 
aproximativ 18 km lungime. Zidurile erau atât de groase, încât șase 
cai puteau merge unul lângă altul pe partea superioară a zidului. 


Aceste ziduri au fost construite de sclavi. Era o muncă incredi- 
bil de grea. Soarele îi ardea fără milă pe sclavii care cărau pietrele 
pentru ziduri. 


Speranţa medie de viață pentru acești sclavi era de trei ani. 
Dacă se prăbușeau de epuizare, erau biciuiți de paznic. Dacă nu re- 
ușeau să se ridice la loc, erau împinși de pe zid și cădeau, găsindu-și 
sfârşitul pe pietrele de dedesubt. În timpul nopţii se strângeau 
cadavrele. 


Locuitorii Babilonului erau zilnic martori la această scenă. 
Sclavii muncitori erau un adevăr constant, care era omniprezent 
pentru absolut fiecare babilonian. Este interesant de observat că 
două treimi dintre sclavi nu erau prizonieri de război, ci babiloni- 
eni care își pierduseră libertatea. 

Am putea pune întrebarea: „Cine ar fi atât de imbecil încât să-și 
asume un asemenea risc? Ce om în toate mințile ar lua un împru- 
mut și s-ar oferi pe el însuși drept garanţie, când îi este amintit în 
mod constant ce i s-ar putea întâmpla?” 

Asta se întâmplă pentru că mintea umană vrea să resimtă plă- 
cere imediat și să evite durerea. Viitorul, o mai mare renunțare la 
libertate și durerea de a muri ca sclav nu aveau atâta greutate pre- 
cum prezentul. 


Nu avansăm cu o minte analitică. Să susții că „pot calcula ce se 
va întâmpla și, prin urmare, voi fi deștept și voi evita creditul de 
consum” nu a funcționat atunci și nu va fi suficient nici în zilele 
noastre. Rezultatul final nu este nicidecum atât de devastator ca în 
cazul babilonienilor antici, dar vom ajunge într-o situație asemănă- 
toare sclaviei dacă intrăm în datorii. 


Cum pot evita datoriile? 


Existau babilonieni care luau împrumuturi. Mulţi dintre aceștia au 
devenit sclavi. Existau însă alţii care nu se duceau la cămătar și reu- 
șeau să-și gestioneze banii foarte eficace. Cei din urmă au făcut ca 
Babilonul să devină cel mai bogat oraș care existase vreodată. Care 
era diferența? 


Există oameni talentați și capabili care s-au ruinat financiar și 
există persoane care au început cu nimic și acum deţin o avere. Ei 
au cu toţii același program-evită-durerea-bucură-te-de-plăce- 
re-acum în mintea lor. 

Diferenţa constă în felul în care definim durerea și plăcerea, iar 
convingerile noastre sunt cele care determină când simțim aceste 
emoţii. Cunosc bărbaţi care nu ar purta o cravată dacă nu ar fi făcu- 
tă 100% din mătase, dacă nu ar avea eticheta unui designer faimos 
și dacă ar costa mai puţin de 50 de euro. Acești oameni ar resimţi un 
disconfort fizic dacă ar fi forţaţi să poarte o cravată din poliester, cu 
o etichetă de la un magazin universal ieftin. Imaginează-ți ce mâh- 
niți ar fi dacă ar bate vântul și toată lumea ar vedea de unde a fost 
cumpărată! Cunosc însă alți bărbaţi care ar simţi durere fizică dacă 

ar trebui să plătească 50 de euro pentru o cravată. Ei simt plăcere 
atunci când economisesc. Putem concluziona astfel: convingerile 
sunt cele care determină felul în care resimțim durerea și plăcerea. 


Nu acţionăm în urma „percepțiilor logice” și a intenţiilor noastre. 
Comportamentul nostru este mai degrabă un rezultat al convingeri- 
lor și atitudinilor noastre. Doar când ne modificăm convingerile ne 
putem schimba și situaţia financiară. 

Te rog să răspunzi la următoarea întrebare: „De ce merit să de- 
țin o sumă enormă de bani?” 


Intreabă-te ce convingeri sunt responsabile pentru datoriile 
tale. lată o listă de întrebări care te-ar putea ajuta să răspunzi la 
această întrebare: 


e Carear fi dezavantajele dacă mi-aş plăti toate datoriile? (Dacă 
nu ar fi niciun dezavantaj, atunci nu ai avea nicio datorie). 
Câteva exemple ar putea fi: pierderea libertăţii, restricții, pier- 
derea de imagine, confortul etc. 


e Carear fi avantajele dacă mi-aş achita datoriile? 


e Ce beneficii suplimentare ar reieși din acele avantaje? 


e Ce convingeri m-au făcut să intru în datorii? 


e Ce dezvantaje trebuie să accept dacă rămân cu datorii? 


e Cum voi lua decizia? 

Te rog întoarce-te la exerciţiile din capitolul 5 și modifică-ţi 
convingerile. Reprogramează-te. Eşti stăpânul vieţii tale, și nu scla- 
vul unei convingeri dobândite accidental. 


Treisprezece căi practice pentru 
a reduce datoriile 


1. Orientează-te către scopul tău pe termen lung. Întreabă-te dacă tot 
ceea ce gândești, spui și faci contribuie la atingerea acelei ținte. 

2. Schimbă-ţi convingerile. Să vrei să aplici sfaturile practice fără să-ți 
modifici convingerile e ca și cum te-ai lupta cu morile de vânt. 

3. Nu spune niciodată: „Suma aceea nesemnificativă nu va schimba 
situaţia cu nimic”. Fiecare bănuţ contează. 


4. Fă o listă cu toate cheltuielile tale. Știu că e cam plictisitor, dar îţi 
promit că va merita. Lucrează cu un buget. 


5. Distruge-ți cardurile de credit imediat. Achiziționează unul nou 
abia după ce ai 55.000 de euro în cont. 


6. Schimbă-ţi contul descoperit într-un împrumut normal. Dobânda 
este mai mică și poţi începe să îl achiți. 

7. Fă o listă cu creanţele tale. Întâlneşte-te personal cu datornicii tăi 
și colectează banii datorați. Oferă-le oportunitatea de a plăti în 
rate. Mulţumește-le nespus pentru fiecare plată. 


8. Vorbește deschis cu creditorii tăi. Dacă îi eviţi, nu faci decât să 
le provoci furie și nerăbdare. Vorbește sincer cu ei și majori- 
tatea vor fi deschiși în privința sugestiilor de returnare a 
împrumutului. 


9. Oferă-le maximum jumătate din suma care îţi rămâne în fiecare 
lună. Sunt două motive pentru asta: în primul rând, pentru că 
vrei să începi să economisești imediat; în al doilea rând, vrei să 
fii sigur de suma pe care o poți rambursa, astfel încât creditorii 
să nu fie dezamăgiți. 

10. Cu fiecare cheltuială, întreabă-te: „Este aceasta într-adevăr nece- 
sară? Chiar trebuie să cumpăr asta?” 


11. Caută noi surse de venit. 

12. Specifică suma maximă pe care o vei cheltui pe lună și suma 
minimă pe care o vei câștiga. 

13. Dezvoltă un simț al urgenţei. Simulează cazul cel mai grav. 
Acţionează imediat. Într-un final, nu ţi-ai schimbat convingerile 
și ţi-ai distrus cardurile de credit? 


Strategii pentru gestionarea datoriilor 


Cea mai bună manieră de a te ocupa de datoriile tale este să le achi- 
ți. Nu este însă atât de simplu. Poate va trebui să trăieşti cu datoriile 
o vreme. De aceea, aș vrea să te ajut să-ți menții starea de bine în 
ciuda datoriilor tale. 


Atitudinea faţă de datorii 


Ştii de acum care este atitudinea mea în privința problemelor. 
Problemele au două aspecte, ceea ce înseamnă că o latură este favo- 
rabilă. Acum trebuie să schimbăm ceva. Trebuie să creștem. Aș dori, 
prin urmare, să pun niște întrebări: Care ar fi aspectul pozitiv atunci 
când ai datorii? Ce trebuie să faci acum și nu ai fi făcut altfel nicio- 
dată? Ce fel de oameni trebuie să cunoști acum? Ce lucruri bune pot 
rezulta din noile tale convingeri? Cum poţi transforma presiunea 
sub care te afli într-o energie pozitivă? 


Atitudinea ta faţă de tine însuţi 


Din păcate, văd adesea în consultaţiile mele cum oamenii cu datorii 
continuă să se desființeze singuri cu reproșuri. Poate că au datorii, 
dar astea nu sunt eșecuri. Stăpânește-te să te autodefinești în funcție 
de valoarea ta financiară. La urma urmei, ești o ființă umană, și nu o 
bancnotă euro. Eşti o persoană valoroasă, cu multe calități plăcute. 


La orice curs bun de management înveţi că ar trebui să-ți critici 
colegii cât mai puţin posibil. Atunci când este absolut necesar, ar 
trebui să urmezi nişte reguli de bază. Înainte să îi reproşezi cuiva 
ceva, ar trebui mai întâi să stai să-ți notezi care sunt cele zece carac- 
teristici pe care le preţuieşti la acea persoană. În al doilea rând, ar 

trebui să separi întotdeauna acțiunea de persoană. În consecință, 
nu ar trebui niciodată să pui la îndoială persoana în sine. 


Te rog, dă-mi un motiv pentru care ar trebui să ne purtăm cu 
noi înșine mai rău decât ne purtăm cu alții. Mulți oameni se distrug 
învinuindu-se. Se torturează. Aș vrea deci să sugerez următoarele: 
în viitor, când ești pe cale să te aduci singur în faţa tribunalului, 
spune „STOP!” cu voce tare. Ia-ți jurnalul de succes și enumeră zece 
caracteristici pozitive care îţi plac la tine. În al doilea rând, trebuie 
să înţelegi: convingerile tale sunt cauza situaţiei tale actuale. Ne 
putem schimba convingerile oricând. 


Niciodată nu-i învinui pe alţii 


Tindem să dăm vina pe alţii sau pe anumite circumstanţe. Ţine min- 
te: cine are vină, are și putere. Acum tu ai nevoie de cât mai multă 
forță și putere. 

Când am înţeles asta acum câţiva ani, am putut să îmi reduc 
datoriile rapid. Obișnuiam să-mi învinuiesc compania, clienţii care 
nu plăteau, guvernul și politica sa fiscală. Adevărul era că eu intra- 
sem în situația aceea și eram singurul care mă putea scoate din ea. 


Această constatare mi-a oferit o cantitate enormă de energie - 
energie pe care să o folosesc pentru a-mi achita datoriile, și nu pen- 
tru a-i învinui pe alţii. 


Nu-ţi fie frică 


În această situaţie, frica poate doar să te paralizeze. Care este cauza 
panicii? Dacă s-ar petrece un dezastru, ai găsi și o latură pozitivă a 
lui. Imaginează-ţi cel mai grav scenariu posibil. Viaţa ar merge îna- 
inte, nu-i așa? E greu să accepți această atitudine, dar dacă reușești 
să o adopţi, vei vedea că este eliberatoare. 

Îţi permite să laşi totul în urmă, pentru că un dezastru este sfâr- 
șitul situației „vechi”. Distrugi ceea ce exista înainte și faci loc pen- 
tru o renaștere. Dacă situaţia „veche” este distrusă, va apărea un vid 
care va fi umplut cu o nouă creaţie. 

Astfel, un dezastru are un aspect pozitiv dacă îl cauţi: oportuni- 
tatea de a începe din nou. Se știe că un număr semnificativ de po- 
vești de succes au pornit de la un dezastru. 


Nu asculta de alţii 


La consultaţii legate de datorii, aud întotdeauna oamenii rostind: 
„Ce vor crede vecinii? Ce scandal! Părinții mei ar muri de îngrijorare 


» 


etc.. 


Valoarea ta ca persoană este stabilită într-o măsură relativ mică 
de situaţia ta financiară. Poţi cu siguranţă să trăieşti fără prieteni 
care te plac doar pentru că ai bani. În plus, dacă cineva vrea să moară 
de anxietate, este alegerea sa. Starea ta de bine nu trebuie să depin- 
dă de opiniile altora. 


Evită compătimirea 


Niciodată nu afișa îndoială. Evită să vorbești cu alții despre datoriile 
tale. Mulţi oameni își expun situaţia dificilă din dorința de a obţine 
un ajutor. 


Ajutorul însă nu vine la cei care au nevoie de el, ci mai degrabă 
la cei care îl câștigă. Dacă le spui altora problemele tale, vei primi 
compătimire. Când primești compătimire, vei dori tot mai multă și 
vei spune povești chiar mai groaznice. Pentru a menține această 
relație plăcută de „compătimire”, trebuie să rămâi în situaţia ta jal- 
nică. Altfel nu vei avea cum să mai relatezi povești îngrozitoare. Cu 
toții vrem compătimire. Trebuie să evităm să ne asumăm o identi- 
tate care ne permite să primim compătimire sub forma milei. În 
schimb, ar trebui să câștigăm respect. 


Trebuie să avem identitatea unui câștigător, pentru că ei sunt cei 
care atrag oportunități. Câștigătorii nu au îndoieli. 

Păstrează întotdeauna niște bani cash, 
chiar dacă oficial nu ai deloc 


David Debtpile? are datorii de 180.000 de euro și nu are deloc bani. 
Nu îi poate obţine de la nimeni. Prietenii săi își baricadează ușile 
când îl văd venind; băncile și-au programat alarmele să sune dacă 
fața sa apare pe camera video. 


David însă trebuie să-și plătească în continuare chiria. Cardurile 
sale de credit au fost anulate și de săptămâna viitoare îi va fi greu 
să-și cumpere de mâncare. Compania telefonică îl ameninţă că îi va 
deconecta telefonul dacă nu își plătește facturile restante în decur- 
sul săptămânii următoare. Compania de electricitate a amenințat că 
va face același lucru. David nu poate merge nici cu mașina. Nu are 
niciun ban să cumpere benzină! 


Ce încerc să spun este că 80% din problema lui David Debtpile 
nu este datoria sa de 180.000 de euro. Problema sa este că nu are la 
îndemână 5.000 de euro în numerar. Nu vreau să insinuez că o da- 
torie de 180.000 de euro nu este o chestiune serioasă. Dar David își 
irosește 80% din energie pentru că nu are 5.000 de euro în nume- 
rar. În consecinţă, el nu se poate concentra pe ceea ce ar trebui să fie 
prioritatea sa principală, adică să genereze venit. De aceea este 
esenţial să ai cel puțin 5.000 de euro puși deoparte într-un seif sau 
într-o cutie de valori pentru zile neagre. 


Hai să mergem și mai departe cu povestea lui David. Hai să spu- 
nem că David nu are nicio posibilitate de a restitui acei 180.000 de 
euro. Nu s-a sinchisit niciodată să își separe contul personal de con- 
tul său de afaceri. În ambele cazuri, situaţia sa este fără speranţă. 
Trebuie să-și declare falimentul. 


Gândește-te doar cât de diferită ar fi situaţia lui David dacă ar fi 
avut 30.000 de euro în numerar de care să nu fi știut nimeni. 
Probabil că nu ar fi putut să evite falimentul, dar ar fi putut să aibă 
o perioadă de șase până la douăsprezece luni relativ lipsită de griji. 
Ar fi putut să-și plătească toate facturile urgente și ar fi avut timp să 
se gândească la niște idei noi și poate chiar să înceapă o nouă afacere. 


> Debtpile - o grămadă de datorii. (n.tr.) 

Te-ai întrebat vreodată cum pot unii oameni bogați să își men- 
țină stilul de viață chiar și după ce și-au declarat falimentul? 


Sfat important 


Întotdeauna păstrează o rezervă de bani cash de cel pu- 
țin 30.000 de euro în seiful tău. 


Peste 80% din problemele grave vor fi astfel rezolva- 
te. Volumul imens de anxietăţi neînsemnate este cel 
care pune presiune pe tine, nu volumul datoriilor. 


Aceasta este o rezervă de bani pentru urgențe. Asta 
înseamnă că o poți cheltui doar după ce ai dat fali- 
ment sau a trebuit să depui o declaraţie de venit pen- 
tru datornici. Înainte de acest moment, trebuie să 
faci tot ce îţi stă în putință să te porți ca și cum acei 
bani nu ar exista. 


Acești bani îţi vor da o șansă să începi din nou. 


Acești 30.000 de euro sunt benefici pentru încrede- 
rea ta în sine și pentru nevoia de securitate. 

Îți datorezi ţie, sănătăţii tale și familiei tale să adopţi 
această strategie. 


Alege cu grijă momentul falimentului tău 


Dacă falimentul este inevitabil, atunci trebuie să alegi inteligent 
momentul când va avea loc. Ar trebui să contactezi un avocat spe- 
cializat în faliment cât mai curând posibil. El va putea să îți spună 
dacă are sens să continui să lupţi. Să scoţi roaba din noroi e adese- 
ori mai greu decât să-ți cumperi una nouă. 


Dacă decizi să depui dosarul pentru faliment, atunci momentul 
în care o faci este esenţial. „Douăsprezece fără cinci” este mai bine 
decât „douăsprezece fix” din numeroase motive. Asemenea decizii 
sunt dificile pentru că uneori se referă la „copilul” tău. Ești probabil 

implicat emoțional și ai investit foarte mult timp, putere, energie și 
bani în demersul tău. În plus, ai o calitate importantă în afaceri: 
optimismul. Observă însă legea evenimentelor în serie. Dacă ceva 
s-a deteriorat în timp, sunt puţine șanse să se îmbunătăţească con- 
siderabil într-un interval scurt fără ca tu să schimbi ceva și să por- 
neşti pe un nou drum. În această situație, caută un specialist care să 
te ajute. 


Urmează regula 50/50 


Niciodată nu folosi pentru achitarea datoriilor mai mult de 50% din 
banii care îți rămân la sfârșitul lunii. Dacă, de exemplu, câştigi 
3.500 de euro și ai nevoie de 2.500 de euro ca să trăieşti, îţi vor ră- 
mâne 1.000 de euro. Folosește 500 de euro pentru achitarea datori- 
ilor și economisește ceilalți 500 de euro fără să știe nimeni de ei. 

Ai primit probabil niște sfaturi contradictorii de la părinţi și de 
la bancherii tăi. Gândește-te la asta: cât de motivant poate fi scopul 
tău atunci când scapi în sfârșit de datorii după mulți ani? Te gân- 
dești că ți se va lua în sfârșit o povară imensă de pe umeri. Asta te va 
consola pentru puţină vreme. De fapt, nu ai nimic, absolut nimic. Ai 
la fel de mult cât aveai atunci când te-ai născut. „Nimic” nu este un 
scop. A scăpa de datorii nu este o viziune atrăgătoare pentru emoţi- 
ile tale. 


Este un scop să strângi primii tăi 30.000 de euro, primul tău sfert 
de milion sau primul tău milion. Dezvoltă-ţi conştientizarea bogăţi- 
ei prin faptul că începi să economisești acum. Stabilește-ți scopuri 
care te pot motiva cu adevărat. 


Odată ce am înţeles regula 50/50, identitatea mea s-a schimbat 
brusc. Am reușit să încep să economisesc imediat. Nu a trebuit să aştept 
să scap complet de datorii. 

Și tu poţi începe acum. 

Nu contează cât de mult datorezi. Începe imediat. Vei avea ne- 
voie doar de puţin mai mult timp decât dacă n-ai fi avut datorii, 
adică exact dublul timpului. Prin urmare, trebuie să ai grijă să câș- 
tigi mai mult, astfel încât cei 50% pe care reușești să-i economisești 

să fie tot atât cât cei 100% pe care i-ai pune deoparte dacă ai avea 
doar obligaţii financiare minore. 


Sfat important 


Din banii care îți rămân la sfârșitul lunii, folosește doar 
50% pentru achitarea datoriilor tale și economisește 
restul de 50%. 


e Aşa poți începe imediat să îţi construiești averea. 


e  Testrăduiești să atingi scopuri care te motivează. Iti 
construieşti averea și îţi plătești datoriile simultan. 


e  Dezvoltă-ți conştientizarea bogăției prin faptul că îți 
creezi o rezervă în numerar. 


e  Aiîntotdeauna bani în caz de urgență. Acesta este un 
lucru bun, pentru că, dacă ești îndatorat, e greu să 
obţii împrumuturi suplimentare. 


Afişează disciplină 


În trecut, când voiam să-mi plătesc datoriile cât mai repede posibil, 
am stabilit următorul plan: mai întâi, am vorbit cu toţi creditorii 
mei. Le-am prezentat situaţia mea și i-am asigurat că vor primi îna- 
poi fiecare cent din banii lor. 


I-am rugat totuși să îmi acorde încă trei luni pentru a face rost 
de bani. 


Toate instituţiile, cu excepţia uneia, au fost de acord cu planul 
meu. Am putut astfel să-mi fac o rezervă de bani imediat. Această 
situație neplăcută mi-a schimbat atitudinea față de bani. Am înce- 
put să mă simt bogat. 


În același timp, voiam să știu cât de disciplinat pot fi. Am decis 
să trăiesc cu doar 5 euro pe zi, excluzând locuinţa, telefonul, mași- 
na, asigurarea și alte costuri fixe. Trebuia să mănânc și să acopăr 
toate cheltuielile neprevăzute cu 5 euro pe zi. 

La acea vreme, defineam libertatea ca fiind posibilitatea de a face 
exact ceea ce doream și ce nu. Acum, libertatea înseamnă pentru 
mine să am disciplina de a realiza scopuri specifice. 


Am fost inspirat de babilonieni: ei strângeau averi mari și aveau 
disciplina să nu apeleze la cămătari. Babilonienii antici întrebau 
întotdeauna: „Cum te poţi numi un om liber când slăbiciunea ta te-a 
adus în situația actuală? Eşti ca o bucată de lut, care poate fi mode- 
lată în orice formă de oricine sau de orice dorinţă, sau ești ca o bu- 
cată de bronz care este puternică și fermă?” 


Nu a fost ușor să respect programul meu de 5 euro pe zi. La 
scurt timp însă, am fost incredibil de mândru de consecvența mea. 
Pe vremea aceea, conduceam un Ford Fiesta. Portiera de pe partea 
șoferului nu avea mâner, pentru că zgâriasem mașina de un gard. 
Nu o puteam deschide din afară, așa că trebuia să mă urc întotdeau- 
na ca o veveriță pe locul șoferului dinspre partea pasagerului. 
Veveriţele sunt o comparație măgulitoare, dacă te gândești că aveam 
o greutate de peste nouăzeci de kilograme atunci. Îmi era constant 
teamă că mă vor vedea clienţii și eram speriat că încrederea lor în 
mine va fi zdruncinată. 


Îţi poţi imagina cât de tentat am fost să cheltuiesc 100 de euro 
pe un nou mâner? Îţi poţi da seama cât de mult voiam să consider 
acea cheltuială o „necesitate absolută”, din moment ce îmi afecta 
munca într-o manieră negativă? Nu era însă posibil să cheltuiesc 
100 de euro dacă voiam să-mi respect programul de 5 euro pe zi. 
Prin urmare, întotdeauna îmi parcam mașina cât mai aproape de un 
zid sau de o altă mașină, astfel încât toată lumea să creadă că pu- 


team ieși din mașină doar pe partea pasagerului. 


Această situaţie a continuat timp de opt luni. În acel timp, nu 
doar că am reușit să strâng prima mea rezervă în numerar, dar am 
reușit să îmi plătesc și toate datoriile. Mai presus de toate, mi-am 
întărit încrederea în mine. De atunci știu că sunt destul de discipli- 
nat să îndeplinesc orice m-aș hotărî să realizez. 


Eram extrem de nedisciplinat înainte să încep programul de 5 
euro pe zi. Nu știam că această caracteristică îți dă libertate (con- 
vingere). Pe atunci consideram că disciplina este o caracteristică 

demodată a oamenilor mai puţin inteligenți. La urma urmei, am 
reușit să trișez în anii de școală și am obținut note mai bune decât 
elevii harnici și disciplinaţi. 

Astăzi știu că nu din cauza lipsei mele de disciplină, ci de fapt în 
ciuda ei, am reușit să trec examenele finale cu brio. Vreau să explic 
cum am învăţat să devin disciplinat și cum s-a schimbat atitudinea 
mea față de disciplină. 

Într-o zi m-am dus cu coachul meu în bucătărie să luăm nişte 
cafea. A luat vasul cu cafea și a început să toarne lichidul pe podea. 
Am sărit într-o parte ca să nu mă stropească și am strigat: „Stai! 
Stai, nu ai cană!” El a continuat să toarne impasibil. În timp ce mă 
uitam complet consternat la băltoaca de pe podea, coachul meu a 
spus încet și convingător: „Vezi, domnule Schăfer, cafeaa asta de pe 
podea reprezintă talentele tale care sunt pur și simplu irosite. Fără 
o cană, cafeaua asta e inutilă, chiar dacă ai o cantitate foarte mare. 
Talentele tale sunt inutile dacă nu ai disciplină”. 


Înţelegi ce a reuşit coachul meu să facă? Mi-a schimbat efectiv 
convingerea despre disciplină. În timp ce ştergeam cu mopul cafea- 
ua de pe podea, m-am gândit pentru prima oară la disciplină ca la o 
pârghie pentru talentele mele. Disciplina este energie și ea mode- 
lează potenţialul infinit din noi. Orice talent este irosit fără 
disciplină. 


Ce faci când datoriile sunt fără speranţă? 


Alege cu mare grijă momentul când vei depune dosarul pentru fali- 
ment sau declaraţia de venit pentru datornici, dacă o astfel de acţi- 
une este inevitabilă. Nu uita: dacă ai destul numerar (care nu „îţi 
aparține”), atunci niciuna dintre situaţiile de mai sus nu va fi sfârși- 
tul lumii. Îţi vei reveni atât de repede, încât vei reuşi să propui cre- 
ditorilor o înţelegere prin care să obţii diminuarea sumei datorate. 
Dacă un creditor este convins că nu va mai obţine prea mult din 
partea ta, va fi mulțumit cu o sumă uimitor de mică. De cele mai 
multe ori va funcționa mottoul „30% este mai bine decât nimic”. 

Nu vreau să te încurajez să depui dosarul pentru faliment sau 
să depui o declaraţie de venit pentru datornici, ci aș dori să demon- 
strez că ai o alternativă rezonabilă. 


Nu uita că strategia ta ar trebui să fie întotdeauna în acord cu 
scopul tău pe termen lung. Evitarea falimentului sau a unei declara- 
ţii de venit pentru datornici nu este cu siguranţă un obiectiv. Primul 
milion, pe de altă parte, ar putea fi un scop. Studiile de caz arată 
mereu că o conștientizare a datoriei față de instituții nu duce în 
mod necesar la cele mai bune soluții din punct de vedere strategic. 


Un fost coleg de-al meu avea la un moment dat datorii de aproa- 
pe 100.000 de euro. Ca un om de cuvânt, nu a văzut altă alternativă 
decât să înapoieze numaidecât banii. A început să lucreze peste 
program. Pe lângă faptul că avea grijă de casă și de cei doi copii mici 
ai lor, soţia lui a început să facă menajul în alte case și să lucreze ca 
profesor de limbi străine. Împreună câştigau un venit net ce trecea 
cu puţin peste 3.000 de euro. Mai mult de jumătate din suma aceea 
mergea la plata împrumutului. 

Le era imposibil să aibă o mașină și să meargă în vacanțe. Din 
păcate, niște creanţe mici din trecut continuau să apară. S-au ivit 
circumstanțe neprevăzute. 


Drept rezultat, nu au reușit să își ţină promisiunile de plată. În 
consecinţă, prietenii lor erau mereu supăraţi pe ei. Șapte ani mai târ- 
ziu, m-am întâlnit cu el și i-am analizat situaţia. Nu uita că plăteau 
1.700 de euro lunar și nu trăiau bine. El slăbise și era deprimat din 
cauza tulburărilor de somn. Cât crezi că mai avea de achitat din dato- 
rie? Încă datora 95.000 de euro! Cea mai mare parte a banilor din 
plăţile sale lunare abia îi acopereau dobânda împrumutului. Restul 
mergeau către alte creanţe care apăreau și către autoritățile fiscale! 


Dacă ar fi depus o declaraţie de venit pentru datornici (numită 
și declaraţie sub jurământ a debitorului privind situaţia financiară) 
și ar fi convins creditorii să-i reducă datoria la 28.000 de euro, nu ar 
fi scăpat de datorii, dar ar fi acumulat deja 28.000 de euro. 

Dacă ar fi economisit 1.700 de euro în plus, ar fi avut aproape 140.000 


de euro în șapte ani. Insă acest om respectabil era încă îndatorat cu 
95.000 de euro. La urma urmei, le dăduse bancherilor cuvântul său. 

Stabilește-ţi scopuri și mai înalte 


Majoritatea oamenilor cu datorii ajung la concluzii inevitabile. Ei 
cred că ar trebui mai degrabă să țintească spre scopuri minime. Își 
reprimă dorinţele și își îngroapă visurile. Decid să îi asculte pe cei 
care spun: „Te poţi mulțumi și cu mai puţin”. Noul lor motto este 
moderațţia. Ajung să creadă că nu sunt „făcuți pentru bogăție”. 
Convingeri limitative precum „fiecare să se mulțumească cu mese- 
ria lui!” devin ancorate în conștiința lor. 


Cine începe să se mulțumească cu mai puţin, deja a renunțat. 
Acesta vrea să se mulțumească cu o existență minimă și să ducă o 
viață ștearsă. Se va ascunde în întuneric ca o insectă nocturnă. 


Amintește-ți însă că ai ajuns datornic nu pentru că nu ești des- 
tul de talentat ca să obţii bogăția, ci pentru că ai avut un set nefavo- 
rabil de convingeri. 


Singurul motiv pentru care atât de mulți oameni își reduc sco- 
purile atunci când sunt îndatoraţi este pentru că au o lipsă de încre- 
dere în sine. Cel care este înglodat în datorii și are foarte multă 
încredere în sine ştie că nu are altă opţiune decât să depună foarte 
mult efort. El înțelege că nu va avea niciodată succes cu așteptările 
sale din trecut. Așteptările noastre determină ceea ce dobândim. 


Oamenii care așteaptă foarte mult de la viață oferă mult în 
schimb vieţii. Jonathan Swift a spus odată ironic: „Binecuvântat este 
cel care nu așteaptă nimic, pentru că nu va fi niciodată dezamăgit”. 


Deci, crește-ți așteptările. Cel mai important moment în care îţi 
trebuie lumină este în întunericul cel mai adânc al nopţii. Acum este 
timpul să începi un Album de visuri. la un album de fotografii și li- 
peşte în el imagini cu tot ce îţi place și tot ce ai vrea să fii, să realizezi 
şi să detii în viitorul apropiat. Fă asta cât de curând posibil. În defi- 
nitiv, vrei ca așteptările tale să devină realitate cât mai repede. 


Când îmi conduceam Fordul Fiesta pe străzi, știam că voiam să 
conduc o mașină de 60.000 de euro în viitorul foarte apropiat. O 
voiam, o aşteptam şi ştiam că se va întâmpla. Îmi imaginam cum voi 
plăti în numerar pentru ea. Doi ani și jumătate mai târziu, exact asta 
am făcut. 

Niciodată nu te mulțumi cu mai puţin decât îți dorești. Niciodată 
nu te convinge că nu o „meriți”. Tu singur stabilești ce ce meriți. 
Aşteptările tale hotărăsc ce vei obține. Meriţi să fii fericit. 


Cum te poţi distra? 


Mulţi oameni simt că pot fi fericiţi doar dacă nu au nicio problemă. 
Atâta timp cât problema rămâne nerezolvată, ei simt că trebuie să 
afișeze mereu o expresie sumbră. Tu însă știi deja că „cine vrea să 
devină bogat trebuie aibă în vedere întotdeauna o listă mai lungă de 
probleme”. 


Dificultăţi vor exista întotdeauna. Dacă râdem doar când nu 
avem probleme sau când am uitat de ele pentru o vreme, nu vom 
putea niciodată să ne bucurăm conștient de problema respectivă. 
Gândește-te la momentul în care ești mândru de o anumită realiza- 
re. Asta se întâmplă pentru că ai stăpânit o situaţie dificilă și proble- 
matică. O problemă este totodată și un dar. Prin urmare, căutăm 
problemele pentru că avem nevoie de cadouri. În spatele fiecărei 
dureri zace o mină de aur. 


Avem nevoie de oportunitățile care își au originea în probleme. 
Există deci suficiente motive să ne bucurăm de ele. În cel mai rău 
caz, ar trebui să ne distrăm în ciuda problemelor noastre. Prin ur- 
mare, întreabă-te cum te poţi bucura de acest proces și cum te poţi 
distra. 


Cea mai mare înţelepciune în privinţa datoriilor 


A fost odată ca niciodată un copil care mergea printr-o pădure și a 
dat peste o casă într-un luminiș mare. De o parte și de alta a casei, 
se întindea o grădină mare. În fiecare grădină stătea un grădinar. 
Parcelele de pământ erau însă foarte diferite. Una era neîngrijită și 
plină de buruieni, iar grădinarul de acolo era un om foarte nervos. 
Smulgea buruienile și înjura în mod constant. 


Cealaltă grădină era armonie pură. Creșteau flori peste tot și 
totul era frumos și natural. Grădinarul din partea aceasta părea să 

aibă totul sub control fără niciun efort. Stătea rezemat de un copac 
și fluiera voios o melodie. 


Copilul a decis să meargă la grădinarul relaxat și fericit. L-a în- 
trebat cum putea să-și mențină grădina ordonată cu atâta ușurință, 
în timp ce celălalt grădinar lucra fără oprire și nu reușea să aibă o 
grădină frumoasă. 


Grădinarul cel relaxat a spus: „Știi, a fost o vreme când mă stră- 
duiam la fel de mult precum colegul meu de acolo. Smulgeam buru- 
ienile, dar mi-am dat seama că nu le pot învinge. Rădăcinile 
rămâneau în pământ, iar seminţele lor se scuturau când le rupeam. 
Buruienile se refăceau pur și simplu. Abia terminam de plivit, că 
trebuia să încep din nou. Am decis apoi să aplic o nouă strategie. 
Am căutat plante și flori care cresc mai repede decât buruienile. Ele 
au nimicit rapid toate buruienile. Oriunde cresc aceste flori, nu sunt 
buruieni. Grădina mea se păstrează singură fără buruieni”. 


Între timp, aproape se întunecase, şi copilul s-a dus cu grădina- 
rul acasă la acesta. Când toată lumea era în cameră, grădinarul a 
stins deodată lumina. Era întuneric beznă. El l-a întrebat pe copil: 
„Poţi smulge întunericul?” Când a aprins iar lumina, a continuat: 
„Singura cale să învingi întunericul este să îl străpungi cu lumină. 
Nu poţi să-l dai la o parte sau să te lupţi cu el”. 

Nu este, de exemplu, foarte eficicient să te războiești cu fricile 
tale. Pe de altă parte, gratitudinea este un mijloc foarte util de a 
combate frica. Dacă ţi-e frică de viitor, te îndoiești că poţi realiza ce 
ţi-ai propus și nu ești sigur că totul va merge bine, încearcă următo- 
rul exercițiu: notează cinci aspecte pentru care ești recunoscător. 
Frica este ca întunericul. Nu o putem smulge, nici nu o putem da la 
o parte. Poţi însă să îți „eclipsezi” fricile cu gratitudine, exact cum 
face lumina cu întunericul. 


A nu cheltui și a economisi sunt două chestiuni la fel de diferite 
ca două perechi de pantofi. Același lucru este valabil pentru datorii. 
A te strădui să scapi de datorie este aproape la fel cu a încerca să 
scapi de întuneric. 


De aceea regula 50/50 este atât de importantă. Cea mai bună 
metodă pentru a învinge datoria este să construieşti o avere. 

În dimineaţa următoare, când copilul a vrut să îşi continue dru- 
mul, a văzut o a treia grădină. A întrebat familia prietenoasă care 
locuia acolo ce era special la grădina aceea. Grădinarul a răspuns: 
„Bărbatul care deţine această grădină este un mare vindecător. El 
face medicamente din plantele otrăvitoare care cresc aici”. 


Transformă-ți situația „nefastă” în „medicament”. Fii inspirat de 
situația ta. Nu îţi dori situaţii mai ușoare. Dorește-ţi, în schimb, mai 
multe abilități. Nu spera ca problemele tale să dispară pur și sim- 
plu, dorește-ți abilitatea de a le face față. 

Presiunea poate fi benefică. Te împiedică să-ţi irosești potenţi- 
alul. Acum trebuie să fii activ și creativ. Trebuie să acţionezi într-o 
manieră creativă. Presiunea poate fi ori otravă, ori medicament. 
Depinde de tine. Cum te consideri? Eşti un profesionist? Un profesi- 
onist este cel care poate face cea mai bună treabă chiar și atunci 
când nu are dorinţa de a lucra. Ca să o spun mai simplu: oricine 
poate gestiona succesul, dar totul se învârte în jurul gestionării eșe- 
cului. Problema nu este niciodată datoria în sine, ci mai degrabă 
felul în care percepem datoria. 


Fă câţiva pași înapoi 


Distanţează-te de situaţia ta. Nu-ţi lua atât de mult problemele în 
serios. Dacă joci Monopoly și pierzi, nu o să mori. Nu o să mori nici 
din cauza datoriilor. Prin urmare, nu te lua atât de mult în serios. 


Ultimul meu mentor, un miliardar, îmi spunea întotdeauna 
atunci când trebuia să iau o decizie dificilă de afaceri: „Bodo, ur- 
mează-ţi intuiţia. Fiecare decizie pe care o iei este decât un fleac în 
imensitatea timpului”. 


Ai avut un set nefavorabil de convingeri și de aceea a apărut 
această situație. Acum, în încercarea de a te îmbogăți, ţi-ai schimbat 
vechile convingeri cu altele care sunt mai benefice. Ai început să îţi 
construieşti averea. Datorită acestei situaţii, vei face probabil lu- 
cruri pe care, altfel, nu le-ai fi făcut niciodată. Cine știe ce se va ivi 


din această situație? 


Rezumat de puncte forte 
Nu accepta niciodată o soluţie pe termen scurt pentru o proble- 
mă pe termen lung. 
Creditul de consum îţi distruge motivaţia și încrederea în sine. 


Convingerile noastre stabilesc dacă facem sau nu datorii. Ne 
putem schimba convingerile oricând. 

Concentrează-ți energia pe datoriile tale, și nu gândindu-te pe cine 
să învinovăţești. Niciodată nu acuza pe nimeni, nici măcar pe 
tine. 

Folosește-ţi datoriile pentru a învăţa să fii disciplinat. Când îţi 
vei schimba convingerile, vei învăţa ușor disciplina. 

Stabileşte scopuri mai înalte, pentru că așteptările tale deter- 
mină ce obţii. 

Fiecare problemă poartă cu ea un dar. Problemele sunt distractive. 


Presiunea financiară poate fi o otravă sau un medicament pen- 
tru tine. Este decizia ta. 


Oricine poate gestiona succesul. Adevărata artă constă în gestio- 
narea eșecului. 


Problema nu este datoria în sine, ci mai degrabă felul în care o 
percepem. 


7 


Cum să-ţi mărești venitul 


„Oamenii care lucrează toată ziua 
nu au timp să câștige bani.” 


John D. Rockefeller 


Fiecare obține exact ce merită. Într-adevăr, adesea aud oameni of- 
tând: „Merit mult mai mult decât primesc”. Acest mod de gândire 
este însă incorect. O afirmaţie adevărată ar fi: Dacă ai „câștiga” mai 
mult, atunci ai avea mai mult. 


In general, venitul tău corespunde valorii tale pe piață. Piaţa nu te 
iubește sau te urăște; ea te plătește în concordanţă cu valoarea ta. Fii 
atent, nu vorbim despre valoarea ta ca partener, prieten, mamă sau tată. 


Avem de-a face cu valoarea ta economică. Nu ești, prin urmare, 
un geniu ghinionist și nerecunoscut, împotriva căruia au conspirat 
alți oameni, circumstanţe sau șefi ignoranţi. Doar tu poţi stabili cât 
de mult câștigi. 

Trebuie să cunoşti legile pieței de care depinde venitul tău. 
Atâta timp cât nu înţelegi că venitul tău prezent este rezultatul unei 
decizii luate ieri, nu poţi spune: „Acum voi face altă alegere”. Ca pro- 
iectant al propriei vieţi, tu trebuie să îţi sistematizezi venitul sau o 
mărire. Nu primeşti o mărire de salariu; câştigi una. Dacă alţii ar 
putea stabili nivelul venitului tău, atunci acești oameni ar avea pu- 
tere asupra vieţii tale. Tu și numai tu poți să-ți mărești venitul. Tu 
singur ești responsabil. Tu singur iei această decizie. 

Următoarele reguli pentru a-ți mări venitul funcționează de mai 
multe decenii. Ele se aplică atât angajaților, cât și antreprenorilor. 

Odată ce ai parcurs acest capitol, vei putea să-ți mărești venitul cu 
20 până la 100% în decursul unui an. 


Arată-ţi puterea 


Banii şi oportunităţile nu răspund nevoii, ci mai degrabă abilităţilor. 
Nu obţii o mărire de salariu pentru că ai nevoie de una, ci pentru că 
ai câștigat una. 


Aproape toate discuţiile despre o creștere a salariului merg 
prost exact în acest punct. 


Matt Moneypennyf i-a spus șefului său, Paul Power”: „Tocmai ni 
s-a născut un copil și acum avem nevoie de o casă mai mare. Avem 
nevoie neapărat și de o mașină nouă, altfel nu pot ajunge la serviciu... 
am nevoie de o mărire”. Paul Power nu doar că va refuza mărirea, 
dar va ajunge probabil și la concluzia că firma nu va mai avea nevoie 
de serviciile lui Matt Moneypenny. 


Astfel, dacă dorești o mărire de salariu, trebuie să explici de ce 
ai câștigat-o. Pregătește-te pentru întâlnirea cu șeful, întocmind o 
listă cu beneficiile pe care le aduci în companie și cu avantajele su- 
plimentare pe care le oferi. Fă o listă cu toate punctele tale forte. Fă 
o programare pentru discuţia cu șeful. Nu uita că obiectivul discuțţi- 
ei este să stabilești valoarea ta în cadrul companiei. 


Dacă abilitățile tale de negociere sunt inexistente, exersează-ți 
discursul în fața oglinzii sau cu partenerul tău. Afişează putere. 
Aceasta se aplică și antreprenorilor. Niciodată nu împărtăși nimănui 
îndoielile tale. Arată-ţi punctele forte. Oamenii nu îi urmează pe cei 
care se îndoiesc, ei îi urmează pe cei care lucrează cu sârguință și cu 
hotărâre pentru a-și realiza scopurile. Punctele forte sunt pur și 
simplu mai bine plătite. 


* Moneypenny - mărunţiș. (n.tr.) 


7 Power - putere. (n.tr.) 

Întreabă despre obligaţiile tale, 
nu despre drepturile tale 


Nu vei ajunge foarte departe dacă te concentrezi prea mult pe 
drepturile tale. Întreabă ce poţi face tu pentru companie, în loc să 
încerci în mod constant să analizezi ce poate face compania pentru 
tine. O societate care se concentrează în primul rând pe drepturile 
sale va da greș. O relație în care fiecare partener se concentrează pe 
drepturile sale va da greș. 


Așa cum a spus John F. Kennedy odată: „Nu întreba ce poate 
face ţara ta pentru tine, întreabă ce poţi face tu pentru ţara ta”. 
Motivul poate fi pur și simplu egoist. Vei avansa mult mai mult cu 
această atitudine. Meriți mai mult. Crești. Eşti mai fericit pentru că 
ai realizări în loc să revendici performanţele altora. 


Dacă ești plătit pentru opt ore, lucrează zece 


Fă întotdeauna mai mult decât se așteaptă de la tine. Surprinde-i pe 
toți cei din jurul tău. Depășește-le așteptările. 

Odată, în timpul vacanței de vară, am lucrat la o companie ai 
cărei angajaţi vechi descoperiseră tot felul de căi pentru a „lucra” și 
care s-au oferit prietenește să mă inițieze. Puteai să pleci în pauză 
cu optsprezece minute mai devreme și să te întorci cu nouă minute 
mai târziu; puteai citi ziarul în baie timp de douăzeci de minute; 
dacă trebuia să te duci să iei niște materiale, pe drum puteai să faci 
pe îndelete o plimbare la cantină. În total, era posibil să fii plătit 
pentru opt ore și să lucrezi doar șase. 


Dacă ești plătit pentru opt ore, atunci te sfătuiesc să lucrezi 
timp de zece ore. Câștigă mai mulți bani. Dezvoltă practici de lucru 
care te vor face bogat. Nu ar trebui să conteze pentru tine dacă fir- 
ma obţine „prea multă” muncă pentru banii pe care îi plătește. Dacă 
gătești prea mult timp la foc mic, flacăra se va stinge în cele din urmă. 
Chiar dacă angajatorul nu-ţi recunoaște și nu-ți recompensează 
eforturile, tot vei realiza ceva care te va ajuta să avansezi. Vei dez- 
volta obiceiurile de lucru ale unei persoane de succes. 

Poartă-te ca și cum totul ar fi 
o chestiune urgentă 


Dacă există un ultim secret al succesului, atunci acesta este abilita- 
tea de a transforma activități obișnuite în chestiuni incredibil de 
urgente. Mottoul tău ar trebui să fie: Cât mai repede posibil. 

Fă-ţi un obicei din a-i surprinde pe toți cu viteza ta. Asigură-te 
că ceasul tău merge mai repede decât al celorlalți. S-ar putea să 
crezi că vei face mai multe greșeli dacă lucrezi repede. E posibil. 
Cine realizează foarte multe lucruri într-un timp scurt, inevitabil va 
face şi greșeli. 

În primul rând însă, volumul de muncă bine făcută depăşeşte 
cu mult aceste greșeli. 


In al doilea rând, greșelile pot fi, de asemenea, pozitive. Dacă îți 
este teamă că vei face gafe, nu vei dobândi niciodată un mare succes. 
Nimeni nu caută perfecțiunea. 


Perfecțiunea este paralizantă. Oamenii caută extraordinarul. Cei 
care se tem să nu facă greșeli, sunt cei care vor să facă totul corect. 
Oamenii care nu se tem să facă greșeli realizează lucruri extraordinare. 


Intreabă-te, prin urmare, cum poți îndeplini lucruri extraordi- 
nare cât mai repede posibil. 


Fă-te observat. Răspunde la faxuri în decurs de trei minute. Sună 
imediat înapoi dacă ai fost căutat la telefon. Nu tolera amânarea. 


Nimic nu este insignifiant 


Tot ceea ce merită făcut, merită să fie făcut bine. Fie că scrii o scrisoa- 
re, că suni pe cineva sau aranjezi scaunele într-o sală de conferințe 
pentru o întâlnire, nimic nu este insignifiant. 


Dă întotdeauna tot ce se poate. Imaginează-ți că un miliardar 
urmărește cum îți îndeplinești următoarea activitate pentru a sta- 
bili dacă vei fi următorul partener în compania sa. 


Nu uita: nu susțin că ar trebui să faci totul perfect. Perfecțiunea 
înseamnă să nu faci nicio greșeală. Frica de erori este paralizantă. 


Cum să-ți mărești venitul 147 


Arată-mi o companie care caută perfecțiunea și eu îţi voi dovedi că 
stagnează. 


Totuși, îndeplinește-ţi sarcinile extraordinar de bine. Fă lucrurile 
cu totul altfel: îndeplinește-le excelent, pentru că doar realizările 
remarcabile lasă o impresie de lungă durată. 


Fă-te indispensabil 


Asumă-ți responsabilitatea dincolo de fișa postului. Fă-te remarcat. 
În fiecare companie există unul sau doi oameni care sunt indispen- 
sabili. Devino unul dintre acei indivizi. Asta nu înseamnă că ar tre- 
bui să-ți asumi toată munca, ci, mai degrabă, responsabilitatea. 
Extinde-ţi sfera de influență. Oferă-te voluntar pentru diverse sar- 
cini. Asumă-ţi gestionarea unor proiecte. Schimbă-ţi atitudinea în 
„eu sunt compania”. 


Pe de altă parte, încearcă să te faci dispensabil în propriul de- 
partament. Niciodată nu presupune că, dacă nu faci tu însuţi treaba, 

atunci nu va fi făcută cum trebuie. Dacă tu crezi asta, vei deveni 
sclavul companiei. 

Prin urmare, fă-te indispensabil prin faptul că ești dispus să-ți 
asumi responsabilitatea și fă-te dispensabil prin faptul că delegi 
munca și autoritatea. 


Continuă-ţi educaţia 


La începutul evoluţiei, mintea umană reacționa mai mult spontan. 
Dacă prada era la vedere, atacai imediat. Dacă exista un pericol, te 
urcai în copaci. Ne-am transformat din popoare nomade în seden- 
tari, pentru că am început să recunoaștem contexte și să facem 
plănuri. 

Să cultivi pământul pentru a culege roadele după câteva luni a 
fost o transformare decisivă a conștientizării noastre. Dacă faci un 
curs de trei ani sau dacă studiezi între patru și șase ani pentru a 
câştiga mai mult după aceea, ai ajuns la aceeași concluzie. 


Totuși, nu te gândi că ai terminat de învățat odată ce ai încheiat 
școala. Este doar începutul. Din păcate, nu am extins această noțiu- 
ne și la celelalte aspecte din viața noastră, altfel nu am acţiona atât 
de des cu imprudenţă. Zece ani de cheltuieli te fac sărac; zece ani de 
mâncat ciocolată te fac gras și bolnav; zece ani de privit prea mult la 
televizor te fac prost. 

Oamenii care abia dacă se uită la televizor timp de zece ani, dar 
citesc literatură educaţională, poate că nu vor ști cine este echipa de 
top din NFLE, dar vor câștiga în medie de două până la trei ori mai mult 
decât persoana care se uită la televizor între două și trei ore pe zi. 


Oferă-te voluntar dacă sunt probleme 


Cine vrea să câștige mai mult nu ar trebui să evite problemele. În 
schimb, ar fi o idee bună să le abordeze. Să nu eziţi să te oferi volun- 
tar, când se împart sarcini dificile. 


8 NFL - National Football League (Liga Naţională de Fotbal). (n.tr.) 

Afirmă-te ca expert 


Dacă faci același lucru ca toată lumea, vei fi la fel de special ca un fir 
de nisip în deșert. Dacă ai avea o platformă petrolieră de foraj în 
Marea Nordului și aceasta ar lua foc, pe cine ai suna? Pe Red Adair. 
Aproape toată lumea a auzit de el. 


Totuși, există probabil un milion de pompieri în lume de care 
nu ai auzit niciodată. De ce suntem familiarizați cu numele Red 
Adair? Pentru că el este considerat expertul. El se ocupă doar de 
incendii petroliere mari. 


Dacă faci același lucru ca alţii, vei dobândi ceea ce au toţi ceilalți. 
Nu este suficient să afirmi că tu faci lucrurile mai bine decât oricine 
altcineva, chiar dacă acest lucru este adevărat, deși mulți oameni 
cred asta. Dacă faci ce fac toți ceilalţi, atunci trebuie să cauţi clienți. 
Însă dacă te poziționezi ca un expert într-un anumit domeniu, clienţii 
vor veni la tine. Cheia nu este să fii mai bun, ci diferit. 


Ce ai făcut ca să te afirmi ca expert? 


lei decizii urmărind scopul de a câștiga destul pentru anul cu- 
rent? Crezi că dacă acționezi astfel vei fi automat într-o poziţie sigu- 
ră și peste vreo doi ani? Sau mai ai de furcă cu obiectivul de a atinge 
statutul de expert? 


Totul începe cu percepţia pe care o ai despre tine însuți. 
Îndreaptă-ți toate deciziile către țelul de a deveni expertul cel mai 
bun dintr-un anumit domeniu sau din zona ta de activitate în de- 
cursul următorilor trei ani. Nu-ţi dezvolta afacerea având în minte 
clientela ta din prezent. În schimb, construieşte-o gândindu-te la 
clienții viitori. 

Viziunea ta decide. Poate că ești doctor și scopul tău este să 
devii mai cunoscut decât Dr. Dollars. Deodată, Betty Currie te sună 
ca să te informeze că reputaţia ta în ţară a ajuns la cele mai înalte 
cote și că Președintele ar fi onorat dacă ai accepta un post în cabinetul 
ministerial. Mottoul atestă: „Dacă puterea te cheamă, resemnează-te 
și acceptă”. 

Dintr-odată, viziunea ta s-a schimbat. Crezi că noua ta viziune 
îți va influența complet viața? Vei privi diferit știrile din ziare? 

Secretul este să dezvolţi o astfel de viziune fără acel telefon de 
la Betty Currie. Descoperă care sunt pasiunile și talentele tale. Ce 
zonă poți acoperi în trei ani în calitate de cel mai bun expert? Odată 
ce te-ai decis, lucrează consecvent pentru a atinge statutul de 
expert. 


Dacă tu nu te schimbi, nimic nu se va schimba 


Dacă dorești să ți se schimbe situaţia, trebuie mai întâi să te schimbi 
pe tine însuți. Dacă ţi-ar plăcea să faci ceva diferit peste trei, cinci 
sau șapte ani, trebuie să te pregătești și să faci ca acel rezultat să se 
vadă. Gândește-te cum va fi peste șapte ani. Zilele tale ar fi la fel? Ai 
avea aceleași rezultate? Ai aștepta să primești același respect de la 
ceilalți? 

Ce vrei să faci? Nu te vei trezi într-o zi și vei citi în ziar că ai fost 
declarat expert peste noapte. Un om dobândește această distincție 
doar atunci când creează el însuși acest rol. Astfel, dacă vrei să se 
schimbe ceva, atunci ia ceva timp din programul tău încărcat de 
lucru. 

Rezervă-ţi timp să îţi construieşti statutul de expert. Pregătește-te 
prin a nu renunţa la educaţie. Înconjoară-te de grupuri-ţintă speciale. 
Caută căi de a te încadra în aceste grupuri. leși în evidenţă. Scrie 
articole în publicaţii de specialitate etc. 

Dacă vrei ca situația ta să se îmbunătățească, atunci trebuie să 
devii mai bun. 

Hai să îți vorbesc despre cea mai bună tehnică pe care o știu 
pentru a atinge rapid statutul de expert. 

Scrie chiar astăzi un anunţ publicitar de o pagină. În acest 
anunţ, descrie-ţi expertiza și serviciile pe care le poţi oferi. Acest 
lucru are multe avantaje: 


1. Te forțează să te gândești la fiecare dintre avantajele tale din 
perspectiva clientului. 

2. Îţi permite, de asemenea, să te concentrezi mai bine la lucru- 
rile esenţiale. 

3. E posibil să descoperi că nu ești de fapt mulțumit cu poziția 
ta de expert. Poţi să-ți reexaminezi apoi poziția și, în cele din urmă, 
poți economisi foarte mult timp și efort. 

4. Vei avea, de asemenea, o mai bună idee despre pașii individu- 
ali care sunt necesari pentru a deveni acel expert. Vei putea să îţi 
identifici mai ușor grupul-ţintă. 

5. Vei putea afla cum să satisfaci cel mai bine nevoile clienţilor 
tăi. Trebuie să te întrebi constant ce le-ar aduce cele mai multe 
beneficii. 

6. Vei grăbi întregul proces prin care devii expert și poţi începe 
imediat. 

Nu există nicio diferenţă între angajaţi și liber 
profesioniști în ceea ce privește salariile 


Dacă ai sau nu succes ca liber profesionist depinde în mare mă- 
sură de modul în care ești pregătit să fii angajat și șef în același 
timp. Asta înseamnă că, și dacă ești liber profesionist, trebuie să îţi 
plăteşti salariul din contul companiei tale în contul tău personal. În 
plus, acest lucru înseamnă că trebuie să îți separi cheltuielile de 
afaceri de cele private. În fiecare lună îţi plăteşti acelaşi salariu. 
Dacă nu faci asta, atunci s-ar putea produce un scenariu similar cu 
cel pe care îl voi relata mai jos. 


Cameron Carefree’ câștigă între 2.500 și 11.500 de euro pe lună. 
El retrage cât mai mult numerar. În lunile în care câştigă mai puţin, 
ia un mic împrumut pentru a-și menţine standardul lunar de trai 
de 6.000 de euro. În lunile prospere se răsplăteşte. La urma urmei, 
a lucrat cu multă sârguinţă. 


În medie, Cameron Carefree câştigă 8.500 de euro șase luni pe an. 
Trăieşte bine. În celelalte șase luni însă, câştigă doar o medie de 3.500 
de euro și tot trăiește bine. La urma urmei, Cameron Carefree nu e 
chiar un om de rând. Ştie ce „datorează” și face un împrumut de 15.000 
de euro. Cu venitul său, simte că acest împrumut este fezabil și 15.000 
de euro sunt „foarte ușor de gestionat”. Este, de asemenea, optimist. 


Cameron Carefree reușește să traverseze cu dibăcie următorii 
doi ani și jumătate. Datoriile sale au crescut la „un ușor de gestio- 
nat” 30.000 de euro. Nu include și mașina aflată în leasing, din mo- 
ment ce leasingul aduce „avantaje fiscale”. Impozitele pentru primul 
an nu sunt o problemă, pentru că poate declara „o pierdere”. În anul 
următor însă, trebuie să plătească impozite de 6.000 de euro și ve- 
nitul său va scădea. În momentul în care îşi înapoiază mașina, va 
trebui să plătească firmei de leasing 4.350 de euro. 

Până să-și dea seama, are datorii de 50.000 de euro și trebuie să 
returneze 1.500 de euro lunar. În prezent, venitul său este de 3.250 
de euro din cauza unor „circumstanţe neprevăzute”. Apar acum im- 
pozitele sale pentru al treilea an, plata în avans a impozitului și 


” Carefree - fără griji. (n.tr.) 

niște facturi vechi. Cameron Carefree decide cu amărăciune că oa- 
menii care vorbesc despre optimism „zugrăvesc fals realitatea”. 
Adevărul e că viaţa este dificilă și brutală. Firește, noua atitudine a 
lui Cameron Carefree are un efect negativ asupra venitului său. 


Şi când te gândești cât de simplu putea să fie! În cazul în care 
Cameron Carefree și-ar fi plătit un salariu constant de 3.500 de 
euro pe lună, ar fi putut să trăiască bine și să economisească 30.000 
de euro anual. După aceiași trei ani, ar fi acumulat aproape 65.000 
de euro rămași după impozitare. Acești bani i-ar fi adus o dobândă 
de peste 7.500 de euro pe an (la 12%). Ar fi fost foarte motivat și 
venitul său ar fi crescut. El calculează că în șapte ani ar fi ajuns la 
primul său milion, dacă ar fi câștigat 10% în plus pe an. 

Recomand deci următoarele: plătește-ți un salariu fix care să se 
bazeze pe cea mai mică cifră de afaceri pe care o ai. 


Sfat important 


Dacă ești liber profesionist, plătește-ți un salariu fix. 


e  Obișnuiește-tesăte descurci cu o sumă fixă în fieca- 
re lună. 


e  Separă-ţi cu strictețe contul de afaceri de contul 
privat. 


e  Strânge bani. In acest fel, ești mai conștient de sco- 
purile tale și motivaţia ta va crește. In consecinţă, ve- 
nitul ți se va mări. 


e După doi ani, vei fi protejat financiar timp de 12 luni. 
Dacă ai vrea, ai putea trăi apoi din economii timp de 
un an întreg, fără să faci nimic altceva. Ai fi liber. 

e În doar șapte până la zece ani, vei obține securitate 


financiară. „Gâsca” ta a crescut. Vei câștiga aproxima- 
tiv 5.000 de euro pe lună din dobânzi. 


e Nu mai muncești pentru că trebuie, ci pentru că este 
un hobby. 

Ca liber profesionist, 
trebuie să-ţi construieşti averea personală 


Poate că și tu ești tentat să îți reinvestești toți banii în companie. 
Aceasta este cea mai des întâlnită greșeală a persoanelor liber pro- 
fesioniste. Nu îți construieşti averea în afara companiei tale. Faci ca 
bunăstarea personală să depindă de succesul companiei tale și de 
posibilitatea de a o vinde la un preţ bun în viitor. 


Dacă vrei într-adevăr să investești foarte mulţi bani în compa- 
nia ta, atunci ar fi înțelept să adopţi principiul O.PM. (Banii Altor 
Oameni). la un împrumut. Obține cât mai mulţi bani, pentru că, în 
primul rând, nu știi de cât vei avea nevoie și, în al doilea rând, vei 
putea întotdeauna să îi folosești mai devreme sau mai târziu. 


În acest caz, este adevărat exact opusul creditului de consum. 
Repet, niciodată nu apela la credite de consum. Mai degrabă finan- 
țează înființarea și extinderea companiei tale cu banii altor oameni. 
Acest lucru are un efect pozitiv. Capitalul tău investit îți mărește cifra 
de afaceri. Valoarea companiei tale crește. În același timp, valoarea 
banilor pe care trebuie să îi returnezi scade datorită inflației. Dacă, 
de exemplu, reușești să îți mărești cifra de afaceri cu 12% anual, 
făcând o investiție înţeleaptă cu bani împrumutați, îţi vei dubla cifra 
de afaceri în decurs de șase ani. 


Hai să presupunem că, în același interval de timp, rata reală a 
inflației reduce rata la care trebuie să îţi restitui datoria cu 5% anu- 
al. După șapte ani, valoarea reală a banilor (cu dobândă) s-ar ridica 
la doar 69,8% din valoarea lor în momentul în care ai luat 
împrumutul. 


Din acest motiv, este întotdeauna recomandabil să retragi bani 
de la companie și să faci investiţii private bune. Dacă va fi necesar, 
poți folosi aceste investiții private drept garanţie pentru a obţine 
O.PM (Banii Altor Oameni). Acest lucru nu este însă de obicei necesar. 
Prin urmare, retrage bani regulat de la compania ta și finanțează-ți 
compania cu bani Împrumutați. 

Cum să-ţi analizezi venitul 


Dacă un atlet vrea să-și îmbunătățească performanţa, își va diseca 
performanţa în componente individuale precum elasticitatea, con- 
diția, forţa săriturii, masa musculară, flexibilitatea, stilul, tehnica și 
viteza. Apoi, va analiza fiecare componentă individual și ulterior va 
stabili un program de antrenament. Asta vrem să facem și cu venitul 
tău. Mai întâi vrem să punem un diagnostic și apoi să scriem o 
rețetă. 

Te rog să citeşti următoarele paragrafe și să-ți dai o notă între 1 
(slab) și 10 (excelent). 


Calitate 


Cât de competent ești în domeniul tău? Te-ai poziționat ca expert? 
Îţi cunoşti domeniul? Ai mentori buni? Ţi-ai construit o reţea de 
experți în jur, care îţi îmbunătăţesc cunoștințele și calitatea? Crește 
calitatea ta ca om odată cu calitatea ta de expert? Cunoști legile suc- 
cesului și le aplici? Ai calităţi de leadership? Comparativ cu persoa- 
nele de vârf din domeniul tău, cât de înaltă este calitatea ta? 


Propria ta evaluare: puncte (maximum 10 puncte) 


Energie 


Cât de multă energie ești pregătit să investești în progresul tău pro- 
fesional? Cât de mult ești dispus să oferi? În general, cât de multă 
energie ai? Îți poţi focaliza energia, adică să te concentrezi pe deplin 
la ceva? Cât de puternică este pasiunea ta și cât de mare este entu- 
ziasmul tău pentru ceea ce faci? Îţi iubeşti slujba? Îţi acorzi timp 
pentru sănătatea ta, pentru sport, familie și pentru învăţare și creș- 
tere continuă, pentru că astfel vei obține mai multă energie pe ter- 
men lung? 


Propria ta evaluare: puncte (maximum 10 puncte) 

Extindere 


Ştii că aceasta este cea mai importantă componentă a venitului tău? 
Extinderea este cel mai puternic multiplicator. La câți oameni ajungi 
cu produsele și/sau serviciile tale? Jucătorul de tenis Rafael Nadal 
câștigă bani pentru că este bun și dedică foarte multă energie. 
Câștigă cei mai mulți bani însă pentru că milioane de oameni îl ur- 
măresc jucând. Astăzi sunt disponibile în masă cunoștințe, abilități 
și produse numeroase. Dacă vei câștiga mult cu produsul tău depin- 
de de cât de mulţi oameni știu despre el. Notă: Pentru acest aspect 
există un maximum de 100 de puncte. 


Propria ta evaluare: puncte (maximum 100 puncte) 


Stima de sine 


Ştii că percepţia este realitate? Cât de bine te poţi vinde? Cât de încre- 
zător pari? Cât de mare este încrederea ta în tine? Eşti conștient că 
ești extraordinar de competent? Ştii să te prezinţi? Ceilalţi te conside- 
ră un expert? Vor oamenii să îți facă favoruri gratis doar pentru că 
ești competent? Li se pare celorlalți profitabil să te cunoască? Te poţi 
afirma? 


Propria ta evaluare: puncte (maximum 10 puncte) 


Idei 


Eşti creativ? Eşti deschis către noi concepte? Îți urmăreşti scopurile și 
rămâi în același timp dispus să experimentezi noi metode de a le 
atinge? Eşti flexibil? Îţi notezi ideile imediat? Ai încredere în ele şi le 
implementezi? În ce măsură ai dezvoltat „fabrica ta personală de 
idei”? Te întrebi întotdeauna: „Cum mi se aplică mie asta?” și „Cum 
pot acţiona imediat?” Înţelegi că fiecare informaţie și fiecare soluţie 
de care ai nevoie există undeva? Realizezi că întotdeauna trebuie să 
dezvolţi idei noi pentru a obține această informaţie? 


Propria ta evaluare: puncte (maximum 10 puncte) 

Pentru a-ţi calcula scorul total, trebuie să înmulţești toate punc- 
tele pe care le-ai realizat. Poţi obține un maximum de un milion de 
puncte (=10 x 10 x 100 x 10 x10) 


lată o mostră de calcul: ţi-ai dat 5 puncte pentru Calitate, 10 
puncte pentru Energie, 3 puncte pentru Extindere, 6 puncte pentru 
Stima de sine și 6 puncte pentru Idei. Înmulţind aceste puncte, ai 
obține 5.400 de puncte. Dacă împărțim 5.400 la 1,8, aflăm câștigu- 
rile tale lunare în euro, adică 3.000 de euro. Dacă ai fi înregistrat 30 
de puncte pentru Extindere, ai fi avut 54.000 de puncte sau 30.000 
de euro pe lună. 


Scorul tău total: puncte 


Acum probabil că îţi dai seama care dintre zone trebuie dezvol- 
tate. Eu vreau să-ți dau de gândit. Tu însă trebuie să faci munca. 


Cum să îmbunătăţești componentele 
individuale ale venitului tău 


Calitate 


Ai obținut probabil deja niște indicaţii din întrebările pe care toc- 
mai le-am pus. Citește literatură și publicaţii de specialitate. 
Studiază alte țări. Dacă nu vorbeşti încă o limbă străină, ar fi o idee 
bună să începi să stăpâneşti una. Învăţarea de care vorbim acum 
depășește cu mult domeniul tău de lucru. Acest studiu suplimentar 
îți va permite să devii un om complet și o personalitate care atrage 
succesul ca prin minune. 


Cred că împrejurările noastre imediate exercită cea mai mare 
influență asupra calității noastre ca experți și asupra calității noas- 
tre ca personalitate. Dacă ne înconjurăm de oameni care sunt „mai 
buni” decât noi, vom deveni şi noi mai buni. Dacă ne înconjurăm de 
oameni „demotivaţi', vom stagna. 


Când suntem mici, învăţăm cel mai bine prin observaţie subcon- 
știentă și imitare. Acestea sunt și astăzi cele mai bune metode. Avem 
nevoie de oameni în jurul nostru pe care să îi putem observa și de la 

care să putem învăţa. Mi-am făcut prin urmare un obicei din a întâlni 
în fiecare lună cel puţin o persoană nouă și interesantă care are mai 
mult succes decât mine într-un anumit domeniu. 


Acordă-ți un moment să te gândești ce pași concreți ai putea 
face în următoarele 72 de ore pentru a dobândi mai multă calitate 
ca expert și ca personalitate. 


Energie 


Ne blocăm adesea energia prin modul nesăbuit și autodistruc- 
tiv în care trăim. Majoritatea oamenilor subestimează acest aspect. 
Nu poţi să te trezești într-o dimineață și să cucerești lumea dacă 
nici măcar nu te poți da jos din pat pentru că ești bolnav. Dacă ai o 
viață sănătoasă, vei ajunge la următoarea concluzie: Cu cât consumi 
mai multă energie, cu atât vei avea mai multă energie. 


Energia este viață, și asta pe bună dreptate. Nu este intenția 
mea să scriu o carte despre sănătate, dar dacă vrei să îţi crești veni- 
tul, atunci gândește-te cum te poți simți mai energizat. 


Ce pași concreți poți face pentru a obține mai multă energie? 


Extindere 


Trebuie să faci tot ce e posibil pentru a-ţi face produsul sau nu- 
mele cunoscut. Scrie articole în reviste. Apari în dezbateri televiza- 
te. Angajează o agenţie bună de relaţii publice. Trimite mesaje 
direct prin poștă. 

Fă înțelegeri de cooperare cu alți comercianți locali. Dacă te 
duci la croitorul meu din Londra, el îţi va recomanda imediat un 
croitor de cămăși, un magazin pentru pantofi la comandă, restau- 
rantul său preferat etc. Organizează evenimente și invită potențiali 
clienți și parteneri de cooperare. 

Nu contează ce faci și cât de mult timp petreci în activitatea ta. 
Ar trebui să acorzi mai mult timp pentru promovarea și extinderea 
persoanei tale sau a produsului tău. Fă tot ce poți pentru recunoaștere. 

Ţine minte: specialiști competenți și informaţii corecte se găsesc 
din plin. Nu e suficient să fii bun. Ceilalți trebuie să recunoască în 
tine o calitate unică și este treaba ta să le-o arăţi. 


Ce ai putea face pentru a deveni mai cunoscut? 


Stima de sine 


De regulă, oamenii doar visează că vor câștiga un venit mai 
mare cu 100%. Acesta este doar dublul sumei pe care o câștigă în 
prezent. 


Cei mai mulţi simt că ar fi suspect să-și imagineze mai mult de 
atât şi încep să aibă o senzaţie de neliniște. Este, fără îndoială, doar 
o chestiune de stimă de sine. Dacă îţi crești stima de sine, îţi vei 
mări venitul. 


Abilitatea și iscusința de a te vinde bine sunt părți integrante 
ale stimei de sine. Dacă nu ai nicio experiență în vânzări, ți-aş reco- 
manda să citeşti niște cărți potrivite acestui subiect și apoi să mergi 
în vânzări pentru aproximativ un an. Există un motiv în spatele ex- 
presiei: „Oricât de mică e afacerea, vei câștiga mai mult decât efor- 
tul depus pentru înființarea ei”. Poate îţi vei găsi pasiunea. În orice 
caz, vei învăţa cum să te vinzi. 


Ce pași poţi face pentru a-ți crește stima de sine și a te vinde 
mai bine? 

Idei 


Cele mai bune idei îţi vin în minte în timp ce conduci, mergi, faci 
sport sau când ești pe jumătate adormit. Avem nevoie de un carne- 
țel sau de un reportofon pentru a ne aminti ideile; altfel, adesea 
dispar pentru totdeauna. 


Am un jurnal de idei pentru toate ideile mele. Pe cele mai multe 
nu le voi pune în aplicare, dar „fabrica mea de idei” funcționează la 
capacitate maximă. 


Napoleon Hill a spus: „Fiecare afacere, fiecare mare succes a 
început cu o idee”. Dacă ideile noastre sunt bune, atunci și banii vor 
veni de undeva în viața noastră. O singură idee poate valora 
milioane. 


Ce pași concreţi ai face astfel încât „fabrica ta de idei” să poată 
funcționa la capacitate maximă? 


Vezi tu, venitul tău nu este determinat arbitrar de către șeful 
tău sau de către piață. Dacă vrei să-l mărești, atunci identifică care 
este cea mai mare slăbiciune a ta. Încearcă să o atenuezi. Caută so- 
luții. Ţine minte că cea mai bună pârghie este extinderea. 


Îți garantez că, dacă lucrezi continuu la toate cele cinci compo- 
nente, îţi vei crește venitul cu cel puţin 20% în decurs de un an. Este 
mai probabil însă că îl vei mări cu 100%. 


Caută alte surse de venit 


Pe de o parte, nu ar trebui să faci prea multe deodată, deoarece 
focalizarea energiei este ceea ce asigură puterea. Pe de altă parte, 
există oportunități bune de care ar trebui pur și simplu să profiți. 


Cum putem rezolva acest contrast? Este simplu. Cât timp nu obţii 
nivelul de venit pe care ţi-l imaginezi, ar trebui să te concentrezi doar 
pe o activitate. Stabilește-ți destul de sus nivelul venitului pe care îl 
dorești. Este absurd să eviți dificultăţile concentrându-ţi atenţia la o 
activitate nouă. 

Însă, odată ce ai învăţat cum să câştigi sume mari de bani, vei reuși 
să faci asta și în alte domenii. Cum și unde putem găsi astfel de oportu- 
nități? În primul rând, este important să înţelegi că venitul reprezintă 
banii care intră în viaţa ta. 

Te rog, încearcă să faci următorul exercițiu: uită-te în jurul tău în 
camera în care te afli acum. Încearcă să găsești zece obiecte de culoare 
roșie. Le-ai găsit? Bine. Acum citește următorul exercițiu și închide re- 
pede ochii fără să te uiţi din nou în jur. Numește șase obiecte din came- 
ră care sunt albastre. 


Tindem să vedem doar lucrurile pe care ne focusăm. 
Oportunităţile bune de venit pot fi găsite și în afara activității noas- 
tre prezente. 


Cele patru surse de venit 


În principiu, suntem plătiţi pentru valoarea pe care o aducem 
pe piață. Există patru valori: 


e Produse e Servicii 


e  Cunoștințe e Idei 


Cu care dintre aceste valori ai putea câștiga bani? Cum îţi poți co- 
mercializa cunoașterea? Prin ce mijloace îți poţi transforma ideile în 
bani? Ce produse ai putea vinde? Ține minte că venitul reprezintă toți 
banii care intră în viața ta. Cine îţi datorează bani? Ce bunuri ai putea 
vinde? Gândește-te la asta! 


Cere bani 


Eşti genul de persoană care oferă uneori un serviciu fără să 
ceară plată? Te rog să ai în vedere faptul că a cere bani este adesea 
o chestiune de stimă de sine. De fiecare dată când aduci valoare, 
este firesc și complet justificat să primești bani pentru asta. Dacă tu 
consideri sau nu valoros respectivul serviciu depinde de cât de ca- 
pabil te consideri. Dacă un serviciu de valoare poate fi obținut la un 
preţ mare de la un specialist și poate fi obținut gratis de la tine, 

înseamnă că îţi lipsește încrederea de sine. Specialistul este conști- 
ent de valoarea sa, în timp ce tu nu ești. 


Aş spune-o sub o formă și mai drastică: tu ești responsabil pen- 
tru calitatea vieții tale. Este, prin urmare, datoria ta să câștigi bani. 
De aceea trebuie să ceri bani, cel puţin până când ajungi la libertate 
financiară. 


Vezi tu, succesul este mai degrabă o atitudine decât o abilitate. 
Ocupă-te să-ți dezvolți convingerea că ești valoros. Scrie în jurnalul 
tău de succes. 


Concentrează-te pe activităţi care produc bani 


Este foarte simplu. Folosește-ţi timpul doar pentru activități 
care produc bani. Determină ce zone din domeniul tău pot să-ţi 
aducă venit. Mulţi oameni sunt probabil capabili să facă cea mai 
mare parte a muncii pe care o faci tu. Puţini indivizi au însă disciplina 
să se concentreze (aproape) în exclusivitate la activități generatoare 
de venit. 


Vei vedea că este mult mai satisfăcător să te implici în proiecte 
care produc bani. Este însă mai ușor să faci celelalte slujbe. Dar nu 
uita că nivelul venitului tău depinde foarte mult de numărul de ac- 
tivități pe care nimeni altcineva nu le poate face în afară de tine. 

Expresia „cât mai repede posibil” se aplică și aici. Nu aştepta 
până când ţi-o poți permite. Deleagă cât mai repede posibil. Deleagă 
toate activitățile care pot fi realizate de altcineva și folosește acest timp 
pentru a te concentra pe activități care produc bani. Va merita, atâta 
timp cât câștigi mai mult în acest timp decât suma cu care îl plătești pe 
asistentul tău. 

Majoritatea companiilor vor să crească mai întâi, pentru a-i pu- 
tea plăti pe oamenii de care au nevoie. Ar fi mai bine totuși să anga- 
jezi acești oameni cât mai repede posibil pentru a crește. 


Prin urmare, întreabă-te care dintre activităţile tale pot fi îndepli- 
nite de altcineva. Cine ar putea să preia aceste activități în locul tău? 

Venitul nu înseamnă bogăţie 


Mulţi oameni nu știu ce este bogăţia: a câștiga foarte mulți bani 
nu înseamnă abundență. De regulă, standardul de viață ne crește 
odată cu venitul. Pur și simplu „avem nevoie” de mai mult. În mod 
remarcabil, întotdeauna avem nevoie de exact atât cât câştigăm. Nu 
trebuie să confundăm „nevoile” cu „dorinţele” 


Babilonienii antici știau deja: „Ceea ce numești cheltuieli nece- 
sare se va extinde întotdeauna până la nivelul venitului tău actual. 

Eşti bogat doar atunci când poți trăi din capitalul tău fără să 
trebuiască să ai o slujbă - banii tăi lucrează pentru tine. Nu vei de- 
veni bogat datorită banilor pe care îi câștigi, ci datorită banilor pe 
care îi economisești. A economisi înseamnă diferența dintre a fi o 
mașină de făcut bani și a avea o mașină de făcut bani. Voi vorbi mai 
mult despre asta în capitolul următor. 


Nu te opri niciodată 


Niciodată nu înceta să-ți mărești venitul până nu ai acumulat 
destul capital încât să trăiești din dobânda câștigată. 

Firește, putem și ar trebui să luăm pauze. Mi-am făcut un obicei 
din a mă recompensa de fiecare dată când ating un scop preliminar. 
Lucrez şase zile pe săptămână şi îmi iau liber o zi. Îmi iau concediu 
de patru ori pe an. Un concediu durează trei săptămâni. Am obser- 
vat că sunt mult mai productiv așa. Sunt mai concentrat și mai plin 
de energie. De asemenea, petrec acel timp cu folos. Citesc aproxi- 
mativ 150 de cărţi pe an; citesc 50 dintre ele în concediu. În timpul 
vacanței de Crăciun evaluez anul anterior și îl plănuiesc pe următo- 
rul. Pentru fiecare sector din viața mea, stabilesc scopuri și scriu 
motivele pentru care vreau să le ating. Îmi scriu, de asemenea, jur- 
nalul de învățăminte mai ales în timpul concediului. În acest jurnal 
îmi notez ce am învăţat. În acest fel, fiecare eşec devine o lecţie. 
Pentru a mă asigura că nu repet greșeala, mi-o notez. Așadar, conce- 
diile sunt pentru mine un timp în care evadez complet de la munca 
mea zilnică. Atunci mă concentrez doar pe partenerul meu și pe 
mine. 

Când mă întorc acasă, motivele pentru care fac ceea ce fac îmi 
sunt chiar mai clare. Mă concentrez din nou, și chiar mai bine, pe 
scopurile mele în loc să mă concentrez pe căile care duc spre ele. 
Acestea sunt doar câteva motive pentru care spun că sunt în gene- 
ral mai productiv atunci când îmi iau concediu de patru ori pe an. 


la pauze, astfel încât să nu te epuizezi. Totuși, nu te opri până nu 
ai obținut libertatea financiară. Nimic nu este mai greu decât să pui 
iar în mișcare o locomotivă care s-a oprit. Este însă la fel de greu să 
oprești una care înaintează cu viteză maximă. Nu trebuie să ţii în- 
totdeauna piciorul pe acceleraţie, dar, dacă este posibil, nu te opri 
decât atunci când poți trăi din dobânda câștigată din capitalul tău. 

Atunci nu va mai trebui să lucrezi. De ce ai înceta însă să faci 
ceea ce îți place? Dacă nu mai e nevoie să lucrezi și faci doar ce îţi 
place să faci, știi ce se întâmplă? Acum devine foarte interesant! 


Rezumat de puncte forte 


Fiecare obține exact ce merită. Doar tu poți hotărî cât de mult 
vei câștiga. 

Nu vei primi mai mulți bani pentru că ai nevoie de ei, ci pentru 
că i-ai câștigat. Cere informaţii despre obligaţiile tale, nu despre 
drepturi. 


Întotdeauna dă mai mult decât se așteaptă ceilalţi de la tine. 
Surprinde-i pe toţi, depășindu-le așteptările. Nu este suficient 
să fii foarte bun. Fii excelent! 

Fă-te indispensabil prin faptul că ești dispus să îţi asumi res- 
ponsabilitatea. Fă-te dispensabil prin faptul că delegi munca și 
autoritatea. 


Cine vrea să câștige mai mult trebuie să aibă în vedere o listă 
mai lungă de probleme. 


Să faci ce face toată lumea este la fel de folositor ca un fir de 
nisip în deșert. Nu trebuie să fii mai bun, ci unic. Găsește-ţi nișa. 
Venitul tău crește în paralel cu încrederea ta în tine. 


Venitul tău constă în următoarele componente: Calitate, Energie, 
Extindere, Stimă de sine, Abilitatea de a te vinde și Idei. 


Dedică mai mult timp promovării și dezvoltării persoanei tale 
(și produselor tale). 


Concentrează-te pe activități care generează venit. Întreabă-te 
dacă trebuie să faci tu o anumită muncă sau dacă o poate face 
altcineva. 

„Un om care cheltuiește la fel de mult cât economisește 
este cel mai mulțumit om, pentru că are ambele plăceri.” 


Samuel Johnson 


A fost odată ca niciodată un țăran sărac care s-a dus la coteţul de 
păsări și a descoperit un ou de aur în cuibarul gâștei. Primul său 
gând a fost: „Cineva glumește pe seama mea”. Dar. ca să fie sigur, a 
dus oul la un aurar. Aurarul a testat oul, l-a cântărit și i-a spus țăra- 
nului: „100% aur, aur masiv!” 


Țăranul a vândut oul și s-a întors acasă cu o pungă plină cu 
bani. În acea seară a dat un ospăț. A doua zi în zori, întreaga familie 
s-a dus să vadă dacă gâsca va mai face un ou de aur. Desigur, au găsit 
un alt ou de aur în cuibar. De atunci înainte, gâsca a făcut câte un ou 
de aur în fiecare dimineaţă, ou pe care fermierul apoi îl vindea. În 
foarte scurt timp a devenit bogat. 


Dar acest fermier era un om lacom. A început să se întrebe de ce 
face gâsca doar un ou pe zi. Totodată, era curios să știe cum de pu- 
tea pasărea să producă ouă de aur. 


A devenit din ce în ce mai agitat din cauza asta. Într-un final, s-a 
dus la coteț și a tăiat gâsca în două cu cuțitul. Tot ce a găsit în interiorul 
ei a fost un ou de aur format pe jumătate. 


Morala poveștii: nu îți omori gâsca. 
De fapt nu se poartă majoritatea oamenilor într-un mod asemă- 


nător? Gâsca reprezintă capitalul, iar ouăle de aur dobânda câștiga- 
tă de pe urma acestor bani. Dacă nu ai capital, nu primești dobândă. 

Majoritatea oamenilor își cheltuiesc toți banii. De aceea nu pot să 
crească o gâscă. Ei își omoară gâsca atunci când e tânără și înainte 
să aibă șansa de a face ouă de aur. 

Atâta timp cât nu ai o „gâscă” sau o „mașină de făcut bani”, 
trebuie să fii tu însuți mașina de făcut bani, indiferent cât câștigi. 
„Cheltuiește mai puțin decât câștigi” nu sună tocmai senzaţional. Cu 
toate acestea, vei vedea că poate fi distractiv să economisești și că 
este un lucru rezonabil. 


Patru motive pentru care oamenii 
nu economisesc 


Există motive bune pentru a economisi, dar pentru majoritatea oa- 

menilor există patru motive principale pentru a nu economisi: 

1. Ei cred că vor câștiga atât de mult în viitor, încât nu trebuie să 
înceapă să economisească acum. 

2. Vor să se bucure de viață acum. Ei cred că ar fi dificil să economi- 
sească şi că asta ar însemna să se limiteze. 

3. Nu cred că este important să economisești și sunt convinși că vor 
avea întotdeauna această atitudine. 

4. Cred că nu merită să economisești (rate mici ale dobânzii, 
inflație). 
Hai să aruncăm o privire mai atentă asupra celor patru argu- 

mente. Vei vedea că, de fapt, lucrurile stau altfel decât credeai. 

Citește cele patru afirmaţii așa cum ar trebui formulate: 


1. Economiile te fac bogat, nu venitul. 

2. A economisi este ușor și plăcut pentru toată lumea. 

3. Îţi poţi schimba oricând convingerile și atitudinea față de 
economii. 


4. Economiile te vor face milionar. Poţi câștiga o dobândă de 12% 
sau mai mult, iar inflația chiar te va ajuta! 
i se pare greu de crezut? Vei fi încântat când vei înțelege ade- 
vărul acestor afirmaţii. Acum hai să ne uităm la fiecare enunț în 
parte. 

Economiile te fac bogat, nu venitul 


Nimeni nu devine bogat doar pentru că are un venit mare. Bogăția 
ia naștere atunci când păstrezi bani. Prea mulți oameni au următoa- 
rea speranţă absurdă: „Atunci când voi câștiga destul, totul se va 
îmbunătăţi”. Cu toate acestea, adevărul este că standardul de viață 
crește întotdeauna odată cu venitul. Aproape întotdeauna ai nevoie 
de tot ce câștigi. Adevărul este, mai degrabă, că singurul lucru pe 
care îl au oamenii care nu economisesc este datoria. 


Primul meu coach era un om de succes pe care îl simpatizam și 
îl admiram foarte mult. Am fost încântat când s-a oferit să fie coac- 
hul meu personal. Mi-a cerut însă să economisc 50% din venitul 
meu. Imposibil, m-am gândit. l-am spus că aveam nevoie de 100% 
din venitul meu și că nu puteam economisi, din moment ce 100% 
din el era insuficient pentru a-mi acoperi cheltuielile obișnuite. 


În afară de asta, eram un optimist. Credeam cu adevărat că totul 
va fi în regulă odată ce voi începe să câștig o mulţime de bani. 
Trebuia să înțeleg că aceasta era o speranță stupidă. Nimic nu se va 
schimba vreodată dacă nu ne schimbăm pe noi înșine. 


Este complet greșit să crezi că bogăţia vine automat și că nu e 
nevoie să-ți schimbi atitudinea față de bani. Ceea ce faci de fapt este 
să eviți responsabilitatea. E ca și cum ai spune: „Pot face ce vreau cu 
banii în acest moment, pentru că mai târziu, când voi începe să câş- 
tig sume enorme, voi compensa pentru tot. De ce ar trebui să sufăr 
acum, dacă mai târziu mă voi scălda în bani?” 


Așa că venitul tău ar trebui să fie formula magică, să facă ceea ce 
tu nu reușești, adică să te facă bogat? Crede-mă, nu se va întâmpla 
niciodată. Va rămâne o simplă speranţă. 

De fapt, poți câștiga cât de mult vrei, dar situaţia ta financiară nu se 
va schimba. Am cunoscut sute de oameni care câștigau 25.000 de euro 
pe lună și care nu aveau altceva decât datorii. De ce situaţia ta financi- 
ară rămâne neschimbată atunci când venitul îţi crește? Din cauza fap- 
tului că doi factori rămân la fel: procentul - de economii versus venitul 
net - și tu. 

Dacă nu te poţi descurca cu ce câștigi astăzi, atunci nu vei reuși 
să o faci nici când vei câștiga de două ori mai mult. Procentele ră- 
mân a fel. În cazul în care astăzi câştigi 1.000 de euro şi economi- 
seşti 10% din ei, atunci vei economisi 100 de euro. Aceiași 10% din 
25.000 de euro (adică 2.500 de euro) sunt mai greu de economisit, 
pentru că suma este mai mare. Este mai ușor de fapt să economi- 
seşti când venitul tău este mai mic. Este mai ușor să pui deoparte 
100 de euro decât să pui deoparte 2.500 de euro. Cu cât este mai 
mare suma, cu atât mai greu cântărește procentul. 


Prin urmare, ar trebui să începi să economisești ACUM. 
Indiferent cât de dificilă este situaţia în care te afli, nu va fi niciodată 
atât de uşor cum este astăzi. Începe chiar de azi să economisești 
10% din venitul tău net. 


Incepe să economisești cât mai repede posibil. Dacă ai 18 sau 
20 de ani și locuiești cu părinţii, acum este cel mai bun moment. Nu 
va mai fi niciodată atât de ușor. 


Când vei mai avea vreodată cheltuieli atât de mici? Chiar dacă 
trebuie să „pierzi” niște bani, va fi puțin comparativ cu costurile pe 
care le vei avea când te vei muta de acasă. Nu vei mai avea niciodată 
șansa asta: economisește cât de mult posibil. 


Majoritatea oamenilor nu își schimbă obiceiurile 
financiare, nici când câștigă mai mult 


Atitudinile de bază se schimbă arareori (doar atunci când îţi schim- 
bi conștient vechiul set de convingeri). O atitudine care îi împiedică 
pe oameni să economisească este: „Am nevoie de asta”. Cu siguranță 
îți amintești expresia: „Nu trebuie să confunzi nevoile elementare 
cu dorințele”. Şi „cheltuielile pe care le considerăm necesare se vor 
ridica până la nivelul venitului”. 


Cea mai stupidă scuză pentru o cheltuială inutilă este: „Am ne- 
voie de asta. Trebuie s-o am”. Avem nevoie cu adevărat doar de câ- 
teva lucruri. Susținem că avem nevoie de una sau alta doar ca să ne 
justificăm față de noi înşine. Ca lucrurile să devină mai bune pentru 
noi, mai întâi trebuie să devenim noi înșine mai buni. 

Cumpătarea este o virtute a bogaţilor 


Când Sir John Templeton avea 19 ani, el și soţia lui au decis să eco- 
nomisească 50% din venitul său lunar. El a declarat că era dificil 
uneori, în special în lunile în care comisionul său era destul de mic. 
A devenit miliardar și unul dintre cei mai prestigioși și respectați 
manageri de fonduri de investiții din lume. El susține astăzi că perioa- 
dele decisive au fost cele în care câștiga atât de puțin, încât era 
aproape imposibil să economisească 50%. 


Warren Buffett a fost cel mai bogat om din Statele Unite. Deja în 
1993, revista Forbes îi estima averea la 17 miliarde de dolari. Cum a 
devenit atât de bogat? lată rețeta sa: economisește și investește, eco- 
nomisește și investește din nou. 


Warren Buffett și-a început activitatea ca băiat care livrează ziare. 
El economisea fiecare dolar de care se putea lipsi. Nu-și cumpăra 
aproape nimic, pentru că niciodată nu vedea banii pe care i-ar fi 
cheltuit. Își imagina doar cât ar valora acea sumă în viitor. Nici mă- 
car nu şi-a cumpărat o mașină. Nu din cauza celor 10.000 de dolari 
cât l-ar fi costat, ci pentru că știa cât vor valora acei zece mii de do- 
lari douăzeci de ani mai târziu. Sună extrem de plictisitor? Totuși, 
ştii deja că este plictisitor sau captivant în funcţie de convingerile 
tale. Dacă ai fi investit 10.000 de dolari pentru o perioadă de patru- 
zeci de ani, cu Warren Buffett, acei bani ar fi valorat acum niște de- 
loc plictisitoare 80 de milioane de dolari! 


Ştii ce au în comun următorii fondatori de companii - Werner 
von Siemens, Ferdinand Porsche, Gottlieb Daimler, Adam Opel, Karl 
Benz, Fritz Henkel, Heinz Nixdorf, Heinrich Nestlé și fraţii Aldi? Toţi 
au fost cumpătaţi, cumpătați și iar cumpătați. Au cheltuit mai puțin 
decât câștigau și au investit banii inteligent. Cu siguranţă, nu doar 
faptul că au fost cumpătaţi a fost responsabil pentru bogăţia lor. 
Aceasta a fost însă o condiţie obligatorie, fără de care bogăţia este 
de neatins. Nu vei găsi niciun fondator al vreunei mari companii 
care să nu fi fost foarte cumpătat. 

Mulţi oameni de afaceri au fost faliţi 


Poate că te gândești la toate poveștile pe care le-ai auzit despre oa- 
meni de afaceri care au dat faliment - și chiar de multe ori! Da, este 
adevărat. Dar acei oameni nu aveau credite de consum și nici un stil 
de viață luxos. 


Ei erau cumpătați. Au dat faliment nu din cauză că nu erau cum- 
pătaţi în privat, ci din cauza unor circumstanţe nefavorabile sau 
pentru că au speculat greșit. 


Datorită cumpătării combinate cu valorile lor antreprenoriale, 
au supraviețuit totuși acestor crize. Adesea o puteau scoate la capăt 
cu minimul necesar timp de ani la rând. Ei cheltuiau puţin pentru ei 
și se privau de orice fel de confort. 


Într-o anumită măsură, erau atât de cumpătaţi încât mulți oa- 
meni exclamau: „Asta nu mi-ar plăcea. Nu aș putea și nici nu aș vrea 
să trăiesc așa”. Dar ține minte, oamenii de succes sunt pregătiți să 
facă eforturi pe care majoritatea oamenilor fără succes nu le-ar face. 


Majoritatea oamenilor refuză să economisească. Ei vor să tră- 
iască aici și acum. Goethe a recunoscut fenomenul când a spus: „Toţi 
vor să fie cineva, dar nimeni nu vrea să devină cineva”. 


Fondatorii companiilor mari voiau să devină bogați. De fapt, să 
devină bogaţi era prioritatea lor numărul unu. Toate celelalte ches- 
tiuni erau secundare. Ei nu se purtau ca și cum aveau bani. 
Aparenţele erau neimportante pentru ei. Ei voiau să devină cineva 
și din acest motiv erau cumpătați. 


Poate că aparții acelui grup de oameni care spun: „Eu sunt o 
excepţie. Pot să-mi cheltui toți banii și tot voi deveni bogat”. Eu nu 
susțin că acest lucru este imposibil. La urma urmei, evenimente in- 
credibile și inexplicabile chiar se petrec. Statistic însă este puțin 
probabil. Ar fi probabil mai ușor să îți schimbi convingerile, pentru 
că a economisi chiar nu este atât de dificil. 

A economisi este distractiv 
şi uşor pentru toată lumea 


Exact perioada în care alegi să te bucuri de viață este timpul potrivit 
pentru a economisi. Nu ar trebui totuși să încerci în felul în care ai 
mai făcut-o poate deja de câteva ori și ai dat greș. 

Majoritatea oamenilor se aventurează să economisească în- 
tr-un mod greșit. Ei îşi fac singuri viața grea. Încearcă să se limiteze 
toată luna. Ciupesc bănuţi dintr-o parte și fac sacrificii în cealaltă 
parte. La sfârșitul lunii, tot nu le rămâne mai nimic. Poate că apare 
o reparație neașteptată sau o factură uitată neplătită. 


Poate ar trebui să analizezi acest scenariu dintr-o altă perspectivă. 
Practic plătești pe toată lumea în afară de tine. Plătești brutarul când 
cumperi pâine, bancherul când plătești dobândă, măcelarul când 
cumperi carne, coafeza când te tunzi. Dar când te plătești pe tine? 


Ar trebui să fii cel puţin la fel de important ca brutarul, banche- 
rul, măcelarul sau coafeza. 


A economisi înseamnă a te plăti pe tine 


Ar trebui să te plătești pe tine. Plătește-te înainte să plătești pe ori- 
cine altcineva. Plătește-ţi un salariu. Fă așa încât să depui automat 
10% din venitul tău lunar într-un cont separat. Cu acești 10% vei 
deveni bogat. Cu restul de 90% îi vei plăti pe toți ceilalți. 


Vei fi uimit să descoperi că este la fel de ușor sau de greu să te 
descurci cu 90% din venitul tău cum este şi cu 100%. Nici măcar nu 
îti vor lipsi acei 10%. 

Probabil că ţi se pare greu de crezut. Vei fi însă surprins dacă 
încerci cu adevărat. Niciodată să nu susţii că ceva nu merge până 
când nu încerci chiar tu. 


Nu include planurile existente de economii sau asigurarea de 
viață în aceşti 10%. În planurile de asigurare economisești pentru 
două elemente esenţiale: acoperirea asigurării și planul tău de pen- 
sie. Acestea sunt pentru majoritatea oamenilor o necesitate absolu- 
tă. Prin planurile de economii îți plătești cumpărăturile pe termen 
mediu, cum ar fi o mașină nouă, mobilă sau o vacanţă. 

Cu 10% îţi crești gâsca 


Niciodată nu te atinge de cei 10%. Vei folosi acești bani pentru a-ţi 
crește „gâsca” care face „ouă de aur”. Acest procent te va face bogat. 
Vei vedea în continuare cum acești 10% te vor face atât de bogat, 
încât vei putea trăi de pe urma dobânzii și nu va mai trebui să mun- 
cești niciodată. 

Este la fel de ușor sau de greu să te descurci cu 90% din venit 
cum este și cu 100%. Aproape că nu-ți va veni să crezi, așa cum se 
întâmplă cu majoritatea participanţilor la seminarele mele. Totuși, 
odată ce au încercat, îmi dau un feedback de genul: „Niciodată nu 
am crezut că ar putea merge. Cu toate acestea, între timp am pus 
constant deoparte 10% timp de câteva luni și nici măcar nu-mi lip- 
sesc. E bine de știut că acești 10% mă fac bogat”. 

Ce ar trebui să faci cu o mărire de salariu? 


În anumite perioade, ai câștigat probabil mai puţin decât câștigi 
astăzi. Aminteşte-ţi de zilele studenţiei. În acea vreme reuşeai să o 
scoţi la capăt cu puţini bani. Dar la prima ta slujbă? 

În mod normal, câştigăm mai mult pe măsură ce înaintăm în 
vârstă. În timp ce ne crește venitul, ne creşte și standardul de 
viață. 

Cum poţi face ca asta să nu se întâmple în viitor? Ia 50% din fi- 
ecare mărire de salariu și depune-i în contul „gâscă”. Din moment ce 
ești obișnuit să trăiești cu venitul actual, nu îţi va fi greu să econo- 
misești 50% din fiecare mărire de salariu. Te vei obișnui doar cu 
jumătate de mărire de salariu. Restul de 50% vor fi pentru „gâsca” 
ta. 


Dacă, de exemplu, ai în prezent un venit net de 1.500 de euro în 
fiecare lună, atunci vei depune 10% din acea sumă, adică 150 de 
euro, în contul „gâscă” la începutul fiecărei luni. 


Acum să presupunem că primești o mărire de 400 de euro. Vei 
transfera lunar 50% din acei bani, adică 200 de euro, în contul 
„gâscă”. Făcând asta, îți vei mări deja rata de economii cu 133% 


De ce eșuează planurile de economii 


Există două motive esenţiale pentru care majoritatea oamenilor 
nu-și respectă planurile de economii: 


În primul rând, ei încearcă să economisească o sumă nerealistă. 
De aceea ar trebui să începi să economisești „doar” 10% din salariul 
actual. Nici nu-ți vor lipsi acei 10%. Dacă însă încerci imediat să pui 
deoparte 15-20% din venitul tău, va fi mult mai dificil. 


In al doilea rând, majoritatea oamenilor economisesc doar ceea 
ce le-a rămas la sfârșitul lunii. 


De regulă, este vorba de o sumă mică. De aceea ar trebui să te 
plătești întotdeauna mai întâi pe tine, la începutul fiecărei luni. 

Sfat important 


Transferă 50% din fiecare mărire netă de salariu în con- 
tul „gâscă”. Astfel, standardul tău de viață nu va crește 
atât de repede. 


e Aceşti 50% nu te vor afecta, pentru că încă nu te vei 
fi obișnuit cu venitul mai mare. 


e  Cufiecare majorare, gâsca ta va obţine o rată de creș- 
tere extinsă. 

e Ştii pentru ce muncești. li arăţi conștiinței tale că 
poți avea grijă de bani. 

e Automat, fiecare mărire de salariu îţi aduce Scopul 
Final mai aproape. 

e Ca liber profesionist, ești șef și angajat în același 
timp. Oferă-ți o mărire de salariu în mod regulat. 


Îţi poţi schimba oricând convingerile 
şi atitudinea faţă de economii 


Mulţi oameni nu au convingeri încurajatoare atunci când vine vor- 
ba de economii. lată niște exemple: 


1. „Nu am disciplina necesară pentru a economisi.” 

2. „Economiile sunt doar pentru oameni netalentaţi și 
plictisitori.” 

3. „Mă bucur de viață acum, iar să economisesc ar însemna să- 
mi pun limite. Nu sunt pregătit să fac asta.” 


Dacă ai citit acest capitol, ești conștient de argumentele logice 
care contrazic aceste convingeri descurajante. Le poţi însă schimba 
oricând cu unele noi și mai folositoare, aplicând metoda descrisă în 
capitolul 5. Poate că una dintre următoarele afirmaţii te va ajuta în 
demersul tău: 


1. „Fermierului care mănâncă tot porumbul bun nu îi mai rămâ- 
ne nimic pentru însămânţat.” 

A nu economisi este o dovadă de incompetență absolută în afa- 
ceri, naivitate și stupiditate. Cine a arătat că nu poate gestiona banii, 
nu prea poate fi luat în serios. 


2. „Admir oamenii care au atâta control asupra vieţii lor, încât 
își pot folosi energia pentru a face lucrurile care îi bucură. Să ai o 
situaţie financiară solidă este o condiţie obligatorie pentru asta.” 


3. „Imi voi petrece restul vieţii în viitor. Prin urmare, aș vrea să 
fiu destul de sigur de ceea ce îmi va aduce viitorul. De aceea 
economisesc 


Economiile te fac milionar 


La începutul acestui capitol ai citit că poți câștiga un profit de 12% 
sau mai mult fără dificultate. Inflația chiar te ajută să faci asta. 


Știu că cele mai des promovate rate ale dobânzii pentru econo- 
mii sunt mult mai mici decât atât - în jur de 6% oferă momentan 
societățile de credit ipotecar și băncile, de parcă asta ar fi mult, și se 
sugerează că orice rată mai mare ar fi o chestiune ambiguă. 


Însă aceşti 6% abia acoperă nivelul real al inflației. Dacă accepţi 
mai puţin de atât, te îndrepţi spre sărăcie. Adică banii tăi își pierd 
puterea de cumpărare mai repede decât reușește rata dobânzii să 
le-o mărească. În astfel de circumstanţe nu merită să îi investeşti. 

Chiar și în privința investiţiilor se aplică regula de bază - dacă 
faci același lucru ca toată lumea, vei obține doar ce obţine toată lu- 
mea. Așa că nu te mulțumi cu aceste rate obișnuite ale dobânzii. 
Primul pas este să dobândești niște cunoștințe de bază despre in- 
vestiții, așa cum vor fi descrise în această carte. 


Ce pot deveni 100.000 de euro 


Vei resimţi puterea dobânzii capitalizate. Mai întâi un exemplu: 
imaginează-ţi că moșşteneşti 100.000 de euro. Îi investești la 7% pe 
an pentru treizeci de ani. După 30 de ani vei acumula 761.220 de 
euro. Dacă ai investi acești bani la 16% pe an, atunci ai obţine 
8.584.980 de euro în același interval de timp. 

Hai să presupunem că ţi-ai fi împărţit banii în cinci investiţii 
diferite, fiecare de câte 20.000 de euro. Să presupunem în continu- 
are că ai suferit o pierdere totală într-o investiție, a doua nu a făcut 
niciun profit, a treia a câștigat doar 7%, a patra 12% și a cincea 
16%. 


În acest caz, numai a cincea investiţie ti-ar fi adus mai mult de 
1,7 milioane de euro. Asta înseamnă dublul a ceea ce ai fi câștigat 
dacă ai fi investit banii la 7%. În total, ai fi câștigat mai mult de 2,6 
milioane de euro - în ciuda a două investiţii proaste. 


Acum te vei întreba cum poți atinge profituri de 10, 12, 16 sau 
chiar 20% anual și cum îți poţi împărți riscurile, pentru a evita o 
pierdere totală, pe de o parte, și pentru a-ți crește șansele de a da 
lovitura, pe de altă parte. 


Aș vrea să-ţi arăt patru planuri financiare pentru diferite sco- 
puri, unde fiecare scop se construiește pe baza celui anterior. Vei 
descoperi că economiile inteligente te vor face bogat. 


Învaţă-ţi copiii să se plătească 
Copiii când ar trebui să înceapă să economisească? Ar trebui să în- 
ceapă atunci când primesc prima lor alocaţie sau primii bani de 
buzunar. Prezintă-le cât mai repede conceptul de a te plăti pe tine 
însuți. Asigură-te că copiii tăi dobândesc convingeri folositoare pri- 
vind economiile și bogăţia. 

Când un prieten de-al meu a decis să înceapă să îi dea fiicei sale 
de opt ani o alocaţie, i-a dat zece euro și i-a spus să se urce în mași- 
nă. A spus că are ceva foarte important să-i explice. A dus-o în cea 
mai săracă parte a orașului. Totul era gri și monoton. Nu era nimic 
verde, doar praf şi beton. A întrebat-o dacă ar prefera să locuiască 
acolo sau în cartierul prietenos unde se afla casa lor. I-a explicat că 
va locui cu ei acasă pentru următorii 10 până la 15 ani, dar că, după 
aceea, va fi responsabilă pentru viaţa ei. Va trăi fie în acel mediu 
îngrozitor, fie într-o casă drăguță, asemănătoare cu cea în care locu- 
iau ei. A informat-o, de asemenea, că putea lua acea decizie pe loc. 

Și-a petrecut toată dimineața explicând conceptul de a econo- 
misi și a te plăti pe tine însuți. S-au dat jos din mașină în acel cartier 
sărac și s-au plimbat. Au luat prânzul într-un restaurant groaznic, 
iar când fiica sa aproape că s-a simţit rău din cauza disconfortului, 
i-a spus: „Aici locuiesc oamenii care își cheltuiesc fiecare cent din 
cei zece euro ai lor”. 


Când au ajuns acasă, au stabilit un plan de economii: fiica voia 
să economisească jumătate din alocaţie, iar pentru fiecare euro pe 
care îl economisea, tată ei urma să investească 50 de euro pentru 
ea. Asta însemna că el investea 250 de euro lunar în numele ei. 


Hai să presupunem că ei respectă acest plan de economii timp 
de șapte ani. Apoi el încetează să mai investească 250 de euro pe 
lună. Chiar dacă face acest lucru, fiica tot va strânge peste 200.000 
de euro până la vârsta de 32 de ani. Acest om investise doar 21.000 
de euro. 


Insă cel mai important lucru este că fiica prietenului meu a învă- 
tat cu ușurință despre conceptul de bani la o vârstă foarte fragedă. Nu 
va avea probabil niciodată nevoie de bani de la tatăl ei. 


Gândește-te câte bunuri ai deţine dacă ai fi economisit întot- 
deauna 50%. Bineînţeles, ar fi trebuit să începi înainte să te gân- 
dești că ai „nevoie” de 100% pentru a-ți acoperi toate cheltuielile 
„necesare”. 


A le da pur și simplu bani copiilor noștri poate fi un lucru ires- 
ponsabil. Durează ceva timp să le explicăm conceptul de bani și 
bogăție, dar apoi ar avea o mare oportunitate, pe care majoritatea 
oamenilor nu o au: banii și-ar primi locul pe care îl merită. Ar fi ceva 
firesc și plăcut. Banii devin cel mai important factor din viața cuiva 
doar atunci când persoana respectivă nu are bani. Astfel, mulţi pă- 
rinți își pot ajuta copiii învățându-i să nu supraaprecieze banii, ci să 
considere bogăţia o parte necesară și firească a vieții. 


Rezumat de puncte forte 
Ești cu adevărat bogat și independent doar dacă ai suficienți 
bani încât să trăiești din dobândă. 


Până nu vei avea o mașină de făcut bani, tu vei fi mașina de fă- 
cut bani, indiferent cât câștigi. 


Economiile te fac bogat, nu venitul. Devii bogat atunci când păs- 
trezi bani. 


Obiceiurile devin mai greu de schimbat pe măsură ce venitul 
tău crește. Dacă nu îți poţi gestiona banii astăzi, nu vei putea să 
o faci nici după ce începi să câștigi mai mult. 


Este mai ușor să economisești când ai un venit mic, căci, cu cât 
suma este mai mare, cu atât procentul cântărește mai greu. 


Avem nevoie de foarte puţine lucruri. Susținem însă că avem ne- 
voie de mai mult pentru a ne justifica nouă înșine cheltuielile. 


Nu vei găsi niciun fondator de companie de succes care să nu fi 
fost cumpătat. 


Nu te uita la valoarea de astăzi a banilor. Gândește-te cât vor 
valora în 10, 15 sau 20 de ani. 


Oamenii de succes sunt pregătiți să facă lucrurile pe care majo- 
ritatea oamenilor fără succes le-ar refuza. 


Este la fel de greu sau de ușor să te descurci cu 90% cum este și 
cu 100%. 


Standardul de viață crește întotdeauna proporţional cu venitul 
disponibil. 


Îți poţi schimba oricând convingerile și atitudinea față de economii. 


Indiferent cât de dificil poate părea să economisești, a nu eco- 
nomisi va fi întotdeauna mai dificil decât a economisi. 


Dacă faci ce fac alții, vei obține ceea ce au toți ceilalți. 
Banii ajung de obicei cel mai important factor în viață atunci 
când nu Îi ai. 


Invaţă-ţi copiii să economisească. 

Miracolul dobânzii capitalizate 


„Banii le sunt rezervaţi acelora care cunosc 
și respectă legile capitalului.” 


George S. Clason, Cel mai bogat om din Babilon!? 


Cine își înmulțește banii va deveni bogat. Cine ignoră legile acumulării 
de bani își va pierde iarăși banii. Este atât de simplu! 

Dacă te uiţi la miracolul dobânzii capitalizate, vei vedea că ai fi 
iresponsabil de ignorant dacă nu ai cunoaște și nu ai aplica puterea 
sa pentru a dobândi libertate financiară. Din această perspectivă, 
sărăcia nu este o virtute, ci mai degrabă ignoranță. 

Aş dori mai întâi să-ţi dau niște exemple ale puterii creșterii 
geometrice. 


Creează o nouă sursă de venit 


Îți sugerez să deschizi un cont de economii și să depui doar 0,10 
euro în prima lună. În a doua lună, dublează acea sumă și depune 
0,20 de euro. 


În acelaşi timp, începe să cauţi noi surse de venit. Ai 14 luni până 
capătă cu adevărat proporții și sumele depuse încep să devină destul de 
semnificative. Prin urmare, trebuie să-ți foloseşti timpul cu înțelepciune 
și să dezvolţi noi surse de câștig. 


10 The Richest Man in Babylon, în orig - Cel mai bogat om din Babilon. Secretele 
eterne ale succesului, Editura Amaltea, București, 2004. (n.tr.) 

În a șaisprezecea lună, vei avea nevoie de 3.276,80 de euro; în a 
șaptesprezecea, de 6.553,60 de euro și, în a optsprezecea lună, de 
13.107,20 de euro. 


Acesta este planul: 


[IEZI | | 
e |oo] oz | os | os | reo | s20 | emo | 1280 | 2500 


[e [erzo [ioa [zoaso [109.60 [01920 | 183840 | 227680 | 6.553,80 [13107.20] 


Trebuie să te extinzi și să crești. Trebuie să-ți pui la încercare 
creativitatea și să faci un efort credibil. Totuși, va merita. Vei acu- 
mula 26.004,30 de euro în exact un an și jumătate. Nu i-ai fi avut 
altfel în posesia ta. 

Ai putea, de exemplu, să te răsplătești cu 6.000 de euro din acei 


bani şi să investeşti restul de 20.000 de euro. În 20 de ani vei acu- 
mula 200.000 de euro (la 12%). 


Miracolul dobânzii capitalizate 183 


Factori care-ţi determină profitul 


Doar trei factori sunt importanţi în ceea ce priveşte dobânda capita- 
lizată: timpul, rata dobânzii și suma investită. 

Aș dori să le discut pe toate trei în detaliu. Permite-mi să folo- 
sesc rate ridicate ale dobânzii, precum 12 și 20% în exemplele mele. 


Timpul 


Ai auzit probabil deja că este avantajos să începi cât mai repede 
posibil. Hai să-ți dau un exemplu: 

Să presupunem că economisești 400 de euro pe lună începând 
cu vârsta de 30 de ani. Dacă acei bani câștigă o rată de profit anuală 
de 12%, vei acumula 2.099.140 de euro până la vârsta de 65 de ani. 
Această sumă incredibilă va fi atinsă pentru că ai lăsat banii să lu- 
creze pentru tine timp de 35 de ani. 


Dacă ai începe însă să economisești la vârsta de 45 de ani, 
atunci ţi-ar rămâne „doar” 20 de ani. Hai să presupunem că vrei și 
tu să ajungi la 2,1 milioane de euro la aceeași rată a dobânzii de 
12%. Atunci ar trebui să-ți mărești rata de economii lunare de șase 
ori, de la 400 de euro la 2.400 de euro. 


Dacă ai începe să economisești la vârsta de 55 de ani, ai avea 
doar 10 ani. Dacă vrei încă să ajungi la 2,1 milioane de euro, ar tre- 
bui să pui deoparte mai mult de 10.000 de euro lunar. 


Pentru a câștiga 2,1 milioane de euro, trebuie să economisești: 
e 35 ani x 400 de euro/lună sau 
e 20 ani x 2.400 de euro/lună sau 
e 10anix 10.000 de euro/lună. 

Ţine minte: cu cât începi mai devreme, cu atât e mai ușor. 


De aceea ar trebui să economisești pentru copiii tăi. Este chiar 
mai important însă să le arăţi și lor cum să economisească. Dacă 
începi să investești 100 de euro pe lună atunci când se naște copilul 
tău, vei câștiga 524.785 de euro (la 12%) până când va împlini 35 
de ani. 

Rata dobânzii 


La fel de importantă este și rata dobânzii. „Timpul înseamnă bani”, 
așa se spune. Am putea susține și că: „Timpul îţi aduce bani”. Hai 
să-ți prezint acum și ratele ridicate ale dobânzii, deși mulţi cred că 
ideea este frivolă. 

Mii de oameni obţin profituri din investiţii de 20% și mai mult. 
Orice soţie casnică din America ar fi total neimpresionată de ratele 
dobânzilor din Europa. 


Rate de 4, 5, 6 sau 7% sunt jalnic de mici pentru investitorii din 
SUA. La germani este chiar mai rău - au reputaţia dublă de a face cele 
mai multe economii, dar și cele mai proaste investiţii! 


Dacă vei compara cifrele, vei vedea cât de important este să 
câştigi o dobândă mare. Diferenţele dintre 7, 12, 15 și 21% sunt 
impresionante. Presupunând că investești 100 de euro în fiecare 
lună pentru mai bine de 35 de ani, care ar fi rezultatul final, dacă 
investești la 7, 12, 15 și 21% dobândă anuală? 


e 7% 166.722 de euro 
e 12% 524.785 de euro 
e 15% 1.078.249 de euro 
e 21% 4.671.602 de euro 


Dacă ai o rată a dobânzii de trei ori mai mare, nu obţii de trei ori 
suma la final. De fapt, obţii aproape de 30 de ori mai mult decât 
suma inițială! 

Hai să-ţi dau un alt exemplu. Dacă ai investi 1.000 de euro, ceai 
obține după 30 de ani la o rată a dobânzii de 7, 12, 15 și 20% pe an? 


e 7%pa. 7.612 de euro 
e 12%p.a. 29.960 de euro 
e 15% p.a. 66.212 de euro 


e 20% p.a. 237.376 de euro 

Acum să fim sinceri, să faci 7.612 de euro în 30 de ani dintr-o 
investiție inițială de 1000 de euro cu siguranță nu te va frapa, nu-i 
așa? La această rată de profit, recunosc, și eu aș cheltui mai degrabă 
banii acum. Dacă însă banii tăi ar crește cu un coeficient de x 30 
(=12%) sau chiar x 237 (=20%), asta ar fi cu siguranță palpitant, 
nu-i așa? 

Ştii ce s-ar fi întâmplat dacă bunica ta ar fi investit 1.000 de 
euro în numele tău acum cincizeci de ani și ar fi primit efectiv o do- 
bândă de 20% p.a.? Ei bine, moștenirea ar fi crescut până acum la 9 
milioane de euro. Așa că bunica ta este de vină! Tu însă poți face 
lucrurile mai bine. Tu te poţi gândi la nepoți din timp. 

Hai să ne uităm acum la Tabelul dobânzii capitalizate, care ara- 
tă cum îţi poți înmulţi banii. 


Cum să înţelegi ușor dobânda capitalizată 


Ca să nu ai nevoie întotdeauna de tabele, aș vrea să îţi prezint o re- 
gulă de bază: 


Împarte 72 la rata dobânzii şi vei obține numărul de ani necesari 
pentru a-ţi dubla capitalul. 


Presupunând că primești o dobândă de 12% p.a. și vrei să știi 
cât de mult va dura să se dubleze cei 10.000 de euro ai tăi: 

7:12 = 6 ani 

La fiecare şase ani, banii tăi se vor dubla la o dobândă de 12%. 
Dacă ai fi investit acei bani la 5%, atunci calculul nostru ar fi: 72:5 
= 14 ani. 

Acum recunoști că 5% este o cifră plictisitoare, pentru că ar 
trebui să aștepți 14 ani ca să-ţi dublezi banii și încă 14 pentru ca ei 
să se dubleze din nou. 

Tabelul dobânzii capitalizate: 1.200 de euro investiţi anual 
(100 de euro pe lună) 


15 20 25 30 
ani ani ani ani 
19.330| 26.437 33.907 41.758 
20.784| 29.192 38.475 48.724 
22.373| 32.308 43.824 57.175 
24.111] 35.835 50.098 67.452 
26.013] 39.831 57.466 79.974 
28.094| 44.361 66.129 95.260 
30.371| 49.498 76.325 113.951 
32.865] 55.329 88.336 136.834 
35.594| 61.947] 102.495 164.844 
38.583| 69.464 119.198 199.296 
41.855|  78.002| 138.912] 241.547 
45.439| 87.703 162.186| 293.451 
49.364| 98.727]  189.674| 357.239 
53.663| 111.255] 222.145] 435.653 
58.370| 125.494]  260.504| 532.058 
63.525| 141.677]  305.822| 650.584 1.374.701 
69.170| 160.068|  359.358| 796.292 1.754.246 
75.350| 180.968| 422.596] 975.382 2.240.022 
82.117| 204.715]  497.278| 1.195.438 2.861.493 
89.524| 231.693] 585.457] 1.465.733 3.656.143 
97.631| 262.336]  689.539| 1.797.594 4.671.602 
106.503| 297.133] 812.352] 2.204.839 5.968.323 
116.210| 336.639|  957.212| 2.704.316 7.622.946 
126.830| 381.476| 1.128.004] 3.316.542 9.732.515 
138.445| 432.350| 1.329.277] 4.066.480| 12.419.759 


În 30 de ani, vei câştiga abia 45.000 de euro cu investiţia ta ini- 
țială de 10.000 de euro. Dacă, pe de altă parte, îi investești la 12%, 
banii tăi s-ar dubla în șase ani. 

Cum vor crește 1.000 de euro chiar dacă nu le adaugi niciun bănuţ! 


1 
2 
3 
4 
5 
6 
7 
8 
9 
10 
11 
12 
13 
14 
15 


0 UNN 
aoao 


133.176 
267.864 
163.988 538.769 
117.391 289.002 1.083.657 
2.199.761 13.780.612 83.522.266 1.174.313.451 


eA A 
Cu o 


După 12 ani se va dubla din nou și tot aşa. În 30 de ani, cei 10.000 
de euro ai tăi vor deveni aproximativ 300.000 de euro. La 20%, vei 
câștiga aproape 2,4 milioane de euro. 


In concluzie, rata dobânzii este esenţială. Cu cât ai (sau vrei să 
îți acorzi) mai puţin timp, cu atât trebuie să obţii o dobândă mai 
mare dacă vrei să-ți construieşti averea. 


Ce se va alege de banii tăi? 


Din cele de mai sus se desprind două întrebări: 
1. Cât de des vrei să îți dublezi banii? (Rata dobânzii!) 


2. Câţi bani vrei să dublezi? (Economisește!) 

Chiar și cea mai mare rată a dobânzii este inutilă dacă o înmul- 
teşti cu zero. 100.000 de euro nu este o sumă mare de bani în zilele 
noastre. Poți cumpăra o mașină bună cu ei. 


Privind astfel lucrurile, 100.000 de euro nu reprezintă un scop 
foarte atractiv. Dacă însă investești cei 100.000 de euro, atunci vor 
deveni un milion după 20 de ani (la o dobândă de 12% p.a.). De 
aceea economisesc oamenii deştepţi. Ei nu văd cei 100.000 de euro, 
ci 1.000.000 de euro. 


Capitalism fără capital înseamnă 
Epoca de Piatră financiară 


Pentru prima dată, capitalismul a oferit tuturor posibilitatea de a 
dobândi bogăţie și prosperitate. Nenumărați milionari și chiar mili- 
ardari și-au atins statutul pe baza unei premise economice - posibi- 
litatea creșterii capitalului prin investiție. Pentru prima dată în 
capitalism, dobânda capitalizată a jucat un rol decisiv. 


Investiţia de capital oferă avantaje investitorului, pentru că el pri- 
mește profitul. Poate fi implicat în întreprinderi fără ca el să fie 
antreprenor. 


Și sunt avantaje și pentru antreprenor. El își poate construi în- 
treprinderea mai repede și o poate extinde cu 0.PM. (Banii Altor 
Oameni). Fără O.P.M,., nu ar fi posibilă o creștere rapidă. Toate com- 
paniile mari din timpurile recente au crescut pe baza banilor 
împrumutați. 


Să luăm exemplul lui Sam Walton. A cumpărat un magazin mic 
într-un orășel din Statele Unite. Socrul său i-a împrumutat banii 
pentru asta. El a creat conceptul magazinului de tip „discount”. Sam 
Walton le-a garantat clienților săi: „Dacă găsești mai ieftin decât în 
magazinul meu, îți vei primi banii înapoi”. 

După câteva piedici iniţiale, Sam ar fi trebuit să renunţe. În 
schimb, el a împrumutat și mai mulți bani și a mai cumpărat câteva 
magazine. 

A doua sa idee înțeleaptă a fost să își construiască magazinele 
în locuri unde competiția simţea că era slab potenţialul profitului 
- în orașele mai mici. 


Profitul pe care l-a adus țării a fost incredibil: a creat slujbe 
pentru mii de oameni. Milioane de oameni au putut, și încă pot, să 
cumpere produse la preţuri mici. 


Nu ești de acord că Sam Walton merita să devină bogat? La un 
moment dat era considerat cel mai bogat om din Statele Unite. 


Cu toate acestea, a rămas foarte modest. Locuia în continuare în 
prima sa casă și conducea o camionetă veche. El a simțit că era o 
binecuvântare să poată împrumuta bani. Își trăia visul. 


Hai să ne gândim acum ce au câștigat investitorii care au investit 
în Wal-Martul lui Sam Walton în 1975. Un investitor care a investit 
30.000 de dolari avea 1,3 milioane de dolari zece ani mai târziu. 
Dacă nu s-ar fi atins de banii aceia, ar fi acumulat 14,9 milioane de 
dolari până pe 31 iulie 1995. Să transformi 50.000 de dolari în 14,9 
milioane de dolari în 20 de ani reprezintă puterea dobânzii capita- 
lizate atunci când investești. Povestea Wal-Martului este una dintre 
multele de acest fel. 


Nu pierde din vedere, capitalismul conţine cuvântul „capital”. 
Dacă nu permiţi capitalului și investiţiilor să lucreze pentru tine, 
atunci capitalismul va trece pe lângă tine. Economic, vei trăi într-un 
stadiu comparabil cu Epoca de Piatră. Fie că ne place sau nu, siste- 
mul nostru îi fortifică pe cei puternici și îi slăbește pe cei săraci în 
multe privinţe. Acest lucru pare să fie o condiţie inerentă a evoluției 
noastre. 


Sistemul nostru fiscal, de exemplu, ar trebui să asigure o anu- 
mită egalitate de oportunități. Se știe însă că sistemul nostru fiscal 
este avantajos doar pentru oamenii inteligenți și bine informați. 


În același fel, capitalismul este benefic doar pentru cei care pot 
gestiona banii. Pe alţii îi poate distruge. Până și babilonienii au 
spus: „Banii le sunt rezervaţi celor care cunosc și respectă legile 
capitalului”. 


Cel care are bani își poate permite să angajeze consilieri care 
cunosc chichițele legilor. În mod normal, oamenii încep să devină 

interesaţi de ratele favorabile ale dobânzilor după ce au atins un 
anumit nivel al economiilor. Inainte de asta, puterea dobânzii capi- 
talizate nu îi afectează. 


De ce banii fac mai mulţi bani 


Consilierii competenţi costă bani. Soluţiile fiscale legale costă bani. 
Contabilii fiscali buni costă bani. Dar astfel vei economisi mult mai 
mult decât suma pe care le-o plătești lor. 


Oricine are bani și consilieri buni poate obține 12-30% pe an 
pentru banii săi, și asta fără impozite - legal! 

Oricine are mai puţini bani și nu este bine informat obţine 2,5- 
7,5% anual. Aceste profituri jalnice sunt apoi consumate de taxe și 
de inflație. 

Vei fi o mașină de făcut bani toată viața dacă nu decizi conștient 
să îți faci propria mașină de făcut bani. Creează o „gâscă” ce face ouă 
de aur. Tocmai ai văzut cât de rapid poate crește o astfel de gâscă. 
Dar gâștele nu vin de bunăvoie la oamenii care le omoară imediat... 


Este important să fim luminaţi 


In general, capitalismul a îmbunătăţit calitatea vieții multor persoa- 
ne. Chiar oamenii săraci care trăiesc în țări capitaliste o duc mai bine 
decât cei din alte sisteme economice. 


Un om va deveni bogat în statele noastre doar dacă aduce bene- 
ficii multor oameni. Cei care vor să devină bogați creează slujbe, 
produse sau servicii pe care le vor alții. Oamenii nu au mai avut ni- 
ciodată atâtea oportunități ca astăzi. Şi toate acestea sunt rezultatul 
capitalismului. 


Și totuși, capitalismul este departe de a ne permite tuturor să 
ducem vieţi îndestulate. Nu este deloc o „binecuvântare” pentru 
toată lumea. A creat un nou sistem de clasă în societate. 


În această privinţă, avântul intern pe care l-a dezvoltat capita- 


lismul nu mă atrage. Este timpul să facem „capitalismul celor puțini” 
accesibil tuturor. Acţiunile, adică participarea în companii, 

reprezintă pași uriași. Fondurile de investiţii permit unui număr tot 
mai mare de oameni să fie implicaţi în diverse companii, aproape 
fără riscuri. 

Capitalismul luminat este factorul lipsă. O politică de informa- 
re, nu condusă de grupuri de interese, ci informaţie de dragul in- 
formaţiei, informaţie pentru a face posibilă o existență mai bună 
pentru mai mulți oameni de pe această planetă - o viaţă cu o forță 
încurajatoare. 


Vreau să contribui la asta cu cartea mea. Și tu poți contribui, 
generând propria bogăţie personală și dând un exemplu. 


Rezumat de puncte forte 


In privinţa banilor, se aplică principiul responsabilităţii. Cei 
care își măresc capitalul vor deveni bogaţi. Cei care ignoră re- 
gulile despre înmulţirea banilor își vor pierde câștigurile. 


Este iresponsabil de ignorant să cunoști puterea dobânzii capi- 
talizate și să nu o aplici pentru a dobândi libertate financiară. 


Doar trei factori sunt importanți în privința dobânzii capitaliza- 
te: timpul, rata dobânzii și suma investită. 


Cu cât începi mai devreme, cu atât va fi mai ușor. 


Dacă primeşti o rată a dobânzii de trei ori mai mare, primeşti 
aproape de 30 de ori mai mult profit. 


Dacă nu lași capitalul și investiţiile să lucreze pentru tine, atunci 
beneficiile capitalismului vor trece pe lângă tine. 


Banii le sunt rezervaţi celor care le înțeleg și le respectă regulile. 


Capitalismul îi face pe cei bogați mai puternici și ia totul de la cei 
care nu îi respectă regulile. 


Este timpul să facem „capitalismul celor puţini” disponibil tutu- 
ror. Și tu poţi contribui, construindu-ți averea personală și dând 
un exemplu care să-i inspire pe alţii. 


10 

„Germanii sunt campioni mondiali la economisit. Și totuși, 
ocupă ultimul loc la investiţiile cu adevărat profitabile.” 


Franz Rapf, Alles iiber Aktien (Totul despre acţiuni) 


Coachului meu îi plăcea să spună povești din Biblie. Folosea aceste 
povești pentru a mă învăţa lecţii importante. Vorbea adesea de ce- 
lebrul vis al Faraonului: 


Faraonul a avut un vis care l-a tulburat. În visul său a văzut şap- 
te vaci frumoase, bine hrănite, urcând de pe malul Nilului. După ele 
au ieșit din apă șapte vaci urâte. Erau atât de slabe, încât le numărai 
coastele. Deodată, vacile slabe au atacat vacile grase și le-au mân- 
cat. Chiar și așa, au rămas la fel de sfrijite ca înainte. 


Iosif a fost adus în faţa Faraonului, căci era cunoscut ca inter- 
pret de vise. El a spus: „Cele șapte vaci grase reprezintă cei șapte ani 
în care vei avea recolte bogate și suficientă mâncare pentru toată 
lumea din regat. Cele șapte vaci slabe prevestesc cei șapte ani care 
vor urma, în care va fi foamete mare”. 


Faraonul era îngrijorat și a întrebat: „Nu putem face nimic pen- 
tru a opri această foamete?” Iosif a răspuns: „Nu poţi schimba recol- 
ta, dar te poţi pregăti pentru ea. Numește un ministru care se va 
asigura că în timpul anilor buni toţi oamenii tăi adună o cincime din 
recoltă în grânare. Dacă fac asta, vom avea suficiente provizii pen- 
tru anii săraci și nu va trebui să flămânzim”. 


Planul a fost aplicat. Timp de șapte ani, egiptenii au avut o recoltă 
bogată și toți și-au putut permite să predea o cincime din culturile lor. 

Anii săraci 
După asta, coachul meu a spus: „Majoritatea oamenilor trăiesc 
de parcă nu vor exista niciodată ani săraci. Dar ei vor veni cu 
siguranţă. 
El a fost printre primii care au înțeles că sistemul nostru va fi 
forţat să se schimbe. Oamenii erau susținuți bine dacă lucraseră 


toată viața lor pentru un salariu decent. Compania și statul aveau 
grijă de acești oameni atunci când se pensionau. 


Pensiile urmau să fie asigurate prin așa-numitul contract între 
generaţii. Acest contract afirmă că generaţia muncitoare trebuie să 
hrănească generaţia mai bătrână, pensionată. Când generația mai 
tânără este la rândul ei bătrână, o nouă generaţie de tineri îi va asi- 
gura pensiile. 

Acum știm că acest contract va înceta să funcționeze în viitor. 
Din anul 2020, vor fi pur și simplu prea mulți pensionari care trebuie 
să fie hrăniți de mult prea puţini oameni care muncesc. Astăzi ne este 
clar că odată ca niciodată un om a străbătut ținutul spunându-le tu- 
turor că pensiile lor sunt sigure. Odată ca niciodată... din păcate, așa 
încep basmele de obicei. Povești imaginare. Neadevăruri pe care ne 
place să le ascultăm, dar care sunt totuși false. Și în acest caz avem 
de-a face cu un basm. 


Egiptenii foloseau o formulă simplă pentru a se proteja de anii 
săraci: un ministru de finanţe colecta 20% din întreaga recoltă. Încă 
avem miniștri de finanţe și ei colectează mult mai mult de 20% de 
la majoritatea oamenilor. Există însă o mare diferenţă: în zilele 
noastre, miniștrii colectează banii și imediat îi cheltuiesc din nou. 
Nu pun nimic deoparte pentru anii săraci, absolut nimic. 


Așa că nu ai de fapt nicio alegere decât să devii propriul tău 
ministru de finanţe și să economisești cel puţin 10% din venitul tău. 
Ar fi şi mai bine dacă ai urma exemplul egiptenilor și ai economisi 
20%. 

Nu te lăsa păcălit 


Citind asta, te poți gândi la mai mulţi pensionari pe care îi cunoști și 
care o duc destul de bine. Poate că acest scenariu ți se pare prea 
negativ. Nu te lăsa păcălit. Din 2020 încolo vom trăi vremuri foarte 
diferite. Făcând niște calcule simple, este clar pentru oricine că nu 
ne putem baza pe pensiile noastre de la stat. 


Schema de pensii nu va mai putea acoperi plăţile datorate. 
Oamenii ajung la vârste tot mai înaintate; asigurările de sănătate 
devin tot mai scumpe. Cine va plăti pentru toate acestea? 


Nu va exista niciun Iosif care să deschidă deodată vastele lui 
hambare ca să aibă grijă de noi toți. Nu există niciun grânar. Am 
trecut din epoca industrială în epoca informaţiei. Un rezultat, pe 
care prea puţini oameni l-au înţeles, este că trebuie să avem grijă de 
pensiile noastre. Oricine se va pensiona peste 20 de ani sau mai 
mulți, trebuie să plănuiască în avans, astfel încât acei ani să nu fie 
prea săraci. Acest lucru ar fi trebuit să fie clar deja de mult timp și 
oamenilor ar fi trebuit să li se spună, dar incriminările nu ne vor 
ajuta acum. Trebuie să ne construim propriile grânare și să deve- 
nim propriii noștri miniștri de finanţe. Trebuie să luăm această 
responsabilitate în mâinile noastre. 


Câștigători și învinşi 


Nu găsești și tu nedreptatea din lumea aceasta de nesuportat? 
Gândindu-ne la asta, putem începe rapid să ne deprimăm și să ne 
întrebăm mereu „de ce”. Așa cum am văzut în capitolul 2, întrebarea 
„de ce” nu este întotdeauna benefică. Ea caută explicaţii, iar explica- 
tiile sunt folosite cu ușurință ca scuze. În plus, dacă ne gândim prea 
mult la această întrebare, întârziem să acționăm. 


Marile schimbări au separat dintotdeauna câștigătorii de în- 
vinși. S-au creat mari nedreptăţi. Dar nu ajută cu nimic să disperi 
din cauza asta. Deprimarea nu va schimba situaţia. 


In epoca de astăzi a informaţiei, învinșii sunt cei care conti- 
nuă să se bazeze pe stat și pe angajatorii lor. Câștigătorii își asumă 
responsabilitatea pentru ei înșiși. Există o societate a victimelor și 


196 DRUMUL CĂTRE LIBERTATEA FINANCIARĂ 


o societate a responsabilităţii. Cei care se consideră victime continuă 
să se bazeze pe promisiunile moarte ale trecutului, pe care nimeni 
nu le mai poate ține. Ei se bazează pe stat și pe angajatorul lor. 


Cei care își asumă responsabilitatea nu acceptă ca fericirea lor 
să depindă de promisiunile altora. Ei au fost marcați de maxima lui 
Goethe: „Există un lucru la care te poţi aștepta întotdeauna: nepre- 
văzutul”. Acești oameni consideră că a fi pregătiți este propria lor 
responsabilitate. 


Dilema începe adesea cu mult înaintea pensionării 


Vom resimţi chiar mai devreme un alt efect al acestor relaţii schim- 
bătoare: în zilele noastre există puţine slujbe care garantează anga- 
jarea pe viață. Astăzi, mulți oameni trebuie să treacă prin cei „șapte 
ani de sărăcie” cu mult înaintea pensionării, pentru că nu au reușit 
să pună deoparte 20% în timpul anilor îmbelșugați. 

De ce li se întâmplă acest lucru oamenilor? Cu toţii avem ten- 
dinţa de a fi victimele a două iluzii: 


Mai întâi, ne gândim că, atunci când economia înflorește, lucruri- 
le vor continua aşa. Când începem să câștigăm bine, ne așteptăm ca în 
curând să câştigăm chiar mai mult. Dar, așa cum îi plăcea întotdeauna 
coachului meu să spună: „Vacile slabe apar adesea mai repede decât 
ne așteptăm”. 

În al doilea rând, adesea nu reușim nici măcar să recunoaștem anii 
îmbelșugaţi. Abia când vin anii săraci realizăm cât de bine ne mer- 
gea de fapt. Câţi oameni amână să facă economii și să investească, 
având convingerea că îi aşteaptă ani îmbelșugaţi? 


Realitatea 


Majoritatea oamenilor economisesc prea puţin. Ei trăiesc în case și 
apartamente frumoase, conduc mașini sclipitoare, au cele mai noi 
televizoare şi sisteme audio. În afară de contracte de împrumut, o 
mică poliţă de asigurare de viață și un cont de economii subţire, nu 
au nimic. Au căzut pradă ambelor iluzii. Cei care economisesc nu 

reușesc să investească. Nu sunt investitori reali. Mulţi își pun banii 
deoparte în niște bunuri care le aduc puţin profit. Alţii confundă 
speculaţția cu investițiile. Dar există o mare prăpastie între aceste 
concepte. Ne vom ocupa mai mult de asta în capitolul 11. 


Această distincţie este incredibil de importantă. Cel care specu- 
lează nu poate fi niciodată sigur că va crește o gâscă. Cu siguranță 
nu se poate aștepta să adune ouă de aur cu regularitate. Speculanţii 
nu primesc un venit pasiv. Ei acumulează doar atunci când își vând 
bunurile. 


Cine vrea să dea naștere la bogăţie trebuie mai întâi să inves- 
tească, și nu să speculeze. Cine economisește și cumpără bunuri nu 
este neapărat un investitor. Coachul meu spunea: Un investitor face 
profit atunci când cumpără, nu când vinde. Din păcate, mi-a luat 
mult timp să urmez acest sfat și asta m-a costat mulţi bani. Greșeala 
este să te aștepți la un profit în viitor: cine se așteaptă să facă profit 
atunci când vinde nu investește, ci speculează. Speculantul este 
uneori norocos, iar alteori ghinionist. În orice caz, el va avea puţină 
influență asupra rezultatului acţiunilor sale și o foarte limitată pu- 
tere de anticipare. 


2000, 2001 și 2002 


Mulţi oameni au pierdut mulţi bani la bursa de valori în anii 2000, 
2001 şi 2002. Principalul motiv pentru acest lucru este că speculau 
în loc să investească. 


Ne vom ocupa de o altă distincție importantă în capitolul 11: 
diferența dintre o investiție și o obligație. Vei spune probabil: „Ei 
bine, pentru mine cel puţin această diferență este perfect clară”. Dar 
vei vedea că majoritatea oamenilor au făcut aici o eroare - o eroare 
fatală. Mulţi oameni, de exemplu, își consideră propria casă o inves- 
tiție. Așa că ei se consideră investitori, deși pur și simplu își cheltu- 
iesc banii. 

Coachul meu spunea întotdeauna: „O investiţie îți aduce bani în 
buzunar; o obligaţie îți scoate bani din buzunar”. Direcţia fluxului de 
numerar îţi va arăta dacă ai de-a face într-adevăr cu o investiție sau 
cu o obligație. 

Partea dezastruoasă este că mulți oameni cred că au investit 
bani, când de fapt s-au angajat într-o obligaţie. În consecinţă, ei de- 
vin mai săraci în loc să devină mai bogați. Cheltuiesc bani în loc să 
facă bani. Deși ei cred că au făcut totul corect, au mai puţini bani în 
fiecare lună. Din păcate, cei mai mulți oameni nu fac de obicei lucrul 
corect. Chiar dacă cineva spune că a deține o casă este o investiție 
inteligentă, tot greșește. Este un lux. Este plăcut să deții casa în care 
locuiești. E şi cazul meu. Dar nu este o investiţie. Nu îți aduce niciun 
ban. Nu te ajută să te pregătești pentru anii săraci. 


Vom suferi o altă mare criză economică? 


După al Doilea Război Mondial au avut loc câteva mici crize ale bursei 
de valori. Privind retrospectiv, niciuna dintre ele nu a fost deosebit 
de severă și pieţele și-au revenit rapid. Putem considera aceste mici 
fluctuații comparabile cu acelea dintre zi și noapte. 


Acestea nu au fost perioade mari ca cele dintre vară și iarnă. 
Puţini au crezut că e posibil să aibă loc o altă mare criză economică 
precum criza financiară din 1929-1932. 


De ani de zile am atras atenţia că perioadele ciclice nu dispar 
pur și simplu. Cu toate acestea, de fiecare dată când economia a în- 
florit, ziarele au scris că totul este diferit de data asta. Niciodată nu 
mai poate avea loc o criză financiară globală. La aceasta, Sir John 
Templeton, venerabilul maestru al fondurilor de investiţii, a răs- 
puns: „Cele mai periculoase cuvinte în domeniul investiţiei de capi- 
tal sunt: totul este diferit de data asta”. 


Recent, am urmărit o familie care construia un castel de nisip 
pe plajă. Toţi adunau și modelau cu entuziasm nisipul. Când au ter- 
minat, castelul era cu adevărat remarcabil, dar, din păcate, fluxul se 
apropia. Întreaga familie s-a grăbit să construiască un baraj pentru 
a-și proteja castelul. Au început să sape frenetic, în timp ce valurile 
veneau din ce în ce mai aproape. Într-un final, valurile au stricat 
barajul, strecurându-se pe la margini și trăgându-l în mare. Când 
vine fluxul, nimic nu-i poate sta în cale. 

Poate să aibă loc și chiar va avea loc un alt mare crah. Ziua și 
noaptea nu sunt singurul ciclu natural. Există și anotimpuri. Oricât 
de lungă ar fi vara, iarna va veni întotdeauna. Exact cum există ten- 
dinţe mici și faze lungi. Lucrurile au fost și vor rămâne întotdeauna 
astfel. Acest lucru este valabil pentru lumea naturală și pentru lu- 
mea economică. Fluxul va veni din nou. 


Asemenea crize se vor petrece atâta timp cât există oameni 
care sunt conduși de lăcomie, pe de o parte, și de frică, pe de altă 
parte. Noua economie, bula internetului și noua piaţă le-au dovedit 
că s-au înșelat celor care credeau că economia s-a ridicat deasupra 
influenței unor astfel de impulsuri „josnice”. 


Aş putea enumera numeroase cauze pentru un nou crah, dar 
cea mai importantă este următoarea: va exista un alt crah, pentru 
că au existat dintotdeauna crahuri, iar oamenii nu s-au schimbat. 


În anii 2000, 2001 şi 2002, investitorii au pierdut mulţi bani la 
bursele de valori în trei ani consecutivi. Acest lucru nu se mai în- 
tâmplase de la sfârșitul celui de-al Doilea Război Mondial. Aproape 
nimeni nu credea că un astfel de scenariu este realist - inclusiv eu. 
Nu m-am așteptat ca tendinţele să se schimbe și să aducă pierderi 
semnificative înainte de 2010. Deodată, oamenii au început din nou 
să se gândească la ciclurile mai mari ale economiei și ale piețelor. 


Partea cu adevărat dezastruoasă a crizei a fost că rezervele pe 
care oamenii și le făcuseră pentru anii săraci au fost distruse. 
Pierderea a fost deosebit de grea pentru mulți oameni mai în vârstă 
care se pensionaseră deja. În plus, mulți tineri economisiseră și 
credeau că își investiseră banii cu înțelepciune. Deodată, și-au pier- 
dut atât slujbele, cât și economiile - o situaţie teribilă. Este impor- 
tant să știi cum să investești și să nu confunzi niciodată obligaţiile și 
speculaţiile cu investiţiile. 

Sunt de părere că încă ne așteaptă o mare criză economică. Deși 
se poate să nu fie în curând. 


Totuși, cine ar susține că poate prezice viitorul? Eu am încercat 
de multe ori. Uneori am reușit, alteori nu. Am avut aceeași experi- 
ență ca alții care au încercat acest truc: când o previziune se adeve- 
rește, ne felicităm. Când o previziune este greșită, ne amintim că 

nimeni nu poate cunoaște viitorul. In acest fel, prognozele nu se 
demodează niciodată. 


Ca investitori, este esențial să nu uităm niciodată posibilitatea 
unei crize financiare globale atunci când ne facem calculele. Chiar și 
așa, nu ar trebui să ne lăsăm descurajați de această posibilitate. Un 
investitor deștept își poate îngrășa gâsca și poate obține profituri 
bune în toate perioadele ciclice. Pentru a face asta, el va trebui să 
ştie câteva lucruri importante. Chiar se întâmplă ca investitorii să 
obţină profituri grozave în timpul unei crize. În timp ce speculanții 
devin victime într-o criză, investitorii prosperă. 


Nu te abate de la pregătirile tale 


Ştii povestea lui Noe? El trăia într-un ţinut unde nu plouase nicioda- 
tă de când își aminteau oamenii. Dumnezeu i-a poruncit deodată să 
construiască o barcă mare, o barcă ce avea să fie salvarea sa de la un 
potop catastrofal. 


Îţi poţi da seama ce au spus şi ce au gândit oamenii despre Noe 
când a început să construiască o arcă într-un mediu care era la un 
pas de a fi deșert? Nu existau nici măcar bărci mici unde locuia el, 
iar Noe începuse construcţia unei arce gigantice. Prietenii și cunoș- 
tințele au încercat să-l convingă că întregul proiect nu avea sens. 
Îmi imaginez că i-au spus: „De ce îți pierzi vremea cu acest proiect 
fără sens? O viaţă are omul de trăit”. 


Din moment ce Noe nu s-a lăsat influențat, prietenii săi au re- 
nunțat să-l mai convingă. Cei înţelepţi și inteligenţi i-au explicat în 
detaliu de ce un potop nu ar putea niciodată să aibă loc. În curând a 
ajuns să fie considerat un nebun încăpățânat. Cu siguranță nu e 
ușor să te ţii de un plan atunci când toţi ceilalți sunt convinși că ești 
nebun. Dar istoria i-a dat dreptate lui Noe. Potopul chiar a venit. 


Nu știu când vei citi această carte. Bineînţeles că nu știu care va 
fi starea economiei sau a pieţelor. Poate că va fi o perioadă euforică 
și nu „se face” să avertizezi oamenii despre posibile crize economi- 
ce. Şi totuși, e bine să nu uităm de Noe într-o astfel de situaţie. 

Pe de altă parte, poate citești cartea într-o perioadă mai întune- 
cată și va părea nechibzuit să crezi în profituri de pe urma investiţi- 
ilor. În timpul unei recesiuni, mulţi cred că este imposibil să aduni o 
rezervă. Îndemnul meu de a investi este la fel de popular pentru 
acești oameni precum îndemnul de a construi o arcă în deșert. 


Și totuși este esenţial să nu te lași influenţat de extreme. Cât timp 
nu suntem în mijlocul unei crize financiare globale, este întotdeauna 
posibil să economisim. Crede-mă. O criză financiară globală cum a 
fost în 1929 este mult mai gravă decât ne place să ne imaginăm. În 
asemenea perioade, realitatea depășește chiar și așteptările celui 
mai mare pesimist. Pregătește-te! 


Vor exista întotdeauna ani îmbelșugați și vor exista întotdeauna 
ani săraci. Nu fi descurajat și nu cădea niciodată într-un fals senti- 
ment de securitate. Dezvoltă o mai mare inteligență financiară. la 
deciziile care sunt importante pentru tine. Când faci asta, ține cont 
de principiile din următorul capitol. Acest lucru nu va face ca toate 
deciziile tale să devină automat infailibile, dar vei vedea că nu aces- 
ta este scopul. Un investitor bun își va spori bogăția indiferent de 
perioadele ciclice. Bogăția sa va spori, chiar dacă din când în când 
va mai face câte o alegere greșită, atâta timp cât respectă anumite 
principii. 


Nu, scuzelor 


Coachul meu spunea adesea: „Scuzele sunt cuvintele rostite de eșe- 
cul din noi”. M-a întrebat care sunt scopurile mele și a reacționat la 
răspunsurile mele spunând: „Nu este important cât de mult vei avea 
într-o zi. Important este cum va fi caracterul tău”. Pentru el, un om 
de caracter e întotdeauna sincer cu el însuși. 


Îţi aminteşti capitolul 2? Oriunde are vină, are şi putere. Nu este 
de niciun ajutor să spui: „Recesiunea este de vină. Sunt prea tânăr 
sau prea bătrân. Este vina guvernului. Părinții mei... Bogăţiile nu 
pot fi create acolo unde se refuză responsabilitatea. Bogăția nu va 
veni dacă nu suntem sinceri cu noi înșine și dacă ne folosim energia 
ca să căutăm scuze în loc de soluții. 

Scuzele sunt minciuni pe care ni le spunem nouă înșine. Ne asu- 
măm tot mai mult responsabilitatea pe măsură ce devenim tot mai 
sinceri cu noi înșine. Foarte mulți oameni susțin că „nu au timp să 
învețe cum să investească bine”. Este adevărat? Este chiar întregul 
adevăr? Sau ar putea fi acești oameni mai sinceri cu ei înșiși? Nu ar 
fi mai sincer să spui: „Nu sunt pregătit să acord mai mult timp acestui 
lucru”? O persoană cu un caracter autentic nu folosește niciodată 
situaţiile din viață ca motive sau scuze. Scuzele ne menţin în sărăcie. 


Cele două voci interioare 


Există diferite creaturi ce trăiesc în fiecare dintre noi. Avem în noi 
vocea unui eșec financiar și vocea inteligenței financiare. Există vo- 
cea unei victime și vocea responsabilității. Ceva din noi caută scuze, 
dar o putere diferită se străduiește să obțină rezultate. Acestea sunt 
două forțe opuse. Motivul pentru care avem în noi aceste două forțe 
este acela că am fost modelaţi de multe impresii și persoane diferite. 


Factorul decisiv în dobândirea libertăţii financiare este vocea 
pe care o ascultăm: vocea victimei sau vocea responsabilă. 


Nu trebuie să îi permiţi niciodată persoanei mărunte din tine să 
o domine pe cea măreaţă. 


Un cuvânt final despre „previziunile” 
din acest capitol 


Nu cred că există vreun profet care să se bucure atunci când i se 
adeveresc previziunile cele mai sumbre. Și eu sunt la fel. Nu încerc 
să te fac să te întrebi dacă se va adeveri sau nu previziunea mea. 
Sper doar să te pregătesc pentru cazul în care se adeverește. Ceea 
ce contează nu este previziunea, ci precauția. Astfel, vei fi gata să 
faci față oricăror vaci slabe care ar putea să apară. În plus, dacă are 
loc o criză financiară globală, iar tu ai o rezervă de bani, vei avea 
niște oportunităţi incredibile. Chiar dacă vacile slabe nu apar nicio- 
dată, cu siguranță nu vei regreta că ai devenit un bun investitor. 


Așa cum a spus Warren Buffett, cel mai bogat investitor din lume: 
„Până la urmă, doar la reflux îţi dai seama cine înoată dezbrăcat”. 


Rezumat de puncte forte 


Trebuie să îți asumi responsabilitatea pentru propriul viitor. 
Devino propriul tău ministru de finanţe și economisește 10% 
sau, și mai bine, 20% din venit. 


Dacă vrei să produci bani, trebuie să îi investești profitabil. 


Fluctuațţiile pieței sunt întotdeauna ciclice. Este important ca în 
calculele tale să ţii cont de riscul unei crize. 


In timp ce simplii speculanţi devin victimele crizelor, investitorii 
devin mai bogați. 

Nu lăsa extremele să te tulbure. Nu asculta mulțimea. Respectă-ți 
planul. 

Respectă principiile de bază și lasă-le să-ți ghideze deciziile. 
Scuzele sunt minciuni pe care ni le spunem nouă înșine. Ele ne 
menţin în sărăcie. 


În fiecare dintre noi există vocea unui eşec financiar şi vocea 
inteligenței financiare. Factorul decisiv în dobândirea libertăţii 
financiare îl reprezintă vocea căreia îi dăm ascultare dintre cele 
două. 

Principii fundamentale pentru 
capitaliști şi investitori 


„Diferenţa dintre capitalism și socialism este ușor 
de explicat. Un tort mare care este împărțit nedrept 
sau un tort mic care este împărțit drept; rezultatul fiind 
că feliile echitabile ale tortului mic sunt mult mai subţiri 
decât cele mai mici felii ale tortului mare.” 


Andre Kostolany 


Mulţi jurnalişti naţionali şi internaţionali mă numesc un guru al 
banilor. Dar eu nu sunt deloc un guru. Un guru al banilor nu face 
niciodată greșeli, iar eu știu că am făcut multe și sigur voi mai face 
în viitor. Sigur că sunt interesat să-i ajut pe alții să-și facă o viață mai 
bună și să se simtă mai demni. Un anumit nivel de bogăţie este foar- 
te folositor pentru asta. 


În acest capitol vei descoperi cum să îţi crești gâsca și să 
obţii profituri excelente. Tot ce trebuie să faci este să urmezi 
principiile expuse în acest capitol și să fii pregătit să faci ale- 
geri importante. 

În prima parte a acestui capitol, vei găsi principiile care te vor 
face un investitor de succes. În a doua parte, vom discuta despre 
deciziile importante pe care va trebui să le faci. 

Partea | 


Principiile 
Următoarele principii sunt naturale, astfel că rămân general valabile. 
Scopul acestei cărți nu poate fi să îţi dea sfaturi specifice de investi- 
ţii. Acest lucru nu ar fi doar neglijent, ci ar putea fi chiar periculos. 
Produsele și posibilitățile timpurilor noastre trepidante se schimbă 
prea repede. Din acest motiv, în cele ce urmează mă voi limita la 
principiile fundamentale și la cele mai importante decizii. 


Învață să diferenţiezi 


Ai făcut vreodată intoxicație alimentară? Cu ani în urmă, în Mexic, 
am mâncat un fel de mâncare cu ouă care fusese „condimentată” cu 
insecticid. S-a dovedit mai târziu că bucătarul crezuse că otrava era 
făină și o amestecase în produsul de patiserie. Dacă nu ar fi fost un 
doctor la faţa locului, nu aș fi supravieţuit. 


Peste tot în natură există plante și animale care sunt inofensive 
și folositoare și altele care reprezintă un pericol pentru noi. Unele 
sunt chiar mortale. Unele ciuperci sunt foarte gustoase, iar altele 
sunt otrăvitoare. 


Același lucru este valabil când e vorba de banii tăi, după cum 
este și cu sănătatea ta: unele investiții te vor face bogat, în timp ce 
altele te vor face sărac. Cine nu le poate diferenţia trăiește foarte 
periculos. Poate fi adesea foarte greu să distingi între ce este folosi- 
tor şi ce este periculos. Chiar și insecticidul poate fi confundat cu 
făina. 

Trebuie să învăţăm ca să supraviețuim. Trebuie să învăţăm să 
devenim liberi din punct de vedere financiar. Trebuie să continuăm 
să învăţăm pentru a rămâne liberi din punct de vedere financiar. A 
învăța înseamnă a recunoaște diferenţele. Odată ce poţi recunoaște 
diferențele, poţi lua decizii inteligente. Este cel mai ușor să începi 
prin a accepta câteva criterii simple. 

Următoarele pagini vor prezenta mai multe distincții impor- 
tante. Asimilându-le pe acestea, îți vei dezvolta inteligența financia- 
ră. Vei fi capabil să iei decizii rapide și în general corecte, pentru că 
vei ști ce se potrivește cu planurile tale și ce nu. 


Diferenţele-cheie sunt între: 
1. investiţie și speculație 

2. obligații și investiţii 

3. cele trei tipuri de investiţii 


4. un investitor mediu și un capitalist de succes 
Primul principiu 


. = A 


Dă-ţi seama când investești și când speculezi 


> 


În vremurile noastre nu există probabil niciun principiu mai neglijat 
decât acesta. Oamenii economisesc și își transformă economiile în 
bunuri. Apoi se consideră investitori. În realitate, ei fie au rămas oa- 
meni strângători, fie au devenit speculanți. Ei nu sunt investitori. 


Prima variantă este ușor de înţeles: cine își pune banii econo- 
misiți într-un cont de economii este puțin probabil să se considere 
investitor. Acesta este un om strângător. Omul strângător pune bani 
deoparte într-un cont de economii și îi lasă acolo. De-asta se nu- 
mește cont de economii și nu cont de investiții. Când vom ajunge la 
al treilea principiu, vei vedea că nu este nimic greșit în asta. 
Dimpotrivă, o persoană strângătoare se află într-o poziție mai bună 
decât cineva care nu economiseşte. Însă doar investitorul face ca 
banii pe care îi pune deoparte să sporească semnificativ. 


Când vine vorba de speculație, există neînţelegeri și mai mari. 
Chiar și eu am fost odată confuz în privinţa diferenţei fundamentale 
dintre investiție și speculație. Nu este nimic surprinzător în asta. 
Am crescut într-o familie de clasă mijlocie, unde totul era privit ca o 
investiție. Chiar și casa noastră era considerată o investiţie. 
Renovările casei erau văzute ca o menţinere a valorii sale și deci 

erau considerate investiții necesare. Bijuteriile, mașina... aproape 
orice era privit ca fiind „o investiţie”. 

Cu ani în urmă, am cumpărat un ceas scump. Eram sigur că va- 
loarea sa va crește mult odată cu trecerea timpului și că voi putea 
să-l vând într-o zi pentru un profit extraordinar. Sigur că mă gân- 
deam la asta ca la o investiție deşteaptă. I-am spus cu mândrie 
c***oachului meu ce făcusem. 


Reacţia coachului meu m-a luat total prin surprindere. Mi-a 
spus că ceasul era o speculație, și nicidecum o investiție. A spus: „Un 
investitor face profit atunci când cumpără, nu când vinde”. 


O investiție reală aduce profituri regulate de la început. Cât 
timp nu ai văzut niciun ban, se poate să fi depus bani, dar nu i-ai 
investit. Coachul meu a spus: „Investitorii obțin profituri regulate 
de pe urma investiţiilor lor. Cineva care nu vede niciun ban până nu 
vinde nu este un investitor, este un speculant”. 


Majoritatea oamenilor economisesc prea puţin, iar cei care eco- 
nomisesc alocă adesea banii bunurilor fără profituri regulate. 


Speculaţiile 


Cu toate acestea, nu este nimic inerent greșit în a face speculaţii. 


Andre Kostolany a fost un speculant - și unul cu foarte mult 
succes, de altfel. Speculaţiile sale l-au făcut foarte bogat. Pentru el, 
nu a fost doar o ocupaţie, a fost o pasiune de-o viaţă. 


Totuși, Kostolany a avertizat: „Nu trebuie să te aștepți să câștigi 
venituri regulate prin speculație. Poți obţine și poți pierde mult la 
bursa de valori, dar nu este posibil să câștigi bani pe pieţe”. 


Putem spune de asemenea: un investitor câștigă bani, iar un 
speculant poate să obțină bani. Din nou: o speculație nu e neapărat 
ceva rău. Este rău să crezi că ai investit când de fapt ai speculat. 
Trebuie să fii conștient în ce ţi-ai băgat banii. Nu ar trebui să speri 
la un venit regulat, care nu poate veni niciodată. 


Poţi specula cu succes, dar poți de asemenea să dai greș. De 
obicei, succesul sau eșecul vor fi în afara controlului tău. In cea mai 
mare parte, tu nu vei putea să influențezi rezultatul. A da greș 

ocazional nu este dezastruos în sine. Câteva profituri bune sunt de 
obicei suficiente pentru a-ți spori bogăţia. Și eu am speculat ani de 
zile. Nu doar că îmi place, dar am și făcut bani buni cu asta. Nu aş- 
tept un venit regulat din această sursă, pentru că speculaţiile nu pot 
oferi acest lucru. 


Acţiuni și fonduri mutuale 


Aș vrea să repet asta din nou. Singurul lucru pe care nu trebuie să-l 
aștepți de la o speculație este un venit regulat. Dacă o faci, poţi avea 
parte de surprize neplăcute. Mulţi oameni au avut astfel de surprize 
cu acțiunile și cu fondurile mutuale. Au sperat să primească un venit 
regulat din acțiunile și fondurile lor. Au ignorat faptul că acțiunile 
sunt în general speculații. 


Ca să fie clar, eu nu te sfătuiesc împotriva acţiunilor și fondurilor 
mutuale. Dimpotrivă, e greu să le neglijezi. În plus, acţiunile sunt funda- 
ţia întregului nostru sistem economic. Totul este construit în jurul lor. 


Fără investitori care să ofere banii de care au nevoie companiile 
pentru a angaja muncitori și a face investiţii, permițându-le să 
crească, întreaga lume de astăzi s-ar nărui. Majoritatea slujbelor ar 
dispărea și nimic nu ar mai funcționa. 

Eu personal speculez de ani buni cu fonduri mutuale. În ciuda 
multor greșeli, am putut să realizez o foarte bună creștere în valoa- 
re a sumei iniţiale. În ultimii ani, fondurile mutuale au fost o foarte 
bună metodă de înmulţire a banilor. În ciuda acestui lucru, acţiunile 
și fondurile mutuale rămân speculaţii. Ele nu sunt investiţii. 

Cu excepţia dividendelor, nu poţi câștiga bani din acţiuni până 
nu le vinzi. Ai putea să le vinzi cu profit, dar ai putea, de asemenea, 
să le vinzi în pierdere. 


Ce e de făcut? 


Din acest motiv, nu ar trebui să aloci mai mult de un anumit procent 
din banii tăi pentru speculaţii. In jur de jumătate este de obicei su- 
ficient. Asta pentru că nimeni nu știe ce va aduce viitorul. Până nu 

vinzi, speculaţiile tale nu îţi vor aduce niciun ban. Ca să fiu mai 
exact, nu ai absolut nimic până în momentul în care vinzi. 


Există aici o caracteristică importantă: poți reduce semnificativ 
caracterul aleatoriu cumpărând acțiuni și fonduri care plătesc divi- 
dende bune. Dividendele sunt o plată regulată, un venit, cu alte cu- 
vinte. Asta face ca acțiunile care sunt ținute pentru dividendele lor 
să devină o investiţie. 

Alternativ, există doar alte două tipuri clasice de investiţii: achi- 
ziționarea unei proprietăţi care aduce profit și înființarea unei com- 
panii. Dacă alegi proprietatea imobiliară cu grijă, poți obține de la 
început un venit regulat. O companie de succes îţi va oferi, de ase- 
menea, un venit regulat. Este important să știi exact ce să faci în 
ambele cazuri. Durează până înveţi cum să investești abil. Pentru 
cei care preferă să nu dedice atâtea ore din timpul lor, o selecţie 
bună de fonduri de investiţii este singura soluţie. În acest caz, tre- 
buie să ai grijă să păstrezi suficiente rezerve de numerar. 


Speculanţii sunt dealeri 


Strict vorbind, un speculant este un dealer. Mulţi oameni care se 
consideră investitori sunt de fapt dealeri. Investitorii cumpără pen- 
tru a-și păstra bunurile, câștigând bani de la început. Un dealer își 
cumpără produsele la un preţ cât mai mic posibil și speră să le vândă 
din nou la un preț mai mare. Poţi cumpăra o găină din două motive: 
ca să ai ouă în fiecare zi sau ca să o vinzi cu profit unui măcelar. 


Ambele necesită cunoștințe. Un dealer trebuie să știe când să 
cumpere și să vândă. Asta nu are neapărat legătură cu valoarea re- 
ală a bunului. Este suficient să vinzi la un preţ mai mare decât ai 
plătit la cumpărare. Cu alte cuvinte, trebuie să poți „citi” piaţa. 
Investitorul trebuie să fie capabil să evalueze o clădire sau o compa- 
nie și să calculeze câștigul probabil. 

Desigur, este evident că ideal ar fi să le poţi face pe ambele; să știi 
când să cumperi și să vinzi și să ştii cum să calculezi valoarea reală și 
rentabilitatea. Un bun investitor le poate face pe amândouă. 

Din acest motiv, un bun investitor va și specula. Mai întâi, pentru 
că asta îl ajută să investească mai bine, să înveţe piețele și tendinţele, 
dar și pentru a-și menţine un portofoliu care nu necesită gestionare 
activă. Speculaţia crește securitatea și necesită o întreținere redusă. 


Al doilea principiu 


Diferenţiază obligaţiile de investiţii 


Am schițat deja distincția dintre obligații și investiţii în capitolul 
trecut. Distincția devine clară când pui întrebarea decisivă: În ce 
direcţie curg banii? Curg înspre tine sau dinspre tine? În cazul în 
care curg dinspre tine, este o obligaţie. În cazul în care curg înspre 
tine, este o investiție. 


Mulţi oameni abia reușesc să se menţină la suprafață când vine 
vorba de finanțele lor. Nu pentru că au un venit prea mic, ci pentru 
că ei cheltuiesc prea mult sau investesc prea puţin. Cu cât ne anga- 
jăm în mai multe obligaţii, cu atât mai puțin putem investi. Coachul 
meu voia să cresc o „gâscă” de făcut bani. Gâsca era simbolul său 
pentru investiţii. O mașină scumpă era pentru el simbolul obligații- 
lor. Grafic, putem reprezenta obligaţiile astfel: 


Vent | —> Cont |—> | Obligatie |—»| Cheltuieli | 
bancar / \ ; J 


Reprezentarea grafică a unei investiții arată foarte diferit: 


Cont 
bancar 


Mai mult venit 


Venit |— —> | investiţie 

Calea pe care o ia fluxul tău de numerar spune totul. Dacă banii 
tăi se îndepărtează de tine, atunci ai o obligaţie. In schimb, investi- 
tiile îți măresc venitul. 


Ce legătură are asta cu casa ta? 


Ții minte când îți spuneam că părinţii mei își considerau casa o in- 
vestiție? Dar o casă sau un apartament în care locuim noi înșine nu 
este o investiție. Este o obligaţie. 


Îmi dau seama că ai auzit probabil spunându-se cu totul altce- 
va. Nu susțin mulți oameni că „o casă este cea mai bună investiţie”? 
Dar gândește-te puţin cine susține acest lucru. Cine răspândește 
acest zvon? Sunt de obicei societăţile de construcții și băncile. Când 
le-am explicat acest lucru participanţilor la unul dintre seminarele 
mele, o doamnă mai în vârstă m-a întrebat: „De ce susțin atunci 
bancherii că o casă proprietate privată este o investiție?” Răspunsul 
meu a surprins-o: „Pentru că este adevărat”. 


Derutată, a spus: „Tocmai ne-ai spus că locuinţele noastre sunt 
obligații, și nu investiții. Acum spui că locuințele sunt investiţii. Care 
dintre aceste afirmații este adevărată?” 

Am explicat: „Ambele sunt adevărate. Întrebarea decisivă este: 
Pentru cine este o investiţie? O investiţie îţi garantează că banii vin la 
tine în mod regulat. O obligaţie face ca banii să-ţi curgă din buzunar. 
Dacă iei un credit ipotecar pentru a-ți cumpăra casa, va trebui să 
plătești dobândă pentru acest împrumut în fiecare lună. Așa că banii 
îți ies din buzunar. Asta înseamnă că locuinţa ta nu este o investiţie. 
Este o obligație”. 


Doamna drăguță a încuviinţat: „Înţeleg asta”. Am continuat: 
„Aceleași rate ale dobânzii care ies din buzunarul tău se duc în buzu- 
narul bancherului. Aceasta este o afacere excelentă pentru bancă: îţi 
împrumută bani, primește o dobândă bună și ţine casa și toate bu- 
nurile tale ca garanţie”. 


Asta înseamnă că banca are perfectă dreptate să considere casa 
o investiție, doar că ei nu spun răspicat pentru cine este o investiție 
- cu siguranță, nu pentru tine. Pentru tine este o obligație. Dar, 

pentru bancă, locuinţa ta este o investiție. Banca primește dobân- 
dă (venit) de la început, iar casa îi aparține până când îţi achiţi 
împrumutul. 


Și dacă ai achitat integral casa? 


3 


Insist pe această distincţie pentru că vreau să clarific faptul că in- 
vestim doar atunci când abordăm lucrurile așa cum face o bancă. 
Cheltuielile noastre sunt întotdeauna venitul unei alte persoane. 
Obligaţiile noastre sunt investițiile altor oameni. 


Doamna în vârstă a mai pus o întrebare: „Dar, într-un final, casa 
este achitată complet. Atunci îmi aparține mie. Este acum o investiție?” 


Am răspuns: „l-am pus coachului meu aceeași întrebare când 
mi-a explicat această distincţie. Răspunsul său a fost: Într-un final 
înseamnă după 25 sau 30 de ani pentru majoritatea oamenilor. Dar, 
chiar dacă ai plătit tot împrumutul, casa tot nu îți aduce bani în bu- 
zunar. Nu vei vedea niciun ban până nu o vinzi”. 


Doamna a răspuns: „Bine, înțeleg că locuinţa mea nu este o 
investiție, dar ce este atunci?” 


I-am spus: „Casa ta va fi în continuare o obligaţie, chiar dacă ţi-ai 
plătit împrumutul integral. Va trebui să plătești mereu pentru alte 
lucruri: impozite, plăți de asigurare, costuri de reparații, îmbunătă- 
tiri în casă, achiziţii... Este cel mai bine să nu-ţi consideri casa unul 
dintre bunurile tale de investiţii, ci să îți dai seama că este un bun 
de lux. Ai vrea să-ţi poţi considera casa un bun de investiţii doar ca 
să te simți mai liniștit. Bunurile de lux te costă bani”. 


Mai întâi investiţiile 
Nu încerc să te conving să nu-ți cumperi o casă. Dimpotrivă, să deții 
o casă sau un apartament oferă o calitate semnificativă vieţii tale. 
Este cu siguranță un lux, dar un lux semnificativ. Singura întrebare 
este: Când ar trebui să cumpărăm o casă? Ar trebui mai întâi să in- 


vestim sau ne angajăm într-o obligație? 

În cazul în care cumperi o casă fără să fi investit mai întâi, se poate 
să nu-ți rămână destui bani pentru investiţii. Însă, dacă mai întâi 
investești, cu venitul tău mărit îți vei permite mai ușor o casă. 

Coachul meu mi-a spus odată să observ câte familii trăiesc în 
sărăcie din cauză că nu au reușit să respecte această ordine. Mulţi 
își cumpără o casă care este atât de scumpă pe cât le permite veni- 
tul lor. Apoi abia dacă le mai rămân bani pentru a investi. Coachul 
meu avea un nume pentru acești oameni: „săraci-cu-casă”. Ei mun- 
cesc din greu și pot avea un venit mare, dar muncesc în principal 
pentru bancă. Poate cred că muncesc pentru casa lor, dar în realita- 
te muncesc pentru bănci. Plăţile dobânzii pe care le fac sunt venitul 
băncii. 

Cel mai rău este că mulți nici măcar nu recunosc diferența din- 
tre o obligaţie și o investiție. Așa că, adesea oamenii își cumpără 
locuinţa ca pe o „investiție”. Ei cred că au făcut totul bine... și nu pot 
înțelege de ce finanţele lor sunt într-o asemenea dezordine. 


Al treilea principiu 


Stabilește ce tip de bunuri ai în vedere 


Trebuie să recunoști ce tip de bunuri ţi se oferă. Aceasta este singu- 
ra cale de a investi conform principiilor fundamentale. Există doar 
trei categorii principale de investiţii financiare: 

1. Bunuri monetare 

2. Bunuri tangibile 

3. Jocuri de noroc 


Investițiile cu bunuri monetare înseamnă să-ți păstrezi banii 
sub formă de bani. Dezavantajul este că inflaţia și impozitele reduc 
marjele de profit, care și așa sunt mici. Avantajul acestor bunuri 
este că sunt foarte sigure. Cu siguranţă nu ar trebui să renunti la ele. 

În investiţiile cu bunuri tangibile îţi schimbi banii pe un bun 
material, cum ar fi bunuri imobiliare, participare într-o companie, 
acțiuni sau fonduri mutuale. Bunurile tangibile au un risc mai înalt 

și necesită mai multe cunoştinţe, dar în același timp pot aduce pro- 
fituri mari. 


În cazul jocurilor de noroc, te joci cu banii tăi. Coachul meu îmi 
spunea: „Este în regulă să te joci, dar numai pentru distracție. 
Niciodată nu confunda jocurile de noroc cu investiţiile”. Sfatul meu 
este să stai departe de jocuri de noroc până când știi exact ce faci. 

De ce ai nevoie de această distincție? Răspunsul este simplu: 
pentru a dezvolta un sistem. Nu investi și nu cheltui bani aleatoriu 
niciodată! 

Stabileşte cu exactitate câți bani vrei să aloci bunurilor moneta- 
re şi cât de mult ar trebui investit în bunuri tangibile. Întrebarea 
aici nu este dacă investiţiile în bunuri monetare sunt mai bune de- 
cât investiţiile în bunuri tangibile. 

Întrebarea reală este: Câţi bani ar trebui să investesc în bunuri 
monetare și câţi în bunuri tangibile? 

Nu îţi pot da un răspuns simplu. Depinde de cel puţin patru factori: 

1. Care sunt scopurile tale? (Următorul capitol se va ocupa de 
stabilirea scopurilor financiare.) 

2. Câţi bani ai pentru investiţii? 

3. Cât de mult ești dispus să riști? 

4. Ce vârstă ai? Sau mai degrabă: Vrei să primești anumite pro- 
fituri până la o dată fixă? 

Pentru a ști câți bani să aloci investiţiilor în bunuri monetare și 
câți investițiilor în bunuri tangibile trebuie să iei câteva decizii im- 
portante, pe care le vom discuta la sfârșitul acestui capitol. 


Al patrulea principiu 


Bunurile tangibile întrec bunurile monetare 


Investițiile în bunuri tangibile au întrecut și vor întrece întotdeauna 
investițiile bunuri monetare pe termen lung. Motivul principal pen- 
tru acest lucru este inflaţia. Dacă investești o anumită sumă sub 
formă de bani, valoarea acestor bani va scădea din cauza inflaţiei. 

Cu aceeași sumă de bani, astăzi poţi cumpăra mai puţin decât acum 
zece ani, pentru că totul a devenit mai scump. A intervenit inflația. 


Asta înseamnă și că a-ţi pune banii într-un cont de economii 
este o cale de a „economisi înspre sărăcie”. Hai să spunem că ai un 
cont de economii cu 1.000 de euro. La o rată medie a inflației de 3%, 
banii tăi vor valora doar 970 de euro într-un an. Pe de altă parte, vei 
primi 2% dobândă, adică 20 de euro. Vei pierde mai mulți bani din 
cauza inflației decât vei câștiga din dobândă. 

Inflația îți distruge banii, pentru că totul devine mai scump. Dar, 
dacă totul devine mai scump, atunci bunurile tale tangibile câștigă 
și ele valoare. Dacă investești în imobiliare, valoarea lor va crește. 


Întotdeauna auzim că inflaţia reală (deprecierea monedei) are 
o medie de circa 3% în fiecare an. Dacă asta este adevărat și presu- 
punem că această tendință va continua în viitor, înseamnă că valoarea 
celor 1.000 de euro ai tăi va fi următoarea: 


e După 10ani: 737,40 de euro 
e După 20 de ani: 543,80 de euro 
e După 25 de ani: 481,40 de euro 


Adevărata rată a inflaţiei 


Asta cu siguranță nu arată prea încurajator. În realitate însă, totul 
este mult mai dramatic. O rată a inflaţiei de 3% nu corespunde de 
fapt cu realitatea. Amintește-ţi de introducerea monedei euro. 
Statisticile pot distorsiona cu ușurință o imagine. După introduce- 
rea monedei euro, aproape totul a devenit mai scump. Cu toţii am 
observat asta. Dar statisticienii încercau să ne convingă că rata in- 
flației era de doar 1%! Inflația adevărată era undeva între 4 și 5%. 


Ții minte cât costa o chiflă în 1965? Doar 10 pfenigi = 5 cenți. 
Un timbru? 20 pfenigi = 10 cenți. Un ziar german costa 10 pfenigi 
sau 5 cenți. O tuns pentru un bărbat era 3,8 mărci germane, mai 
puțin de 2 euro, iar pe atunci un Mercedes 200 D costa echivalentul 
a 4.300 de euro. 

Aceste exemple arată că preţurile reale ale lucrurilor au crescut 
cu 4 până la 5% în fiecare an. Asta înseamnă că ele se dublează cam 
la fiecare 18 ani. Privind din cealaltă parte, valoarea banilor tăi este 
înjumătăţită la fiecare 18 ani. În același timp, asta înseamnă și că 
valoarea investițiilor tale în bunuri tangibile se dublează în medie 
la fiecare 18 ani. 


O formulă aproximativă pentru calcularea consecințelor inflați- 
ei este: 


72: rata inflaţiei = numărul de ani în care bunurile tale moneta- 


re se înjumătăţesc 


Dacă rata anuală a inflației este de 4% de exemplu, atunci îm- 
parți 72 la 4. Rezultatul este 18. Asta înseamnă că banii tăi vor avea 
jumătate din puterea lor de cumpărare peste 18 ani. La o rată a in- 
flației de 9%, va dura doar opt ani pentru ca banii tăi să-și înjumă- 
tățească valoarea. 9% nu este o rată a inflației nemaiîntâlnită. A fost 
atât de mare nu cu mult timp în urmă. 


Inflaţia este de partea ta 


Pe scurt, putem spune că inflația este un dușman al banilor tăi și un 
prieten al bunurilor tale tangibile. Vestea bună este: valoarea bani- 
lor tăi scade în aceeași măsură în care crește valoarea bunurilor 
tale tangibile. 


Mai simplu spus: Ceea ce numim inflație în termeni monetari se 
numește apreciere a valorii pentru bunurile tangibile. Așa că, dacă 
investești în bunuri tangibile, nu trebuie să te temi de inflație. 
Aceeași inflație care distruge valoarea banilor crește valoarea bu- 
nurilor tangibile. Nu există nicio alternativă la a investi în bunuri 
tangibile. Spectrul deflației... 

Al cincilea principiu 


Trebuie să-ţi asumi riscuri 


Vrei să obţii libertate financiară? Sau ai prefera cea mai bună secu- 
ritate posibilă? Numeroși oameni răspund la această întrebare spu- 
nând: „Le vreau pe ambele”. Din păcate, aceasta nu este o opţiune. 
Nimeni nu poate să meargă pe drumul către libertatea financiară și 
să se menţină în totalitate în siguranţă. 


Motivul este simplu: libertatea și securitatea se exclud reciproc. 
Le putem considera două drumuri care duc în direcții opuse. De fieca- 
re dată când facem un pas într-o direcţie, ne îndepărtăm de cealaltă. 


Mulţi oameni pot visa la libertatea financiară și pot face câţiva 
paşi în această direcţie. În același timp, ei consideră că un nivel înalt 
de securitate este vital și se îndreaptă în respectiva direcţie. Este ca 
și cum ar face un pas într-o direcție și apoi s-ar întoarce și ar face un 
pas înapoi în cealaltă direcţie. Rezultatul este că stau mereu în ace- 
lași loc. Precum un hamster care aleragă pe roata lui; el fuge și fuge 
și nu ajunge niciodată nicăieri. 

Libertatea și securitatea sunt forțe opuse. Oamenii care caută 
să fie liberi au o atitudine diferită față de oamenii care vor multă 
libertate. Cei din urmă sunt dispuși să își sacrifice libertatea pentru 
mai multă siguranță. Cu cât caută mai multă securitate, cu atât au 
mai puțină libertate. 


Securitatea nu este sigură 
și libertatea nu este gratuită 


Cel mai important lucru pentru cel care caută securitate este să nu 
piardă. Frica de a pierde este mai mare decât dorinţa de a câștiga, în 
timp ce acela care alege libertatea vrea să câștige. Dorinţa acestor 
oameni de a avea bogății este mai mare decât frica de a pierde. 
Coachul meu spunea întotdeauna: „Nu juca pentru a nu pierde. 
Joacă pentru a câștiga”. Putem traduce acest sfat astfel: investește-ţi 
banii pentru a-i înmulţi și nu economisi până ajungi la sărăcie. 

Grija privind securitatea are dezavantaje serioase. Cine care 
caută securitate absolută va găsi doar frică. Aceștia sunt de fapt cei 
mai fricoși oameni. Lumea lor devine din ce în ce mai neagră și mai 
înfricoșătoare. Cel care e fixat pe securitate va dezvolta o viziune 
din ce în ce mai negativă asupra lumii. Astfel de oameni descoperă 
noi pericole la fiecare colț. 


Securitatea nu este niciodată în totalitate sigură. La urma ur- 
mei, dacă investești doar în bunuri foarte sigure, poți avea o singură 
certitudine: inflația și taxele îți vor devora banii. Cineva care alege 
doar bunuri „sigure” va rămâne pe termen lung cu mult mai puţini 
bani decât un investitor care își asumă niște riscuri. 


Totuși, nici libertatea nu este gratuită. Libertatea vine cu un 
preț: curaj, putere și disponibilitatea de a face greșeli. Preţul liber- 
tății nu este unul mic: frici curente, dubii, lipsa înţelegerii din par- 
tea celorlalţi... dar când ai curajul să profiţi de o șansă, când ai 
puterea de a face greșeli și de a învăţa să faci față eșecurilor, atunci 
vei resimțţi o libertate pe care puțini oameni o cunosc vreodată. 


Eșecurile 


Doar oamenii care sunt pregătiți să suporte eșecurile își pot asuma 
riscuri. Când cineva spune: „Asta este prea riscant pentru mine”, 
spune, de asemenea: „Nu vreau să fac o greșeală”. Și spune: 
„Consider greșelile ca fiind ceva esențialmente rău”. 

Adevărații investitori știu că a pierde face parte din câștig. 
Oricine a iubit vreodată cu adevărat a avut și inima frântă la un mo- 
ment dat. Și nimeni nu a devenit vreodată bogat fără a pierde niște 
bani pe parcurs. Încă nu am cunoscut niciun investitor bogat care 
nu a pierdut niciodată bani. Dar știu mulți oameni săraci care nu au 
pierdut niciodată bani cu acțiunile la bursă... 


Este prea periculos să eviți complet riscul. Astfel, vei pierde mai 
mulți bani decât îți poți permite. Vom putea să câștigăm pe termen 
lung doar dacă ne asumăm riscul de a încerca lucruri noi. Desigur, 
cine încearcă lucruri noi va face și greșeli. Greșelile au un efect 

extraordinar: ne fac atenți și ne menţin umili. Oamenii umili învață 
mai multe decât oamenii care cred că au toate răspunsurile. 


Singura întrebare este ce vrem să vedem într-o greșeală. O ve- 
dem ca pe o ipotecă, o povară pentru viitor? Sau o vedem ca pe o 
investiție în viitor? 


Concluzie 


Care sunt implicaţiile practice ale acestor lucruri? Ar trebui, cu si- 
guranţă, să îți păstrezi o parte din bani sub formă de bunuri mone- 
tare, precum conturi cu depozite la termen, fonduri de numerar și 
obligaţii. Dar cealaltă jumătate ar trebui alocată investiţilor în bu- 
nuri tangibile. Dacă nu ai timp să investești în acţiuni, alege un fond 
mutual. Dacă vrei să te străduiești să devii investitor, vei vrea, de 
asemenea, să investești în imobiliare și companii. 


Al șaselea principiu 


Repartizează-ţi investiţiile 


> > 


Acesta este cel mai important principiu dintre toate. Indiferent de 
deciziile pe care le iei, fie că preferi să mergi pe drumul rapid sau pe 
cel lent, repartizează-ţi investiţiile. 

Niciunul dintre noi nu poate ști ce rezervă viitorul și din cauza 
asta vor trece mulți ani până să ne putem uita în urmă și să știm 
care acțiuni au fost într-adevăr cele mai rentabile. Singura soluție 
este să îți repartizezi banii. 


Nu știm dacă următorii zece ani vor duce la inflaţie sau deflaţie. 
O înflorire economică, o recesiune sau chiar o criză economică, sau 
poate nu se va schimba mai nimic. Pentru că nu putem ști asta, in- 
vestește-ți o parte din capital în bunuri monetare și o parte în bu- 
nuri tangibile. Alege o varietate de investiţii în bunuri monetare. Nu 
știm nici care bunuri tangibile se vor dezvolta cel mai bine. Pentru 
că nu știm asta, ar trebui să îţi repartizezi capitalul și aici. Cumpără 
fonduri care acționează la scară globală. Cumpără imobiliare 

(acţiuni). Dacă nu ai prea mult capital, alocă jumătate fondurilor 
monetare și repartizează cealaltă jumătate în mai multe fonduri 
mutuale mari. 


Al şaptelea principiu 


Există o diferenţă între un capitalist 
şi un investitor mediu 


Investitorul mediu este interesat de valori medii. El ar putea între- 
ba: „Care a fost evoluția medie a acestor acțiuni în ultimii 5, 10 sau 
20 de ani? Valorile medii sunt pentru investitori medii. Ruta lentă 
duce adesea la rezultate medii. Dacă vrei să te îmbogăţești rapid, 
trebuie să fii mai bun decât media. 


Investitorul mediu face profit în perioadele în care pieţele au 
tendinţe ascendente. Când pieţele scad, el are o singură variantă: să 
aștepte vremuri mai bune. Un capitalist adevărat nu așteaptă pur și 
simplu să treacă vremurile grele. El acționează. Pentru asta e nevo- 
ie de timp și de cunoștințe. 

El nu va avea niciodată un succes total, dar va învăţa din greșeli 
și nu va fi niciodată descurajat. Capitalistul își acceptă greșelile ca 
fiind o parte necesară a succesului peste medie. Investitorului me- 
diu nu-i plac greșelile; le vede ca pe niște înfrângeri personale. 


Investitorul mediu crede că urcările și scăderile pieței vor atin- 
ge o medie cu o valoare pozitivă. Într-un fel, el îşi pune avionul pe 
pilot automat și apoi așteaptă. 

În ultimii 50 de ani, aceasta a rezultat într-o creştere medie pe 
termen lung de peste 12% în ciuda multor crize, eșecuri și a câtorva 
războaie. Valorile medii cu siguranță nu sunt rele. Valorile medii 
sunt pur și simplu medii, atâta tot. Este doar o chestiune de alegere. 


Întotdeauna plătim un preţ: dacă pariezi pe valorile medii, vei 
rămâne aproape neputincios în timpul perioadelor nefavorabile. 
Poţi doar să vinzi, și atunci nu vei face profit. Sau poţi să rămâi pe 
poziţii și să aștepți să vină vremuri mai bune. Dar nici nu vei obține 

profit până nu se redresează situația economică. Desigur, ai avanta- 
jul extraordinar că nu trebuie să dedici prea mult timp acţiunilor 
tale. Cu toate acestea, dacă tendinţele din trecut continuă, vei avea 
câştiguri medii de peste 12%. 

Însă dacă vrei să fii un capitalist adevărat, trebuie să continui 
mereu să înveți și să dedici mult din timpul tău. 


Fondurile speculative 


Așa cum am spus deja, capitaliștii adevăraţi nu se mulțumesc să 
facă bani doar atunci când pieţele înfloresc, așa cum fac investitorii 
medii. Din acest motiv, investitorii bogaţi deţin adesea fonduri spe- 
culative. Exact așa cum un gard împiedică o turmă de oi să fugă, un 
fond speculativ!! are rolul de a împiedica acţiunile să piardă prea 
mult din valoare. Un fond speculativ încearcă să se protejeze de 
perioadele proaste prin opţiuni. Acoperire înseamnă asigurare, 
protecție împotriva pierderilor. 


În timp ce investitorul mediu nu este protejat de pierdere, un 
fond speeculativ încearcă să se protejeze. Un fond speculativ poate 
face profit și pe pieţele aflate în cădere, ba chiar profituri mari. 

Desigur, nu există siguranță nici aici - chiar dacă oamenii au 
crezut multă vreme că fondurile speculative reprezintă culmea în- 
țelepciunii. Adevărul este că tranzacțiile complicate pot chiar să 
crească riscul. Investitorul mediu consideră că opţiunile sunt foarte 
riscante. Și ele chiar sunt. Dar un capitalist adevărat știe: „Riscul de 
a nu-ţi salva acţiunile este mai mare”. 


În această situaţie nu e vorba de ce este „corect”. Orice monedă 
are două feţe. Aici avem de-a face cu un principiu al capitaliștilor 
adevărați: să nu stai să aștepți, ci să întreprinzi mai mult decât 
media; să nu accepți niciodată o situație așa cum este, ci să cauţi 
noi căi. 


11 Fondurile speculative se numesc hedge funds în engleză, hedge însemnând gard 
viu. (n.tr.) 


Principii fundamentale pentru capitaliști și investitori 223 


Două căi 


În viață și în această carte ne confruntăm neîncetat cu o alegere în- 
tre două căi: calea lentă și calea rapidă. Dacă te mulţumești să obţii 
libertatea financiară în 20 de ani, atunci alege calea lentă, calea in- 
vestitorilor medii. Nu este nimic greșit în asta. Este vorba de planul 
tău de viață, de valorile și priorităţile tale. Este alegerea ta și trebuie 
să te simţi confortabil cu ea. 


Dacă alegi calea rapidă, trebuie să fii mai bun decât media. Fie 
trebuie să câştigi semnificativ mai mult sau să înființezi o compa- 
nie, fie trebuie să fii un capitalist cu succese peste medie. În fiecare 
dintre aceste trei cazuri trebuie să investești mult timp și studiu, 
studiu și iar studiu. Ține minte: înveți cel mai repede cu un coach. 


Acum am ajuns la deciziile importante pe care trebuie să le iei... 


Partea a Il-a 


Decizii importante 


Odată ce ai citit principiile, este timpul să iei câteva decizii impor- 
tante. O decizie se referă la faptul că nu poți alege ambele alternative 
deodată. Trebuie să alegi întotdeauna una dintre ele. 


Din moment ce ai citit această carte până aici, presupun că nu 
vrei să economisești până ajungi sărac. Vom scoate deci din calcul 
alegerea de a investi doar în fonduri monetare. 


Întrebarea 1: Când vei intra într-o obligaţie? 


Ce este mai important pentru tine: să trăiești bine și distins cât 
mai repede posibil sau să atingi anumite praguri financiare mai în- 
tâi? Te rog să citești mai întâi capitolul 12 înainte de a da un răs- 
puns final la această întrebare. Vei deveni bogat cel mai rapid dacă 
te angajezi în obligaţii după ce ai obținut securitatea financiară. Cei 
mai bogaţi oameni sunt cei care ajung chiar atât de departe încât ob- 
țin libertatea financiară înainte de a se angaja într-o obligaţie. 

Intrebarea 2: Vrei să investești sau să speculezi? 


Așa cum am discutat, ar trebui să depui cel puţin o parte din bani 
în acțiuni sau fonduri mutuale. Chiar dacă decizi să fii investitor, 
recomand în continuare aceste bunuri. La urma urmei, cel mai im- 
portant principiu al investiţiei este să îți repartizezi investiţiile. 

Așa că, de fapt întrebarea este doar: Este suficient pentru tine 
să fii un speculant sau ţi-ar plăcea să acţionezi și ca investitor? 
Gândește-te la următoarele întrebări: Cât timp vrei să dedici aces- 
tui lucru? Îți permit angajamentele tale să acţionezi și ca investitor? 
Vrei să speri la câștiguri medii sau să câștigi un venit din investiţiile 
tale chiar de la început? 

Permite-mi să-ți dau încă un motiv pentru care calea investiţiei 
este mai rapidă. Dacă dorești să cumperi o proprietate care aduce 
profit, banca ta îţi va da un împrumut pentru asta. Băncile inteli- 
gente nu îţi vor da un împrumut pentru a cumpăra acţiuni. 


Ce crezi că va fi mai rapid, să economisești 500.000 de euro din 
propriii tăi bani pentru a specula cu ei sau să economisești 100.000 
de euro și să împrumuţi restul de 400.000 de euro pentru a cumpă- 
ra o proprietate de 500.000 de euro? 


Dar nu uita: vei avea nevoie de multe cunoștințe și experiență 
pentru această cale. Pentru a descoperi cum poți fi investitor, ar 
trebui cu siguranță să citeşti mult mai multe cărți, să mergi la semi- 
nare și să înveţi de la oamenii de succes. 


Intrebarea 3: Dorești să investești pe cont propriu sau ai prefera 
să acţionezi alături de un consultant? 


De-a lungul istoriei, oamenii și-au îmbunătățit cel mai mult ca- 
litatea vieţii atunci când fiecare dintre ei s-a concentrat pe lucrul pe 
care îl face cel mai bine. Diverse domenii au fost delegate acelor 
oameni care erau cei mai buni în rolurile respective. Odată ce am 
înțeles acest adevăr, mi-am pus întotdeauna încrederea în sfatul 
unui bun consultant. Aceasta a fost o decizie bună. 

Decide dacă preferi să îţi stabilești singur acţiunile și să le ges- 
tionezi sau dacă preferi să cauţi un consultant competent. Cea mai 
bună cale de a găsi un expert este prin recomandări: întreabă-ţi 
cunoștințele bogate dacă îți pot recomanda un consultant bun. 

Intrebarea 4: Cum dorești să-ţi împarţi banii între investiţiile în 
bunuri monetare și cele în bunuri tangibile? 


Așa cum am menționat deja, această întrebare depinde de fapt 
de scopurile tale. Îți poţi da seama de acestea în capitolul următor 
și poţi găsi sugestii pentru o împărțire rezonabilă. 

Sensibilitatea ta la risc va fi decisivă aici. Acest lucru poate fi 
greu de descoperit, pentru că situaţiile și condiţiile de piaţă diferite 
vor duce la estimări diferite. 

Împărţirea banilor depinde, de asemenea, de câţi bani deţii în 
prezent. Uitându-te la rezultatele acestui test, vei vedea recoman- 
dări pentru o împărţire diferită, în funcție de capitalul tău disponibil. 

În cele din urmă, trebuie să iei în considerare vârsta pe care o 
ai. Vechea regulă de bază se aplică bine aici: 


100 minus vârstă = procentul maxim pentru acțiuni și fonduri 
mutuale. 


Întrebarea 5: Ce produse ar trebui să alegi? 


Există câteva opţiuni pentru a găsi produsele potrivite: întreabă 
un bun consultant sau citește o revistă economică recentă. 


De exemplu, știai că și unele asigurări de viață oferă profituri 
medii de 12%? 


Basme și iluzii 


În următorul capitol, te-aș invita să dezvolţi trei planuri financiare. 
Planificarea viitorului este o chestiune dificilă. Viitorul pe care ni-l 
imaginăm nu va veni niciodată. Lucrurile ies întotdeauna diferit de 
cum ne așteptăm. Adesea, complet diferit, câteodată, doar puţin 
diferit. Uneori mai rău, alteori mai bine, dar întotdeauna diferit. 
Ideea noastră privind viitorul este în general un basm. Nici chiar 
propriul nostru viitor nu va fi niciodată așa cum ni-l imaginăm. 


Tot ce spunem despre propriul nostru viitor este, prin urmare, 
ori un basm, ori o iluzie. Nu ne putem prezice viitorul. Așa că putem 
pune la îndoială orice tip de planificare. Are vreun rost să planifi- 
căm, din moment ce nu putem ști ce va aduce viitorul? 

Răspunsul este da. Din contră, ar trebui categoric să facem pla- 
nuri, fiindcă lucrurile pe care le gândim și le spunem au tendinţa de 
a se adeveri. Multe dintre basmele și iluziile pe care ni le spunem 
despre viitorul nostru chiar se adeveresc. 


Modelarea viitorului 


Pe lângă asta, mereu se fac planuri. Dacă tu nu planifici, atunci o 
face altcineva. Ori faci o schiță a vieții tale, ori o va face altcineva 
pentru tine. Cine se ţine de planurile sale, va începe să modeleze 
viitorul. Acești oameni își fac visurile să se adeverească, puţin câte 
puţin. 

Nu putem prezice viitorul, dar îl putem modela. Acest lucru 
este adevărat nu doar pentru gândurile și cuvintele pozitive, ci se 
aplică la fel de bine și celor negative. Și gândurile pesimiste au ten- 
dinţa de a se îndeplini. Mulţi oameni se conving singuri că viața lor 
sigur va fi plină de probleme. Pericolul este că aceste gânduri devin 
un adevăr. 


Vorbește cu oameni care sunt foarte nefericiți și au parte de 
prea puţine succese sau împliniri. De multe ori, aceștia vor fi oame- 
nii care creează viziuni teribile cu privire la viitorul lor. Ei spun lu- 

Lă 


cruri precum: „Nu voi fi niciodată bogat., „Libertatea financiară 
este doar un basm pentru mine.” „Viitorul meu pare sumbru”. 


Și acestea sunt basme și iluzii, sunt doar niște scenarii, dar sunt 
scenarii care au puterea de a deveni realitate. 


Acești oameni își întăresc convingerile discutând cu alți oameni 
care au previziuni la fel de negative privind viitorul. Oamenii nega- 
tivi se atrag unii pe alții. 

Cel care prezice constant un viitor întunecat va ajunge să tră- 
iască exact într-un astfel de viitor întunecat. Și atunci va spune: 
„Stiam că am dreptate. Optimiștii aceștia sunt nerealiști”. 


Adevărul nu este că acești oameni și-au prezis corect viitorul, ci 
că şi-au creat viitorul. 

O mare oportunitate 


O mare oportunitate decurge de aici: pe de o parte, tot ce spunem 
despre viitor este un basm și o iluzie, dar, pe de altă parte, acestea 
au tendinţa de a se îndeplini. Acest lucru este la fel de adevărat pen- 
tru închipuirile negative ca și pentru visurile frumoase. 


Aşa că de ce nu preferăm să ne imaginăm scenarii care ne plac? 
De ce nu ne imaginăm viitorul în care ne-ar plăcea să trăim? Dintre 
toate variantele de viitor, de ce am alege una în care nu ne-ar plăcea 
să trăim? 

Reuniunile de clasă confirmă acest adevăr într-un mod izbitor. 
Cu puţin timp în urmă, am participat la reuniunea de 30 de ani a 
clasei mele. M-am întâlnit cu vechi prieteni și colegi și mi-am amin- 
tit ce spuseseră cu mulți ani în urmă. Unul dintre ei spusese întot- 
deauna că va fi bogat într-o zi. Își imagina viitorul minunat, în culori 
vii. A fost interesant să văd că într-adevăr devenise un om bogat. 


Un altul spusese: „Vreau să am într-o zi propria mea companie. 
Dar întotdeauna mă voi chinui cu calculele”. În şcoală vânduse deja 
cârnăciori și dulciuri până i s-a permis să își deschidă un mic stand 
în atelierul de creaţie al școlii. La reuniune mi-a spus: „Am avut o 
afacere de succes, dar, din cauza problemei mele cu calculele, parte- 
nerul meu a reușit să mă înșele”. 


Fiecare dintre ei își spusese sieși și oamenilor din jurul lor bas- 
me total diferite despre viitorul lor. Niciunul dintre ei nu ar fi putut 
prezice cu exactitate viitorul, dar basmele lor s-au adeverit. 


Dar dacă într-adevăr nu cred într-un viitor strălucit? 


Din experiența mea, acestea sunt cuvintele care le vin tuturor în 
minte. Unii participanţi îmi spun înainte de seminar: „Aceste scena- 
rii negative îmi vin în minte fără să vreau. Știu că nu este înțelept, 
dar nu le pot controla”. 

Aceasta este o problemă reală. Sunt două lucruri pe care aș dori 
să le spun în această privinţă: primul, că am avut odată această pro- 
blemă eu însumi. Imediat îţi voi spune cum m-a ajutat coachul meu în 
privinţa asta. O descriere detaliată ar depăși însă scopul acestei cărți. 

Gândurile noastre în cele mai întunecate momente 


Ce îţi spui în cele mai întunecate momente ale tale? Ce basme îţi 
spui ție însuţi și altora? Ce scenariu ţi se pare cel mai probabil? 

Eram falit la 26 de ani. Chiar mă chinuiam. Mama îmi spunea: 
„Vezi ce se întâmplă când renunți la studii și nu obţii o slujbă 
potrivită?” 

Pe atunci aveam tendința să-mi plâng de milă. Mi-ar fi plăcut să 
mă ascund în pat și să dorm toată ziua. Nu aveam nici măcar o frac- 
țiune din puterea pe care o am astăzi, putere pe care mi-am creat-o 
depășind situaţii dificile. 

Totuși, nu voiam ca mama să aibă dreptate cu avertismentele ei, 
așa că i-am spus: „Într-o zi voi fi bogat, poți paria pe asta. Vei fi foar- 
te mândră de mine într-o zi. Îți promit”. 

Pe atunci aveam o dilemă. Tocmai îi promisesem mamei că voi 
fi bogat într-o zi. Făcusem deja câteva planuri financiare cu coachul 
meu, exact cum vei face şi tu în capitolul următor. În plus, îi promi- 
sesem acestuia că mă voi strădui și că nu voi renunţa. Le spusesem 
chiar și prietenilor și colegilor mei că voi avea succes. Nu voiam să-mi 
încalc promisiunea. Pe de altă parte, eram chinuit de dubii. 


E uşor să fim optimişti în privinţa viitorului atunci când lucrurile 
merg bine, dar cum rămâne cu momentele întunecate? În timpul 
colaborării cu coachul meu am trecut prin niște situaţii foarte difi- 
cile. În acele situaţii m-a încurajat să spun: „Acum a venit timpul să 
îmi stabilesc scopuri mai înalte”. L-am contrazis: „Asta chiar nu este 
realist”. 


La asta, coachul meu a răspuns: „Tot ce ce îţi spui ție și altora 
despre viitorul tău este un basm. Așa că cel mai bine e să îţi spui un 
basm frumos. Când basmul se adeverește, vei trăi un vis, și nu un 
coșmar”. 

Uneori mă întreba din senin: „Care este basmul tău despre vii- 
tor?” Nu accepta scenarii negative. Așa că i-am povestit despre un 
viitor glorios, în care nici eu nu credeam cu adevărat uneori. l-am 
spus despre dubiile mele. 

El a spus: „Dubiile sunt normale. Aceasta este doar o idee nega- 
tivă despre viitor. Două lucruri sunt importante în continuare: în 
primul rând, nu spune nimănui în afară de mine despre aceste du- 
bii. Și în al doilea rând, sună-mă imediat ce unul dintre aceste dubii 
îți intră în minte. Atunci vom putea vorbi despre un basm frumos”. 


Exact asta am făcut. Cu timpul, dubiile mele s-au stins și scena- 
riile mele pozitive au dobândit din ce în ce mai multă putere. 


Aici aş repeta un mic sfat din prima parte a acestei cărţi: încon- 
joară-te de oameni pozitivi, de oameni care vor să îţi asculte visele, 
și nu coșmarurile. 


Cui i-e frică de Bau Bau? 


Când erai copil te-ai jucat vreodată „Cui i-e frică de Bau Bau”? Mi-a 
fost frică de Bau Bau mult timp. Mă uitam sub pat și în dulap. Nu mă 
duceam în pivniță după lăsarea serii. 

Mulţi oameni au rămas speriați de Bau Bau toată viața lor - mult 
timp după ce au ajuns la maturitate. Bau Bau capătă atunci alte nume: 
șeful cel rău, funcţionarul fiscal, competitorul... așa că stai treaz noap- 
tea și schițezi scenarii groaznice în nuanţe întunecate. Coșmaruri. 


Rezultatele sunt aceleași pentru mulți adulți ca și pentru copii: 
„Când îl vedem, o să fugim”. Cine fuge de viitor evită nu doar ghini- 
onul, ci și fericirea. Și astfel fugi de viitorul care ţi se cuvine. Fuga 
devine un plan - un plan care înlocuiește planurile financiare opti- 
miste și utile. 

Amintește-ţi de cele două creaturi pe care fiecare dintre noi le 
poartă în sine. O creatură vorbește cu vocea unui ratat financiar, 
cealaltă are vocea inteligenţei financiare. O creatură vede coșma- 
ruri, cealaltă vede un viitor minunat. Amândouă îți spun basme. 
Dar ambele visuri au tendinţa de a se adeveri. 


Urmărește vocea care duce spre un viitor extraordinar. Nu asculta 
dubiile și scenariile negative. Ascultă visurile frumoase. Alege bas- 
mul care ţi-ar plăcea să devină realitate într-o zi. Apoi plănuiește-l 
folosindu-te de următorul capitol. 


Urmărind aceste planuri pas cu pas, basmul tău se va adeveri. 


Rezumat de puncte forte 


Invaţă să distingi între investiții, speculații și obligații. 
Un investitor face profit atunci când cumpără, nu când vinde. 


Nu te angaja în obligații prea devreme. Ar trebui să economi- 
sești o anumită sumă înainte să-ți cumperi propria casă. 


Casa ta nu este un bun de investiţii; este un bun de lux. 

Un investitor câștigă bani; un speculant obține bani. 

Bunurile tangibile întrec bunurile monetare. 

Dacă vrei să obţii libertate financiară, trebuie să îţi asumi riscuri. 
Repartizează-ţi investițiile: pune o parte din banii tăi în bunuri 
monetare și restul în investiţii de bunuri tangibile. 

Investitorii trebuie să fie pregătiți să învețe mereu și să dedice 
multe ore din timpul lor. 

la decizii: Te bucură să obţii securitatea financiară în 15 sau 20 


de ani sau vrei să mergi pe ruta rapidă? Te bucură să fii specu- 
lant sau vrei să fii investitor? 


Nu putem prezice viitorul, dar îl putem modela. 


Urmează-ţi vocea care prezice un viitor extraordinar. Visurile 
au tendinţa de a se adeveri. 

Protecţie financiară, securitate 
și libertate financiară 


„Există două căi pentru a atinge fericirea. Trebuie fie 
să ne diminuăm dorinţele, fie să ne sporim mijloacele... 
Dacă ești înțelept, le vei face pe amândouă în același timp.” 


Benjamin Franklin 


Oricine are dreptul să îşi urmeze visurile financiare. Şi tu îl ai! 
Totuși, pentru a-ţi face visurile să se adeverească, trebuie mai întâi 
să le definești. 


Când obţii protecţia financiară, securitatea sau libertatea finan- 
ciară? Care sunt diferenţele dintre ele? De câţi bani ai nevoie și cât 
durează să atingi aceste scopuri? 


Primul plan: Protecţie financiară 


Probabil ai auzit deja despre stabilirea adecvată a scopurilor. Te-ai 
gândit vreodată să folosești această putere pentru finanţele tale? 


Te rog să răspunzi la o întrebare. Să presupunem că sursele tale 
de venit dispar deodată complet și nimeni nu este dispus să îţi mai 
împrumute bani. Compania ta dă faliment sau ești concediat sau te 
îmbolnăvești. Cât timp ai putea să îţi plătești facturile și să trăieşti 
de pe urma banilor pe care îi deţii acum? 

Exact asta înseamnă protecţie financiară - dacă s-ar întâmpla 
ceva neașteptat, ai putea trăi bine în continuare pentru că ai o re- 
zervă. În celebrele sale Legi, Dr. Murphy a spus: „Dacă ceva poate să 
meargă prost, va merge prost”. 

Hai să stabilim mai întâi ce sumă ţi-ar trebui lunar dacă s-ar ivi 
o urgenţă. Notează-ţi toate costurile fixe care ar trebui plătite chiar 
dacă te-ai îmbolnăvi. Dacă ești angajat, scrie doar costurile tale fixe 
private. Ca liber profesionist, include și costurile afacerii. 


Privat: 

Ipotecă / Chirie euro 
Mâncare / Gospodărie euro 
Maşină euro 
Asigurări euro 
Impozite euro 
Rambursarea creditului euro 
Telefon / Internet euro 
Rambursarea 

împrumuturilor euro 
AEE a cada în euro 
arrir euro 
Total lunar euro 

Afacere: 

Ipotecă / Chirie euro 
Costuri de birou euro 
Salarii euro 
Telefon / Internet euro 


Inlocuitorul tău euro 

Rambursarea creditului euro 
Maşină euro 
PAE E de ata euro 
E E EE RAN euro 
Total lunar euro 


Conform acestei liste, de ce venit ai nevoie lunar pentru a te 
proteja din punct de vedere financiar? 


Privat euro 


Afacere euro 


Pentru cât timp ai nevoie de protecție financiară? 


Numărul de luni pentru care vrei protecție financiară depinde de 
nevoia de securitate și de optimismul tău. 

Hai să presupunem că te îmbolnăvești și îți pierzi slujba. Câte 
luni ar dura până ţi-ai reveni și ai găsi o nouă slujbă potrivită? 
Majoritatea oamenilor au nevoie de rezerve pentru șase până la 
douăsprezece luni pentru a se simți protejaţi. 

De cât timp ai avea nevoie până să-ți găsești o slujbă potrivită și 
să primeşti iarăși un venit? 

luni 


Acum ia suma lunară de care ai nevoie pentru protecţia ta fi- 
nanciară și înmulţește-o cu numărul de luni pentru care vrei 
protecţie. 


euro x luni = euro 


Ultima cifră pe care tocmai ai scris-o este minimul absolut de 
care ai avea nevoie pentru protecție financiară. Iti datorezi ție însuţi 

și sănătăţii tale fizice şi emoţionale să deţii această rezervă. l-o dato- 
rezi, de asemenea, familiei tale. 

Vei putea să te relaxezi și vei avea timp să cauţi o slujbă satisfă- 
cătoare doar dacă ai suma pe care ai calculat-o mai sus. Doar atunci 
poți să te relaxezi și să îţi revii. Fiecare persoană are nevoie să se 
simtă protejată. Oricât de puternici sunt nervii tăi, tot mai bine te 
descurci dintr-o poziţie de putere. Protecţia financiară este această 
poziție de putere. 

Nimeni nu este scutit de nenorociri, accidente și lovituri ale 
sorții. Dar toată lumea își poate lua măsuri de precauţie pentru a 
putea să înfrunte cu demnitate astfel de evenimente. Cât de umilitor 
este dacă, pe lângă o nenorocire, ajungi și în sărăcie acută - dacă, din 
cauza problemelor financiare, ești forțat să faci compromisuri! 


Protecţie financiară pentru afacerea ta 


În 1996, aproximativ 500.000 de afaceri germane s-au lansat şi 
400.000 și-au închis porțile. Motivul principal pentru care 80% din 
toate afacerile noi eșuează în primii doi ani de activitate este lipsa 
de capital. 


O altă cauză la fel de importantă este rata neîndeplinirii obligați- 
ilor de plată de către clienţi, așa cum au confirmat două treimi dintre 
deținătorii de companii intervievaţi. Ei au afirmat că plăţile necolec- 
tate și cele întârziate sunt ceilalți factori care contribuie la eșec. 


Prin urmare, ai nevoie de protecţie financiară, nu doar pentru 
tine, ci și pentru afacerea ta. Gândește-te, dacă firma ta nu ar mai 
primi deodată nicio plată, pentru cât timp ai avea nevoie de protec- 
ție financiară? Mulţi dintre clienţii tăi plătesc cu întârziere, iar unii 
doar după o scrisoare trimisă de avocatul tău. Alţii plătesc doar 
după ce îi dai în judecată. Uneori poți pierde procesul din cauza 
unor circumstanţe neașteptate, alteori îl poţi câștiga, dar tot te con- 
frunţi doar cu costuri, pentru simplul fapt că partea adversă nu are 
niciun ban să te plătească și astfel nu poți primi nimic de la ei. 

Creează pentru afacerea ta o protecție financiară de care să nu 
te atingi niciodată. 

Dar vreau să investesc... 


Se prea poate să îţi fie rănit spiritul antreprenorial dacă, în special 
la începutul unei faze de creștere, nu îţi poţi folosi toți banii pentru 
înființarea sau extinderea afacerii. Gândește-te însă la circumstanţe 
neprevăzute. Bazează-te întotdeauna pe Legea lui Murphy: E bine 
să investești. Dar să investești la timpul potrivit e și mai bine. 


Economia este ciclică. Următoarea recesiune se va petrece ine- 
vitabil. Compania ta ar putea fi îngropată la următoarea cădere a 
pieţelor. Este însă posibil să ai destui bani pentru a profita de opor- 
tunitățile care apar în această perioadă de criză. Oportunităţile de 
investiţie sunt cele mai mari în timpul unei recesiuni severe. Dar 
numai dacă ai bani! Ne-ar trebui mii de cărți pentru a enumera nu- 
mele companiilor care au trebuit să fie închise pentru că nu au avut 
protecție financiară, dar și pentru a enumera toate afacerile care, în 
perioade de criză - pentru că au putut plăti în numerar - au putut 
să se dezvolte, ajungând niște companii gigantice. 

De aceea ar trebui - atunci când ai în piept o inimă de antrepre- 
nor adevărat - să îţi creezi protecţia financiară. În vremuri de criză, 
aceasta te va salva de la faliment și va finanța oportunităţile care 
apar. 


Cât de mult va dura să obţin protecţia financiară? 


Aici se aplică o regulă simplă: cu cât scopul tău este mai mic, cu atât 

îl atingi mai rapid. Asta nu contrazice expresia menţionată în capi- 

tolul 4. Acolo vorbeam despre scopuri pe termen lung. Cu cât scopul 
>» 


tău pe termen lung este mai înalt, cu atât „mai realistă” este realiza- 
rea lui. 


Protecţia financiară este un scop pe termen scurt. Ar trebui să fie 
următoarea ta țintă, una pe care trebuie să o atingi cât mai repede po- 
sibil (în cazul în care nu ai atins-o deja). 


Există trei motive pentru care este avantajos să îți stabilești un 
scop mic pentru început. Hai să luăm un exemplu: 

Lester Luxury!? obţine un venit net de 2.800 de euro și are ne- 
voie de 2.650 de euro, ceea ce înseamnă că poate economisi 150 de 
euro pe lună. Pentru a se simți în siguranţă, el crede că ar avea ne- 
voie de protecţie financiară pentru o perioadă de zece luni. Ar avea 
deci nevoie de 26.500 de euro. Pentru a economisi acea sumă pu- 
nând deoparte 150 de euro pe lună, ar avea nevoie de aproximativ 
15 ani (excluzând dobânda). Din moment ce protecţia financiară 
este un plan minim pentru început, Lester Luxury își pierde rapid 
interesul și renunță complet la eforturile sale. Legea lui Murphy 
este desigur pe cale să se aplice. 


Mitch Miser” câștigă, de asemenea, 2.800 de euro pe lună și își 
dorește și el protecţie financiară pentru zece luni. El însă are nevoie 
de numai 1.950 de euro pe lună, așa că scopul său este mai mic. Are 
nevoie doar de 19.500 de euro pentru protecţie financiară. În plus, 
el economisește mai mult și își poate realiza obiectivul mai repede: 
își atinge scopul în decurs de doi ani! 


Există trei motive pentru care este avantajos să ai un scop mic 
pentru protecţia financiară: 

1. Dacă scopul tău este mai mic, îl vei atinge mai repede. 

2. Dacă poți trăi cu mai puţin, poţi economisi mai mult și îţi poţi 
obține protecţia financiară mai repede. 


3. Perseverezi pentru că aproape îti poţi „atinge” primul scop. 


Planul de buget 


Nu sunt un mare admirator al bugetelor stricte. Totuși, fiecare ar 
trebui să aibă de-a face cu un buget din când în când - doar pentru 
a deveni conștient de cât de mult cheltuiește de fapt într-o lună. 
Până obţii protecţia financiară, ar trebui să te gândești să-ţi faci un 
buget. 

Dacă ești conștiincios în privinţa asta, vei avea surprize plăcute. 
Mai jos vei găsi o foaie de lucru pentru un plan de buget. Mai întâi, 
fă-ți o listă cu toate veniturile și cheltuielile. 


12 Luxury — lux. (n.tr:) 


15 Misery - avar. (n.tr.) 

Evident, nu realizezi un plan de buget făcând o listă. Cu toate 
acestea, dobândești informaţii valoroase și o privire de ansamblu 
asupra cheltuielilor tale reale. 


Un plan de buget este mai complex decât o simplă listă. Începi 
să planifici doar după ce ţi-ai notat toate costurile. Apoi ai două 
posibilități: 

1. După fiecare element din listă, scrie cât de mult vrei de fapt 
să cheltuiești pentru acel punct. Nu te gândi dacă este realist sau cât 
de mult trebuie să economisești. Planul își găsește adesea singur 
rezolvarea, chiar când totul părea imposibil la început. 

2. Mai întâi scrie suma maximă pe care vrei să o cheltuiești în 
fiecare lună, iar apoi vezi la ce puncte poţi reduce cheltuielile, așa 
încât să nu depășești această sumă. 


Viitor 
Net 


Chirii de pe urma proprie- 
tăților 

Ocupaţii adiționale 

Pensii 

Asigurări directe 

Investiţii de capital 
Beneficii de asigurare 
Alocaţie pentru studii 


Bonusuri 

Total 
Toate sursele de venit 


Venit anual impozabil 
Tranșă de impozitare |] 
Deduceri | | 


ri 
Hobby-uri 


enzi 
port 

| Prezent |] 
Cheltuieli 


Chirie, tarife pentru 
servicii 


Rambursarea ipotecii 


Reparaţii și amenajare 
interioară 


Electricitate, gaz, petrol 


Impozit pe proprietate 


Chirie, tarife pentru 
servicii 
Rambursarea ipotecii 


Accesorii 


E 
E 
o 
Tarifeapă || | 
E 
EE 
E 
EE 
o 
Echipamente pentru birou | | | 

Poştă şi servicii de curierat 4 
Mobilă de birou | 


Angajaţi 


Subcontractori 


Economii, împrumuturi, 
asigurare 


Donaţii 


Impozite | 
imprumut 
împrumut? f T ST T 


Asigurare privată de 
sănătate 

Asigurare privată în caz de 
accident 


Asigurare privată de pensie 1 


Asigurare privată de pensie 2 
Asigurare privată de pensie 3 o] 


Asigurare de răspundere 
profesională 

Asigurare pentru servicii 
se 


Asigurare de conținut | | | | | 


Asigurare de Fast ee 
civilă 


Diverse | So So 

Alte plăți regulate? | | || | 
Alte plăți regulate2 | | fJ | | 
Alte plăți regulate3 | | | | | 


Alte pläțiregulate4 | | | | | 
Alte plăți regulate5 | | | | | 
Mota | 


Și dacă bugetul nu este punctul tău forte? 


Expresia găsește un coach pentru punctele tale forte și o soluţie pentru 
slăbiciunile tale se aplică în special în cazul bugetului. Mulţi oameni 
simt că sunt slabi când vine vorba de buget. Dacă acesta este cazul 
tău, atunci trebuie să găsești o soluție. 


Dacă nu ai reușit încă să schițezi un plan bun de buget, probabil 
că asta nu va deveni niciodată unul dintre punctele tale forte. În loc 
să cumperi zece înghețate pe lună, ai putea începe prin a lua doar 
trei, iar în loc de îngheţată normală ai putea comanda apă cu ghea- 
tă. Acest lucru are sens dacă este punctul tău forte. Dar dacă nu este, 
iarăși trebuie să găsești o soluţie. 

„Nu deveni un specialist în lucruri neimportante” sau „Nu trans- 
forma chestiunile secundare în treaba ta principală” este un sfat 
bun. Caută soluţii pentru acele puncte din buget care sunt cu adevă- 
rat importante - impozite, mașină, telefon. Dacă ești bun la respecta- 
rea unui buget, atunci la aceste trei puncte ai putea face adevărate 
minuni. 


1. Impozite 


În Germania, salariatul mediu lucrează până pe data de 20 iulie a 
fiecărui an pentru el însuși, iar de pe 21 iulie încolo, câștigurile sale 
se duc către stat (care folosește o mare parte din ele pentru a plăti 
dobânda la datoriile sale). Impozitele noastre cresc mereu și rămâ- 
nem cu tot mai puţin. Situaţia este cam la fel în toată lumea 
dezvoltată. 

Impozitele reprezintă cea mai mare cheltuială din viața ta. Dacă 
câştigi 2,5 milioane de euro într-o viață de muncă, aproape jumăta- 
te din ei se va duce la guvern. Există întotdeauna numeroși oameni 
care câștigă foarte mult și plătesc puține impozite, în parte pentru 
că declară pierderi și în parte prin structuri legale ale companiei 
străine. 


Dacă trăiești într-o anumită țară pentru a câștiga un venit 
bun, atunci sunt de părere că ar trebui să plătești și impozite în 
acea țară. Cred însă că impozitele pe care le plătești ar trebui să fie 
în limite rezonabile, pe care un expert le știe și pe care legile fisca- 
le le permit. Există, de asemenea, și alte locuri unde îţi poţi câștiga 
banii. 

Recomand cu tărie să găsești un consultant competent. Nu 
vreau să spun un consultant fiscal care își limitează activităţile la 
contabilitate, ci pe cineva care te ajută în mod special să economi- 
sești bani din impozite. De regulă, merită să ai astfel de experți odată 
ce atingi un nivel de venit de 100.000 de euro. Peste 150.000 de 
euro, ei sunt esențţiali. Sau, așa cum a spus Aristotel Onassis: „Aș 
face totul la fel ca prima oară, cu o singură excepţie. Aș găsi consul- 
tanți buni mai devreme”. 


2. Maşină 
Majoritatea oamenilor cheltuiesc mult prea mult pe mașinile lor. O 
mașină nu este o investiţie; este un obiect practic. 


Dacă te uiţi la tabelul ratelor de dobândă, îți vei privi mașina 
din altă perspectivă. Dacă în următorii zece ani ai conduce o mașină 
de două ori mai ieftină decât cea actuală, în 25 de ani vei economisi 
probabil, cel puţin, între unul și două milioane de euro. Pentru fi- 
ecare 5.000 de euro pe care îi cheltuiești atunci când cumperi o 
mașină, benzină, asigurare, impozite, reparații etc., ai economisi 
100.000 de euro în zece ani. Aș vrea deci să-ţi transmit o „regulă” pe 
care am învăţat-o de la un fost coach: „Niciodată nu cheltui pe o 
mașină mai mult decât salariul tău pe două luni”. 

S-ar putea să te gândești imediat: „Ce ar crede toată lumea?” 
Opinia altor oameni nu are nicio importanță. Un lucru este sigur: nu 
îți va afecta afacerea atât de mult pe cât crezi, dar va avea un mare 
impact asupra averii tale. 


În cele din urmă, diferenţa dintre o mașină cu preţ mediu și o 
mașină de lux nu este atât de mare încât să justifice între un milion 
și două milioane de euro. Cel puţin nu până ai într-adevăr primul 
tău milion! 


3. Telefon 


Petrecem prea mult timp la telefon și, în consecință, cheltuim 
prea mulţi bani pe el. Acum câţiva ani am adoptat un obicei care 
mi-a înjumătăţit aproape imediat facturile la telefon. Înainte să 
sun pe cineva, îmi scriu motivul pentru care sun. Nu vorbesc 
mult și trec direct la subiect. Odată ce mi-am atins scopul, închei 
conversaţia. 


Descoperă care sunt cele mai mari trei cheltuieli din viaţa ta. Pe 
lângă cele menţionate anterior, ai putea adăuga călătoriile, hainele, 
sporturile, hobby-urile etc. 


Plănuiește acum 


Ştii acum de câţi bani ai nevoie pentru protecţia ta financiară. 
Ştii, de asemenea, de unde trebuie să obţii acești bani. Să sperăm 
că ești gata să faci un plan de buget până îţi atingi primul scop 
financiar. 

Acum trebuie să decizi câți bani vrei să economisești pentru a 
avea suficientă protecție financiară: 

Voi economisi euro în fiecare lună. 


Prin urmare, voi obține protecţia financiară până în data de 

Sfat important 


Obţine-ţi protecţia financiară cât mai repede posibil. 

e i-o datorezi ție însuți, sănătăţii, familiei și încrede- 
rii tale în tine. 

e  Nuesteacceptabilca o persoană să nu își poată atin- 
ge măcar acest scop minim. 

e Indiferent ce s-ar întâmpla, ești protejat din punct de 
vedere financiar. 


e Depune aceşti bani în siguranţă și asigură-te că sunt 
disponibili imediat. 
e In acelaşi timp, ai pus și bazele averii tale. 


e Astfel ai stabilit cel puţin un minimum de libertate 
adevărată. 


Câştigă mai mult sau cheltuiește mai puţin 


Ar fi preferabil să câștigi mai mult mai degrabă decât să cheltuiești 
mai puţin? Practic ai aceste două opţiuni și încă o posibilitate. 
Benjamin Franklin a spus-o foarte succint astfel: „Există două căi 
pentru a atinge fericirea. Trebuie fie să ne diminuăm dorinţele, fie 
să ne sporim mijloacele - oricare din ele s-ar putea să meargă - re- 
zultatul este același și fiecare om trebuie să decidă pentru el însuși 
și să facă ceea ce îi este mai ușor. Dacă ești bolnav sau sărac, indife- 
rent cât de greu ar fi să îți diminuezi dorinţele, va fi chiar mai dificil 
să îți sporeşti mijloacele. Dacă ești tânăr, activ și bogat, sănătos și 
puternic, poate fi mai ușor să îţi sporești mijloacele decât să îţi di- 
minuezi dorinţele. Dacă însă ești înțelept, le vei face pe amândouă 
în același timp, tânăr sau bătrân, bogat sau sărac, bolnav sau sănă- 
tos; și dacă ești foarte înțelept, le vei face pe amândouă în așa fel 
încât asta să contribuie la fericirea societăţii”. 


Prin urmare, fă ce este cel mai ușor pentru tine și, dacă e posi- 
bil, încearcă să le faci pe amândouă în același timp, măcar până 

obţii protecţie financiară. Atunci vei ajunge deja la jumătatea dru- 
mului. Ce se întâmplă după aceea este relativ ușor. La început este 
dificil. Trebuie să îţi modifici convingerile și obiceiurile. 

Aspectele ușoare sunt dificile la început, iar chestiunile dificile 
par ușoare mai târziu. Nu este dificil să economisești dar, pentru că 
poate fi ceva nou pentru tine, ar putea fi ciudat la început. Să-ţi in- 
vestești economiile în mod inteligent este ceva mai complicat. Va fi 
totuși simplu pentru tine, pentru că există forme de investiţie care 
îți ușurează munca și pentru că vei avea consultanţi competenți, 
colegi bine informaţi și alte practici bune. 


Ce ar trebui să faci cu capitalul 
pentru protecţia ta financiară? 


Ai nevoie de un plan și de o filosofie pentru a-ţi gestiona banii. La 
sfârșitul acestui capitol îţi vei stabili filozofia decisivă în privința 
investițiilor, după ce vei termina ambele planuri financiare care îţi 
lipseau. 


Hai totuși să facem mai întâi câteva observaţii de bază. 
Amintește-ți ce s-a discutat despre datorii în capitolul 6. Ai nevoie 
de o sumă de aproximativ 28.000 de euro care să fie complet secretă. 
În plus, această sumă sau o parte din ea ar trebui să fie disponibilă 
imediat. Ai putea pune o parte din banii tăi de protecție financiară 
într-o cutie de valori, iar suma rămasă poate fi investită în așa fel 
încât să ai acces imediat la ea. În orice caz, ar trebui să investești 
acești bani în siguranţă. Dacă investești cu risc scăzut, vei obține 
doar câștiguri moderate. 


Suntem însă interesați în primul rând de protecţia ta. De aceea 
nu ar trebui să te atingi niciodată de acești bani, cu excepţia unei 
situații urgente. Speculaţia cu acești bani nici nu intră în discuţie. 
Investiţiile sunt proiectate să câștige un profit anual. Speculaţia 
este foarte diferită, în sensul că achiziționezi ceva pentru a-l vinde 
mai târziu cu profit. Între timp, nu obţii profit din acest tip de inves- 
tiție. O casă sau un ceas scump nu sunt astfel o investiţie, ci, mai 
degrabă, o speculație. 

Istoria Coca-Cola 


Înainte se considera o infracţiune incapacitatea de a rambursa îm- 
prumuturile. În Antichitate, în Babilon, puteai chiar să fii vândut ca 
sclav și să ajungi mai târziu în așa numitul turn al datornicilor. 
Astăzi însă observăm iar și iar că viaţa îi pedepsește pe cei care nu 
au protecție financiară. Povestea înființării companiei Coca-Cola 
demonstrează această teorie. 


Dr. John Styth Pemberton a creat un amestec exotic de zahăr, apă, 
frunze de cacao, un tip de nucă și cafeină. El susținea că băutura pu- 
tea vindeca orice tulburare nervoasă, precum durerile de cap, isteria 
şi melancolia. În plus, clienţii s-ar fi bucurat și de o stare de spirit 
nemaipomenită. 


În primul an în care a încercat să își promoveze produsul, dr. 
Pemberton a cheltuit 73,96 de dolari pe publicitate. A vândut însă 
produse în valoare de numai 50 de dolari. Această proporție nu s-a 
îmbunătăţit prea mult în următorii cinci ani. Din lipsă de capital, dr. 
Pemberton a renunţat și a vândut rețeta unui farmacist din Atlanta 
pentru 2.300 de euro. 


Candler avea suficiente fonduri pentru a promova inteligent 
băutura. Cu doar 11 ani mai târziu, și-a vândut Compania Coca-Cola 
și rețeta lui Ernest Woodruff, pentru 25 de milioane de dolari. 
Woodruff era bancher și a făcut compania publică. În primul an, a 
vândut acțiuni în valoare de 40 de milioane de dolari. A recuperat 
astfel preţul pe care îl plătise și a obținut un profit net de 15 milioa- 
ne de dolari. 


Criza economică mondială a durat din 1929 până în 1937. 
Existau totuși și oameni care aveau bani de investit. Cine a cumpă- 
rat acțiuni Coca-Cola în 1932, cu 20 de dolari bucata, le-a putut 
vinde în 1937, cu 160 de dolari. Într-o perioadă în care toată lumea 
vorbea despre sfârșitul lumii, existau oameni care reușiseră să își 
înmulțească banii de opt ori în decursul a cinci ani! 

Cu ce erau ei diferiți? Aveau bani! Nu lăsa banii să-ţi scape prin- 
tre degete. Economisește o parte dintre ei. Te vor recompensa din 
belșug în toate felurile, nu doar financiar. 

Ar putea părea dificil să începi imediat să obţii protecţia finan- 
ciară. Crede-mă, va fi cu siguranță mult mai greu pentru tine dacă 
nu ai nicio protecție financiară. 


Odată ce ai obținut protecția financiară, ai îndeplinit prima ce- 
rință pentru a-ți atinge marile scopuri financiare. Dacă ai nevoie, de 
exemplu, de 84.000 de euro pentru protecţia ta financiară și inves- 
tești această sumă timp de douăzeci de ani, cu 15%, vei câștiga 
aproximativ 1,34 milioane de euro. În capitolul anterior ai văzut că 
poţi obține astfel de rate. 


Dacă economisești într-adevăr 840 de euro pe lună și îi inves- 
teşti cu doar 12%, atunci vei câștiga alți 726.000 de euro. 


Singura întrebare este: asta e suficient pentru tine? 


Îţi poţi îndeplini cu adevărat visurile cu atât? Ce înseamnă li- 
bertatea financiară pentru tine și de câți bani ai avea nevoie pentru 
a obţine această situaţie? Înainte să răspundem la aceste întrebări, 
vrem mai întâi să îți obținem securitatea financiară. 


Al doilea plan: Securitatea financiară 


Primul tău scop, protecția financiară, are multe avantaje. Poţi depă- 
și cu bine o criză, te simți în siguranță și ești pregătit pentru circum- 
stanțe neprevăzute. Există însă un dezavantaj: dacă intervine o 
urgenţă, trebuie să cheltuieşti acei bani. Într-adevăr, ai depăşit criza 
din punct de vedere financiar, dar banii tăi au dispărut. Ești cu ade- 
vărat protejat doar când ai strâns destui bani încât să trăieşti din 
dobândă. 


Mai întâi notează lucrurile pentru care trebuie să plătești ori- 
cum, indiferent de situaţie. Nu e nevoie să faci salturi mari. Vom 
schița mai târziu un plan pentru libertatea ta financiară care va cu- 
prinde şi visurile tale. În acest stadiu vrem să obţinem securitatea 
ta, astfel încât, indiferent de ce se întâmplă, să poți trăi bine, fără a 
te îngrijora de unde ar trebui să vină banii. Vei avea astfel deja ma- 
șina ta de făcut bani. Vei crește o „gâscă” ce face „ouă de aur” pentru 
tine. 

Fă o listă cu toate costurile și cheltuielile esenţiale din fiecare 
lună: 
Ipotecă sau chirie euro 
Mâncare / Gospodărie euro 
Maşină euro 
Asigurări euro 
Impozit euro 
Pensie alimentară euro 
Telefon euro 
Împrumuturi euro 
Altele euro 
Economii (pentru achiziții majore) euro 
Educație euro 


Donaţii euro 
Total pe lună euro 


De câţi bani ai nevoie? 


Ai stabilit acum suma minimă de care ai nevoie lunar pentru a trăi 
rezonabil. Tu știi deci cât de mari trebuie să fie „ouăle de aur” de 
care ai nevoie în fiecare lună. Este acum foarte simplu să calculezi 
cât de mare trebuie să fie „gâsca” ta. Cu alte cuvinte, ai nevoie de 
suficient capital care, odată investit inteligent, va câștiga suficientă 
dobândă lunară încât să poţi plăti elementele pe care le-ai enume- 
rat. Întrebarea rămâne cu ce rată a dobânzii poţi investi acea sumă. 


Hai să fim precauţi și să presupunem că îi investim cu „doar” 
8% net. La urma urmei, vorbim despre securitate. Regula de bază 
este simplă: 


Suma de care ai nevoie lunar x 150 = Suma de capital 


Protecţie financiară, securitate și libertate financiară 249 


De exemplu, Mitch Miser are nevoie de 2.800 de euro lunar 
pentru a-și asigura costurile. El face calculul: 


2.800 de euro x 150 = 420.000 de euro 


Lui Mitch îi trebuie doar 420.000 de euro pentru a avea lunar 
cei 2.800 de euro de care are nevoie. El nu trebuie să se mai atingă 
niciodată de „gâsca” lui. Cei 420.000 de euro produc „ouăle de 
aur”, fără ca el să trebuiască să ia nici măcar un euro din acea 
sumă. Îşi poate plăti astfel toate facturile şi poate economisi nişte 
bani pentru a face cumpărături și a pleca în concedii. Mitch și-a 
obținut astfel securitatea financiară cu 420.000 de euro. El poate 
trăi din capitalul său și teoretic nu ar mai trebui să lucreze 
niciodată. 

Acum calculează de cât ai tu nevoie pentru securitatea 
financiară. 


Suma necesară în fiecare lună x 150 = de euro 


Gândește-te la tot ce ai putea face dacă ai deține chiar acum 
această sumă. Aș vrea să-ți transmit un sfat care îţi va permite să 
răspunzi la această întrebare mult mai ușor. Imaginează-ţi că mai ai 
doar șase luni de trăit. Ce ai vrea să faci în acest timp? Ce locuri ți-ar 
plăcea să vizitezi? Cu cine ai vrea să-ți petreci timpul? Ce realizări ai 
vrea să lași în urma ta? 


Vei trăi probabil mult mai mult de șase luni, dar cu siguranță nu 
vei trăi o veșnicie. Dacă nu banii, atunci ce te oprește să faci ce simţi 
că este foarte important? Vezi cât de periculos este să nu acorzi ba- 
nilor atenţia pe care o merită? Îţi datorezi pur și simplu ţie însuţi să 
duci o viață minunată. Suma pe care tocmai ai notat-o ar face o dife- 
rență notabilă în viaţa ta. Prin urmare, întreabă-te în ce măsură ți- 
ar schimba acești bani rutina zilnică. Ai mai face munca pe care o 
faci în prezent? 


Într-o zi, în timp ce Francisc de Assisi tundea iarba, un alt călu- 
găr l-a întrebat: „Dacă ai muri într-o oră, ce ai face?” Francisc de 
Assisi a răspuns: „Aș continua să tund iarba”. Asta a fost tot cea 
spus. Ar fi continuat să tundă iarba, pentru că ceea ce făcea îi oferea 

cea mai mare bucurie. Ar trebui să observăm că nu a spus: „Aș tun- 
de mai repede” sau „Aș termina de tuns”, ci doar „Aș continua să 
tund iarba”. 


Dacă nu ai ales tocmai siguranța zidurilor mănăstirii pentru a-ţi 
găsi securitatea financiară, atunci ar trebui să te gândești serios să 
strângi suma necesară de bani cât mai repede posibil. 


Îţi datorezi prosperitate 


Peste șapte ani, vei avea fie aceeași situație financiară pe care o ai 
în prezent, fie vei obține măcar o parte din securitatea ta financi- 
ară. Peste șapte ani, va începe viitorul pentru care te pregătești 
astăzi. 

Motivul principal pentru care oamenii nu participă la activită- 
tile lor preferate îl constituie lipsa banilor. Este un lucru trist și o 
risipă de energie. Este tragic mai ales pentru că suntem cu adevă- 
rat buni doar dacă facem ce ne place să facem. Dacă nu ai lucrat 
niciodată pentru o perioadă lungă de timp la un proiect care îţi 
face plăcere și te împlinește, atunci nu îți dai seama de potenţialul 
pe care-l ai. 

Faptul că oamenii nu fac pasul decisiv și nu își dedică timpul 
activităţilor care le fac plăcere se întâmplă întotdeauna din lipa 
banilor. 


În tabelul următor vei putea vedea ce capital îţi trebuie la o rată 
a dobânzii de 8% (adică 0,67% pe lună) pentru a-ți asigura costuri- 
le lunare. Aceste cifre pornesc de la premisa că începi să economi- 
sești imediat. 

Știi deja din capitolul 5 că există strategii profesioniste și stra- 
tegii amatoare. Cele amatoare sunt gândite doar pentru a atinge 
fericirea pe termen scurt. Strategiile profesioniste sunt orientate 
către fericirea pe termen lung. După cum știi, finanţele îţi afectează 
toate aspectele vieții. 

Amatorii se concentrează pe „aici și acum” și nu reușesc să înțe- 
leagă că într-o zi vor trebui să trăiască în viitor. Astfel, ei vor trebui 
să se confrunte cu aceleași probleme toată viața. Fiindcă nu au eco- 
nomisit inteligent, ei nu au reușit să-și creeze o situație lipsită de 
griji financiare. 

Profesioniştii abordează problema într-o manieră diferită. Ei 
trăiesc acum și se pregătesc pentru viitor. Ei se plătesc mai întâi pe 
ei înșiși. Dacă respecţi planul, vei deveni și tu un profesionist al 
banilor! 

Dacă ai citit până aici, știi că nu există scuze. Tu ești responsa- 
bil. Tu deţii puterea asupra vieții tale și tu îți poţi schimba oricând 
convingerile. Îți poţi asuma o nouă atitudine. Și acum să trecem la 
visurile tale... 


€125.000 €3.500.000 
€250.000 3 €4.000.000 
€375.000 4 €4.500.000 
€500.000 i €5.000.000 
€625.000 - €6.000.000 
€750.000 H €7.000.000 


€875.000 i €8.000.000 
€1.000.000 i €10.000.000 
€1.250.000 G €15.000.000 
€1.500.000 i €20.000.000 
€1.750.000 d €25.000.000 
€2.000.000 i €50.000.000 
€2.500.000 j €100.000.000 
€3.000.000 


Al treilea plan: Libertatea financiară 


Este posibil ca securitatea financiară să fie cel mai înalt scop al tău. 
Poate totuși vrei mai mult, și anume să fii liber din punct de vedere 
financiar. Astfel, vom urma acum aceleași proceduri pentru a dez- 
volta un plan pentru libertatea ta financiară. Acest plan are de-a 
face cu visurile tale. 


Știai că majoritatea oamenilor nu își trăiesc visurile pentru că 
nu s-au gândit niciodată ce ar trebui să facă pentru a și le îndeplini? 
Ei nu ştiu cât i-ar costa visurile lor. Exact asta vom stabili acum. 


Nu te mai atinge niciodată de capitalul tău 


Trebuie să stabilim mai întâi o regulă importantă - nu îţi vei omori 
niciodată gâsca. Nu vei tăia niciodată nici măcar mici bucăţi din ea. 
Nu te vei mai atinge niciodată de capitalul tău. Îţi vei îndeplini toate 

visurile cu ouăle de aur. Asta înseamnă că ouăle tale de aur trebuie 
să fie destul de mari ca să-ți plătească visurile. 


Dacă, de exemplu, ai vrea să cumperi o casă, ai putea cu siguranță 
să o plătești din capitalul tău, dacă ai obținut libertatea financiară. Dar 
apoi averea ta se va împuţina, iar tu nu vrei asta. Prin urmare, plătești 
în rate pentru toate achiziţiile tale mari, pe care ți le poţi permite din 
dobânda lunară. 


Cum să calculezi costul visurilor tale 


Mai întâi fă o listă cu toate dorinţele tale. Nu te gândi cât de realiste 
sunt. Vrem doar să îți cunoaștem dorinţele și să stabilim cât ar costa. 


Odată ce ai terminat lista, scrie după fiecare punct preţul aproxi- 
mativ de cumpărare. 

Ține minte că nu vrei să te atingi niciodată de „banii-gâscă”. Așa 
că toate achizițiile mai mari vor fi cumpărate doar prin rate lunare. 
Acum calculează cât de mari vor fi plăţile lunare. Pentru a-ți ușura 
calculul, îți sugerez să împarți imobiliarele la 120. Toate celelalte 
puncte le vei împărți la 50. 


Hai să spunem că vrei să cumperi o casă de 1,2 milioane de 
euro. Împarte această sumă la 120 și vei obţine rata ta lunară de 
10.000 de euro (pentru dobândă și 4 până la 6% rambursare de 
capital). În plus, vrei să cumperi un iaht de 200.000 de euro. Împarte 
prețul de achiziţie la 50 și vei obține 4.000 de euro, pe care îi vei 
plăti lunar pentru dobândă și rambursare de capital, pe o perioadă 
de cinci ani. 

Hai să presupunem că îți place să călătorești și ți-ar plăcea să 
faci câteva călătorii pe an care te-ar costa în total 24.000 de euro. 
Împarte această sumă la 12 şi vei vedea că în fiecare lună trebuie să 
pui deoparte 2.000 de euro pentru călătorii. 


Fă o listă cu toate visurile tale și calculează ce venit din dobânzi 
îți trebuie lunar pentru a plăti pentru toate acestea. 

C 
E 


Plăţi lunare totale pentru visurile tale: euro 


Costuri lunare curente: 


1. Mâncare / Gospodărie ____ euro 
2. Angajaţi _______ euro 
3. Maşini ____ euro 
4. Asigurări ____ euro 
5. Impozite ____ euro 
6. Telefon ____ euro 
7. Vacanţe ____ euro 
8. Achiziţii mai mici ____ euro 
9. Distracţie ____ euro 
10. Cadouri ____ euro 
11. Educaţie și training _______ euro 
12. Donaţii ____ euro 
13. Diverse _____ euro 
Costuri totale curente: _______ euro 
Costuri lunare totale pentru visuri: ______ euro 


Costuri lunare totale pentru libertatea financiară: euro 

Știi acum de câţi bani ai nevoie pentru un trai bun. De asemenea, 
ştii cât de mari trebuie să fie „ouăle tale de aur” pentru a-ţi finanța 
stilul de viaţă visat. 


Acum trebuie să aflăm mărimea „gâștei” tale. Îţi trebuie destul 
capital încât, bine investit, să-ți aducă în fiecare lună destui bani din 
dobânzi ca să plătești pentru toate elementele din lista ta. Dacă presu- 
punem din nou o rată a dobânzii de 8% pe an (0,67% pe lună), trebuie 
să înmulțești suma de care ai avea nevoie în fiecare lună cu 150: 


euro x 150 = euro 


Aceasta este suma de care ai nevoie pentru a-ţi îndeplini toate 
dorinţele. Acum trebuie să te gândești cum să-ți investești cel mai 
bine banii pentru a-ţi atinge scopurile. 


Strategia ta de investiţie 


Acum ai trei planuri financiare diferite, fiecare fiind o bază pentru 
următorul. Îţi trebuie o strategie de investiţie diferită pentru fieca- 
re plan. 


Niciun risc pentru protecţia ta financiară 


Nu ar trebui să îți asumi niciun risc până nu ai obţinut protecţia 
financiară. În consecinţă, ar trebui să îţi iei deja precauţia de a 
dispersa riscul. Niciodată nu îţi pune toți banii într-o singură in- 
vestiție, chiar dacă „toţii banii tăi” sunt doar 550 de euro. Ține 
minte că dispersarea riscului înseamnă întotdeauna mărirea şanse- 
lor de profit. 

Investiţii sigure sunt, de exemplu, asigurările de viață, în care, 
datorită profitabilităţii lor scăzute, nu ar trebui să pui niciodată mai 
mult de 10-20% din investiţia ta. Alege poliţe care au protecție de 
asigurare minimă sau deloc. Recomandate, de asemenea, sunt cele 
mai mari și mai îndelungate Fonduri de Investiţii Gestionate. Pentru 
primul tău plan ar trebui să te limitezi la Fonduri de Investiţii sau 
Fonduri Mixte conservatoare. 

Nu uita că siguranța este factorul-cheie atunci când vine vorba 
de protecţia ta financiară. Ar trebui să accepţi profituri mai mici. De 
asemenea, depune o parte din banii tăi în bancă, într-o cutie de 
valori. 


40-40-20 pentru securitatea ta financiară 


Pentru a obține securitatea financiară, trebuie să-ți repartizezi banii 
într-un mod diferit. Deşi majoritatea banilor tăi rămân în investiţii 
cu risc scăzut, poți totuși investi 40% din ei cu risc moderat. Din 
moment ce nu intenționezi să te atingi de banii tăi pentru o perioa- 
dă lungă de timp, de exemplu prin efectul de cost mediu, îți reduci 
riscul considerabil. Poţi plasa cei 20% rămași din banii tăi în inves- 
tiții mai riscante. Exemple ar fi Fonduri pe Piețe în Curs de Dezvoltare 
sau fonduri din anumite țări și Fonduri Speciale. Și aici poți diminua 
riscul datorită timpului și efectului de cost mediu. Pe de altă parte, 
ai un mare potenţial de profit. 


Este esențial ca banii tăi pentru securitatea financiară să nu fie 
niciodată folosiți pentru investiţii cu risc înalt sau speculative. Nu ar 
trebui să te atingi niciodată de acești bani. Investește-i în așa fel 
încât securitatea ta să nu fie niciodată pusă în pericol. 


50% moderat, 50% risc înalt pentru 
libertatea ta financiară 


Odată ce ai atins securitatea financiară, ia o parte din bani și inves- 
tește-i în construirea libertăţii tale financiare. Aici îți poţi asuma 
riscuri mai mari. Caută investiţii cu profituri de cel puțin 20% sau 
chiar 30%. Chiar dacă vei avea pierderi cu una sau mai multe inves- 
titii, vei compensa pentru acele pierderi cu investiţia care aduce 
profituri mai mari. Chiar și în cel mai rău caz, ţi-ai riscat doar 
acea parte din capital de care nu ai nevoie pentru securitate 
financiară. 

Privire de ansamblu 


Pentru a rezuma, putem ilustra acest concept cu cele trei coșuri de 
mai jos. 


Protecţie financiară 
(numerar, cutie de valori) 


Securitate financiară 
(investiții mai sigure, 12% profit) 


Libertate financiară 
(investiţii cu risc mediu 
spre mare, 20-30% profit) 


Notă: Întotdeauna umple întâi primul coș, iar apoi pe al doilea. 
Doar suma care se revarsă din al doilea coș (banii de care nu ai ne- 
voie pentru securitatea ta financiară) este folosită pentru a-l umple 
pe cel de-al treilea. În acest fel nu îţi rişti niciodată securitatea 
financiară. 


Dacă urmezi această filosofie de investiţie, ești întotdeauna în 
siguranță și ai, cu toate acestea, posibilitatea de a-ţi realiza visurile. 


Stabilirea unui scop este 
deja jumătate din drum 


Acum e timpul să faci pasul decisiv: trebuie să iei o decizie con- 
știentă. Chiar îţi dorești să obţii libertatea financiară? Vrei să te 
dedici complet acestui scop? 

Eşti pregătit întotdeauna, iar și iar, să vizualizezi scenariul pe 
care ţi l-ai schițat în listă, până când devine o necesitate absolută 
pentru tine? 

Te rog să nu citeşti mai departe până nu ai iei o decizie conști- 
entă. Această decizie înseamnă și ca tu să faci într-adevăr tot ceea 
ce știi că este necesar. Ştii că trebuie să începi prin a-ţi schimba 
convingerile. Trebuie să asociezi o mare durere cu ideea de a nu-ţi 
atinge scopurile și o mare bucurie cu gândul de a le atinge. 


Trebuie să devii conștient de motivul pentru care trebuie să 
duci acest tip de viață. Ține minte, în fiecare zi trebuie să-ți depă- 
șești limitele și să dai tot ce ai mai bun. Trebuie să continui să înveţi 
și să crești. Trebuie să dai 110%. Trebuie să dai totul pentru a fi cât 
poți tu de bun. 


Vrei cu adevărat asta? Eşti într-adevăr pregătit să accepţi preţul 
pe care trebuie să-l plătească toţi cei care vor să devină bogați și 
fericiți? Dacă decizia ta este afirmativă - iar eu te încurajez în deme- 
rsul tău - atunci ia-ți următorul angajament: Promite-ţi că nu te vei 
mai mulțumi niciodată cu mai puţin decât cel mai bun lucru posibil. 


Când am auzit prima oară de acest concept, cu mulți ani în 
urmă, nu mi-a venit să cred. Dar chiar este adevărat. Dacă te decizi 
asupra unui scop și îţi faci un plan scris, ai atins deja 50% din acel 
scop. Sunt patru motive importante pentru asta: 


1. Scopurile te fac mai conștient de oportunități 


După ce ţi-ai luat acest angajament, începi să priveşti toate persoane- 
le care trec prin viaţa ta dintr-o perspectivă diferită. Fiecare situaţie 
are un nou înţeles. Te întrebi constant: Cum mă poate ajuta asta 
să-mi ating scopul? Cum pot transforma asta într-o acțiune imedia- 
tă? Cu cât ţi-ai formulat mai clar scopul și cu cât angajamentul tău 
este mai puternic, cu atât mai mult poţi folosi următoarele două 
întrebări decisive: 


Cum mă afectează asta? 


Cum pot lua măsuri imediate? 


2. Scopurile te ajută să vezi soluții 


Majoritatea oamenilor își pierd vremea gândindu-se prea mult la 
probleme. Oamenii cu scopuri nu au timp pentru asta. Ei vor să se 

apropie de scopurile lor și, prin urmare, caută constant soluții și 
metode. Ei se concentrează asupra scopului. Cât timp acorzi atenție 
scopului tău, nu are cum să-ţi fie frică. 


3. Scopurile îţi permit să joci pentru a câștiga 

Există o mare diferență între a juca pentru a nu pierde și a juca pen- 
tru a câștiga. Când faci cunoștință cu o persoană, simţi imediat dacă 
vrea doar să nu piardă sau dacă vrea să câștige. Poţi vedea asta în 
ochii săi. O recunoști din felul în care merge. O auzi în cuvintele sale. 
Pentru scopurile înalte trebuie să ai atitudinea cuiva care joacă 
pentru a câștiga. 


4. Totul este important dacă ai un scop 


Oamenii fără scopuri trăiesc conform mottoului: „O mică parte din 
ceva rău nu mă va răni”. Pentru cineva care are un scop, toate lucru- 
rile și fiecare detaliu sunt importante. 


Uită-te la un ciclist de curse. Crezi că ar spune: „Câteva kilogra- 
me în plus nu mă vor afecta”? Nu ar gândi niciodată așa, pentru că 
ştie că fiecare kilogram în plus l-ar putea încetini pe un traseu mon- 
tan în momentele cruciale. 


In momentul în care ai un scop, totul devine important. Tot ceea 
ce faci fie te va aduce mai aproape, fie te va îndepărta de scopul tău. 


Așa cum am menționat anterior, o decizie conștientă este pre- 
misa obligatorie. Cine susține că poate lua acea decizie mai târziu se 
minte singur. Dacă nu iei o decizie, atunci deja ai decis. Ai decis să 
lași totul așa cum era și să nu faci schimbări. Ai decis să te îndepăr- 
tezi şi mai mult de scopul tău. Așa că decide pentru tine chiar ACUM. 


Este greu să obţii libertatea financiară? 


Cred că știi deja răspunsul. Da, este greu. Dar este mult mai greu să 
nu o obţii. Este greu să-ți depășești limitele, dar este mult mai greu 
să mori lent. Nu e bine să trăim pe această lume și să nu știm ce 
anume suntem capabili să realizăm. Pentru că abia după ce am 

depus foarte mult efort vom ști ce înseamnă viața cu adevărat. Doar 
atunci ne vom îndeplini misiunea în viață. Doar atunci viaţa va avea 
un scop. 


Nu voi pretinde că totul va fi ușor. Dar voi susține că nu avem 
nicio alternativă dacă vrem să ne trăim viaţa la maximum. 


Heinz Körner a scris în cartea sa, Johannes: 


În adâncul său, fiecare percepe oportunitatea de a părăsi mlaşti- 
na și de a trăi la soare. Cu toate acestea, frica de soare, de libertate, 
chiar frica de propriile noastre posibilități ne împiedică să părăsim 
mediul nostru obișnuit. Ne face să acceptăm duhoarea, inerția, întu- 
nericul și mocirla. Astfel, cu fiecare zi ce trece, toată lumea se scufun- 
dă puţin mai adânc în mlaștină. Cu fiecare zi pe care o petreci în acest 
mediu, cu atât mai greu îţi vine să-l părăsești. Așa că toată lumea este 
ocupată încercând să-și dea seama cum să îndepărteze cel mai bine 
mirosul, cum să tolereze mocirla detestabilă şi murdară și cum să-și 
petreacă timpul în cea mai plăcută manieră posibilă în timp ce se 
scufundă mai departe. Totuși, orice om înţelept trebuie să-și asume 
responsabilitatea și să găsească cea mai bună cale pentru a ajunge 
să-și trăiască viaţa la soare. 


Ceea ce distinge o persoană de alta, iar în cele din urmă separă 
oamenii, sunt satisfacția și indolenţa. Nu ar trebui niciodată să ne 
permitem să devenim satisfăcuți. 


O lume mai bună nu va exista niciodată atâta timp cât fiecare 
doar visează la asta. Numai dacă începi să acționezi, atât cât îţi per- 
mit posibilitățile, visurile tale vor deveni realitate. Nu e vorba doar 
să încerci sau să speri că ceva se va întâmpla. E vorba de a-ți asuma 
responsabilitatea pentru talentele și oportunităţile tale și a-ţi face 
visurile să se îndeplinească. 


Sarcina noastră nu este să visăm o lume fără mocirle, ci să ne 
asigurăm că acea lume devine o realitate. Avem nevoie de oameni cu 
integritate, indivizi care fac ceea ce spun și oameni care își fac visu- 
rile să se îndeplinească. 

Frica este un sfetnic prost 


Ştii ce îi împiedică pe majoritatea oamenilor să trăiască viața la care 
visează? Frica. Frica de a trăi un eșec, de a se face de râs, de a-i 
dezamăgi pe alții și pe ei înșiși, frica de a lua deciziile greșite: frica 
de eșec. 

Frica nu ar trebui să fie sfetnicul tău. Da, ai citit corect. Eșecul 
este imposibil. Oprah Winfrey, gazda unui talk-show celebru în 
toată lumea, a spus următorul lucru: „Nu cred în eșec, pentru că 
nu poate fi considerat niciodată un eșec dacă ţi-a plăcut ce ai 
făcut”. 

Eşecul nu există; există doar un rezultat. În cel puţin 70% din 
munca mea de consultanţă, frica de eșec este cel mai mare obstacol 
pe care îl întâlnesc. Totuși, ar fi adevărat să spunem că aproape fie- 
care mare succes a luat naștere după începuturi turbulente, pline 
de greșeli. E timpul să ne schimbăm atitudinea față de eșec și gre- 
șeli, pentru că aceasta ne împiedică să trecem prin viaţă ca niște 
învingători. 


Greșelile sunt bune 


Trebuie să acționăm fără să ne temem că vom face greșeli. Nu ar tre- 
bui să devenim oameni care nu fac niciodată greșeli, ci, mai degrabă, 
indivizi care nu renunţă. 


Watson Senior, fondatorul IBM, a fost întrebat odată ce ar trebui 
să facă o persoană pentru a avansa într-o companie. El a răspuns: 
„Dublează-ţi numărul de greșeli”. 


Dacă cercetezi poveștile oamenilor de succes, vei descoperi în- 
totdeauna un trecut cu numeroase erori. 


Thomas Edison a descoperit becul. După ce a făcut aproximativ 
9.000 de încercări care au eșuat, niște prieteni l-au întrebat: „Chiar 
vrei să eșuezi pentru a zecea mia oară?” Edison a răspuns: „Nu am 
eșuat. Am învățat doar o altă cale de a nu descoperi becul. Fiecare 
experiment mă aduce mai aproape de a-l inventa”. 

Gerd Miller a intrat în istorie ca omul care a înscris cele mai 
multe goluri într-o echipă națională de fotbal. El conducea însă și în 
altă statistică. Nimeni altcineva dintr-o echipă națională nu ratase 
atât de multe șuturi la poartă. 


Îţi aminteşti de o persoană care renunţă cum îţi aminteşti de un 
eșec, iar de cineva care perseverează ca de o personalitate puterni- 
că. Nu e vorba de evitarea greșelilor. În schimb, important este să 
nu lași pe nimeni și nimic să te împiedice să continui pe calea ta. 
Alţii te pot întârzia temporar, dar tu ești singurul care te poate opri 
pentru totdeauna. 


Chiar vrei libertate financiară? 


Pentru a răspunde la această întrebare, ar trebui să analizăm șanse- 
le noastre de a deveni milionari. Milionarii pot fi împărțiți după 
cum urmează: 


74% Proprietari de afaceri 

10% Manageri de top (în special membri ai consiliului de acționari) 
10% Liber profesioniști (în principal doctori, avocați, arhitecți) 
5% Agenţi de vânzări 

1% Alţii 


Două aspecte sunt clare: în primul rând, nu ai multe șanse să 
devii milionar dacă ești liber profesionist sau dacă ești membru al 
consiliului într-o companie. 


În al doilea rând, ai cele mai mari şanse să devii bogat dacă eşti 
proprietar de afacere. Există multe dezavantaje și riscuri când ești 
propriul tău șef, dar trei din patru milionari sunt proprietari de 
afaceri. 


De aceea Paul Getty, cel mai bogat om din lume la vremea sa, 
susținea: „Există doar o singură cale, cu doar câteva excepţii, pentru 
a construi o avere adevărată: trebuie să îţi înființezi propria 
companie”. 

Alţii au opinii diferite referitor la această chestiune. Trebuie să 
faci mai mult decât doar să economisești și să investești. Nu e sufi- 
cient să mergi în direcția corectă. Trebuie să faci un salt mare în 
direcţia corectă. Frica de eșec și de riscuri nu ar trebui niciodată să 
ne facă să ducem o existență minimă, căci suntem cu adevărat satis- 
făcuţi doar dacă depunem foarte mult efort. 


Cel care nu face nimic nu face greșeli 


Opinia ultimului meu mentor era: „Dacă nu faci greșeli în mod regu- 
lat, atunci este un semn că nu riști destul și că nu depui foarte mult 
efort”. 


Mentorii scot la iveală ce e mai bun în noi. Ne îndeamnă să ne 
asumăm riscuri. Ei spun lucruri precum: „Cine nu riscă nimic nu 
face nimic, nu are nimic și nu este nimic”. Mentorii ne lovesc cu cu- 
vintele lor. Şi ar trebui să fim bucuroși că putem fi loviți, pentru că 
este o dovadă că suntem vii. 


Drumul către succes este adesea plin de greșeli. Atunci când 
înaintăm fără să ne temem că vom face greșeli, viața se revarsă în 
toată abundența sa. Ne dăm atunci seama că destinul joacă un rol în 
viața noastră. Tot ceea ce trăim are un scop. Toate experienţele 
noastre se îmbină în sarcina pe care trebuie s-o îndeplinim. Totul 
are un sens. Trebuie doar să-l recunoaștem. Fiecare greșeală pe 
care o facem ne ajută. Fiecare persoană pe care am întâlnit-o ne 
duce spre noi oameni și noi oportunităţi. Depinde de noi să recu- 
noaștem conexiunile. Pentru asta e nevoie să învăţăm și să creștem 
continuu, în ciuda fricilor noastre. Recompensele pentru o astfel de 
atitudine ne vor depăși toate așteptările. 


Acum, că ai luat decizia, în următorul capitol aş vrea să-ţi 
arăt cum te poți asigura că nu „aluneci peste bord”. Vei vedea 
cum poți găsi mediul potrivit care să te ajute și să te susțină cel 
mai bine. 

Rezumat de puncte forte 


Poți fi întotdeauna sigur de un lucru - neprevăzutul. 


Îți datorezi ție însuţi, sănătăţii tale fizice și emoţionale și fami- 
liei tale să obţii protecţia financiară cât mai curând posibil. 


Protecţia financiară te pune într-o poziție de putere. 


Nimeni nu este imun la accidente și nenorociri, dar poţi fi pre- 
gătit și le poţi înfrunta cu eleganţă. 

Ar trebui să te gândești să schițezi un buget până obţii protecţia 
financiară. 


Onassis a spus: „Aș face totul la fel ca prima oară, cu o singură ex- 
cepție. Aș găsi consultanţi buni mai devreme”. 


Există două feluri de a fi fericit - îți reduci așteptările sau îţi 
crești mijloacele. Dacă ești înțelept, le vei face pe amândouă în 
același timp. 

Ai securitate financiară atunci când ai destul capital să plătești 


pentru cheltuielile tale lunare din dobânda pe care o obţii la 
acest capital. 


Suntem cu adevărat buni doar când ne implicăm în activități 
care ne plac. 


Pentru a afla ce potenţial ai, trebuie să lucrezi la un proiect care 
îți face plăcere și care te împlinește. 


Devino un profesionist al banilor. Trăiește acum și pregăteș- 
te-te pentru viitorul tău. 


Pentru a obţine protecția financiară, ar trebui să-ți investești 
banii cu cel mai mic risc posibil. Pentru securitatea financiară, 
alege investiții care aduc profit de 12%. Pentru a dobândi liber- 
tatea financiară, foloseşte banii de care nu ai nevoie pentru se- 
curitatea financiară și investește câte 50% în investiţii cu risc 
moderat și ridicat. 


Primul și cel mai important pas pentru dobândirea libertății fi- 
nanciare este să iei o decizie conștientă. Dacă nu te decizi acum, 
atunci ai decis deja: să lași totul așa cum este. 


Cine își notează scopurile și decide să le atingă cu orice preț a 
făcut deja jumătate din drumul către ele, pentru că: 

1. scopurile te fac mai conștient de oportunități, 

2. scopurile ne direcționează către soluții, 

3. scopurile ne permit să jucăm pentru a câștiga și 

4. totul devine important dacă avem un scop. 
Ar trebui să vrem mai mult decât să fim satisfăcuți. 


Nu e nevoie să ne transformăm în oameni care nu fac nicio greșea- 
lă, dar ar trebui să ne transformăm în oameni care nu renunţă. 


Alți oameni ne pot întârzia pentru un timp, dar numai noi sin- 
guri ne putem opri pentru totdeauna. 


Dacă nu faci greșeli în mod regulat, atunci este un semn că nu îţi 
asumi destule riscuri și că nu depui foarte mult efort. 

Coachul și o reţea de experţi 


„Milioane de oameni rămân unde sunt - aceasta este decizia lor. 
Dacă te înconjori de oameni săraci, și tu vei fi sărac. 
Și îți vei petrece restul vieţii plângându-te de asta.” 


Richard de Vos 


Nu vei deveni bogat doar citind această carte. Trebuie să iei măsuri 
cât mai repede posibil. Insă cel mai important lucru este că trebuie să 
creezi o situaţie care te forțează să ai succes. 


Rutina de zi cu zi îi trage înapoi mult prea repede pe cei mai 
mulți oameni. Să știi că problemele reprezintă oportunități de creș- 
tere este una, dar dacă problemele chiar ţi se interpun, atunci este 
altceva. De obicei, ele vin într-un moment inoportun și dintr-o di- 
recție care chiar doare. lar când problemele încep să se adune, 
atunci chiar şi cele mai nobile intenţii sunt de multe ori uitate. 


Influenţa mediului personal 


Ai nevoie de un mediu care să-ți amintească în mod constant de 
intenţiile tale bune. S-ar putea să simţi deja că aceste împrejurări 
dorite nu constau în oamenii care se află în prezent în jurul tău. 

Cu siguranţă ai auzit expresia: „Spune-mi cu cine te-nsoţești ca 
să-ți spun cine ești”. Credem că suntem destul de puternici încât să 
nu ne lăsăm influenţaţi de oamenii din jur. Totuși, din clipa în care 
ne naștem, învăţăm prin imitare. Este în mare parte un proces 
subconștient. Prietenii și colegii noștri ne influențează mai mult 
decât credem, și fără ca noi să conștientizam acest lucru. 

Imaginează-ţi că stai în picioare pe o masă și îi ceri unei persoa- 
ne mai firave, care se află lângă masă, să își măsoare forțele cu tine. 
Vei încerca să îl ridici pe celălalt pe masă, în timp ce el încearcă să te 
tragă pe tine în jos. Cine va câștiga? 


Conform legilor fizicii, e mai ușor să tragi pe cineva în jos decât 
să ridici o persoană. În cele din urmă, nu poţi câștiga, pentru că cea- 
laltă persoană trebuie doar să te ţină bine și să aștepte până rămâi 
fără putere. 

Putem rezuma asta în doar câteva cuvinte: dacă te înconjori de 
oameni care sunt mai săraci decât tine, vei stagna. Însă dacă te în- 
conjori de oameni mai bogaţi decât tine, și tu vei deveni mai bogat. 
Viaţa noastră este întotdeauna luată ca exemplu de alţi oameni. Noi 
suntem fie un model, fie un avertisment pentru ei. Care dintre ele ai 
prefera să fii? 


Trei grupuri care te ajută cel mai mult 


Ai nevoie de modele, oameni al căror succes îl poţi observa, analiza 
și copia. Vei vedea că oamenii de succes au avut întotdeauna mode- 
le. Tehnica pe care au folosit-o pentru a copia succesul este numită 
modelare pentru excelenţă - un termen derivat din sport. Modelele 

sunt ușor de găsit. Caută-l pe cel mai bun din domeniul tău. Adună 
cât mai multe informaţii despre această persoană, din cărţi sau din 
articole de ziar. Află-i numărul de telefon și fă-ți o programare. Este 
mai ușor decât ai crede. 


Ai nevoie de cel puţin un coach sau un mentor. 99% dintre oa- 
menii de succes au avut un coach. În acest capitol aş vrea să-ţi de- 
scriu cum îţi poate schimba viaţa un coach. Ultimul meu mentor era 
miliardar. De la astfel de oameni poţi învăţa în șase luni mai mult 
decât ai învăţa în mod normal într-un deceniu. Am vorbit deja des- 
pre importanţa unui coach în capitolul 4. 


Ai nevoie să fii înconjurat de experţi, de oameni care te trag 
după ei. Aceștia sunt oameni care înțeleg conceptul de responsabi- 
litate și care l-au aplicat cu măiestrie în domeniul lor. Ai nevoie de o 
rețea de experţi. Despre asta vom discuta în acest capitol. Vei afla 
cum poţi construi o astfel de rețea. 


Ascultă-i pe cei cu mai mult succes decât tine 


Mediul tău ar trebui să fie format dintr-un coach și, într-o etapă ul- 
terioară, din modele și o rețea de experţi. Cum rămâne cu ceilalți 
oameni din jurul tău? 


Vreau să spun că nu ar trebui să te lași niciodată influenţat de 
persoane care nu au mai mult succes decât tine. Pericolul ca tu să 
deviezi de la scopurile tale ar fi altfel prea mare. Este mai bine să 
ignori tot ce spun acești oameni împotriva planurilor și ideilor tale. 


Oamenii de succes iau în serios următoarele aforisme: 


e Oamenii care nu „au reușit” ei înșiși nu au niciun drept să dea 
sfaturi, iar tu nu ai niciun motiv să le asculți. 


e FE uşor să ai succes dacă te înconjori de oameni de succes. 


e Pentru a deveni bogat, trebuie mai întâi să te simţi confortabil 
cu bogăția. Cea mai ușoară cale pentru a realiza acest lucru este 
să te înconjori de oameni de succes. 

e „Cea mai bună metodă dea aprecia inteligenţa unui conducător 
este să studiezi oamenii din jurul său.” (Niccolo Machiavelli) 


e Caută consilieri buni cu mult înainte să ai nevoie de ei. 


e Dacănu îți pasă de ce spun alți oameni, atunci nimic nu te poate 
opri. 


e  Întreabă-i doar pe oamenii care sunt așa cum i-ar plăcea să 
devii. 
Poate că te întrebi dacă aceste afirmaţii nu sunt prea radicale. 


Cum rămâne cu familia ta și cu responsabilitatea față de alţii care au 
nevoie de ajutorul tău? 


Desigur, există cei care au nevoie de ajutorul tău și care sunt 
dependenți de tine. Firește, este responsabilitatea ta să ai grijă de ei 
și să-i ajuţi. 

Dacă ţi se pare că există un conflict între ideea de a ajuta și ideea 
de a te asocia cu oameni de succes, ai dreptate - există unul. Această 
contradicție există. Și în natură sunt multe contraste: zi și noapte, 
vară și iarnă, ploaie și soare. Dar împreună constituie întregul. 
Contrastele nu trebuie să se excludă unul pe altul, ci să se completeze. 


Gândește-te - cu cât ai mai mult succes în gestionarea vieții 
tale, cu atât mai mult îi vei putea ajuta pe alţii. De asemenea, nu 
există nimic mai satisfăcător decât să împarți succesul și bogăţia cu 
cei mai puţin norocoși. Nu amesteca însă rolurile. Abține-te să as- 
culți sfaturile celor pe care îi ajuţi. 


Coachul meu miliardar 


Am luat o pauză pentru mai bine de un an. Am dedicat acest timp 
aspectelor care fuseseră nedreptăţite în timpul rutinei mele obiș- 
nuite. Cu cât mă relaxam mai mult, cu atât mai intens creștea do- 
rința de a descoperi o misiune care să mă umple de pasiune și 
entuziasm. 


Intr-un final am găsit această misiune, și anume să îi aduc pe 


alții mai aproape de subiectul banilor. Apoi trebuia să găsesc cea 
mai bună cale de a-mi răspândi mesajul cât mai eficace posibil. Cu 

alte cuvinte, trebuia să cresc pentru a atinge eu însumi un nivel mai 
înalt. Așa că am început să caut un coach. 


Mi s-a părut întotdeauna că o bună cale de a întâlni oameni im- 
presionanți este prin participarea la seminare. Într-o zi am partici- 
pat la un eveniment în Londra, unde un miliardar a ţinut un discurs. 
Fondase o companie petrolieră cu mai puţin de 1.000 de dolari din 
propriii săi bani. După doar opt ani, compania sa avea o valoare a 
capitalizării de 800 de milioane de dolari. În fața unui public de 
antreprenori britanici, el a vorbit despre cum poţi realiza orice idee 
cu ajutorul altor oameni și cu banii altor oameni. Și el a primit un 
împrumut de mai bine de un miliard de dolari pentru compania sa 
petrolieră, atunci când preţul unui baril de petrol brut scăzuse de la 
40 de dolari la 8 dolari. De atunci, el a reușit de zeci de ori să-și im- 
plementeze sistemul în diferite sectoare. 


În timp ce-l ascultam, am decis să mă asigur că va fi coachul 
meu. Am luat prânzul cu el în timpul pauzei și, într-un final, am ob- 
ținut o convorbire telefonică. Când l-am sunat la ora stabilită, nu mi 
s-a făcut legătura. Am încercat de câteva ori, dar întotdeauna răs- 
pundea secretara sau majordomul. Abia la a șaptea încercare am 
reușit să vorbesc cu el personal. M-a invitat să petrec două zile în 
castelul său din Scoţia. Trebuia să fiu acolo duminică seara la ora 6. 


Când am ajuns la castel, am fost întâmpinat de secretara sa per- 
sonală și condus în camera mea. 


În cele din urmă, două ore mai târziu, ne-am întâlnit personal. 
Nu era într-o dispoziție bună şi nu a încercat să o ascundă. În loc de 
o întâmpinare caldă, am auzit: „De ce ar trebui să-mi irosesc seara 
de duminică alături de tine?” 


Primul meu instinct a fost să plec imediat. Cu toate acestea, ve- 
nisem cu un motiv anume. Voiam să învăţ. Așa că am încercat să aflu 
de ce se purta în acest fel. Poate că mă punea doar la încercare. 
Poate voia să-mi evalueze perseverenţa. Într-adevăr, aveam nevoie 
de multă determinare și de un obraz gros. Timp de câteva ore mi-a 
pus întrebări care m-au rănit și m-au insultat. Voia să știe de ce îmi 
irosisem viaţa în ultimii ani. Într-un final, mi-a povestit ceva din 
viaţa sa. 

Cam pe la ora 2:30 dimineaţa și-a îndreptat deodată degetul 
spre mine și mi-a cerut: „Bine, Bodo, acum vreau să îmi spui ce poţi 
face pentru mine și ce aștepți exact de la mine. Ai exact zece minute. 
Dacă mă convingi, bine. Dacă nu, poţi să dormi aici în seara asta, iar 
mâine în zori să părăsești în liniște castelul”. 

Am reușit să-l conving și, în cele din urmă, am înființat o com- 
panie împreună. Cu toate acestea, dacă nu aș fi fost absolut clar 
asupra a ceea ce voiam să realizez, nu aş fi reuşit niciodată. Îmi no- 
tasem scopul și îl vizualizasem. 


În următoarele şase luni am învăţat mai multe despre tranzac- 
tiile financiare decât învățasem în toată viața mea. În cele din urmă 
am luat-o pe căi diferite, pentru că eu voiam să mă dedic complet 
sarcinii mele. 


O mână de oameni de succes care mi-au oferit coaching m-au 
învăţat ceea ce știu astăzi despre bani. Primul meu coach a pus te- 
meliile. M-a învăţat nu doar să economisesc, ci și principiile succe- 
sului. Înainte să-l întâlnesc, venitul meu anual era puţin sub 35.000 
de euro. A durat doar doi ani și jumătate până când, sub îndruma- 
rea sa, am reușit să câștig mai bine de 35.000 de euro într-o singură 
lună, pentru prima oară. 


Sunt încă foarte recunoscător tuturor celor care mi-au oferit 
coaching. 


Cum să găsești un mentor și cum să lucrezi cu el 


99 % dintre toţi oamenii de succes au avut un coach. Să luăm exem- 
plul ultimului meu coach. Cum crezi că a fost posibil pentru el să-și 
dezvolte o companie petrolieră în valoare de 800 de milioane de 
dolari în numai opt ani, fără să aibă cea mai mică idee despre pe- 
trol? Ai ghicit deja. A avut mentori excelenți. A învăţat de la 
Constantin Gratsos, prietenul de-o viață al lui Aristotel Onassis și 
președintele consiliului companiei navale Onassis Shipping Lines. 


Dacă vrei să condensezi experienţa sau succesul unuia sau mai 
multor oameni în doar câţiva ani, ai nevoie de un coach. Aș vrea 

să-ți dau acum 17 sfaturi practice care te vor ajuta să găsești un 
mentor și să lucrezi cu el. 


1. Scrie de ce vrei un mentor. 


Alege-ți mentorul cu grijă. Ai nevoie de cineva care are mult mai 
mult succes decât tine și care și-a perfecționat abilitățile pe care tu 
le doreşti. Alege bine această persoană. Întreabă-te dacă ai încrede- 
re în această persoană și dacă ai putea lucra intensiv cu ea. Să bene- 
ficiezi de coaching din partea cuiva înseamnă să ai încredere totală 
în acea persoană, iar asta poate fi dificil. Gândește-te însă la urmă- 
torul lucru: dacă nu îţi asumi niciun risc, nu poți câștiga niciodată. 
Doar dacă ești creativ și persistent vei reuși să intri în contact cu 
această persoană. 


Ține minte că cel mai bun coach are cei mai talentaţi elevi. Asta 
înseamnă și că cei mai buni elevi beneficiază de cei mai buni trai- 
neri. Prin urmare, nu renunța dacă nu obţii imediat cel mai bun 
mentor din lume în domeniul tău. Trebuie să meriţi ca să atragi 
atenţia celor mai buni mentori. Trebuie să poţi dovedi că ai avut 
succese anterioare și trebuie, de asemenea, să ai o conduită convin- 
gătoare. Ar fi de preferat să le ai pe amândouă. Dacă tu însuţi faci 
progrese, te vei alege, de asemenea, cu mentori mai buni. 


2. Gândeşte-te ce poţi face tu pentru coachul tău. 


Găseşte răspunsul la o întrebare foarte importantă: Cum poți aduce 
valoare mentorului tău? Ce poți face pentru el? Trebuie să fii creativ. 
Fiecare dintre noi are puncte forte și oportunitatea de a le folosi 
pentru alţii. Trebuie însă să fii conștient de aceste puncte forte. Cea 
mai bună cale să faci asta este să ţii un jurnal de succes în fiecare zi. 


3. Ai nevoie de motive întemeiate și de entuziasm. 


Mai mult decât atât, prezintă-ţi ideile cu mare pasiune și entuziasm. 
Nu este atât de important ce spui. Modul în care vrei să-ți atingi 
scopul se va schimba oricum sub tutela mentorului tău. La urma 
urmei, pentru asta ai nevoie de el în primul rând. Mentorul știe că 
vrei să înveţi de la el cum să-ţi pui în practică cel mai bine ideile. 

Mentorul tău însă vrea să vadă că ești hotărât. Vrea să știe de ce 
vrei să implementezi o anumită idee. Vrea să fie convins că ideea ta 
este una bună și că nu vei renunța. Vrea să știe că tu ești pregătit să 
faci ce este necesar. Vrea să identifice în tine spiritul care lui i-a 
adus succesul. Îl convingi de asta prin maniera în care te exprimi. 


4. Fii perseverent. 


Uneori poate dura luni întregi până câștigi cu adevărat inima men- 
torului tău. Alteori ai putea avea nevoie de aceeași perioadă de timp 
doar ca să obţii o programare. Dacă însă nu renunti și continui să-l 
suni și să-i scrii (și chiar să-i trimiţi un mic cadou) într-un mod crea- 
tiv şi care atrage simpatie, vei câștiga un mentor. 


5. Mentorii foarte calificaţi te testează mai întâi. 


Gândește-te la „întâmpinarea” de care am avut parte la castelul din 
Scoţia. Întregul scenariu a fost doar un test. Ai putea crede că men- 
torul tău este nepoliticos și lipsit de inimă, dar de ce ar trebui să-și 
folosească timpul valoros fără să știe dacă ești demn de investiția 
sa? El nu poate aștepta până când se ivește prima criză. Mentorul 
tău vrea să fie convins de calitățile tale înainte să înceapă coachingul. 
Prin urmare, te va pune sub presiune artificială, pentru că înveţi cel 
mai bine despre o persoană atunci când este sub presiune. 


Dacă ai scopuri înalte - și doar atunci prezinţi interes pentru un 
coach de top - ai nevoie de perseverenţă, entuziasm și încredere în 
sine. Trebuie să fii pregătit să faci tot ce este necesar. Coachul vrea 
dovezi în acest sens și de aceea te va testa. 


6. Un coach ar trebui să-ţi stimuleze punctele forte, nu să-ţi 
rezolve problemele. 


Nu îți tensiona relația cu mentorul vorbindu-i despre problemele 
tale. Asigură-te că relația dintre voi este una plăcută pentru el. Poţi 
folosi mai avantajos timpul petrecut cu el dacă lucraţi împreună la 
extinderea și îmbunătăţirea punctelor tale forte. 

El ştie că ai probleme, pentru că acestea sunt o parte integrantă 
din viața oricui vrea să realizeze ceva extraordinar. Prin urmare, 
convinge-l că ai puterea să-ți rezolvi singur problemele personale. 


Niciodată nu arăta că te îndoiești de demersul tău. Dacă pari 
nesigur, mentorul tău va crede că ești persoana nepotrivită pentru 
proiect. Dacă vrei să discuţi probleme privind proiectul, atunci pro- 
pune întotdeauna mai multe soluţii posibile. Întreabă-l care crede 
că ar fi cea mai bună. 


7. Păstrează constant legătura cu mentorul tău. 


Oferă-i mentorului proprietatea parțială a companiei tale. Asta în- 
seamnă, desigur, că va trebui să predai o parte din compania ta, 
ceea ce nu este ușor. Poate te-ar ajuta să știi că a avea 50% din 10 
milioane de euro e mai bine decât a deține 100% din 50.000 de 
euro. Indiferent cât de bună este relația cu mentorul tău, veţi 
avea întotdeauna o legătură și mai puternică printr-un partene- 
riat de afaceri. 


Există încă un motiv pentru care un parteneriat cu o personali- 
tate cunoscută este avantajos. CV-ul tău va căpăta imediat o mai 
mare respectabilitate datorită parteneriatului cu mentorul tău. Un 
nume armonios în antetul scrisorilor tale de afaceri îți poate des- 
chide în mod miraculos niște uși, de exemplu la bănci. Acestea te 
consideră automat demn de încredere, pentru că ai reușit să con- 
vingi o personalitate cunoscută. 


8. Respectă timpul mentorului tău. 


Timpul mentorului tău este mai prețios și mai scump decât al tău. 
În consecinţă, înainte de a începe o conversaţie, ar trebui să verifici în- 
totdeauna dacă este un moment bun pentru el. Spune-i de cât timp ai 
nevoie. Explică-i clar cât timp crezi că ar trebui să dureze întâlnirea 
voastră și respectă un orar. Mulţumește-i cât de des posibil pentru tim- 
pul său. El este probabil chiar mai conștient de timp decât ești tu. Ține 
minte că timpul său este mult mai scump decât al tău. 

9. Trebuie să știi exact care sunt întrebările tale. 


Întotdeauna întreabă-te mai întâi dacă poți găsi singur răspunsul la 
întrebarea ta. Apoi gândește-te cum va răspunde mentorul tău. De 
obicei, vei rezolva problema singur și nu va trebui să îi ocupi timpul. 
Făcând asta, vei deveni propriul tău mentor și acesta este rezultatul 
pe care te străduiești să îl obţii. Obișnuiește-te să prezinţi trei solu- 
ţii posibile împreună cu fiecare problemă. 


10. Arată că ești deschis către orice. 


Ascultă cu o minte deschisă și fără scepticism. Ai încredere în men- 
torul tău și în ideile sale. Coachingul nu poate funcționa fără încre- 
dere. Procesul de gândire și metodele coachului tău ar putea părea 
complet ciudate și ilogice, dar ține minte că tocmai acest mod de 
gândire l-a făcut mult mai de succes decât pe tine. 


Prin urmare, profită de fiecare oportunitate cât mai eficient 
posibil. Învață cum gândeşte mentorul tău. Cu cât reușești mai re- 
pede să faci asta, cu atât mai curând îți poţi transforma relația de 
mentorat într-un parteneriat. 


11. Câștigă inima mentorului tău. 


Oferă-i cadouri mentorului tău cât mai des. Scrie-i bilete de mulţu- 
mire și faxuri în care îi comunici cât de valoroasă a fost discuţia ta 
cu el. Depinde de tine dacă vei câștiga sau nu afecțiunea mentorului 
tău. Tu ești responsabil de asta. 


Asigură-te că relația merge în direcția pe care ţi-o dorești. De 
exemplu, plătește întotdeauna nota dacă tu și mentorul tău luaţi 
masa în oraș. Mulţi oameni nu fac asta pentru că știu că mentorul 
are mai mulți bani decât au ei. Totuși, în acest fel îi poți demonstra 
mentorului tău cât de mult îi apreciezi timpul. Fii creativ cu daruri- 
le tale. Observă înclinațiile coachului tău și studiază discret ce îi 
place. Descoperă lucruri neobișnuite. Într-adevăr, coachul tău are 
foarte mulţi bani, dar adesea nu are timp să caute astfel de obiecte 
neobișnuite. 

12. Răspunde imediat la mesajele coachului tău. 


De câte ori ai lăsat un mesaj important pe robotul telefonic al cuiva 
și nu ai fost sigur dacă persoana l-a primit? Dacă trimiţi un e-mail, 
nici măcar nu poți fi sigur că destinatarul l-a citit. Din acest motiv, 
răspunde cât mai repede la mesajele pe care le primeşti. Surprinde-ți 
mentorul sunându-l înapoi cât mai repede. 


Sună-l înapoi, chiar dacă nu ai nimic de comunicat. De exemplu, 
tu propui să te întâlnești cu mentorul la biroul său, luni la 10 dimi- 
neața. Îţi trimite un fax înapoi că 10:00 este în regulă pentru el și că 
abia așteaptă întâlnirea voastră. Răspunde și la acest mesaj. 
Mulţumește-i pentru confirmarea întâlnirii. 


13. Oferă-i feedback mentorului tău. 


Mentorului tău i-ar plăcea, firește, să ştie ce efect au sfaturile sale. 
Ar trebui, prin urmare, să îi comunici constant situaţia ta. Oferă-i 
cât de mult feedback posibil. Făcând asta, îl încurajezi să te ajute 
chiar mai mult. Informează-l, de asemenea, când ceva nu funcţio- 
nează. l-ar plăcea cu siguranță să știe că pui în practică într-adevăr 
toate sugestiile sale. Din când în când, informează-ți coachul că nu 
ai încetat să crezi în scopul tău. Manifestă-ţi entuziasmul în repeta- 
te rânduri. Demonstrează-i că susține un câștigător. 


14. Mulţumește-i prin a avea succes. 


Cea mai bună cale de a-ți exprima recunoștinţa este să depășești 
toate așteptările coachului tău și să ai un succes incredibil. 
Asigură-te că umpli cu bani buzunarele coachului și pe ale tale. 
Surprinde-ți mentorul arătându-i că ești mai rapid și ai mai mult 
succes decât s-ar fi așteptat vreodată. 


15. Imită-ţi coachul. 


Să înveţi înseamnă și să-ți imiți coachul. Fii atent, dar și relaxat. 
Absoarbe fiecare informaţie ca un burete, dar vorbește cu el în ace- 
lași timp. Asigură-te că îi face plăcere să lucreze cu tine. Ţine minte 
că a devenit bogat pentru că iubește ceea ce face. 

Laudă-ţi mentorul cât mai mult posibil, dar nu-l măguli. Lauda 
ar trebui să vină din inimă. Nu te abţine doar pentru că el oricum 
ştie că este bun. Crede-mă, îi va plăcea întotdeauna să audă niște 
laude sincere. 

Imită-ți coachul. Dacă ești hotărât să începi să mergi, să vor- 
bești și să te îmbraci ca el, atunci ești pe calea cea bună. Asta te ajută 
să gândești și să simți la fel ca el. Oamenii care preiau expresii și 
limbajul trupului de la altcineva împrumută și sentimentele acelei 
persoane. 


Doar imitând acum vei învăţa să stai pe picioarele tale mai târ- 
ziu. Însă nu uita niciodată să îţi rămâi fidel. 


16. Nu căuta slăbiciuni. 


Nimeni nu susține că trebuie să ai un coach perfect. Multe relații de men- 
torat eșuează pentru că elevul așteaptă prea mult de la mentorul său. Nu 
te aștepta la perfecțiune. Nu o vei găsi. Așteaptă-te la o ființă umană cu 
puncte forte și slăbiciuni. 


Concentrează-te pe punctele forte ale coachului tău, și nu pe 
slăbiciunile sale. La urma urmei, vrei să înveţi de la el, nu să îl dai 
jos de pe tron. Cel mai important lucru este că el îți poate dezvolta 
punctele forte. 


Mulţi oameni de succes tind să deformeze adevărul în favoarea 
lor. Nu uita însă că vrei să înveţi de la el; nu vrei să îi demonstrezi că 
ai dreptate. 


În plus, vei fi surprins cât de repede se răzgândesc cei mai mulţi 
oameni de succes. Chiar ieri afirmau că „A” este cea mai bună meto- 
dă, iar astăzi susțin că „B” este mai bună. Spre deosebire de majori- 
tatea oamenilor, mentorii buni nu se agaţă de o metodă anume, 
dacă aceasta nu duce la succes. Dacă ceva nu funcționează, va fi 
schimbat imediat. Asta nu înseamnă că nu își țin cuvântul, ci în- 
seamnă mai degrabă gândire de succes și flexibilitate. Pe de altă 
parte, oamenii de succes aderă la sisteme care s-au dovedit de suc- 
ces, mult mai mult decât alții. Trebuie să-ți găsești propria cale 
printre toate acestea. La urma urmei, doar tu ești responsabil pen- 
tru viața ta. 

17. Dă înapoi. 


Nu trebuie să aștepți până când ai foarte mult succes și ești aproape 
perfect pentru a-i ajuta pe alții, exact cum te-a asistat pe tine men- 
torul tău. Cei mai buni elevi devin adesea cei mai buni mentori. 
Dacă principiul mentoratului te-a ajutat să ai succes, atunci nu uita 
niciodată cui ar trebui să-i mulțumești pentru succesul tău. 
Compensează prin a le oferi celorlalți coaching. 


Cât ar trebui să dureze coachingul? 


Cu timpul, veți deveni atât de apropiați, încât relația coach-elev va 
evolua în prietenie. La un moment dat, ați putea dori pur și simplu 
să deveniți parteneri egali. În orice caz, învaţă cât mai mult posibil 
cât timp durează relația cu mentorul tău. Este cea mai bună manie- 
ră de a învăţa. 

Mai devreme sau mai târziu, coachul tău te va îndemna să devii 
independent. Ar trebui să-l înlocuiești atunci cu o rețea de experți. 


Cum să construieşti o reţea de experţi 


De mulţi ani deja, mi-am făcut un obicei din a face cunoștință cu o 
persoană de succes în fiecare lună. Am reușit să păstrez legătura cu 
cei mai mulți dintre acești oameni. Toţi sunt experţi în domeniile 
lor. Câteodată există zone care se suprapun pentru o posibilă coo- 
perare între noi. Alteori avem doar discuţii constructive și 
motivaționale. 


Există niște sfaturi simple pentru a menţine aceste contacte. 
Înainte de fiecare întâlnire, gândește-te cum poţi fi de folos celeilalte 
părți. Pune-te în pielea ei. Ce ai face în locul ei? Care dintre oportu- 
nitățile sau contractele tale îi pot fi de folos? Dacă cealaltă parte 
face același lucru, veţi avea întotdeauna întâlniri foarte productive. 


Întotdeauna gândeşte-te mai întâi cum îi poţi fi de folos ce- 
luilalt. Desigur, menţine doar contactele în care aveţi amândoi de 
câştigat. Fiecare om de succes a învăţat foarte bine arta creării de 
rețele cu experți care gândesc la fel ca ei. 

Înconjoară-te de oameni 
care se așteaptă la succes 


Cu ceva timp în urmă, eram la petrecerea unui antreprenor de suc- 
ces în construcții. Din câte îmi puteam da seama, toți oaspeţii erau 
independenți și aveau mare succes în domeniile lor specifice. Unii 
dintre noi ne știam deja de mai mulți ani. 


Stăteam de vorbă într-un grup și o veche cunoștință ni s-a ală- 
turat. Nu puteai să nu-l observi, pentru că devenise extrem de cor- 
polent. Asta era deosebit de surprinzător, pentru că, în urmă cu 
câțiva ani, era obsedat de sănătate și încerca continuu să îi conver- 
tească pe toți cei din jurul său. Un bărbat din grup a adus în discuţie 
subiectul greutății sale. 

A răspuns că nu are ce să facă, pentru că partenera sa gătește 
întotdeauna mâncăruri delicioase. La început s-a împotrivit și i-a 
cerut să gătească vegetarian. A renunțat în curând însă. Cu toții ar 
trebui să fim fericiți că partenerii noștri sunt mai chibzuiți. 


În alte cercuri ar fi putut să aibă un public înțelegător, dar gru- 
pul nostru l-a admonestat de-a binelea. O persoană a exclamat: „Nu 
pot asculta asemenea prostii. Chiar vrei să credem că soția ta a pre- 
luat complet controlul asupra vieţii tale? Ne poţi spune că ai redes- 
coperit o pasiune pentru mâncare, dar nu da vina pe altcineva. Mă 
așteptam la mai mult de la tine!” 


Avem nevoie de oameni în jurul nostru care așteaptă pur și sim- 
plu mai mult de la noi, oameni care ne forțează să fim sinceri cu noi 
înșine și care pretind să dăm tot ce avem mai bun. 


Modelarea pentru excelenţă 


Înainte să poţi imita o persoană, trebuie să o studiezi și să o anali- 
zezi individual. Desigur, ar fi folositor să devii apropiat de modelele 
tale, dar nu este absolut necesar. Poţi înregistra interviuri televizate 
cu ele, pe care apoi să le analizezi. Le poţi studia limbajul trupului, 
felul în care vorbesc, modul de exprimare, întreaga retorică, modul 
de gândire, felul în care își controlează emoţiile, obiceiurile, convin- 
gerile și valorile, pentru a le adopta tu însuţi ulterior. 


În cea mai mare parte, faptul că învăţăm prin imitare este un 
proces subconștient. Am început să vorbim și să ne mișcăm exact ca 
oamenii care erau în jurul nostru. Le-am preluat valorile și convin- 
gerile. Le-am adoptat felul de a vorbi, felul de a mânca și multe alte 
lucruri. 


A-ţi schimba cu adevărat viaţa înseamnă să faci toate aceste 
lucruri conștient, pentru a-ți asuma complet responsabilitatea pen- 
tru schimbările viitoare. 


A fi adult nu înseamnă altceva decât să dirijezi acest proces tu 
însuți. Tu decizi cine ar trebui să aibă o influență asupra ta. Tu imiţi 
oamenii în a căror piele ţi-ar plăcea să fii. Tu faci ce face fiecare om. 
Imiti. Tu însă o faci conştient și selectiv. 

Descoperă ce convingeri și ce valori are modelul tău în ceea ce 
privește banii. Ce simte această persoană când se gândește la bani și 
la bogăție? Cum își structurează ziua? Ce face pentru a câștiga atât de 
bine? Cine sunt prietenii săi? Care sunt obiceiurile sale de muncă? 


Niciodată nu te gândi că nu poți avea la fel de mult succes ca 
alții. Majoritatea oamenilor cred că nu pot câștiga niciodată un ve- 
nit mare pentru că nu au stat niciodată lângă o persoană cu venituri 
mari și nu au văzut cum a ajuns ea la acest nivel. 

Pe bună dreptate, Ella D. Williams - care a fost „Femeia de 
Afaceri a Anului” în 1993 - a spus: „Cu cât ajungi mai aproape de 
șeful tău, cu atât mai mult vei realiza că poţi face munca lui”. 

Acest capitol este cheia aplicării practice 


În primul capitol ai văzut cât de necesar este să devii bogat. După ce 
ţi-ai reevaluat convingerile în capitolul 5, ai putut începe să obţii 
libertatea financiară. Prin disciplină ai adoptat noi atitudini și, cu 
ajutorul unor obiceiuri noi, ai menţinut aceste atitudini. 


Obiceiurile îți permit să faci lucrurile importante și corecte în 
mod automat și fără efort. Cheia pentru aceste obiceiuri este însă 
reprezentată de oamenii din jurul tău. Coachul tău, modelele tale și 
rețeaua ta de experți sunt cele trei ajutoare esenţiale pentru a-ți 
susține obiceiurile bune și disciplina necesară. 


O persoană este cu adevărat puternică dacă are putere asupra 


ei însăși. Sau, așa cum a spus Confucius: „Cine îi cucerește pe alţii 
este puternic. Cine se cucerește pe el însuși este înțelept”. 


Rezumat de puncte forte 


Trebuie să creezi o situaţie care te impulsionează să ai succes. 


Alege cine vrei să te influențeze. Ascultă-i doar pe cei care au 
mai mult succes decât tine. 


E simplu să ai succes când te înconjori de oameni de succes. 


Când construieşti o rețea de experți, gândește-te întotdeauna 
cum îi poţi fi de folos celeilalte persoane. 


Avem nevoie să fim înconjurați de oameni care ne ajută să fim 
cât putem de buni. 


14 


Poţi semăna bani 


„Satisfacția care provine din bogăţie nu vine pur și simplu 
din faptul că te afli în posesia ei sau că o cheltuiești 
cu generozitate, ci din faptul că o foloseşti cu înțelepciune.” 


Miguel de Cervantes, Don Quijote 


Vrei să ştii cum te poţi asigura că te bucuri de banii tăi la maximum? 
La urma urmei, totul în viață se învârte în jurul fericirii și succesului. 
Acum știi cum să îți schimbi atitudinea față de bani și ce strategii să 
folosești pentru a dobândi bogăţia. 


Dacă succesul înseamnă să obţii lucrurile pe care le iubeşti, feri- 
cirea înseamnă să fii capabil să te şi bucuri de ele. 


Scopul tău ar trebui să fie să îți construieşti averea și fericirea 
simultan. Punctul de pornire al strategiei pe care o vom descrie 
acum te-ar putea surprinde. Rezultatul însă te va ului complet. 


Banii pe care îi câștigi nu sunt doar ai tăi 
Dacă studiezi viața oamenilor fericiţi și de succes, vei afla întot- 
deauna că și-au împărțit averea cu alții. Acești oameni sunt profund 
recunoscători pentru ceea ce au realizat. Ei au fost conștienți de 
responsabilitatea lor. Nu vreau să susțin că toți oamenii bogaţi sunt 
responsabili cu banii lor. Totuși, aș spune că cei care sunt fericiți și 
bogaţi sunt conștienți de responsabilitatea lor. 


O persoană care are dreptul și oportunitatea de a câștiga o 
sumă mare de bani are de asemenea obligaţia de a avea grijă de cei 

care au mai puţin. Andrew Carnegie, marele magnat al oţelului, a 
spus-o după cum urmează: „O bogăție abundentă este un bun încre- 
dințat cu sfințenie, care își obligă proprietarul să-și dedice întreaga 
viață în beneficiul societăţii”. 

Mulţi oameni sunt foarte dispuși să ajute oameni care au mai 
puțin decât ei. Dar mai întâi vor să își facă propria lor avere. Vor să 
se ajute mai întâi pe ei. Totuși, nu funcționează așa. Nu poți culege 
înainte să semeni. 


A fost odată un fermier lacom care a cumpărat un câmp nou. 
Înainte să investească mai mult, a vrut să se asigure că investiţia sa 
merita. Așa că a stat în fața câmpului și l-a studiat. Și-a spus: „Dacă 
îmi aduce o recoltă bună toamna asta, atunci voi cumpăra seminţe 
anul viitor și le voi planta. Mai întâi însă vreau ca acest câmp să dove- 
dească dacă merită”. Desigur, fermierul a fost dezamăgit amarnic. 


Există o binecunoscută regulă în agricultură: mai întâi seamănă 
și apoi culege. Nu a fost întotdeauna așa. Ideea că acţiunile trebuie 
să se petreacă în această ordine a permis tranziția de la vânători la 
agricultorii sedentari. 


Fiecare om întâlnește provocări similare în cursul dezvoltării sale. 
El trebuie să aleagă dacă să consume totul sau să economisească. 
Poate cheltui totul pentru el însuși, epuizându-și astfel „semințele”, 
sau poate să ia o parte din banii săi și să îi „cultive”. Indiferent care 
este situația ta, ești bogat în comparaţie cu cea mai mare parte a 
lumii. Două treimi din populaţia lumii ar schimba locul cu tine 
imediat. 


Cum poţi semăna bani? 


Napoleon Hill şi-a petrecut 25 de ani din viață studiind stilul de 
viață al super-bogaților. Ar trebui să-i urmăm sfatul cu privire la 
bani: „Un om fericit este cel care a învăţat că cea mai sigură cale 
către bani este ca mai întâi să îi dăruiești”. 


Vei descoperi că oamenii bogaţi și fericiți nu doar că au donat 


sume substanţiale de bani, dar chiar au început să facă asta din ti- 
nerețe. Au început de fapt când nu și-o puteau permite. Dacă citești 

despre oameni precum Kellogg, Carnegie, Walton, Rockefeller, 
Templeton, vei vedea că au fost recunoscători chiar de foarte devre- 
me, iar din acest sentiment de recunoștință au început să doneze 
bani organizaţiilor de binefacere. Este interesant de observat că se 
simțeau recunoscători chiar dacă nu aveau mai nimic. 


O zecime din venitul tău 


În vremurile din Vechiul Testament exista obiceiul ca oamenii 
Israelului să doneze o zecime din tot venitul lor. În agricultură, de 
asemenea, o zecime din recoltă era pusă înapoi în pământ, pentru a 
nu-l seca de energie. Încă o zecime din recoltă era păstrată pentru 
seminţe necesare următoarei recolte și, în cele din urmă, un câmp 
era lăsat în paragină la fiecare zece ani, așa încât să își poată 
reveni. 


În mod special însă, a devenit un obicei al oamenilor de suc- 
ces să dea 10% din venitul lor oamenilor mai puțin norocoși. Vei 
descoperi adesea că oamenii de succes sunt afaceriști foarte 
duri, dar că au o slăbiciune pentru nevoiași. 


Cu siguranță, banii sunt adesea donați din motive pur egoiste. 
Există oameni care preferă să doneze bani public, considerând că 
asta le va face o reclamă bună. Nu este adevărat atunci să spunem 
că tot ce face o persoană este, până la urmă, un lucru egoist? Nu îi 
ajută pe alții doar pentru că se simte el însuși mai bine când face 
asta? 


Această discuţie este irelevantă pentru nevoiaşi. Dacă banii 
sunt donați cuiva, nu trebuie să vină cu o etichetă care spune: 
„Donat din motive nobile”. 


Cine dăruiește obţine mai mulţi bani 


In mod surprinzător, oamenii care donează o zecime din venitul lor 
nu au niciodată probleme financiare. Nu doar că sunt mai fericiți cu 
banii lor; ei chiar au mai mulți. 

M-am întrebat adesea și i-am întrebat și pe alţii care ar putea fi 
motivul pentru acest lucru. Cum este posibil ca cineva care dăruiește 
în mod regulat o zecime din venitul său să acumuleze mult mai mul- 
ți bani decât cei care păstrează 100% din venit? Cum poate 90% să 
fie mai mult decât 100%? Acesta este, în mod evident, un fenomen 
pentru care nu există explicaţie științifică. Nu sunt sigur nici măcar 
dacă există o explicație logică. Aș dori totuși să-ți împărtășesc niște 
gânduri pentru a face acest miracol mai ușor de înțeles. 


Să dăruiești te face să te simţi bine 


Adesea ne face mai multă plăcere să dăruim decât să primim. 
Oamenii cărora le pasă doar de ei înșiși sunt singuri, nefericiți și 
deprimati. Cea mai bună cale de a-ţi „reveni” din sentimente de insig- 
nifianță și lipsă de sens este pur și simplu să ai grijă de alţii. Dacă ești 
trist şi deprimat, te concentrezi adesea prea mult asupra ta. În 
schimb, dacă te concentrezi să îi ajuţi pe alţii, vei fi distras de la 
propria tristeţe. Cine îi ajută pe alții, se ajută pe sine. Cine duce o 
altă persoană cu barca pe celălalt mal, ajunge și el tot acolo. 


Dacă dăruiești, dovedești că banii 
sunt pe mâini bune 


Acum îţi poți dovedi ţie însuţi că poți „face bine” cu banii. Poţi de- 
monstra că banii sunt benefici. Întărești această idee atunci când 
faci viața cuiva mai ușoară și mai frumoasă cu banii tăi. 

Astfel îți dovedești ție însuţi că poți gestiona banii responsabil și că 
banii sunt pe mâini bune, pentru că tu îi cheltuiești în scopuri bune. 


Să dăruiești este un semn de abundență 


Să dăruiești bani este un semn către univers care spune: „Mulţumesc. 
Am mai mult decât îmi trebuie. De aceea pot renunţa la o parte”. 
Această idee de abundență te ajută să adopţi un sentiment firesc 
față de bogăție. Te bucuri de bani mai mult pentru că nu îi privești 
ca fiind prea importanți. 

Eşti mai conștient că banii sunt o formă de energie care te influ- 
ențează. Cu cât dăruiești mai mult, cu atât mai mult vor veni înapoi în 
viața ta. De asemenea, vei avea mai multă încredere că și mai mulți 
bani se vor revărsa în viaţa ta. 


A dona bani este o dovadă a încrederii tale în tine și în fluxul de 
energie al universului. Dacă îţi întărești încrederea în tine și în uni- 
vers în acest fel, te aștepți să ai parte de și mai mulți bani în viaţă. 
Anticipezi bogății, așa că bogăția devine pentru tine ceva normal. 
Nu uita că așteptările noastre determină ceea ce obținem. 


Cine îi ajută pe alţii înţelege că trăim într-o lume 
interconectată 


Cu siguranță nu ar fi un semn de înțelepciune să trăiești de parcă ai 
fi singur pe planetă. Și cu siguranţă o astfel de atitudine nu te-ar 
ajuta foarte mult nici pe tine, nici pe ceilalți. Pentru a obţine ce e 
mai bun din noi avem nevoie de ceilalţi, iar ceilalți au nevoie de noi. 
Putem recunoaște aici două fragmente de înțelepciune simple, dar 
profunde: în primul rând, faptul că putem realiza mai multe împre- 
ună și, în al doilea rând, că lucrurile sunt mai bune pentru fiecare în 
parte atunci când sunt mai bune pentru toată lumea. 


Nu ne putem gândi la fericirea noastră personală într-o manie- 
ră izolată, ignorând starea umanităţii din jur. Dalai Lama a spus: „În 
lumea interconectată de astăzi, indivizii și naţiunile izolate nu își 
mai pot rezolva problemele singuri. Avem nevoie unii de alții. Prin 
urmare, trebuie să dezvoltăm sentimentul de responsabilitate uni- 
versală. Este datoria noastră individuală și colectivă să conservăm 
și să protejăm rasa umană de pe această planetă și să îi susţinem pe 
membrii săi mai slabi”. 

Sogyal Rinpoche a dat exemplul unui copac atunci când a vrut 
să explice că, în cele din urmă, nimeni nu trăiește o existență com- 
plet independentă: „Ne dăm seama că un copac pune în mișcare o 
rețea extrem de subtilă de relații care cuprinde întregul univers: 
ploaia care cade pe frunzele sale, vântul care îl leagănă, pământul 
care îl hrănește și îl susține, anotimpurile și vremea, lumina de la 

soare, lună și stele. Toate fac parte din acest copac și contribuie la 
identitatea lui. Nu poate fi niciodată separat de ele”. 


Bunăstarea generală ne afectează astăzi mai mult decât putem 
dovedi științific. Totuși, nu putem nega că îi influențăm pe alții și că 
starea altora cu siguranţă are un impact asupra noastră. 

Cu toţii știm că ceea ce oferim este ceea ce primim înapoi. 
Aceasta se aplică lucrurilor simple, cum ar fi un zâmbet sau amabi- 
litatea. Oamenii care iubesc lumea vor fi iubiţi de lume la rândul lor. 
Acest lucru este valabil și pentru bani. Dacă dăruiești bani lumii, și 
lumea îţi va dărui bani ţie. 


Numai cei care dăruiesc își asumă 
cu adevărat responsabilitatea 


Responsabilitatea înseamnă să fii capabil să răspunzi. Dacă ești o 
persoană responsabilă, e imposibil să închizi ochii la lipsurile care 
îi afectează pe alţii, în comparaţie cu cât de bine îți merge ție. Lumea 
este întunecată de griji. Inegalitatea cu care este distribuită bogația 
amenință pacea și fericirea. Chiar și calea spre o distribuire corectă 
este întunecată și duce la controverse. Orice „indicator luminos” în 
direcţia bună este deci important. Lumea are nevoie de oameni care 
sunt astfel de indicatoare. 


Poate că de ceea acești oameni au mai mulți bani, pentru a pu- 
tea străluci mai tare. 


Cine dăruiește se simte plin de viaţă 


Foarte puţine lucruri le dau oamenilor un sentiment mai puternic 
de vivacitate și energie decât faptul de a dărui. De aceea, nu există 
un medicament mai bun decât să dăruiești din recunoștință și dintr-un 
sentiment de responsabilitate, sau poate pur și simplu din dragoste 
pentru viață și pentru umanitate. 

Ca să fim fericiți, trebuie să ne bucurăm de ceea ce avem. Cea mai 


bună cale de a face asta este să acționăm responsabil și să răspundem 
prin a dărui ceva înapoi. Putem cultiva fericirea donând fonduri. De 

asemenea, putem produce bani. Conceptul de responsabilitate pune 
în mișcare miracolul de a obține în final mai mult decât am dăruit. 

Cu siguranță, nu putem afla astfel natura profundă a miracolu- 
lui. Cu toate acestea, ca în cazul tuturor miracolelor, nu trebuie să 
ştim exact de ce și cum s-a petrecut. 

Ne putem mulțumi să observăm rezultatul. Acesta este efectul 
atunci când donezi 10% din venitul tău: vei fi bogat și fericit. Vei 
obţine ceea ce vrei și te vei bucura de asta. Așa că îţi sugerez să în- 
cerci. Știi deja: „Mulţi caută rădăcinile, în timp ce unii culeg fructe- 
le”. Poate că nu vei găsi niciodată rădăcinile acestui miracol. Totuși, 
dacă ai inițiativă și donezi 10% din venitul tău, vei culege roadele. 


Sfat important 


Donează o sumă fixă din venit. 


e Asta te va convinge că banii sunt buni și că banii sunt 
pe mâini bune cu tine. 


e Dacă decizi să faci asta, notează-ţi undeva decizia și 
motivele pentru care ai luat-o. 


e  Schițează un plan pentru a-ţi folosi banii responsa- 
bil. Asigură-te că își îndeplinesc scopul. 


e Ajută-i tot timpul pe ceilalți. 


e Incepe să dăruieşti chiar înainte să ţi-o poţi permite. 


Banii aduc fericirea 


Banii te pot face fericit. Iți vor îmbogăţi viața în cel mai adevărat 
sens al cuvântului. Asta se va întâmpla însă doar dacă iei măsuri. 
Trebuie să faci ceva. 


Dacă ai citit doar textul și nu ai făcut exerciţiile, întoarce-te și 
ia-o de la capăt. Convinge-te că banii pot aduce fericirea. 


Rezumat de puncte forte 
Succesul înseamnă să obţii lucrurile pe care le vrei; fericirea 
înseamnă să te bucuri de lucrurile pe care le ai. 


O bogăţie abundentă este un bun încredințat cu sfințenie, care 
impune deţinătorului său datoria de a-l folosi în beneficiul 
societății. 

Cea mai bună metodă pentru a-ți „reveni” din sentimente de 
insignifianță și lipsă de sens este să ai grijă de alți oameni. 
Dacă donezi bani, îți dovedești ție însuți că îi poţi gestiona res- 
ponsabil și că banii sunt pe mâini bune cu tine. 

Faptul că donezi bani este o dovadă că ai încredere în tine. 


Faptul că donezi înseamnă că te aștepți la bogăţie, iar aşteptări- 
le noastre determină ceea ce obținem în cele din urmă. 

Atunci când dăruiești, vei avea un sentiment de vioiciune și 
energie. 

Să fii bogat fără să-ți asumi responsabilitatea înseamnă să fii 
nefericit. 


Perspectivă: 


Ce se întâmplă acum? 


„Cunoașterea elimină cei doi dușmani 
ai bogăției: riscul și frica.” 


Charles Givens, Wealth Without Risk (Bogăţie fără risc) 


Cunoști acum tehnicile și strategiile pentru a schimba viața ta și a 
oamenilor din jurul tău. Când vei pune jos această carte, vei avea 
două posibilităţi: fie vei avea sentimentul că ai învățat ceva nou și 
vei continua ca înainte, fie vei face un efort concentrat pentru a-ţi 
schimba viaţa și situaţia financiară. Poţi să aplici conceptele pentru 
a produce miracolul și a proiecta o viață complet nouă pentru tine. 


Cicero sau Demostene 


În Roma antică erau doi oratori excelenți: Cicero şi Demostene. De 
fiecare dată când Cicero termina un discurs, oamenii se ridicau, 
aplaudau și strigau entuziasmați: „Ce discurs minunat!” Dar de fie- 
care dată când Demostene încheia un discurs, oamenii ţipau: „Hai 
să acționăm! Hai să începem imediat!” Și întocmai asta făceau. 


Dacă ai citit această carte și îți spui: „O, asta a fost o carte bună. 
Au fost niște idei și niște tehnici foarte interesante”, dar nu aplici 
nimic din ce ai învăţat, atunci și tu, și eu ne-am pierdut timpul. 

Jim Rohn a spus odată: „Există două feluri de oameni. Amândoi 
citesc într-o carte că merele sunt delicioase. Amândoi învaţă pro- 
verbul «un măr pe zi ține doctorul departe». Unul susține că are 

nevoie de mai multe informaţii, iar celălalt se duce la cel mai apro- 
piat supermarket și cumpără mere”. 


Expresia „cunoașterea este putere” este falsă. Ar fi corect să 
spunem „cunoașterea aplicată este putere”. Prin urmare, gândeș- 
te-te pe care dintre obiectivele de putere ai vrea să ți le asumi ime- 
diat. Porneşte chiar acum într-o călătorie nouă și unică ce va eclipsa 
chiar și cele mai îndrăzneţe visuri pe care le-ai avut vreodată. Exact 
asta mi s-a întâmplat și mie atunci când mentorii mei au intrat în 
viața mea și am început să-mi orientez viața conform principiilor 
descrise în această carte. Transformă-ți viața într-o capodoperă. 

e Banii vor scoate la iveală ce e bun din tine și îţi vor 
întări ideile. 

e Poți atinge echilibrul doar cu bani. Dacă ai bani, ai și 
timp să te ocupi liniștit de celelalte zone ale vieţii 
tale. 


e  Baniiîţifacviața mai interesantă și mai bogată în va- 
rietate. Trăiești unde îţi place și îi cunoști pe oamenii 
pe care îți dorești să-i cunoști. 


e Când ai bani, îţi poți împărţi timpul cum dorești. Nu 
trebuie să fii ghidat de necesitate, ci îți poți urma 
scopul în viață. 


e Banii înseamnă putere și cu ei ai mai multe posibili- 
tăți să ai o influență bună și să îi încurajezi pe alţii. 

e Când ai bani, poți să te înconjori mai ușor de oameni 
care nu se mulțumesc cu mai puțin decât ar putea avea. 


Imaginează-ţi următoarea situaţie 


Peste șapte ani, cineva va apărea în viaţa ta. Îţi va folosi cheile pen- 
tru a-ți pătrunde în casă. Îţi va folosi toate lucrurile pentru care ai 
muncit din greu și care îți sunt foarte dragi. 


Această persoană te va urmări la fiecare pas. Te va observa în 
timp ce munceşti și îţi va citi extrasele de cont. Îți va citi planurile 
pe care tocmai le-ai făcut și va verifica dacă le-ai pus în aplicare sau 
dacă le-ai depășit. Această persoană se va uita în ochii tăi atunci 
când te privești critic în oglindă. 

Această persoană ești tu, personalitatea pe care ai creat-o pen- 
tru că ai făcut într-adevăr ceva. Singurele întrebări care rămân sunt: 
Ce fel de om este acesta? Ce crede el? Ce face el? Ce fel de prieteni 
are? Pe cine iubește? Unde locuiește și de ce este mândru? 

În ce direcţie te îndrepți acum? La începutul cărții ţi-ai pus urmă- 
toarea întrebare: Unde voi fi peste șapte ani dacă nu schimb nimic? 
Chiar vrei să rămâi în locul în care vei ajunge inevitabil dacă nu 
schimbi direcţia? 

John Naisbitt a spus odată: „Cea mai bună cale de a prezice vii- 
torul este să știi exact ce se întâmplă în prezent”. Prin urmare, fii 
sincer cu tine. După ce ai terminat cartea aceasta, stai puțin și 
gândește-te la direcţia în care mergi. 


Vrei să mergi de-a lungul drumului format din învăţare și creș- 
tere constantă? Dacă această carte a contribuit la asta, atunci sunt 
foarte recunoscător. Scrie-mi. Aș fi foarte fericit să aud oricare din- 
tre ideile tale. Poate voi putea chiar să vorbesc despre povestea ta 
de succes. E foarte probabil să ne întâlnim într-o zi. Oamenii care 
produc miracole ar putea fi în minoritate, dar, pentru că se mișcă 
atât de repede, ei sunt peste tot. 


Construiește-ţi o echipă pentru 
a nu te abate de la drumul către bogăţie 


Odată ce ai luat decizia, intră în legătură cu un grup de oameni care 
vor scoate la iveală ce e mai bun din tine. Ar trebui să fie indivizi 
care fac miracole, care fac tot ce este necesar pentru a-și atinge sco- 
purile. Ei sunt cei care obţin rezultate și care cresc zilnic și te susțin. 
Ei sunt oamenii care nu te lasă niciodată să te mulţumești să fii mai 
puţin decât ceea ce poţi tu să fii. În prezenţa acestor persoane te vei 
simţi constant încurajat să continui să te dezvolţi și să crești. 
Apropierea de un astfel de grup este cea mai mare binecuvântare 
pe care ţi-ai putea-o dori. 

Este, de asemenea, distractiv să fii în jurul lor. Dacă întrebi pe 
cineva care a fost cea mai frumoasă experienţă din viaţă, deseori ţi se 
va spune că e vorba de ceva ce a făcut în cadrul unei echipe. A fi parte 
dintr-o echipă îți permite să te extinzi și să crești. Alți oameni te pot 
provoca și susține în mai multe feluri decât ai putea să o faci vreodată 
tu însuți. 


Transmite această informaţie mai departe 


Și iată ultima mea provocare pentru tine: transmite această infor- 
mație mai departe. Asigură-te că toată lumea știe că bogăția adevă- 
rată este dreptul nostru din naștere. 

Există două motive bune pentru a face asta: Mai întâi, întot- 
deauna îi învăţăm pe alții exact ceea ce a trebuit să învăţăm noi în- 
șine. Atunci când ne împărtășim ideile cu alţii, ne confruntăm din 
nou cu acele concepte. În acest fel, ne amintim întotdeauna ce este 
important pentru noi. În al doilea rând, este incredibil să observi 
bogăţia și fericirea inexplicabile care apar atunci când îi ajuţi pe 
alții să facă o schimbăre cu adevărat importantă și pozitivă în 
viaţa lor. 


Ştii acum ce ai de făcut și cum trebuie să abordezi situaţia. 
Acum vine pasul cel mai important: ia măsuri. Acționează cât mai 
repede posibil. Fă-o pentru tine și pentru alții. Fă mai mult decât 
s-ar aştepta cineva de la tine vreodată. Așa vei deveni cât poți tu de 
bun. Sunt ferm convins că toți avem o misiune de îndeplinit și că toți 
avem un scop în viață. Nu contează unde ești acum. Relevantă este 
direcţia în care pornești. 

BOGĂȚIA ESTE DREPTUL TĂU DIN NAȘTERE - nu uita nicio- 
dată asta! Meriţi un loc la soare. Transformă-ţi viața într-o capo- 
doperă. Arată-ţi ţie și celorlalți că poţi deveni bogat în decurs de 
șapte ani. 

Dorinţa mea personală pentru tine 


Acum trebuie să-ți spun la revedere și să-ți transmit dorința mea 
personală, ca să o iei cu tine pe drumul tău. 


Să-ţi revendici drepturile care ţi-au fost date de când te-ai 
născut. 


Să ai o abundență de succes și bogăție, în spirit, suflet și bani. 

Să te bucuri de o viață cu sănătate, fericire și pace, cu relații 
puternice. 

Să-ţi îndeplinești scopul în viață, făcând ce îţi place să faci, ceea 
ce îţi reflectă talentele și le este de folos celorlalți. 

Să continui să înveţi și să crești pentru a deveni cât poţi tu de bun. 

Să găsești împlinire împărtășind bogăţia și fericirea ta cu ceilalți. 

Să-ţi revendici dreptul din naștere și să faci din viața ta o 
capodoperă. 

Bodo Schăfer 

